KLAUSIMAS RAŠTU P-2537/06
parengė Jolanta Dičkutė (ALDE)
Komisijai
(2006 m. birželio 7 d.)
Tema: Dėl gimdos kaklelio vėžio
Tarptautinės vėžio tyrimų agentūros (TVTA) duomenimis, ES kiekvienais metais nustatoma 33000 naujų susirgimo gimdos kaklelio vėžiu atvejų ir nuo šios ligos kasmet miršta 15000 moterų. TVTA duomenys taip pat rodo, kad ši susirgimų gimdos kaklelio vėžiu statistika ES labai skiriasi.
Buvęs Europos Komisijos narys D. Byrne 2003 m. pripažino, kad šiuos didelius vėžio statistikos skirtumus daugiausia sąlygojo nevienodi sveikatos priežiūros lygiai skirtingose ES šalyse. Siekdami išvengti šių skirtumų, sveikatos ministrai 2003 m. gruodžio mėnesį priėmė Tarybos rekomendaciją dėl sveikatos priežiūros dėl vėžio (2003/878/EC1). Šioje rekomendacijoje ypač buvo pažymėta, kad visos valstybės narės turėtų vykdyti atitinkamą sistemingą ir kokybišką visų gyventojų sveikatos priežiūrą dėl gimdos kaklelio vėžio. Šioje rekomendacijoje numatyta, kad jos įgyvendinimo vertinimas turi būti pateiktas ne vėliau, nei praėjus ketveriems metams (2007) nuo jos priėmimo.
1. Ar galėtų Komisija nurodyti šiandien pasiektą rekomendacijos įgyvendinimo pažangą ir kada ji tikisi paskelbti vertinimą?
Ar susijusios šalys bus pakviestos prisidėti prie šio vertinimo?
2. Ar Komisija, siekdama gimdos kaklelio vėžio prevencijos, be jau paskelbtų Pirmųjų sveikatos priežiūros dėl gimdos kaklelio vėžio kokybės užtikrinimo gairių, planuoja dar kokią nors veiklą ar iniciatyvas? Jei taip, kokia numatyta veikla ir iniciatyvos?