Klausimas, į kurį atsakoma žodžiu, Nr. O-000153/2011
Komisijai
Darbo tvarkos taisyklių 115 straipsnis
Pervenche Berès
,
Karima Delli
Užimtumo ir socialinių reikalų komiteto vadu Tema: ES strategija dėl benamių
2010 m. gruodžio mėn. Europos Parlamentas patvirtino rašytinį pareiškimą dėl ES strategijos dėl benamių siekiant padėti valstybėms narėms parengti efektyvias nacionalines strategijas pagal 2010 m. bendrąją socialinės apsaugos ir socialinės įtraukties ataskaitą kaip strategijos Europa 2020 dalis. 2010 m. bendrojoje ataskaitoje aiškiai parodoma, kad valstybės narės turi parengti integruotas strategijas dėl benamių, ypatingą dėmesį skirti prevencijai ir buvimo benamiais trukmės trumpinimo, ypač susikoncentruoti į itin rimtas problemas, pagerinti benamiams skirtų paslaugų kokybę ir būsto prieinamomis kainomis pasiūlą. 2010 m. vykusioje Europos konferencijoje dėl konsensuso benamystės klausimais buvo raginama parengti visa apimančią ES strategiją siekiant remti, stebėti ir derinti benamių problemai spręsti skirtus veiksmus valstybėse narėse. Europos kovos su skurdu ir socialine atskirtimi planas skirtas tęsti Komisijos veiklą sprendžiant benamių problemą, atsižvelgiant į konferencijos dėl konsensuso rezultatus.
Kokio etapo pasiekė Komisija, rengdama ES strategiją dėl benamių pagal Europos kovos su skurdu ir socialine atskirtimi planą (EPPSE)? Kokius šios strategijos elementus Komisija laiko esminiais, kaip ji atsižvelgs į Europos konferencijos dėl konsensuso žiuri rekomendacijas? Kaip Komisija ketina bendradarbiauti su Europos Parlamentu rengiant ES strategiją dėl benamių? Ar Komisija ketina išleisti komunikatą benamių klausimais, jei taip, kada? Jei ne, kodėl?
Kaip Komisija ketina remti eksperimentus, skirtus toliau ieškoti efektyvių sprendimų benamių problemai spręsti pagal inovacijų sąjungos iniciatyvą ir pagal Europos kovos su skurdu ir socialine atskirtimi planą, kaip ji ketina platinti ir viešinti šiuos sprendimus?
Rašytiniame pareiškime 61/2010 nustatyti 5 pagrindiniai prioritetai, kurie padėtų išspręsti benamių problemą. Kaip Komisija skatins pažangą siekiant šių tikslų valstybėse narėse?
