Belgijos premjeras ir britų komisarė – naujieji Europos Sąjungos veidai
Klausymai
Institucijos
2009-11-20 - 16:04
27 ES šalims atstovausiantis Herman Van Rompuy sveikina užsienio ryšius koordinuosiančią Catherine Ashtone. Kompromisu džiaugiasi ES šiuo metu pirmininkaujančios Švedijos premjeras Fredrik Reinfeldt, 2009-11-19 ©BELGA/ANP/ROBIN UTRECHT Herman Van Rompuy ir Catherine Ashton – nuo šiol šios kompromisų ieškotojų pavardės nuolat mirgės Europos politinėje padangėje. ES šalių lyderiai vienbalsiai pritarė belgo ir britės kandidatūroms į Europos Vadovų Tarybos pirmininko ir Vyriausiojo užsienio reikalų įgaliotinio postus. Ilgiems instituciniams debatams einant į pabaigą, Europos Sąjunga galės susitelkti ties piliečiams svarbiausiais klausimais, pabrėžia EP pirmininkas Jerzy Buzek.
Europos Sąjunga netrukus turės savo „prezidentą“ ir „užsienio reikalų ministrę“ – taip neoficialiai vadinami postai, sukurti gruodžio 1 d. įsigaliosiančia Lisabonos sutartimi. Pasirinkę Herman Van Rompuy ir Catherine Ashton, ES šalių lyderiai užtikrino politinę, geografinę ir lyčių pusiausvyrą svarbiausiose ES pareigybėse.
Diplomatiški sutarimo ieškotojai
Krikščionis demokratas Herman Van Rompuy iki šiol ėjo Belgijos ministro pirmininko pareigas. „Europos valstybių ir vyriausybių vadovus raginau pasirinkti žmogų, kuris bus labiau koordinatorius, nei prezidentas. Tikiu, kad H. Van Rompuy vaidins būtent šį vaidmenį“, – kalbėjo EP pirmininkas Jerzy Buzek.
Baronienės titulą turinti leiboristų partijai priklausanti Catherine Ashton, anksčiau pirmininkavusi Jungtinės Karalystės Lordų rūmams – dabartinė prekybos komisarė . Ji ne tik perims dabartinį J. Solanos Vyriausiojo Europos Sąjungos užsienio reikalų ir saugumo politikos įgaliotinio portfelį, bet, remiantis Lisabonos sutartimi, kartu taps ir už išorės ryšius atsakinga Europos Komisijos pirmininko pavaduotoja.
Tai reiškia, kad įvertinęs C. Ashton kandidatūrą Europos Parlamentas priims sprendimą dėl jos pasirengimo eiti naująsias pareigas bei vykdys jos veiklos priežiūrą.
Vyriausiasis įgaliotinis: senas postas, naujos pareigos
Siekiant sustiprinti Europos Sąjungos gebėjimą kalbėti vienu balsu, buvo sujungti Vyriausiojo Europos Sąjungos užsienio reikalų įgaliotinio bei Europos komisaro užsienio reikalams postai.
Catherine Ashton turės daugiau galių už savo pirmtaką: remiantis Lisabonos sutartimi, šiai įgaliotinei ir komisarei atiteks ir Europos Komisijos pirmininko pavaduotojos pareigos. Žinoma, visų pirma surengęs viešus klausymus jos ir kitų komisarų kandidatūroms turi pritarti Europos Parlamentas.
Vyriausiajai Europos Sąjungos užsienio reikalų įgaliotinei talkins Europos išorės veiksmų tarnyba – diplomatinis korpusas, besirūpinsiantis išorės santykių palaikymu.
Tolimesni žingsniai
Paaiškėjus, kas užims Europos Vadovų Tarybos pirmininko ir Vyriausiojo užsienio reikalų įgaliotinio pareigas, galima laukti Komisijos narių sąrašo, kurį artimiausiu metu paskelbs J. M. Barroso.
Paskelbus kandidatų į komisarus sąrašą Europos Parlamentas rengs viešus klausymus, kuriuose bus įvertinti bendri paskirtųjų kandidatų gebėjimai bei pasirengimas užimti europines pareigas, taip pat bus įvertinta jų nepriklausomybė bei kompetencija. Kadangi Taryba užtruko rinkdamasi kandidatus į dvi aukščiausias pareigybes, vieši klausymai negalės būti surengti anksčiau nei 2010-ųjų sausio mėn.
EP komitetams užbaigus viešųjų klausymų maratoną, Parlamentas balsuos dėl visos Komisijos paskyrimo. Naujos sudėties Europos Komisija greičiausiai pradės darbą ne anksčiau kaip vasario mėn.
20091113STO64437 Vadovų susitikimas: postai išdalinti [EN] Europarlamentarai išsakė reikalavimus dėl aukščiausių ES postų Europos išorės veiksmų tarnyba ir vyriausiasis įgaliotinis Parlamentinis egzaminas, arba kaip kandidatai tampa komisarais Ką atneš Lisabonos sutartis?
LT
1
PHOTO
20091120PHT64936.jpg
LT
2
LINK
http://www.se2009.eu/en/meetings_news/2009/11/19/top_posts_filled
-//EP//TEXT IM-PRESS 20091106STO63903 0 NOT XML V0//LT
-//EP//TEXT IM-PRESS 20091023STO63115 0 NOT XML V0//LT
-//EP//TEXT IM-PRESS 20091026STO63219 0 NOT XML V0//LT
-//EP//TEXT IM-PRESS 20091009STO62247 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
