KLAUSIMAS ŽODŽIU H-0524/06
Vyriausybės valandai 2006 Liepos mėnesio sesijoje
pagal 109 Darbo tvarkos taisyklių straipsnį
pateikė
Justas Paleckis
Komisijai
Tema: Dėl ES ir Rusijos bendradarbiavimo
Atėjo laikas, kai prasideda praktiniai darbai ruošiant atnaujinti 2007 metais nustosiančią galioti ES ir Rusijos partnerystės ir bendradarbiavimo sutartį. Kaip Europos Komisija įsivaizduoja būsimą sutartį? Ar numatoma apsiriboti keturiomis bendromis kelio gairėmis? Ar numatoma būsimą sutartį plėsti, o gal siaurinti? Kaip naujoje sutartyje atsispindės 2006 metų Europos Komisijos Žaliosios knygos apie saugią, konkurencingą ir darnią Europos energetikos politikos nuostatos?
Iš Rusijos pusės girdėti įvairių signalų dėl būsimų galimų susitarimų. Kai kurie Rusijos politikai ir politologai reiškia nuomonę, kad 1997 metais pasirašyta ES ir Rusijos partnerystės ir bendradarbiavimo sutartis buvo nenaudinga Rusijai, nes buvo nelygiavertė ir padiktuota Briuselio. Kaip Jūs vertinate tokius pareiškimus?
