142
straipsnis
Pasisakymai dėl darbo tvarkos
1.
Parlamento nariui gali būti suteikiamas žodis, kad atkreiptų Pirmininko dėmesį, jog nesilaikoma Darbo tvarkos taisyklių. Pasisakymo pradžioje Parlamento narys turi nurodyti straipsnį, kuriuo remiasi.
2.
Prašymas pasisakyti dėl darbo tvarkos turi pirmenybę bet kurio kito prašymo pasisakyti atžvilgiu.
3.
Kalbėjimo laikas negali viršyti vienos minutes.
4.
Pirmininkas nedelsdamas sprendžia dėl darbo tvarkos laikymosi, vadovaudamasis Darbo tvarkos taisyklių nuostatomis, ir praneša apie savo sprendimą tuoj po pasisakymo dėl darbo tvarkos. Dėl šio sprendimo nebalsuojama.
5.
Išimties tvarka Pirmininkas gali pareikšti, jog apie savo sprendimą praneš vėliau, bet ne vėliau nei per dvidešimt keturias valandas po pasisakymo. Jei sprendimas priimamas vėliau, vykstančios diskusijos dėl to neatidedamos. Pirmininkas gali perduoti klausimą atsakingam komitetui.

