Europos Parlamentas siūlo panaikinti skysčių ribojimą lėktuvuose
Transportas
2007-04-25 - 14:46
Skrydžių sauga – vienas iš Europos Parlamento prioritetų
Netrukus po 2001 m. rugsėjo 11 d. teroro išpuolių ES priėmė reglamentą dėl civilinės aviacijos saugos. Rengiamasi jį atnaujinti – pavyzdžiui, sugriežtinti reikalavimus ginkluotų saugos pareigūnų darbui lėktuvuose. Trečiadienį Europos Parlamentas patvirtino antrojo klausimo ataskaitą šiuo klausimu. Joje siūloma po pusmečio panaikinti skysčių įsinešimo į lėktuvą apribojimus.
Naujojoje reglamento versijoje pirmąkart ES mastu numatytos saugumo priemonės orlaivio viduje. Parlamentas siūlo, kad ginkluoti skrydžių saugos pareigūnai lėktuvuose galėtų dirbti tik išimtiniais atvejais – kai išskridimo šalyje yra didelė terorizmo grėsmė, o lėktuvo registravimo, išvykimo, atvykimo ir tranzito šalys bei valstybės, virš kurių teritorijos skrendama, iš anksto duoda atitinkamą sutikimą. Europarlamentarai siūlo, kad skrydžių saugos kaštus apmokėtų keleiviai bei valstybės, tačiau jei kuri nors šalis nustatytų papildomus reikalavimus, ji turėtų apmokėti jų įgyvendinimo išlaidas. Šiuo klausimu kol kas nepavyko pasiekti sutarimo su ES Taryba. Deputatai taip pat siūlo įrašyti nuostatą, kad oro uosto mokesčiai neturėtų iškraipyti skrydžių bendrovių konkurencijos. Parlamentas savo ruožtu siūlo po 6 mėnesių nuo direktyvos įsigaliojimo panaikinti skysčių įsinešimo į lėktuvą apribojimus. EP narių nuomone, galima būtų juos atnaujinti „tik dar kartą iš esmės įvertinus pavojus saugai, taip pat šių priemonių kaštus bei įtaką [oro transporto sektoriaus] veiklai“. Europos Komisija siūlė, išlaipinus keleivius, patikrinti kiekvieną lėktuvą, ar jame neliko draudžiamų daiktų. Tačiau Parlamentas siūlo atsisakyti šio reikalavimo iš ES oro uostų atskridusiems lėktuvams. Taip pat siūloma su persėdimu skrendančius keleivius ir jų bagažą tikrinti tik vieną kartą. Nelydimas bagažas neturės būti vežamas. Visi lakūnai reguliariais intervalais turės pereiti asmens patikrinimą. Deputatai taip pat siūlo įteisinti galutinę kapitono atsakomybę už savo orlaivį skrydžio metu. ES šalys turės parengti ir įgyvendinti civilinės aviacijos saugos kokybės kontrolės programas. Reglamente taip pat pateikiamas „potencialiai pavojingų keleivių“ apibrėžimas – tai „keleiviai, kurių elgesys akivaizdžiai nenormalus ir kelia grėsmę skrydžio saugumui, deportuoti asmenys, keleiviai, laikomi nepageidautinais kilmės šalyje dėl imigracinio pobūdžio priežasčių, arba teisėtai įkalinti asmenys“. Kol kas nepasiekta sutarimo su ES Taryba dėl skrydžių saugos išlaidų finansavimo, todėl tikėtina taikinimo procedūra. Kai dėl reglamento bus iki galo sutarta, jo nuostatos dėl lėktuvų bei keleivių tikrinimo įsigalios iškart, o likusios nuostatos – po dvejų metų.
Paolo COSTA (ALDE, IT) A6-0134/2007
Dėl civilinės aviacijos saugumo bendrųjų taisyklių
Bendro sprendimo procedūra, antrasis svarstymas.
Svarstymas: 2007-04-24.
Balsavimas: 2007-04-25
20070420IPR05680 ES veikla užtikrinant skrydžių saugą
LT
1
PHOTO
20070425PHT05855.jpg
LT
2
LINK
http://ec.europa.eu/transport/air_portal/safety/index_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
