Tiesioginė demokratija: Europos piliečių iniciatyvos teisė
Institucijos
2008-10-06 - 12:27
Milijono parašų iniciatyva išplėstų ES piliečių teises Lisabonos sutartis, kurios ratifikavimo procesą pristabdė birželį airių ištartas „ne“, numato, jog ateityje ne mažiau kaip milijonas ES piliečių gali reikalauti Europos Komisijos teikti atitinkamo teisės akto projektą. Belieka tiksliai apibrėžti, kiek parašų, keliose ES valstybėse, per kokį laikotarpį ir kokiu būdu turėtų būti surinkta tokiu atveju. Ar dalyvaujamosios demokratijos instrumentų europiniame lygmenyje sukūrimas padės sumažinti atotrūkį tarp ES ir jos piliečių?
Lisabonos sutartyje numatyta Europos piliečių iniciatyva – pirmasis valstybės ribas peržengiantis tiesioginės demokratijos pavyzdys. Apie tai, kaip turėtų atrodyti šis nacionalinių valstybių ribas peržengiantis tiesioginės demokratijos instrumentas, Parlamento Konstitucinių reikalų komiteto nariai diskutavo rugsėjo pabaigoje.
Piliečių Europa
Europos Parlamento nuomonė dėl piliečių iniciatyvą apibrėšiančio reglamento atsispindės Sylvios-Yvonnos Kaufmann (Europos vieningieji kairieji/Šiaurės šalių žalieji, Vokietija) rengiamame pranešime. Pasak diskusijas pradėjusio Jo Leineno (Socialistų frakcija, Vokietija), ši iniciatyva valstybių Europą pavers piliečių Europa.
Svarstymuose dalyvavo ir profesorius Jürgen Meyer, prieš penkerius metus dalyvavęs Europos konvento veikloje kaip Vokietijos Budestago narys. Pasako jo, Europos piliečių iniciatyvos teisę į sutarties tekstą pavyko įtraukti kone paskutinę minutę.
Anot akademiko, milijonas parašų, sudarantis 0,2 proc. visų ES piliečių, yra tinkama – nei per maža, nei per didelė – riba. Jo nuomone, iniciatyva turėtų galioti tik kiekvienu atveju surinkus parašus bent 4-6 valstybėse, o parašų rinkimo procedūra turėtų būtų kiek įmanoma mažiau biurokratiška.
Teisinis instrumentas
Ar Europos Komisijai turėtų būti palikta teisė atsisakyti teikti teisės akto, kurio reikalauja piliečiai, projektą? Tik tuo atveju, jei ji pateiks svarius argumentus, mano J. Meyer. Svarstymuose dalyvavę nevyriausybinių organizacijų atstovai pabrėžė tinkamos teisinės aplinkos, įskaitant apeliacijos teisės parašų nepriimtinumo atveju, įtvirtinimo svarbą.
Pranešėja S.-Y. Kaufmann priminė susirinkusiems, kad piliečių iniciatyva yra ne masinė peticija, o naujas teisinis instrumentas, pirmą kartą įtvirtinsiantis viršnacionalinę dalyvaujamąją demokratiją. Pasak europarlamentarės, žmonės juo naudosis tik esant visiškam teisiniam aiškumui.
ES valstybių vadovai tolimesnį Lisabonos sutarties likimą aptars spalio 15-16 d. Briuselyje vyksiančiame ES Vadovų Tarybos susitikime.
20081006STO38717 Susitikimo dokumentai Lisabonos sutartis: klausimai ir atsakymai Perduoti piliečių iniciatyvos teisę palaikantys parašai [EN] Studija dėl piliečių iniciatyvos [en] Peticijose – žmonėms rūpimi klausimai
LT
1
PHOTO
20081003PHT38678.jpg
LT
2
LINK
/activities/committees/homeCom.do?language=LT&body=AFCO
LT
3
LINK
http://europa.eu/lisbon_treaty/faq/index_lt.htm
LT
4
LINK
http://panorama.citizens-of-europe.eu/?p=43
LT
5
LINK
http://www.democracy-international.org/eci-study.html
-//EP//TEXT IM-PRESS 20080922STO37686 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
