KLAUSIMAS ŽODŽIU SU DEBATAIS O-0125/09
pagal 115 Darbo tvarkos taisyklių straipsnį
pateikė
Claude Moraes
ir
Sylvie Guillaume
S&D vardu
Komisijai
Tema: Jungtiniai skrydžiai grąžinant nelegalius imigrantus
Per pastarąsias savaites kelios valstybės narės vėl ėmėsi priverstinio afganų grupių grąžinimo į Afganistaną, kurio kai kuriose vietovėse tebelieka pavojus fiziniam saugumui. Turint mintyje tai, kad afganai yra didžiausia pabėgėlių bendruomenė pasaulyje (daugiau kaip 2,7 milijono pabėgėlių ir 500 000 perkeltų asmenų) ir kad šalyje tęsiasi sumaištis, ar gali Afganistanas būti laikomas saugia trečiąja šalimi?
Ar Komisija gali užtikrinti, kad prieš kiekvieną grąžinimą bus atliktas nuodugnus patikrinimas siekiant užtikrinti, jog asmuo nebuvo pateikęs tarptautinės apsaugos prašymo, o jei prašymas buvo pateiktas kad buvo laikomasi visų tyrimo procedūros žingsnių ir kad šalyje, į kurią grąžinama, jų saugumui negrės joks pavojus? Ar Komisija gali a posteriori patvirtinti, jog taip iš tikrųjų buvo daroma?
Ar Komisija mano, jog afganų tautybės asmenys galėtų gauti papildomą apsaugą pagal 2004 m. balandžio 29 d. Priskyrimo direktyvos 2004/83/EB 15 straipsnį (rimta ir asmeninė grėsmė civilio gyvybei ar asmeniui dėl neapgalvoto smurto tarptautinio ar vidaus ginkluoto konflikto metu)?
Ar galime laikyti pakankamu argumentą, jog būtų teisėta nelegaliai ES gyvenantį asmenį grąžinti tik dėl to, kad jis nėra pateikęs tarptautinės apsaugos prašymo, puikiai žinant, jog dėl Dublino II reglamento dauguma prieglobsčio prašytojų, patekdami į ES teritoriją, bijo pateikti prieglobsčio prašymą valstybėje narėje, ypač kai pastaroji yra Graikija ar Malta, nes jų galimybės gauti prieglobstį yra minimalios?
Ar valstybės narės turėtų patvirtinti spalio 2930 d. Tarybos sprendimą išnagrinėti „Frontex finansuojamo užsakomųjų jungtinių skrydžių reguliaraus naudojimo bendro asmenų grąžinimo tikslais“ galimybė? Ar jos tuo pat metu ketina mėginti susitarti dėl Europos Sąjungos saugių trečiųjų šalių sąrašo ir imtis skubių veiksmų siekiant aukščiausiu lygmeniu suderinti kriterijus, pagal kuriuos būtų nagrinėjami prašymai dėl pabėgėlio statuso, šis statusas suteikiamas ir juo naudojamasi?
Pagaliau, kodėl svarstoma galimybė finansavimą teikti per Frontex, kai pabėgėlių grąžinimo fondui 20082013 m. iš viso skirta 676 milijonai eurų ir juo siekiama ypač paremti bendrus grąžinimo veiksmus, kuriuos organizuoja kelios valstybės narės?
OL L, 304 2004 9 30, p. 12.