KLAUSIMAS ŽODŽIU H-0253/10
Vyriausybės valandai 2010 Birželio mėnesio sesijoje
pagal 116 Darbo tvarkos taisyklių straipsnį
pateikė
Justas Vincas Paleckis
Komisijai
Tema: Elektroninės cigaretės
Kai kuriose Europos Sąjungos valstybėse tėvai sunerimę dėl to, kad tarp moksleivių, kaip teigiama, populiarėja elektroninės cigaretės, kitaip vadinamos elektroniniais nikotino inhaliatoriais. Šios cigaretės ypač pavojingos nepilnamečiams, kuriems priklausomybė vystosi greičiau negu suaugusiems. Gavus didelę nikotino dozę gresia sunkus apsinuodijimas.
Parduodamos internetu elektroninės cigaretės lengvai prieinamos nepilnamečiams. Ant įprastų cigarečių pakelių yra parašyta, kad tai kenkia sveikatai, kad iki 18 metų jos neparduodamos, yra ir kitokių apribojimų. Elektroninėms cigaretėms neturime jokių apribojimų.
Ar, Komisijos nuomone, vertėtų imtis veiksmų, kurie užkirstų kelią vadinamųjų elektroninių cigarečių platinimui internete, ir imtis kitų priemonių nepilnamečių sveikatai apsaugoti?
