Europos Parlamentas abejoja kūno skenerių oro uostuose teisėtumu
Teisingumas ir vidaus reikalai
2008-10-23 - 12:14
Neseniai Europos Komisija pasiūlė reglamento projektą, pagal kurį ES oro uostuose būtų pradėti naudoti kūno skeneriai, leidžiantys matyti nuogo kūno vaizdą. Ketvirtadienį priimtoje rezoliucijoje (361 balsas už, 16 prieš, 181 susilaikė) Europos Parlamentas abejoja tokios priemonės teisėtumu ir tikslingumu.
„Kyla abejonių, ar šios priemonės naudojimas demokratinėje visuomenėje yra pagrįstas, proporcingas ir būtinas“, – pažymi EP. Deputatai priduria, kad „numatytos priemonės negali būti vertinamos tik kaip techninės priemonės, susijusios su susisiekimo oru saugumu, nes jos daro didelį poveikį pagrindinėms piliečių teisėms“.
Europarlamentarai prašo Europos Komisijos skubiai įvertinti kūno skenerių naudojimo poveikį žmogaus teisėms, pasikonsultavus su Europos duomenų apsaugos priežiūros pareigūnu bei ES pagrindinių teisių agentūra. EP taip pat siūlo įvertinti tokių skenerių poveikį sveikatai bei jų ekonominį rentabilumą. Savo ruožtu Parlamentas „pasilieka teisę patikrinti kartu ES teisės tarnybomis, ar šios priemonės atitinka žmogaus teises ir pagrindines laisves, ir imtis būtinų veiksmų“.
Svarstymas: 2008-10-21.
Balsavimas: 2008-10-23 20081022IPR40394
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
