C. McCreevy atsakymas Komisijos vardu
(2008 m. gegužės 28 d.)
Komisijai žinomas faktas, kad bent viena valstybė narė teises į specialųjį mokymą yra susiejusi su sutarties pasirašymu. Pagal šią sutartį asmuo įsipareigoja darbo santykių pagrindu vykdyti profesinę veiklą tiek pat laiko, kiek trunka mokymas, ir tame pačiame regione, kuriame jis vyksta. Sutartį pažeidęs asmuo turi kompensuoti visas su specialiuoju mokymu susijusias išlaidas.
Šiuo metu Komisija nagrinėja, ar tokį EB Sutarties 43 straipsnio taikymo apribojimą galėtų pateisinti viršesnės bendro intereso priežastys. Taip pat Komisija nagrinėja, kiek tokia priemonė tinkama nustatytam tikslui pasiekti ir ar ji neviršija šiam tikslui pasiekti būtinų veiksmų.
