Savaitė : 25-10-2004(s)
EUROPOS PARLAMENTAS
Redaktorė:
Virginija Zabotkaitė
Sekretoriatas:
Edita Ramašauskaitė
Tel. 31055
Briuselis:
Strasbūras:
ASP 6D 84
IPE3 F02/017
B-1047 Brussels
BP1024, F-67070 Strasbourg
Tel. (32-2) 283 10 55
Tel. (33) 3 88 17 46 42
Fks. (32-2) 284 92 53
Fks. (33) 3 88 17 93 55
el.paštas: spauda-lt@europarl.eu.int
Tinklapis: http://www.europarl.eu.int/press/index_publi_lt.htm
Baigta redaguoti: 2004 m. spalio 28 d.
Frakcijos Pagal 28.10.2004
EPP-ED
PES
ALDE
Greens / EFA
EUL / NGL
IND / DEM
UEN
Non-attached
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Total
268
200
88
42
41
37
27
29
732
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ELDR
Europos liberalų, demokratų ir reformų partijos frakcija
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
EDD
Europos demokratinių valstybių ir įvairovės frakcija
NI
Nepriklausomi Parlamento nariai
Turinys
</NotOnEuroparl> Konstituciniai reikalai
Atidėtas balsavimas dėl Ž. Barozo Komisijos
Europos Komisijos rinkimai
2004-10-27
Spalio 27 d. Komisijos pirmininkas Žozė Manuelis Duranas Barozas (Jose Manuel DURAO BARROSO ) pasiūlė Parlamentui nebalsuoti dėl naujosios Komisijos, kuriai grėsė atmetimas dauguma balsų, patvirtinimo.
"Išklausęs pasisakymus Parlamento diskusijose, išsamiai diskutavau su frakcijų vadovais. Kadangi planuotas balsavimas nebūtų palankus naujajai komisarų kolegijai, priėmiau sprendimą neteikti Parlamentui tvirtinti Komisijos", - informavo deputatus Ž. Barozas. Komisijos vadovas paprašė daugiau laiko išanalizuoti susidariusią padėtį bei pasikonsultuoti su Taryba ir Parlamentu. Parlamentas Ž. Barozo sprendimą palydėjo aplodismentais.
Frakcijos: "Mums reikia stiprios Komisijos ir tvirto Parlamento"
Hansas Gertas Pioteringas (Hans-Gert POETTERING , PPE-DE, DE) atkreipė dėmesį, jog "Ž. Barozas šiuo pasiūlymu dar kartą įrodė pasiryžimą turėti tvirtą Komisiją". Komisijos vadovas turės permąstyti ne tik individualių kandidatų tinkamumą komisaro postui, bet visos Komisijos sudėtį. Europos liaudies frakcija išreiškė suinteresuotumą Komisijos pirmininko teise atmesti valstybių narių siūlomus kandidatus.
Martino Šulco (Martin SCHULZ, PSE, DE) vadovaujamai frakcijai būtų buvę sunku atmesti Komisiją dėl solidarumo su kolegomis socialistais EK. M. Šulcas pasveikino Ž. Barozą padarius teisingas išvadas ir paragino įsiklausyti į frakcijos pasiūlymus dėl naujos sudėties Komisijos.
Grehemas Vatsonas (Graham R. WATSON , ALDE, UK) tvirtino, jog "nebalsavimas dėl naujosios Komisijos yra demokratinis veiksmas, pakėlęs Parlamento prestižą". G. Vatsonas kvietė Tarybą gerbti EP prioritetus bei prisiimti atsakomybę už skiriamus Komisijos kandidatus.
Markas Kon-Benditas (Daniel Marc COHN-BENDIT, Verts-ALE, DE) apibūdino Ž. Barozo sprendimą Mao Dzeduno citata: "Pralaimėjimo suvokimas - pasirengimas pergalei". Jo nuomone, Komisijos pirmininkas turėtų suburti nepriklausomą nuo vyriausybių, kompetetingą, neturinčią interesų konfliktų komandą. Francis Vurcas (Francis WURTZ , GUE-NGL, F) aiškino, jog frakcija buvo nusprendusi neremti Komisijos, nes nepritarė kai kurių kandidatų išsakytai pozicijai, kaip pavyzdį paminėdamas "amerikietiškai neokonservatoriškas" R. Butiljonės nuostatas.
Jensas Peteris Bondė (Jens-Peter BONDE, IND/DEM, DK) norėtų matyti komisarus tiesiogiai atsakingus nacionaliniams parlamentams: "didesnių galių suteikimas Komisijai nėra išeitis - jai reikia daugiau skaidrumo ir viešumo", - teigė kalbėtojas.
Kristijana Muskardini (Cristiana MUSCARDINI, UEN, IT) nesutiko su Tarybos nuostata palikti R. Prodžio Komisiją "tol, kol reikės", nes tai "tik susilpnins Europos įvaizdį". Ji pabrėžė Parlamento institucijos pasaulietiškumą ir ragino gerbti skirtingas nuomones bei religinius įsitikinimus.
Ryšardo Čarneckio (Ryszard CZARNECKI, NI, PL) vertinimu, "Ž. Barozui neliko pasirinkimo erdvės skirstant portfelius, nes sprendimus dėl komisarų paskyrimo priima vyriausybės".
R. Prodžio Komisija dirbs tol, kol reikės
Nyderlandų Europos reikalų ministras Acas Nikolajus (Atzo NICOLAI ) patikino parlamentarus, kad Taryba gerbs Parlamento sprendimus ir neužmirš išsakytų pastabų. "Europos Vadovų Taryba prisiima atsakomybės dalį už susidariusią padėtį. Ji atsižvelgs į pasekmes diskusijose su Ž. Barozu bei valstybių narių vadovais. Kol ieškosime sprendimo, darbą tęs R. Prodžio Komisija", - sakė A. Nikolajus.
Ž. Barozas padėkojo jo sprendimą parėmusiems deputatams: "Priėmiau sprendimą, palankiausią stipriam Parlamentui ir stipriai Komisijai".
"Kadangi Ž. Barozas nusprendė iš vis neteikti pasiūlymo tvirtinti Komisiją, nėra prasmės balsuoti dėl balsavimo nukėlimo arba svarstyti rezoliucijų siūlymus", - apibendrino diskusijas EP pirmininkas Chosepas Borelis (Josep BORRELL, PSE, ES). Parlamento vadovas kvietė EK pirmininką atidžiai perskaityti frakcijų parengtas rezoliucijas, kurios galėtų padėti rasti optimalų sprendimą. Ch. Borelis paprašė Ž. Barozo informuoti Parlamentą bei kuo skubiau pristatyti naujos sudėties Komisiją.
Ž. Barozas: "Kova prieš bet kokią diskriminaciją - komisarų kolegijos prioritetas"
Paskirtojo Komisijos Pirmininko Ž. Barozo pareiškimas: Komisarų kolegijos ir jų programos pristatymas
Debatai : 2004-10-26
Balsavimas : 2004-10-27
Paskutinį kartą prieš spalio 27 d. balsavimą EP dėl naujosios Komisijos patvirtinimo Europos Komisijos (EK) pirmininkas Žozė Manuelis Barozas (Jose Manuel BARROSO) Parlamento paprašė paremti pasiūlytąją komisarų kolegiją, kurioje "yra visų politinių srovių atstovų ir daugiau moterų nei iki šiol buvusiose Komisijose".
Ž. Barozas pavadino EP vykusius komisarų klausymus Europos demokratijos apraiška ir pareiškė gerbiąs Parlamento išsakytą nuomonę. Kalbėdamas apie EP abejonių sukėlusius komisarus kandidatus, Ž. Barozas pabrėžė esąs pasiryžęs užtikrinti, kad konkurencijos srityje neiškiltų interesų konfliktų. Jis taip pat pasitiki paskirtojo Energetikos komisaro politiniais gebėjimais susidoroti su pavestomis užduotimis. "Kaltinimus dėl politinių ar finansinių interesų galima išspręsti nacionaliniais įstatymais, o mano Komisijoje visi nariai privalės laikytis elgesio kodekso. Be to, nedvejodamas paprašysiu atsistatydinti bet kurio EK nario, nesugebančio atlikti užduočių ar nevykdančio savo pareigų", - tikino Ž. Barozas.
Išsakydamas savo nuomonę dėl paskirtojo italų komisaro R. Butiljonės klausymo Piliečių laisvių komitete, Ž. Barozas teigė gavęs jo raštišką pasiaiškinimą, kuriame kandidatas apgailestauja dėl išsakytų minčių politiniuose debatuose ir žada savo veikloje laikytis nediskriminavimo principo. "Niekada nesutiksiu, kad Komisijoje dirbtų žmogus, nesilaikantis pagrindinių teisių chartijos", - tvirtino parlamentarams EK pirmininkas. Todėl kovai prieš bet kokios rūšies diskriminaciją bus sukurta Komisijos narių grupė, sieksianti pagrindinių teisių sklaidos "ne tik žodžiais, bet ir sprendimais".
Pagal parengtą Komisarų grupės programą numatoma surengti konsultaciją dėl Europos pagrindinių teisių agentūros sukūrimo - t.y. agentūros prieš diskriminaciją ir ksenofobiją išplėtimo. Ž. Barozas ketina inicijuoti rėminę direktyvą pagal ES sutarties 13 straipsnį, pakeisiančią 2000 m. priimtas direktyvas ir išplėsiančią kovos su diskriminacija sritis, bei vykdyti programą kovai prieš diskriminaciją, ypač antisemitizmą, rasizmą ir ksenofobiją.
"Kai kurių EP narių pageidavimai perskirstyti komisarų portfelius yra neparankūs šiame Komisijos skyrimo etape. Tai sukurtų daugiau politinių ir tarpinstitucinių santykių problemų nei jų išspręstų", - tikino Komisijos pirmininkas. Jis priminė, kad šiame procese dalyvauja ne tik išrinktasis EK pirmininkas ir Parlamentas, bet ir Taryba. "Mano komanda gali būti laikoma netobula, bet iš esmės ji yra labai stipri ir darni. Todėl aš įsitikinęs, kad mes, kontroliuojami Europarlamento, galėsime tinkamai tarnauti Europai ir jos žmonėms".
Pakartotinai prašydamas Parlamento paramos, Ž. Barozas užtikrino darbais įrodysiąs Komisijos patikimumą: "Sieksime atsiliepti į piliečių lūkesčius ir užtikrinti Sąjungos gerovę bei klestėjimą tiek jos viduje, tiek tarptautiniu lygmeniu". Jis akcentavo Konstitucijos ratifikavimą - didžiulį iššūkį ES šalims narėms, kurios privalės atlikti esminį vaidmenį informuojant visuomenę. "Komisija glaudžiai bendradarbiaus su Taryba ir Parlamentu kuriant vieningą informavimo strategiją", - sakė jis.
Sausio mėnesį EK Parlamentui pristatys strateginės partnerystės Europai projektą bei suderintą su Taryba ir Parlamentu veiklos programą penkeriems kadencijos metams. "Komisijos patikimumas ir jėga priklauso nuo EP pasitikėjimo ja". Atsižvelgęs į Parlamento pirmininko Chosepo Borelio (Josep BORRELL, PSE, ES) pasiūlymus dėl EP ir EK santykių, Ž. Barozas pasisako už skaidrumą ir vaisingą institucijų bendradarbiavimą bei lieka atviras bet kokiam dialogui su EP.
Frakcijų "už" ir "prieš" Ž. Barozo Komisijai
Hansas Gertas Pioteringas (Hans-Gert POETTERING , PPE-DE, DE) Europos liaudies partijos vardu išreiškė pasitikėjimą naująja Komisija ir ragino skeptiškiau nusiteikusias frakcijas pasekti pavyzdžiu. Frakcijos pirmininkas išreiškė viltį, kad Komisija skirs dėmesio ne tik subsidiarumo principui, bet ir minties, sąžinės ir religijos laisvės sklaidai. "Europos identiteto stiprumo pagrindas - tolerancija kultūriniams bei religiniams skirtumams, todėl norime, kad Komisijos sudėtyje atsispindėtų įvairovė bei pakantumas. (...) Komisijos patvirtinimas ir Konstitucijos pasirašymas Romoje - du svarbiausi savaitės įvykiai. Nepritarus EK vargu ar sulauksime piliečių paramos referendumuose dėl Konstitucijos, nes jiems sudarysime klaidingą įspūdį, jog nepripažįstame kultūrinės įvairovės bei pliuralizmo", - teigė H. Pioteringas.
Martinas Šulcas (Martin SCHULZ, PSE, DE) mano, jog "Ž. Barozas nepadarė atitinkamų išvadų. Komisijos pirmininko nenoras perskirstyti portfelių - didelis barjeras rytojaus balsavimui". Europarlamentą, skirtingai nuo nacionalinių asamblėjų, sudaro skirtingų frakcijų ir šalių atstovai. "Todėl norėdamas gauti Parlamento paramą, EK pirmininkas turi atsižvelgti į visų frakcijų nuomonę", - pabrėžė M. Šulcas, - "antraip socialistams bus sudėtinga pareikšti pasitikėjimą pasiūlytąja Komisija in corpore ".
Nors Grehemas Vatsonas (Graham R. WATSON , ALDE, UK) pritarė Ž. Barozo pasiūlymų paketui ir neabejojo Komisijos pasiryžimu skleisti pagrindinių teisių chartijos vertybe, akcentavo, kad Parlamento prioritetai ir pasiūlymai, pvz., atmesti Komisijos kandidatą vidaus reikalų politikai, turi būti gerbiami. "Neatsisakysime savo principo dėl politinio komforto", - citavo G. Vatsonas R. Butiljonės žodžius. Kreipdamasis į valstybes nares, paskyrusias komisarus kandidatus, jis kvietė gerbti Parlamentą: "Parlamentas negali dėti antspaudo ant visko, ką jam pakiša. Galbūt Tarybai parankesnis silpnas EP, tačiau mes norime ir stiprios Komisijos, ir stipraus Parlamento".
Danielius Markas Kon-Benditas (Daniel Marc COHN-BENDIT, Verts-ALE, DE), prilygindamas Komisiją orkestrui, nusistebėjo "keistu orkestro dirigento, ignoruojančio blogai ar netinkamais instrumentais grojančius muzikantus bei nepaisančio Parlamento nuomonės, elgesiu". Jis pasmerkė "Ž. Barozo prašymus valstybių vyriausybių paveikti parlamentarų apsisprendimą", tikindamas, jog "kai kurie kolegos susilaukė skambučių". Francis Vurcas (Francis WURTZ , GUE-NGL, F) tvirtino, jog iš tiesų būtų neprotinga atmesti visą EK, jei EP netenkina tik 2 ar 3 kandidatai, tačiau pasisakė prieš naujosios Komisijos patvirtinimą. "Keista, EK visada rūpinosi visuomenės informavimu. Tačiau vienas komisaras taip išgarsino Komisiją, jog labiau nebuvo galima ir įsivaizduoti, - ironizavo F. Vurcas. - "Jei ES lygmeniu atsiras daugiau R. Butiljonės pažiūrų šalininkų, Sąjungai reikės steigti pabėgėlių stovyklas Šiaurės Afrikos šalyse".
Naidželas Polas Faradžis (Nigel Paul FARAGE, IND-DEM, UK) taip pat pritarė kairiųjų pažiūrų atstovų išsakytoms nuomonėms ir kėlė retorinį klausimą dėl Komisijos, kaip institucijos, reikalingumo.
Brajano Kraulio (Brian CROWLEY, UEN, IE) manymu, Ž. Barozas pasielgė teisingai, "nenusileisdamas pastangoms sužlugdyti Komisiją". Politikas kvietė gerbti tarpinstitucinį dialogą, ideologinius įsitikinimus taip užtikrinant įvairovę Europoje: "Šiuose debatuose užmirštame, kad EP ir nacionalinės vyriausybės liepos mėn. pareiškė pasitikėjimą Ž. Barozu, todėl turime jausti pareigą nenusileisti vidaus nesutarimams ir parodyti supratingumą bei pakantumą".
Luko Romanjolio (Luca ROMAGNOLI, NI, IT) atstovaujami nepriklausomi EP nariai nerems Ž. Barozo Komisijos, nes "EK pirmininkas atstovauja antieuropietiškiems interesams. Neturime pamiršti, jog Ž. Barozas aiškiai parėmė karo veiksmus Irake, prieštaraujančius Europos vertybėms ir skaldantiems šalių vienybę".
Pareiškimai
Nyderlandų Karalienė Beatričė: "Europos integracijos eksperimentas" davė puikių rezultatų
Nyderlandų Karalienės Beatričės kreipimasis
2004-10-26
Spalio 26 d. į Parlamentą iškilmingai kreipėsi Nyderlandų - vienos iš seniausių ES valstybių narių ir Sąjungos įkūrėjų - Karalienė Beatričė. EP pirmininkas Chosepas Borelis (Josep BORRELL , PES, ES) pasveikino Karalienę vizitu pagerbus Parlamentą būtent Nyderlandams pirmininkaujant Sąjungai.
Kreipdamasi į deputatus olandiškai, Karalienė pasidžiaugė, kad Europos Sąjunga puoselėja kiekvieną nacionalinę kalbą. ES tapus savotišku "Babilono bokštu", ji pabrėžė būtinybę skatinti jaunimą mokytis užsienio kalbų, kad jie galėtų lengviau bendrauti su draugais Europoje. Kalbos įžangoje Karalienė prisiminė savo pirmąjį kreipimąsi į Tulūzos universiteto studentus 1961 m., kur kvietė diskutuoti apie Europos vienybę ir ateities viziją. "Toji vienybė, iš pradžių virtusi plieno ir anglių Sąjunga, pamažu pradėjo "tirpdyti" skiriamąsias linijas Europoje ir užtikrinti joje taikų gyvenimą".
Apžvelgdama 43 metų laikotarpį po jos kreipimosi į jaunimą, Karalienė pasidžiaugė, kad "Europos integracija įgavo aiškią formą ir tapo mūsų gyvenimo sudėtine dalimi. (...) Europa atvėrė naujas perspektyvas, ją kūrėme su dideliu entuziazmu. Deja, besivienydami dalijomės ne Europos idealais, o problemomis. Būtent dėl to jos sudaro šiandieninės Europos vienybę". Ji išreiškė susirūpinimą, kad pradinis Europos vienijimosi entuziazmas blėsta, o "nacionalinės problemos užkerta kelią spartesnei integracijai".
Nepaisant to, "europinis eksperimentas" davė nuostabių rezultatų - šiandien Europa vienija 25 šalis. Karalienė pasveikino naująsias valstybes nares prisijungus prie ES bei jų ryžtą siekti pažangos, kuriuo, ji tikisi, šalys praturtins Sąjungą. Karalienė Beatričė paragino naująsias nares imtis visų priemonių, įgalinančių jas visavertiškai dalyvauti ES veikloje: "Tai - trumpiausias kelias į veiksmingą bendradarbiavimą". Karalystės valdovė pažymėjo kultūrinio savitumo, kaip ginklo prieš plintančią masinę kultūrą ir materializmą, išsaugojimo svarbą. "Šioje srityje Sąjunga turi efektyviai veikti, aiškiai nubrėždama ES ir valstybių narių pareigas".
"Europos integracija - tebevykstantis procesas, o ne pasiektas tikslas", - pažymėjo šalies valdovė. "Sąjunga sustiprės ir kurs taiką pasaulyje, jei ji atsivers valstybėms, puoselėjančioms narystės kriterijus ir siekiančioms pažangoms. Tai aiškiai išsakyta Konstitucijos, kurią šalys pasirašys spalio 29 d., preambulėje: "Europa toliau sieks taikos ir solidarumo visame pasaulyje".
Baigdama kalbą Karalienė Beatričė patvirtino, jog "ES sutartys įtvirtina mūsų žemyne visą amžių puoselėtą solidarumą ir civilizacijos, kurioje nori gyventi 450 mln. europiečių, viziją. Ji palinkėjo ES institucijoms - "šios civilizacijos ramsčiams" - įkvėpimo atstovaujant ES žmonėms.
Biudžetas
Parlamentas siūlo didinti finansavimą ES prioritetams
Salvador GARRIGA POLLEDO (PPE/DE, ES)
Bendrojo biudžeto projektas 2005 m. (III skyrius)
Dok.: A6-0021/2004
Procedūra : Biudžetinė
Debatai : 2004-10-26
Balsavimas : 2004-10-28
Spalio 28 d. Parlamentas pirmuoju svarstymu priėmė pranešimą dėl 2005 m. ES biudžeto (pranešėjas - Salvador GARRIGA POLLEDO, PPE-DE, ES), kuriame priėmė nemažai biudžeto pataisų. Asignavimai įsipareigojimams išaugo iki 117 195 256 630 eurų, o mokėjimams - 111 263 911 793 eurų.
Kad ES finansiškai garantuotų Lisabonos strategijos įgyvendinimą, darnaus vystymosi, užimtumo, sanglaudos ir išorinės politikų vykdymą ir visuomenės informavimo stiprinimą artėjant Konstitucijos ratifikavimui, deputatai paragino Tarybą didinti asignavimus mokėjimams, kuriuos liepos mėn. ji sumažino net 4 mlrd. eurų. Daugiau lėšų siūloma skirti struktūrinės paramos priemonėms, nes šiais finansiniais metais struktūrinių fondų lėšos buvo kur kas efektyviau panaudotos.
Parlamentas Tarybos prašo padidinti finansavimą išorinės politikos veiksmams. EP nariai siekia, kad Irako rekonstrukcija (šalių - donorių konferencijoje 2003 m. buvo nuspręsta skirti po 1 mlrd. eurų per penkerius metus) būtų finansuojama pagal susitarimą su Taryba, kadangi šioje eilutėje nenumatyta marža. EP taip pat pabrėžia, jog nauji įsipareigojimai mokėjimams neturi būti padengti senų prioritetų, tokių kaip humanitarinė parama ar kova prieš skurdą, sąskaita.
Kitas Parlamento ir Tarybos nesutarimo objektas - nenumatyta marža "Vidinės politikos" eilutėje, pagal kurią būtų finansuojamos Sąjungos agentūros. Kai buvo nustatytos finansavimo ribos 1999 m., niekas nenumatė staigaus agentūrų skaičiaus išaugimo (šalia 23 veikiančių agentūrų per šešerius metus susikūrė dar septynios) ir personalo padidėjimo (2695 naujos darbo vietos, dar 418 numatytų 2005-iesiems metams). Dabar dėl didelio šių agentūrų finansavimo gali kilti problemų skirstant lėšas kitoms sritims. Parlamentas siekia, kad agentūrų finansavimas buvo susitarimo su Taryba objektu, kad būtų užtikrintas finansavimas ES prioritetams.
EP ragina ES institucijas peržiūrėti visas lėšų taupymo galimybes, kritiškai įvertinant prašymus suteikti biudžeto asignavimus ir galimybę perplanuoti lėšų paskirstymą. Nežiūrint to, Parlamentas patvirtino 700 naujų etatų Komisijoje (150 darbo vietų laikyti rezerve) finansavimą. Rezervus bus leista naudoti, jei Komisija įvykdys atitinkamas sąlygas, ypač jei skirs daugiau lėšų informacijos centrams.
Taikinimo posėdis vyks lapkričio 25 d., prieš Tarybos antrąjį svarstymą. Parlamentas antruoju svarstymu dėl biudžeto balsuos gruodžio mėn. plenarinėje sesijoje Strasbūre.
Išsamesnė informacija: http://www.europarl.eu.int/comparl/budg/budg2005/procedure/default_en.htm .
2005 m. biudžeto projekto lentelę rasite "Savaitės" pabaigoje.
ES institucijų 2005 m. biudžetas
Anne Elisabet JENSEN (ALDE, DK)
Bendrojo biudžeto projektas 2005 m. (I, II, IV, V, VI, VII, VIII skirsniai)
Dok.: A6-0020/2004
Debatai : 2004-10-26
Balsavimas : 2004-10-28
Spalio 28 d. Parlamentas priėmė (455 - už, 66 - prieš, 6 susilaikė) pranešimą dėl 2005 m. biudžeto (pranešėja - Anne Elisabet JENSEN, ALDE, DK), skirto ES institucijoms - Parlamentui, Komisijai, Teisingumo Teismui, Audito rūmams, Ekonomikos ir socialinių reikalų bei Regionų komitetams, Europos Ombudsmenui ir Europos duomenų apsaugos tarnybai - suderinti finansinius poreikius po ES plėtros.
Deputatai pabrėžia, kad institucijų prašymai lėšų naujiems etatams sukurti turėtų būti pagrįsti padidėjusia veiklos apimtimi. Jie tikisi, jog tarpinstitucinis bendradarbiavimas padės sutaupyti lėšų ir paskatins institucijas toliau reformuoti savo administracinę tvarką. Parlamentas siūlo palikti administravimo išlaidų pozicijos maksimalią išlaidų ribos atsargą ir atkurti maždaug 10 mln. eurų iš 15 mln. eurų sumos, kuria Taryba sumažino kitų institucijų biudžetus per pirmąjį svarstymą.
Kontaktai žurnalistams : Jean-Yves Loog (Strasbūras) tel. :(33-3) 881 73636 (Briuselis) tel. :(32-2) 28 44652 el. paštas : budg-press@europarl.eu.int ir Fabienne Gutmann-Vormus (Strasbūras) tel. :(33-3) 881 72649 (Briuselis) tel. :(32-2) 28 40650 el. paštas : FGutmann@europarl.eu.int
Biudžeto kontrolė
Į Audito rūmus paskirtas Kipro atstovas
Szabolcs FAZAKAS (PSE, HU)
Rekomendacija Tarybai dėl Audito rūmų nario paskyrimo
Dok.: A6-0015/2004
Procedūra: Konsultacijos
Balsavimas : 2004-10-28
Spalio 28 d. deputatai pritarė (435 - už, 39 - prieš, 36 susilaikė) kipriečio Kikio Kazamijo (Kikis KAZAMIAS) paskyrimui nariu į Audito rūmus. Devyni naujųjų ES šalių nariai jau buvo paskirti šių metų gegužę, tačiau kandidatas iš Kipro, Parlamentui pareiškus neigiamą nuomonę, atsiėmė savo kandidatūrą. Parlamento balsas yra tik patariamasis, tačiau K. Kazamijas per spalio 6 d. vykusį klausymą biudžeto kontrolės komitete pažadėjo atsiimti savo kandidatūrą, jei apie jį neigiamai atsilieps deputatai.
Klausymo Biudžeto kontrolės komitete metu K. Kazamijas pabrėžė Audito rūmų ir Parlamento glaudaus bendradarbiavimo svarbą. Jo vertinimu, daugiau dėmesio turėtų būti skirta skaidrumui, kad būtų garantuotas skaidrus viešųjų finansų valdymas, bei teisingam lėšų panaudojimui.
Ekonominiai ir pinigų reikalai
Parlamentas pritaria Europos centrinio banko politikai
Alain LIPIETZ (Verts/ALE, FR)
Dėl Europos centrinio banko 2003 metų ataskaitos
Dok.: A6-0014/2004
Debatai : 2004-10-25
Balsavimas : 2004-10-26
Spalio 26 d. priimtame pranešime (318 balsai už, 299 - prieš, 45 susilaikė) (pranešėjas - Alain LIPIETZ , Verts-ALE, FR) Parlamentas remia Europos centrinio banko vykdomą pinigų politiką ir kviečia šalis nares sparčiau vykdyti struktūrines reformas.
Diena anksčiau vykusiuose debatuose, kur dalyvavo ECB pirmininkas Žanas Klodas Trišė (Jean-Claude TRICHET ), pranešėjas A. Lipicas pasidžiaugė "puikiai parengta banko ataskaita". Jo teigimu, "tarp Europos Parlamento ir ECB užsimezgęs dialogas buvo sėkmingas. Pasikeitimai nuomonėmis suteikė pinigų politikai daugiau skaidrumo ir priartino ją prie visuomenės".
Kaip ECB laukiantį iššūkį pranešėjas nurodė naujųjų ES valstybių įstojimą į Europos pinigų sąjungą (EPS), akcentuodamas, jog joms neturi būti taikomi dvigubi standartai: "Visoms naujoms narėms turi būti taikomos vienodos euro įvedimo sąlygos ir tie patys konvergencijos kriterijai".
Ž.K.Trišė: būtina tobulinti Stabilumo ir augimo paktą
Po A. Lipico pasisakęs ECB pirmininkas Ž. K. Trišė detaliau apžvelgė ES ekonomikos procesus 2003 m. Jo vertinimu, patikimos pinigų politikos ES ekonomikai atgaivinti nepakanka: "Būtina racionali fiskalinė politika bei struktūrinių reformų tąsa". Pirmininkas pastebėjo, jog kai kuriose ES šalyse 2005 m. mažėti neketinantis fiskalinis biudžeto deficitas grasina Stabilumo ir augimo pakto išsaugojimui. "ECB valdyba mano, jos būtina tobulinti paktą, ypač jo prevencinę dalį, nekeičiant nei sutarties teksto, nei 3 proc. ribos", - kalbėjo Ž. Trišė. Jis ragino šalis nares gerinti informavimo mechanizmą, atsiriboti nuo politinės įtakos bei tęsti struktūrines reformas, kurios užtikrins tolesnį Sąjungos ekonomikos ir užimtimo augimą .
Rezoliucija
Parlamentas pasveikino Lietuvą š. m. birželio 28 d. prijungus litą prie Europos pinigų sąjungos ir palaiko Lietuvos prisijungimo prie Valiutų kurso mechanizmo II nuostatą, jei šalis ir toliau laikysis konvergencijos kriterijų. Parlamentarai taip pat pritaria euro įvedimui visose senose ir naujose valstybėse narėse.
Pranešime Parlamentas kviečia ECB Valdybą skelbti posėdžių protokolus ir balsavimo būdus, nors debatuose pasisakęs ECB pirmininkas tvirtino, jog toks Parlamento prašymas nėra priimtinas: "Valdybos narių balsavimas turi būti slaptas, kad būtų išvengta nereikalingų diskusijų apie nacionalinius interesus".
Kontaktai žurnalistams: Paula Fernández Hervás (Strasbūras) tel.(33-3) 881 74768 (Briuselis) tel.(32-2) 28 42535 el. paštas: econ-press@europarl.eu.int ir Elina Viilup (Strasbūras) tel.(33-3) 881 74794 (Briuselis) tel.(32-2) 28 31250 el. paštas: econ-press@europarl.eu.int
Išoriniai ryšiai
Deputatai teikia pasiūlymus Baltarusijai padėti
Tarybos ir Komisijos pareiškimai - Referendumo ir rinkimų Baltarusijoje rezultatai
"ES smerkia Baltarusijoje vykusius nedemokratinius rinkimus, referendumą dėl Konstitucijos pakeitimo, kuriuo pratęsiama A. Lukašenkos prezidentavimo kadencija, išpuolius prieš opozicines jėgas ir žiniasklaidą", - spalio 27 d. deputatams plenarinėje sesijoje pareiškė Nyderlandų Europos reikalų ministras Acas Nikolajus (Atzo NICOLAI ).
"Įvykiai Baltarusijoje parodė, jog dėl mažėjančios gyventojų paramos A. Lukašenkai, jo režimas agresyvėja ir gniaužia bet kokį pasipriešinimą. Ekonominės sankcijos neduotų rezultatų, o geros kaimynystės politika būtų tinkamas instrumentas ekonominiam ir demokratiniam Baltarusijos vystymuisi", - teigė Giunteris Ferhoigenas (Günter VERHEUGEN ). Kadangi ES instrumentų padėti Baltarusijos žmonėms nepakanka, jis paminėjo galimybę remti opozicinį judėjimą užsienyje. Nyderlandų ministras kvietė ES, JAV ir ESBO kalbėti vienu balsu ir bendradarbiauti su Rusija - šalimi, turinčia įtakos Baltarusijai. G. Ferhoigeno manymu, šiame procese itin padėtų naujosios valstybės narės.
Vytautas LANDSBERGIS (PPE-DE, LT) teigė, jog ES plėtra pasiūlė Baltarusijai unikalią progą - tapti tiltu tarp ES ir Rusijos, "reikalingu visoms trims pusėms ir pelningu pačiai Baltarusijai. Tačiau tam turi egzistuoti demokratinė savarankiška Baltarusijos valstybė", - akcentavo deputatas. "Šiuo metu Baltarusija yra pusiau priklausomas protektoratas, kurį valdo autokratinis diktatorius, globojamas Rusijos. Kritikuodami vien Baltarusijos valdžią, mes nukrypstame nuo tikrovės". V. Landsbergio nuomone, nuo "1997 metų sudaryta Rusijos - Baltarusijos Sąjunga plėtojama vis didesnio valstybių susiliejimo kryptimi, todėl Rusijos atsakomybė negali būti ignoruojama. (...) Atrodo, jog Rusijai dabartinė padėtis naudinga, kitaip ten seniai būtų kita padėtis ir valdytų ne A. Lukašenka. Padėtis pasikeis, kai Rusija supras, kad tai ir jai ne pats naudingiausias atvejis. Briuselyje jau dabar galėtų veikti demokratinės Baltarusijos informacijos centras, jeigu jam įsikurti padėtų Europos Sąjunga".
Justas Vincas PALECKIS (PSE, LT), kuris prisidėjo prie jungtinės frakcijų rezoliucijos rengimo iš socialistų partijos, apgailestavo, kad paskutiniai įvykiai Baltarusijoje dar labiau ją nutolino nuo demokratinės ES, kurios kaimynė yra jau pusmetį. "Įtaką Minskui turi stiprėjantys ryšiai su Rusija, kur plinta antieuropinės nuotaikos ir naikinami kai kurie demokratijos iškovojimai", - kalbėjo Lietuvos deputatas. Jis ragino iš esmės koreguoti ES politiką Baltarusijoje, pritaikyti ją naujoms sąlygoms. Parlamentaras kvietė "labiau įtraukti baltarusius į realų bendradarbiavimą su ES ir suteikti jiems viltį būti visateise demokratinės Europos dalimi. (...) Lietuva ir kitos Baltarusijos kaimynės turi konkrečių sumanymų: Laisvos radijo programos transliaciją, opozicinio laikraščio leidimą bei "Europos humanitarinio universiteto tremtyje" sukūrimą. Šioms idėjoms įgyvendinti reikia papildomo ES finansavimo. Dėmesio, resursų pilietinės visuomenės kūrimui Baltarusijoje po spalio 17-tos reikia ne dvigubai, o 10 kartų daugiau", - kalbėjo politikas.
Laima Liucija ANDRIKIENĖ (PPE-DE, LT) kvietė ES remti Baltarusiją geros kaimynystės iniciatyvos projektais. Taip pat ji pasiūlė atnaujinti radijo transliaciją rusų ir baltarusių kalbomis į Baltarusiją iš Lietuvos - Vilniaus ir Kauno, pasitelkiant radijo "Racyja" personalą. Tam reikėtų 6 mln. eurų 2005-iesiems ir pusės milijono 2006 m., o per 6 metus šio projekto kaina siektų 8 mln. eurų. Jam įgyvendinti parlamentarė tikisi Komisijos ir Parlamento paramos.
Kitu projektu L. Andrikienė siūlė sudaryti sąlygas Baltarusijos studentams mokytis Lietuvos universitetuose. Uždarius Baltarusijos humanitarinių mokslų universitetą, trys Lietuvos aukštosios mokyklos - Vilniaus, Lietuvos Teisės ir Vytauto Didžiojo universitetai - pasiūlė priimti baltarusių studentus. "Finansinė ES parama prisidėtų prie šios idėjos įgyvendinimo ir svarbiausio tikslo - stiprinti demokratiją ir pilietinę visuomenę Baltarusijoje", - užbaigė kalbą deputatė.
Rezoliucija
Spalio 28 d. priimtoje rezoliucijoje (449 balsai už, 20 - prieš, 22 susilaikė) Parlamentas tvirtina, jog spalio 17 d. vykę rinkimai ir referendumas "neatitiko tarptautinių normų", todėl jie "negali būti laikomi laisvi ir teisingi". Deputatai mano, jog išrinktasis šalies parlamentas neturi demokratinio mandato atstovauti Baltarusijos žmonėms, be to, nemano, kad "prezidentas Aleksandras Lukašenka turi konstitucinį pagrindą kandidatuoti rinkimuose 2006 m.".
Parlamentas smerkia "žiaurius Baltarusijos režimo išpuolius prieš studentus, opoziciją ir žiniasklaidą per taikias politines demonstracijas Minske" ir ragina Baltarusijos valdžią nedelsiant išlaisvinti per šias akcijas sulaikytus asmenis. "Rinkimų ir referendumo eiga parodė diktatoriško prezidento režimo įtvirtinimą. Todėl ES turi nedelsiant peržiūrėti politiką Baltarusijos atžvilgiu po šių įvykių". EP kviečia Komisiją, Tarybą ir šalių narių vyriausybes "tęsti ir, kur įmanoma, sustiprinti prezidento A.Lukašenkos izoliacijos politiką, kol režimo dalyviai parodys norą gerbti demokratijos vertybes ir teisės viršenybę". Jis taip pat siūlo parengti veiksmų planą toliau kartu su tarptautinėmis organizacijomis bei kitomis demokratinėmis valstybėmis didinti paramą Baltarusijos demokratijos kovotojams ir efektyviau padėti Baltarusijos visuomenei, persvarstant ES finansinius instrumentus šiai šaliai.
Deputatai ragina Komisiją skubiai apsvarstyti galimybę paremti nepriklausomų TV, radijo transliacijas į šalį, sukurti specialias studijų programas Baltarusijos jaunimui studijuoti ES bei suteikti finansinę paramą mokymo įstaigoms, pasirengusioms priimti studentus iš Baltarusijos.
Tarybai EP nariai siūlo priimti sprendimą dėl sankcijų Baltarusijos režimo nariams ir humanitarinės bei ekonominės paramos režimo nepalaikančioms savivaldos institucijoms.
Parlamentarai kviečia Europos Vadovų Tarybos pirmininką įtraukti klausimą apie padėtį Baltarusijoje į lapkričio 11 d. Hagoje įvyksiančio ES - Rusijos vadovų susitikimo darbotvarkę.
Kontaktai žurnalistams : Joëlle Fiss (Strasbūras) tel. :(33-3) 881 73656 (Briuselis) tel. :(32-2) 28 41075 el. paštas : foreign-press@europarl.eu.int
Prezidento rinkimai Ukrainoje
Pasiūlymas dėl jungtinės rezoliucijos - Būsimi rinkimai Ukrainoje
Dok. : RC- B6-0095/2004
Debatai : 2004-10-27
Balsavimas : 2004-10-28
Artėjant prezidento rinkimams Ukrainoje, EP nariai paragino Ukrainos valdžios institucijas sustabdyti demokratijos pažeidimus - opozicijos, žiniasklaidos priespaudą. Spalio 28 d. priimtoje rezoliucijoje deputatai išreiškė susirūpinimą dėl prezidento rinkimų kampanijos eigos ir paragino šalies vyriausybę laikytis Europos Tarybos ir ESBO nustatytų įsipareigojimų. Parlamentas pasmerkė slaptųjų tarnybų ir policijos padalinių smurtinius išpuolius prieš studentų grupę "Pora".
Deputatai įspėjo, kad tarptautinių standartų laikymasis per rinkimus ypač svarbus Ukrainos ir ES santykių raidai. Jie kvietė Tarybą ir Komisiją "dėti pastangas laisviems ir nešališkiems rinkimams Ukrainoje užtikrinti" bei pabrėžė būtinybę rimtai peržiūrėti dvišalius santykius, jei būtų didelių sukčiavimo rinkimuose atvejų. Parlamentas išreiškė paramą ukrainiečių teisinės, demokratiškos valstybės ir pagarbos žmogaus teisėms siekiams. Prezidento rinkimai vyks 2004 m. spalio 31 d., galimas antras turas - lapkričio 21 d.
Kontaktai žurnalistams : Marjory van den Broeke (Strasbūras) tel. :(33-3) 881 74337 (Briuselis) tel. :(32-2) 28 44304 el. paštas : foreign-press@europarl.eu.int
Partnerystės ir bendradarbiavimo susitarimai
Pranešimai dėl partnerystės ir bendradarbiavimo susitarimų tarp ES ir Rusijos, Gruzijos, Kirgizijos Moldavijos, Armėnijos, Kazachstano, Uzbekistano, Azerbaidžano, Ukrainos
Procedūra : Konsultacijos
Balsavimas: 2004-10-26
Spalio 26 d. Parlamentas priėmė rezoliuciją (pranešėjas - Užsienio reikalų komiteto pirmininkas Elmaras Brokas (Elmar BROK , PPE-DE, DE) dėl pasirašytų ES partnerystės ir bendradarbiavimo susitarimų su aukščiau paminėtomis šalimis galiojimo išplėtimo naujosiose narėse.
Europos rekonstrukcijos agentūra
Europos Sąjungos Tarybos prašymas taikyti skubos tvarką - Europos rekonstrukcijos agentūra
Pasiūlymas dėl Tarybos reglamento iš dalies keičiančio reglamentą (EB) Nr. 2667/2000 dėl Europos rekonstrukcijos agentūros
[ KOM(2004)0451 - C6-0075/2004 - 2004/0133(CNS)]
Užsienio reikalų komitetas
Balsavimas : 2004-10-26
Spalio 26 d. Parlamentas atmetė Tarybos prašymą taikyti skubos tvarką reglamento pakeitimo projektui dėl Europos rekonstrukcijos agentūros.
Finansinė parama Kipro turkų bendruomenei
Europos Sąjungos Tarybos prašymas taikyti skubos tvarką - Finansinės paramos instrumentas (Kipro turkų bedruomenė)
Užsienio reikalų komitetas
Balsavimas : 2004-10-26
Spalio 26 d. parlamentarai atmetė prašymą taikyti skubos tvarką reglamento projektui, kuriuo siekiama skirti 259 mln. eurų finansinę paramą Kipro turkų bendruomenei.
Kontaktai žurnalistams : Joëlle Fiss (Strasbūras) tel. :(33-3) 881 73656 (Briuselis) tel. :(32-2) 28 41075 el. paštas : foreign-press@europarl.eu.int
ES ir Indija
Emilio MENÉNDEZ del VALLE (PSE, ES)
Pasiūlymas dėl Europos Parlamento rekomendacijos Tarybai dėl ES ir Indijos santykių
Dok.: A6-0024/2004
Balsavimas : 2004-10-28
Spalio 28 d. priimtame pranešime deputatai išreiškė norą stiprinti ES - Indijos santykius ir suteikti jiems aukštesnį - strateginės partnerystės - statusą.
2004 m. birželio 16 d. Europos Komisija išleido komunikatą "ES - Indijos strateginė partnerystė". Dokumente Komisija išvardino strateginės ES ir Indijos partnerystės gaires tarptautinių santykių, ekonomikos, vystomojo bendradarbiavimo srityse. Indijos vaidmuo pasaulyje sparčiai stiprėja, šalis padarė didžiulę pažangą užsienio ir vidaus politikos srityse.
Išsamesnė informacija: Europos Komisijos komunikatas " ES - Indijos strateginė partnerystė ".
Kontaktai žurnalistams: Joëlle Fiss (Strasbūras) tel. :(33-3) 881 73656 (Briuselis) tel. :(32-2) 28 41075 el. paštas : foreign-press@europarl.eu.int
Prekyba
Parama Bosnijai ir Hercegovinai
Enrique BARÓN CRESPO (PSE, ES)
Pranešimas dėl pasiūlymo priimti Tarybos sprendimą iš dalies keičiantį Tarybos sprendimą 2002/883/EB dėl tolimesnės makrofinansinės paramos Bosnijai ir Hercegovinai
Dok.: A6-0026/2004
Balsavimas : 2004-10-28
Spalio 28 d. Parlamentas priėmė neįpareigojamą rezoliuciją dėl tolesnės makrofinansinės paramos Bosnijai ir Hercegovinai.
Parama Serbijai ir Juodkalnijai
Enrique BARÓN CRESPO (PSE, ES)
Pranešimas dėl pasiūlymo priimti Tarybos sprendimą iš dalies keičiantį sprendimą 2002/882/EB dėl tolimesnės makrofinansinės paramos Jugoslavijos Federacinei Respublikai
Dok.: A6-0025/2004
Balsavimas : 2004-10-28
Spalio 28 d. Parlamentas priėmė neįpareigojamą rezoliuciją dėl tolesnės makrofinansinės paramos Serbijai ir Juodkalnijai.
Kontaktai žurnalistams : Richard Freedman (Strasbūras) tel. :(33-3) 881 73785 (Briuselis) tel. :(32-2) 28 41448 el. paštas : indu-press@europarl.eu.int
Vystomasis bendradarbiavimas
Pagalba iškeldintiems Azijos ir Lotynų Amerikos besivystančių šalių žmonėms
Luisa MORGANTINI (GUE/NGL, IT)
Dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 2130/2001
Dok.: A6-0018/2004
Balsavimas : 2004-10-26
Laukdami reglamento, nustatančio teisinę bazę skirti finansinę paramą Azijai ir Lotynų Amerikai, EP nariai nusprendė pratęsti finansinės paramos šiose šalyse gyvenantiems iškeldintiems žmonėms teikimą iki 2006 m. gruodžio 31 d.
Pabėgėlius Azijos ir Lotynų Amerikos šalyse Europos Bendrija remia nuo 1984 m. Europos Sąjunga 2001 m. reglamentu, galiojančiu iki 2004 m. gruodžio 31 d., sutarė dėl pagalbos programų minėtiems asmenims sukūrimo.
Siūlomu teisės aktu siekiama remti karo pabėgėlių ir iškeldintų asmenų sugrįžimą į tėvynę arba jų integraciją į naują bendruomenę. Pranešėja Luiza Morgantini (Luisa MORGANTINI, GUE/NGL, IT) akcentavo šio finansinio instrumento lankstumo svarbą, kad būtų garantuotas perėjimas nuo humanitarinės pagalbos prie paramos raidai. Šis instrumentas buvo taikomas Birmoje, Afganistane ir Kolumbijoje.
Parlamentarai kviečia Komisiją pateikti Tarybai ir Parlamentui nepriklausomą vertinimo ataskaitą apie šio reglamento įgyvendinimą likus vieneriems metams iki galiojimo pabaigos.
Kontaktai žurnalistams : Armelle Douaud (Strasbūras) tel. :(33-3) 881 74779 (Briuselis) tel. :(32-2) 28 43806 el. paštas : deve-press@europarl.eu.int
Visuomenės sveikata ir maisto sauga
EP rezoliucija dėl gyvulių mitybos ir ligų
Pasiūlymas priimti rezoliuciją dėl Komisijos reglamento, iš dalies keičiančio Europos Parlamento ir Tarybos reglamento (EB) Nr. 999/2001 dėl užkrečiamųjų spongiforminių encelopatijų ir gyvūnų mitybos IV priedą, projekto
Dok. : B6-0126/2004
Balsavimas : 2004-10-28
Parlamentas priėmė rezoliuciją dėl užkrečiamos spongiforminės encelopatijos ir gyvulių mitybos. Deputatai prašo Komisiją atšaukti reglamento projekto (EB) Nr. 999/2001 IV priedą, susijusį su gyvulių mityba. Atsižvelgdami į gyvulių mitybos poveikį maisto saugai parlamentarai mano, jog šis Komisijos pasiūlytas teisės aktas "gali sumažinti visuomenės sveikatos apsaugos lygį".
Teisės aktuose nurodoma, kad valstybės narės turi uždrausti perdirbtais gyvūniniais baltymais maitinti ūkiuose laikomus, penimus ar veisiamus gyvūnus, skirtus maisto gamybai. Todėl Parlamentas įsitikinęs, jog reglamento projekte minimas atrajojančių gyvulių šėrimas žuvų miltais prieštarauja EB sutarties 152 straipsnio 1 dalyje Bendrijai numatytiems įpareigojimams. EP nariai ypač abejoja, ar valstybėse narėse yra užtektinai patyrusių laboratorijų darbuotojų, kurie galėtų atlikti žuvų miltų kontrolę pagal Komisijos direktyvos 2003/126/EB reikalavimus.
Parlamentas prašo šalių narių griežtai kontroliuoti bet kokius pašarus gyvuliams, skirtiems maisto gamybai. Be to, jo nuomone, reikia atlikti didžiausio leidžiamo dioksino kiekio žuvų miltuose, kuriais šeriamos kiaulės ir naminiai paukščiai, mokslinę analizę.
Europarlamentas po karvių pasiutligės ir kitų gyvulių ligų protrūkių Europoje reguliariai pareiškia savo nuomonę dėl gyvulių ligų prevencijos.
Kontaktai žurnalistams : Cezary Lewanowicz (Strasbūras) tel. :(33-3) 881 74903 (Briuselis) tel. :(32-2) 28 44659 el. paštas : envi-press@europarl.eu.int
Aplinka
Laivų hidrolokatoriai
Pasiūlymas dėl rezoliucijos - Karo laivų hidrolokatoriai
Dok. : B6-0089/2004
Balsavimas : 2004-10-28
Parlamentas spalio 28 d. priimtoje (441 - už, 15 - prieš, 14 susilaikė) rezoliucijoje ragina ES ir valstybes nares priimti moratoriumą dėl aukšto intensyvumo laivų hidrolokatorių naudojimo iki tol, kol bus užbaigtas visuotinis šių prietaisų poveikio jūrų žinduoliams, žuvims ir kitai jūrų gyvūnijai vertinimas.
Deputatai prašo Komisijos parengti šio įvertinimo studiją, paremtą valstybių narių informacija apie ES vandenyse naudojamų praktikų poveikį, bei ragina įsteigti tarptautinę darbo grupę, kurios tikslas - parengti tarptautinius susitarimus, reglamentuojančius triukšmo lygius vandenynuose siekiant reguliuoti ir sumažinti antropogeninių hidrolokatorių poveikį jūrų žinduoliams ir žuvims.
Kontaktai žurnalistams : Leena Maria Linnus (Strasbūras) tel. :(33-3) 887 63969 (Briuselis) tel. :(32-2) 28 42825 el. paštas : envi-press@europarl.eu.int
Pavojingos medžiagos, išleistos į Bendrijos vandenis
Giuseppe GARGANI (PPE-DE, IT)
Dėl Europos Parlamento ir Tarybos direktyvos dėl sukeltos taršos, išleidžiant tam tikras pavojingas medžiagas į Bendrijos vandenis
Dok.: A6-0012/2004
Balsavimas : 2004-10-26
Spalio 26 d. Parlamentas pagal supaprastintą balsavimo procedūrą ( EP darbo tvarkos taisyklių 43 straipsnio 1 dalis) priėmė pasiūlymą dėl direktyvos, susijusios su sukelta tarša, išleidžiant tam tikras pavojingas medžiagas į Bendrijos vandenis.
Dvigeldžių moliuskų ligų kontrolė
Giuseppe GARGANI (PPE-DE, IT)
Dėl pasiūlymo dėl Tarybos direktyvos, kuria nustatomos minimalios Bendrijos kontrolės priemonės, taikomos tam tikrų ligų, kuriomis serga dvigeldžiai moliuskai, atvejais
Dok.: A6-0011/2004
Balsavimas : 2004-10-26
Spalio 26 d. Parlamentas pagal supaprastintą balsavimo procedūrą ( EP darbo tvarkos taisyklių 43 straipsnio 1 dalis) priėmė pasiūlymą dėl direktyvos, susijusios su dvigeldžių moliuskų tam tikrų ligų kontrole. Balsavo 644 deputatai: 625 - už, 12 - prieš, 7 susilaikė.
Kontaktai žurnalistams : Miriam Orieskova (Strasbūras) tel. :(33-3) 881 74864 (Briuselis) tel. :(32-2) 28 31054 el. paštas : lega-press@europarl.eu.int ir Tanja Rudolf (Strasbūras) tel. :(33-3) 881 74897 (Briuselis) tel. :(32-2) 28 31053 el. paštas : lega-press@europarl.eu.int
Žmogaus teisės
Rezoliucijos dėl žmogaus teisių pažeidimų
Kasetinės bombos
Dok. : B6-0108/2004 , B6-0111/2004 , B6-0112/2004 , B6-0120/2004 , B6-0123/2004 , B6-0125/2004
Iranas
Dok. : B6-0107/2004 , B6-0113/2004 , B6-0116/2004 , B6-0118/2004 , B6-0121/2004 , B6-0124/2004
Guantanamo
Dok. : B6-0114/2004 , B6-0115/2004 , B6-0117/2004 , B6-0119/2004 , B6-0122/2004
Spalio 28 d. Parlamentas priėmė šias rezoliucijas.
2005 m. BIUDŽETO PROJEKTAS (1-asis svarstymas) (mln. eurų)
2004 m. biudžetas
Maksimali finansavimo riba 2005 m.
Preliminarus Komisijos projektas 2005 m.
Taryba (1-asis svarstymas)
Biudžeto komitetas (1-asis svarstymas)
Į
M
Į
M
Į
M
Į
M
Į
M
1. BŽŪP
46 781
45 693
51 439
50 675
50 113
49 675
49 114
50 722
50 160
- Žemės ūkio išlaidos
40 245
40 245
44 598
43 834
43 834
42 834
42 834
.43 881
43 881
- Kaimo vietovių vystymo išlaidos
6 536
5 448
6 841
6 841
6 279
6 841
6 279
6 841
6 279
2. Struktūrinė parama
41 035
30 822
42 441
42 378
35 396
42 379
32 396
42 378
36 219
- Struktūriniai fondai
35 353
28 022
37 246
32 390
37 246
32 390
37 246
33 213
- Sanglaudos fondas
5 682
2 800
5 132
3 006
5 132
3 006
5 132
3 006
3. Vidaus politikos
8 705
7 510
9 012
8 959
7 729
8 903
7 686
9 012
7 878
4. Išorinė politika
5 177
4 951
5 119
5 234
5 010
5 105
4 986
5 119
5 322
5. Administravimo išlaidos
6 121
6 121
6 360
6 389
6 389
6 308
6 308
6 357
6 357
6. Rezervo lėšos
442
442
446
446
446
446
446
446
446
7. Parama pasirengimui narystei
1 733
2 856
3 472
1 856
3 180
1 856
2 980
1 856
3 576
8. Kompensacijos
1 410
1 410
1 305
1 305
1 305
1 305
1 305
1 305
1 305
IŠ VISO:
111 404
99 806
119 594
114 235
117 242
109 568
115 977
105 221
117 195
111 264
Lapkri č io m ė n. plenarin ė s sesijos Strasb ū re darbotvark ė
http://wwwdb.europarl.eu.int/ep/owa/p_calses.plenary?ilg=LT&iorig=plenary&istcmd=.
