Konkursas Karolio Didžiojo jaunimo premijai gauti
Jaunimas
2008-01-22 - 11:43
Esate 16-30 m. amžiaus ir vykdote projektą, padedantį europiečiams dirbti kartu ir geriau suprasti vienas kitą? Jūsų projektas puoselėja europinę tapatybę ir bendradarbiavimą? Tuomet Karolio Didžiojo jaunimo premija gali atitekti jums! Premijos už tris geriausius projektus sudarys atitinkamai 5 tūkst., 3 tūkst. ir 2 tūkst. eurų.
Ar verta bandyti laimėti Europos Parlamento ir Acheno tarptautinės Karolio Didžiojo premijos fondo rengiamame konkurse? Taip, jei jūsų jau vykdomas projektas susijęs su ES plėtros, integracijos ar Europos tapatybės klausimais ir apima jaunimo renginių, mainų ar internetinių sumanymų įgyvendinimą.
Paraiškų teikimas
Ar jūsų vykdomas projektas didina europiečių tarpusavio supratimą, skatina ES ir tarptautinių klausimų suvokimą, puoselėja europinę tapatybę ir gali tapti sektinu pavyzdžiu visos Europos jaunimui? Tuomet pirmyn!
Laiko liko nedaug – galutinis paraiškų teikimo terminas yra 2008 m. vasario 8 d. Įsigilinkite, ar atitinkate keliamus reikalavimus, sutvarkykite reikalingus formalumus ir laukite rezultatų.
Paraiškas bet kuria oficialia ES kalba atskirai ar grupėmis gali teikti 16-30 m. amžiaus ES gyventojai. Išsamias konkurso taisykles bei elektroninę paraiškos formą rasite spustelėję apačioje pateikiamą nuorodą.
Atrankos procesas
Nacionalinės vertinimo komisijos, kurias sudarys mažiausiai du Europos Parlamento nariai ir vienas jaunimo organizacijų atstovas, 2008 m. kovo 14 d. išrinks po vieną nacionalinį laimėtoją.
Europinė vertinimo komisija, kurią sudarys trys Europos Parlamento nariai, EP pirmininkas ir keturi Acheno tarptautinės Karolio Didžiojo premijos fondo atstovai, 2008 m. balandžio 4 d. iš 27 nacionalinių projektų atrinks tris geriausius projektus. Šalia piniginių premijų, trims laureatams bus įteikti kvietimai gegužės mėnesį apsilankyti Europos Parlamente. Į 2008 m. balandžio 29 d. Achene vyksiančią apdovanojimų ceremoniją bus pakviesti visų 27 atrinktųjų nacionalinių projektų atstovai.
Dalyvaukite ir nugalėkite!
20080107STO17491 Konkurso taisyklės ir paraiškos forma Tarptautinė Karolio Didžiojo premija Europa – kuriuo keliu žengsime?
LT
1
PHOTO
20080109PHT17795.jpg
LT
2
LINK
http://www.e-adagio.eu/CYP/CYPrules_lt.html
LT
3
LINK
http://www.aachen.de/EN/sb/pr_az/karls_pr/charlemagne_prize/index.html
LT
4
LINK
/sides/getDoc.do?language=LT&type=IM-PRESS&reference=20051205STO03169&secondRef=0
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
