Kreivų agurkų ir gumbuotų morkų sugrįžimas
Laisvas prekių judėjimas
2009-07-06 - 13:28
ES leista prekiauti kreivomis, išsišakojusiomis ir nelygiomis daržovėmis ir vaisiais. ©BELGA_EPA_KAY NIETFELD Nestandartiniai vaisiai ir daržovės sugrįžta į lentynas! Nuo šiol parduotuvėse galėsime rasti išsišakojusių, gumbuotų, nelygių ir išlinkusių vaisių ir daržovių. Liepos 1 d. Europos Komisija panaikino 26 rūšių produktų formos ir dydžio standartus. Nors išvaizdos reikalavimai buvo priimti siekiant palengvinti sandėliavimą ir transportavimą, smulkmeniško reguliavimo pavyzdžiu tapusios taisyklės pagimdė ne vieną euromitą.
„Agurkų“ (nr. 1677/88), „morkų“ (nr. 730/1999) ir kiti reglamentai nustatė bendrus ES vaisių ir daržovių kokybės reikalavimus ir jų skirstymą į „ekstra“, „I klasės“ ir „II klasės“ kategorijas. Šiais teisės aktais siekta užtikrinti, kad pirkėją pasieks švieži, optimaliai supakuoti ir transportuojami vaisiai ir daržovės.
Verta prisiminti, kad ne viena ES valstybė prašė Komisijos priimti šiuos reglamentus, o vėliau prieštaravo jų panaikinimui.
Svarbiausia – ne dydis ir forma
2009 m. liepos 1 d. panaikinus daugelį ES teisės aktų panaikinti pardavimo apribojimai „neteisingų“ dydžių ir formų vaisiams ir daržovėms. Europos Sąjungoje neliko net 26 rūšių produktų pardavimo taisyklių.
Apribojimai panaikinti agurkams, morkoms, Briuselio, žiediniams ir gūžiniams kopūstams, česnakams ir svogūnams, pupelėms ir žirniams, šparagams, porams, auginamiems grybams, lapiniams salierams, špinatams, cikorijoms, cukinijoms, baklažanams, melionams, arbūzams, abrikosams, artišokams, avokadams, vyšnioms ir slyvoms, su kevalais parduodamiems lazdyno ir graikiniams riešutams.
Mažiau biurokratijos – daugiau pasirinkimo
Nuo šiol parduotuvių lentynose galėsime rasti išsišakojusių, gumbuotų, nelygių ir išlinkusių vaisių ir daržovių: dvišakių morkų, kreivų agurkų ir svogūnų pasilupusiais lukštais.
Panašu, kad nuo 2005 m. ES vykdoma teisės aktų supaprastinimo ir biurokratizmo mažinimo kampanija duoda vaisių. Senųjų taisyklių panaikinimas išplės vartotojų galimybes rinktis, o nestandartiniai produktai nebeturės būti išmetami.
Nors europiniai standartai dešimčiai Europos virtuvėje ypač populiarių vaisių ir daržovių rūšių ir toliau išlieka, ES valstybės gali nutarti jų netaikyti, tačiau tuomet šie produktai privalės būti žymimi „skirta perdirbimui“ ar panašiomis etiketėmis. Šioje produktų grupėje – obuoliai ir kriaušės, braškės ir žemuogės, salotos ir pomidorai, saldžiosios paprikos, vynuogės, citrusiniai vaisiai, kiviai, persikai ir nektarinai. ES ir toliau išlaikys bendrus bananų kokybės standartus.
Euromitai
ES uždraudė sūpuokles
Briuselis suvienodins prezervatyvų dydžius
ES rengiasi uždrausti sojų pieną
20090706STO57744 Kreivi agurkai vėl prekyboje Reglamentas, nustatantęs agurkų kokybės standartus Visi reglamentai dėl kokybės standartų Kur standartizacijos ribos? Dydis nesvarbu Mažiau popierizmo: iniciatyva, kuri pradžiugintų F. Kafką
LT
1
PHOTO
20090702PHT57703.jpg
LT
2
LINK
http://europa.eu/rapid/pressReleasesAction.do?reference=IP/09/1059&format=HTML&aged=0&language=LT&guiLanguage=en
LT
3
LINK
http://eur-lex.europa.eu/LexUriServ/LexUriServ.do?uri=CELEX:31988R1677:LT:HTML
LT
4
LINK
http://eur-lex.europa.eu/Result.do?arg0=laying+down+quality+standards+for&arg1=&arg2=&titre=titre&chlang=en&RechType=RECH_mot&Submit=Search
LT
7
LINK
/sides/getDoc.do?type=IM-PRESS&reference=20061121STO00121&language=LT
-//EP//TEXT IM-PRESS 20090320STO52241 0 NOT XML V0//LT
-//EP//TEXT IM-PRESS 20070323STO04523 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
