C. Malmström atsakymas Komisijos vardu
(2011 m. kovo 29 d.)
ES ir Ukrainos susitarimo dėl vizų išdavimo tvarkos supaprastinimo Europos bendrijos ir Ukrainos susitarimas dėl vizų išdavimo tvarkos supaprastinimo, OL L 332, 2007 m. gruodžio 18 d., p. 68. 7 straipsnyje nustatyta, kad konsulinės įstaigos sprendimus dėl Ukrainos piliečių prašymų išduoti vizą priima per dešimt kalendorinių dienų. Dešimt dienų pradedama skaičiuoti nuo išsamaus prašymo išduoti vizą ir visų reikiamų patvirtinamųjų dokumentų pateikimo dienos. Atskirais atvejais, jeigu prašymą reikia nagrinėti išsamiau, sprendimo dėl prašymo išduoti vizą priėmimo laikotarpis gali būti pratęstas iki 30 dienų.
2009 m. spalio mėn. atlikusios visų ES ir trečiųjų šalių vizų išdavimo tvarkos supaprastinimo susitarimų Komisijos tarnybų darbinis dokumentas „Europos bendrijos vizų supaprastinimo susitarimų su trečiosiomis šalimis įgyvendinimo vertinimas“, SEC(2009) 1401 galutinis, 2009 10 15, http://ec.europa.eu/transparency/regdoc/rep/2/2009/EN/2-2009-1401-EN-F-0.Pdf. , įskaitant susitarimą su Ukraina, vertinimą, Komisijos tarnybos nurodė, kad nors kelios valstybės narės ir pabrėžė, jog siekiant įgyvendinti atitinkamas nuostatas dėl prašymų išduoti vizą tvarkymo trukmės reikia daugiau administracinių pastangų, konsulinės įstaigos sprendimą dėl prašymo išduoti vizą paprastai spėja priimti per dešimti dienų. Komisija, padedama valstybių narių, kartu su Ukrainos atstovais toliau stebi, kaip įgyvendinamas ES ir Ukrainos vizų išdavimo tvarkos supaprastinimo susitarimas, įskaitant jo 7 straipsnį, šiuo tikslu pagal susitarimą sudarytame Jungtiniame komitete.
Sprendimai dėl pateiktų prašymų išduoti vizą priimami per dešimt dienų, tačiau siekiant, kad vizos prašytojams nereikėtų ilgai laukti, kol jiems bus paskirtas susitikimas prašymui pateikti, nuo 2010 m. balandžio 5 d. Vizų kodekse 2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas), OL L 243, 2009 m. rugsėjo 15 d., p. 1). nustatyta, kad susitikimas paprastai įvyksta per dvi savaites nuo susitikimo paprašymo dienos.
