I. Belet ragina užtikrinti visuomeninių transliuotojų nepriklausomumą
Kultūra
2010-10-11 - 18:18
Tik nepriklausomas visuomeninis transliuotojas pajėgus vykdyti savo misiją ©BELGA_imagebroker_Bernhard Freisen Politikų kišimas ir finansavimo trūkumas – ne vieno Europos visuomeninio transliuotojo galvos skausmas. Belgų europarlamentaras Ivo Belet (Europos liaudies partija) ragina įtvirtinti depolitizuotą visuomeninių transliuotojų valdymą ir aiškų finansavimą užtikrinančias taisykles.
Su pranešimą dėl visuomeninio transliavimo paslaugų skaitmeninėje eroje rengiančiu europarlamentaru kalbėjomės apie Europos visuomeninių transliuotojų ateitį.
Kas kiša koją visuomeninių transliuotojų politinei nepriklausomybei?
Pirma, jų valdymo struktūrų politizavimas – tarybos, valdybos ir generalinio direktoriaus skyrimas. Būtent dėl šios priežasties pranešime reikalaujame, jog valdybos nariai būtų skiriami remiantis kompetencija ir žiniasklaidos sektoriaus išmanymu.
Antra grėsmė nepriklausomumui kyla tuomet, kai nėra užtikrinamas stabilus ilgalaikis finansavimas. Jei vyriausybės kasmet priima sprendimus dėl finansavimo, transliuotojas nėra apsaugoti nuo politinio kišimosi.
Ar visuomeniniai transliuotojai pajėgūs pritraukti jaunimo dėmesį?\
Tradiciniai televizijos žiūrėjimo būdas nyksta, ypač jaunimo tarpe. Norintys pasiekti šiuos žiūrovus transliuotojai turi įvairinti pasiūlą. Jiems turi būti leista siūlyti naujas paslaugas ir pateikti turinį naujose platformose.
Norėdami pasiekti jaunimą, informaciją žvejojantį praktiškai vien tik pasauliniame tinkle, visuomeniniai transliuotojai turi būti pajėgūs pateikti patrauklų ir kokybišką turinį internete.
Kokios europinės priemonės padės įtvirtinti visuomeninių transliuotojų nepriklausomumą?
Visos ES šalys pritarė Europos Tarybos rekomendacijų ir deklaracijų rinkiniui, kuriame įtvirtinami visuomeninės žiniasklaidos ekonominės ir politinės nepriklausomybės principai. Europos audiovizualinės observatorijos prašome rinkti duomenis ir tirti padėtį, o reikalavimus pažeidusias valstybes traukti atsakomybėn. Taip pat siekiama, kad būtų pradėti taikyti Žiniasklaidos pliuralizmo stebyklos indikatoriai.
20101008STO86174 Pranešimo projektas Žiniasklaidos pliuralizmo stebykla Kultūra ir švietimas: visi straipsniai Briuselio žurnalistų taikiklyje – ES naujienos
LT
1
PHOTO
20101008PHT86116.jpg
LT
3
LINK
http://ec.europa.eu/information_society/media_taskforce/doc/pluralism/study/monitor.xls
LT
4
LINK
/news/public/documents_par_theme/906/default_lt.htm
LT
5
LINK
/sides/getDoc.do?language=LT&type=IM-PRESS&reference=20100226STO69653
-//EP//TEXT COMPARL PE-442.905 01 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
