KLAUSIMAS ŽODŽIU H-0005/10
Vyriausybės valandai 2010 Sausio mėnesio sesijoje
pagal 116 Darbo tvarkos taisyklių straipsnį
pateikė
Charalampos Angourakis
Tarybai
Tema: Nazareto mero suėmimas
Gruodžio mėn. 29 d. į Nazareto mero Ramezo Jeraisy, kuris bendradarbiauja su Izraelio komunistų partija „Demokratinis lygybės ir taikos frontas“, namus buvo mesta rankinė granata.
Šis užpuolimas sutampa su kruvinojo Izraelio įsiveržimo į Gazą metinėmis, Izraelio valstybės agresyvumo padidėjimu ir vis dažnesniais antikomunistiniais ir antidemokratiniais išpuoliais. Tuo pačiu laikotarpiu uždraustos viešos demonstracijos ir Kneseto ir Izraelio komunistų partijos Centro komiteto narys Muhammadas Barakeh už antikarinę veiklą patrauktas baudžiamojon atsakomybėn.
Ar Taryba pasmerks šiuos antikomunistinius ir antidemokratinius Izraelio išpuolius?
