Regionų Europa: Danuta Hübner ragina išnaudoti ES regionų potencialą
Regioninė politika
2009-12-07 - 17:19
Solidarumas – regioninės politikos pagrindas Įsigaliojus Lisabonos sutarčiai išaugo Europos Parlamento vaidmuo priimant sprendimus dėl regioninės politikos ateities. Europos Parlamento Regioninės plėtros komitetui vadovaujanti buvusi eurokomisarė Danuta Hübner ragina išnaudoti Europos miestų ir regionų potencialą ir džiaugiasi naujųjų narių sugebėjimu tinkamai įsisavinti regionų plėtrai skirtas lėšas.
Kviečiame skaityti interviu su komiteto, atsakančio už struktūrinių ir sanglaudos fondų panaudojimo ir regionų bendradarbiavimo skatinimo politiką, pirmininke.
Lisabonos sutartis išplečia Parlamento vaidmenį regioninėje politikoje...
Sprendimus šioje srityje priimsime lygiomis teisėmis su Taryba, todėl Parlamento balsas turi būti ir bus išgirstas formuojant regioninę politiką nuo 2013 m., kuomet bus pradėta vykdyti nauja finansinė perspektyva.
Didesnės galios reiškia išaugusią atsakomybę: turime sustiprinti bendradarbiavimą su kitais komitetais. Sektoriais paremta strategija, kai energetika, aplinka, pramonė ir kitos sritys buvo vertinamos atskirai, veda į aklavietę. Šiandieną viskas yra stipriai susiję tarpusavyje.
Kokių pokyčiai laukia regioninės politikos?
Nauja sutartis numato vietinę ir regioninę atsakomybę siekiant bendrų tikslų. Anksčiau subsidiarumo principas taikytas tik europiniame ir nacionaliniame lygmenyje – dabar visi esame atsakingi už ateitį.
Kita naujovė – teritorinės sanglaudos koncepcija. Anksčiau buvo vartojama tik socialinės sanglaudos sąvoka. Tai iššūkis ne tik regioninei politikai, bet visoms politikos sritims, į kurias turėsime įtraukti šį naują teritorinį aspektą.
Pasikeitusi padėtis leidžia kviestis visas suinteresuotas puses ir išklausyti jų argumentus: ekspertus akademikus, vietos ir regionų atstovus, verslo lyderius ir klimato kaitos aktyvistus. Naujovių diegimas ir kova su klimato kaita – vieni svarbiausių prioritetų. Įtraukiame žmones, kurie bus atsakingi už daugiapakopės, subnacionalinės Europos konstravimą.
Lėšų paskirstymas regionams taip pat labai svarbus krizę įveikti norinčiai Europai.
Po didžiausios Europos Sąjungos plėtros didžioji struktūrinių fondų lėšų dalis pasiekė naująsias ES nares. Akivaizdžiai matome teigiamą jų vaidmenį šių šalių vystymosi procese. Kaip europinių pinigų įsisavinimą vertinate Jūs?
Esu patenkinta: prisimenu anuomet vykusias diskusijas ir abejonės dėl naujųjų narių gebėjimų pasinaudoti finansine Europos Sąjungos biudžeto parama. Buvo prognozuojama, kad bus įsisavinta tik pusė skirtų lėšų. ES plėtra buvo didžiausias regioninės politikos iššūkis.
Turtingiausių ir skurdžiausių Europos regionų išsivystymo lygis skyrėsi vienuolika kartų! Nors visi turi vienodas teises pasinaudoti vidaus rinkos teikiamais privalumais, menkai išsivystę neturi tam galimybių. Būtent dėl šios priežasties sanglaudos politika yra solidarumo ir paprasčiausios naudos nešimo politika. Išsivysčiusioms rinkomis labiau domisi investuotojai.
2000-2006 m. naujos valstybės narės sugebėjimo pasinaudoti visomis joms skirtų fondų lėšomis – Socialinio fondo lėšų neįsisavino vienintelė valstybė. Tai pranoko lūkesčius. Būdama komisare lankiausi daugelyje paramą gaunančių regionų. Esu laiminga matydama, kad mums pavyko paskatinti augimą ir pritraukti naujų narių į Europos regionų šeimą. Šie regionai bendradarbiauja, mokosi vieni iš kitų ir plečia konkurencingumą, investuodami į naujausias technologijas.
Sektoriais paremta strategija, kai energetika, aplinka, pramonė ir kitos sritys vertinamos atskirai, veda į aklavietę.
Danuta Hübner
20091207STO66060 Regioninės plėtros komitetas Regionai ir transportas: pranešimai spaudai Regioninė politika: gerovės skirtumų mažinimas
LT
1
EUROPARL-TV
http://europarltv.europa.eu/swf/EmbedPlayer.swf?vid=4f0f152c-d72f-4946-8227-8e50e0ef0e35&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
/activities/committees/homeCom.do?language=LT&body=REGI
LT
3
LINK
/news/expert/documents_presse_par_theme_page/910/default_lt.htm
LT
4
LINK
http://europa.eu/pol/reg/index_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
