„Viskas priklauso nuo tikėjimo“ – geriausia balandžio mėn. nuotrauka
Kultūra
2009-04-28 - 17:49
„Viskas priklauso nuo tikėjimo“ © Carlos Cazurro/ Una mera cuestión de fe / www.cazurro.com EP fotoprojekto balandžio mėnesio tema „Daugiakultūrė Europa“ sulaukė didelio fotografuojančių „Antraščių“ skaitytojų susidomėjimo. Sveikiname šio mėnesio nugalėtoją – „Viskas priklauso nuo tikėjimo“ autorių Carlos Cazurro Burgos iš Ispanijos. Laukiame naujų nuotraukų tema „Rinkimams artėjant“.
33-metis Valadolido regione gyvenantis Carlos Cazurro Burgos save vadina aistringu fotografu, apjungusiu meilę fotografijai ir kelionėms. Carlos Cazurro yra surengęs parodas Ispanijoje, Portugalijoje ir Brazilijoje, jo darbai įvertinti keliais apdovanojimais.
Tikėjimo galia
Nuotraukos „Viskas priklauso nuo tikėjimo“ autorius sako, kad šiais sudėtingais laikais vis daugiau žmonių atsisuka į tikėjimą ir prašo šventųjų pagalbos. Ispanijos kaimuose giliai įsišaknijusi votų, simbolizuojančių padėką šventiesiems, kabinimo bažnyčioje tradicija.
Tiedros kaimelio bažnyčioje kaip padėkos ženklai kabinamos nuotraukos. „Mano nufotografuota moteris kabino sūnaus portretą – ji paaiškino, kad tai padėka Šv. Marijai už pagalbą sūnui baigiamųjų universiteto egzaminų metu“, – pasakoja C. Cazurro.
Gegužės tema – rinkimų nuojautos
Kaip įprasta, geriausius likusius kasmėnesinio projekto „Tapkite EP svetainės fotografu“ darbus patalpinome „Flickr“ tinklalapyje. Galbūt šios nuotraukos padės rasti įkvėpimo gegužės temai „Rinkimams artėjant“ . Jūsų nuotraukų ir užpildytų paraiškų formų lauksime iki 2009 m. gegužės 24 d. adresu guestphotographer@europarl.europa.eu .
Primename, kad geriausios projekto nuotraukos autorius liepos 14-16 d. bus pakviestas į Strasbūrą rengti fotoreportažo iš pirmosios naujai išrinkto Europos Parlamento sesijos. Patekti į benuvažiuojantį traukinį belieka dvi galimybės – gegužę taikliausiai pavaizduoti rinkimų artėjimą arba birželį 1-5 nuotraukomis geriausiai įamžinti rinkimų į Europos Parlamentą dieną .
20090428STO54540 Tapkite Europos Parlamento interneto svetainės fotografu Likusios nuotraukos „Flickr“ Projekto taisyklės [pdf] Paraiškos forma [doc]
LT
1
PHOTO
20090427PHT54470.jpg
LT
2
A
mailto:guestphotographer@europarl.europa.eu
LT
4
LINK
http://www.flickr.com/photos/guestphotographer
LT
5
LINK
/eplive/expert/multimedia/20081216MLT45072/media_20081216MLT45072.pdf
LT
6
LINK
/eplive/expert/multimedia/20081216MLT44939/media_20081216MLT44939.doc
-//EP//TEXT IM-PRESS 20090126FCS47097 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
