ES ir Maroko susitarimas liberalizuoti prekybą žemės ūkio produktais: už ir prieš
Žuvininkystė
2012-02-14 - 17:38
EP nariai ketvirtadienį balsuos dėl ES ir Maroko susitarimo liberalizuoti prekybą žemės ūkio produktais ES ir Maroko susitarimas dėl prekybos žemės ūkio ir žuvininkystės produktais liberalizavimo sulaukė prieštaringų vertinimų Europos Parlamento komitetuose. Europarlamentarai ketvirtadienį spręs, ar pritarti šiam susitarimui. Pateikiame skirtingus dviejų EP narių vertinimus šiuo klausimu.
EP pranešėjas susitarimo klausimu José Bové (Žalieji, Prancūzija) paragino jį atmesti, tačiau dauguma kitų Tarptautinės prekybos komiteto narių balsavo priešingai – rekomendavo susitarimą ratifikuoti.
Tarp susitarimo rėmėjų – didžiausiai politinei frakcijai Parlamente priklausanti Cristiana Muscardini (Europos liaudies partija, Italija).
Kituose EP komitetuose nuomonės taip pat išsiskyrė. Žuvininkystės komitetas rekomendavo susitarimui pritarti, tačiau dauguma Žemės ūkio reikalų komiteto narių balsavo prieš.
Kodėl manote, kad Europos Parlamentas turėtų (ne)pritarti šiam susitarimui?
C. Muscardini: „Susitarimas suteikia Europai galimybę paremti besivystančias Viduržemio jūros regiono šalis, tokias kaip Marokas, kuris pastaruoju metu įgyvendino demokratines reformas. Jis taip pat praveria duris kaimyninėms „Arabų pavasario“ šalims. Pritardama šiam susitarimui Europos Sąjunga paremtų ekonomines reformas, padėsiančias plėtoti saugesnę ir sąžiningesnę prekybą šiame regione“.
J. Bové: „Parlamentas privalo pasisakyti prieš šį prekybos liberalizavimo susitarimą, kadangi jo patvirtinimas neigiamai paveiktų šeimos žemės ūkį, kuriame darbuojasi 20 proc. gyventojų Maroke bei pietinėse ES šalyse, ypač Ispanijoje ir Prancūzijoje. Ši sutartis sumažins Maroko savarankiško apsirūpinimo maistu galimybes. Be to, jis kelia pavojų šalies vartotojams, kurie susidurs su spekuliacijos maisto produktais pasaulio rinkose pasekmėmis“.
Kam bus naudingas ES ir Maroko susitarimas?
C. Muscardini: „Susitarimas bus naudingas Marokui, nes jo žemės ūkio sektorius laimės dėl išaugusio prekybos su Europa. Jis taip pat naudingas ES, kuri atvers savo rinkas arabų revoliucijos paveiktoms Viduržemio regiono šalims – joms reikia investicijų ir ekonominės paramos, kad įtvirtintų demokratiją. Europos ūkininkai galės eksportuoti savo produkciją į šį regioną. Sutartyje numatyti saugikliai, jei kartais rinkos būtų perpildytos“.
J. Bové: „Priešingai viltims, kad laimės Maroko ūkininkai, susitarimas 50 proc. padidins ES eksportą, o Maroko – tik 15 proc. Skirtingi žemės ūkio sektoriai taip pat gaus nevienodą naudą. Grūdus ir pieno miltelius eksportuojančios Europos bendrovės laukia šio susitarimo pasirašymo. Jis taip pat bus naudingas stambiems Europos maisto perdirbėjams bei kai kurioms vaisius ir daržoves eksportuojančioms Maroko įmonėms. Taigi susitarimas naudingas saujelei stambių įmonių abiejose Viduržemio jūros pusėse – šeimos ūkių sąskaita“.
Kokios galimos (ne)pritarimo šiam susitarimui pasekmės?
C. Muscardini: „Jei Parlamentas atmes susitarimą, ES praras galimybę tapti pagrindiniu veikėju Viduržemio jūros regione. Sutartis pabrėžia ES atsakomybę šios valstybės, mūsų kaimynės, atžvilgiu. Marokas, kurio nepalietė arabų revoliucija, turi būti laikomas svarbiu langu į Viduržemio jūros regiono rinkas“.
J. Bové: „Susitarimo atmetimas reikš naujų derybų su Maroku pradžią. Kalbant bendriau, manau, kad tai bus stiprus signalas Komisijai pakeisti derybų vedimo būdą ir labiau įtraukti Europos Parlamentą į diskusijas tarp šalių. EK turi pateikti rimtas ir konkrečias ekonominio, socialinio, aplinkos ir biudžetinio poveikio vertinimo ataskaitas apie susitarimus, dėl kurių deramasi. Negalime ilgiau sutikti, kad Parlamento nuomonės pareiškimas apribojamas iki „taip “ arba „ne“. Diskusijos dėl sutarties su Mercosur [muitų sąjunga tarp Pietų Amerikos šalių] mums parodys, ar šis signalas buvo išgirstas.
20120210STO37768 EP narė Cristiana Muscardini EP narys José Bové EP rekomendacijos dėl ES ir Maroko susitarimo projektas Stebėti debatus dėl ES ir Maroko susitarimo nuo 18 val. Lietuvos laiku Pranešimas spaudai apie balsavimą Tarptautinės prekybos komitete (anglų kalba)
LT
1
PHOTO
20120131PHT36683.jpg
LT
2
LINK
/meps/lt/1073/Cristiana_MUSCARDINI.html
LT
3
LINK
/meps/lt/96744/José_BOVÉ.html
LT
5
LINK
/ep-live/lt/schedule/live-broadcast
-//EP//TEXT REPORT A7-2012-0023 0 NOT XML V0//LT
-//EP//TEXT IM-PRESS 20120123IPR35962 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
