KLAUSIMAS ŽODŽIU SU DEBATAIS O-0006/08
pagal 108 Darbo tvarkos taisyklių straipsnį
pateikė
Jean-Marie Cavada
Piliečių laisvių, teisingumo ir vidaus reikalų komiteto vardu
Komisijai
Tema: 2007 m. metinės diskusijos dėl pažangos, padarytos kuriant laisvės, saugumo ir teisingumo erdvę (LSTE) (ES Sutarties 2 ir 39 straipsniai)
Atsižvelgdamas į:
pastarųjų metų patirtį kuriant Europos laisvės, saugumo ir teisingumo erdvę, Komisijos komunikatą (COM(2007)0373) dėl daugelio spragų, kurios vis dar trukdo įgyvendinti Hagos programą, naująją sutartį, kuri turėtų įsigalioti 2009 m. sausio 1 d., ir jai įsigaliojus bus panaikintas dirbtinis LSTE politikos sričių atskyrimas, (kurios dabar yra išskaidytos tarp Bendrijos ir tarpvyriausybinės teisinės sistemos) ir remiami institucijų veiksmai, nes Pagrindinių teisių chartija, kuri yra visų šių politikos sričių pagrindas, taps teisiškai privaloma,
įsitikinęs, kad institucijos turėtų geriau išnaudoti artimiausią 18 mėnesių laikotarpį prieš baigiantis dabartinei teisėkūros organo kadencijai,
prašo Komisijos pateikti atsakymą, ar ji sutinka:
iki 2008 m. pabaigos atlikti pirmą struktūrinį su LSTE susijusių politikos sričių įvertinimą įtraukiant Europos Parlamentą ir nacionalinius parlamentus, kaip numatyta naujosios ES sutarties 8c straipsnyje ir naujosios sutarties dėl Europos Sąjungos funkcionavimo 64 straipsnyje (kurie atitinka dabartines protokolo dėl nacionalinių parlamentų vaidmens taisykles);
kartu su Europos Parlamentu ir Tarybai pirmininkausiančiomis valstybėmis parengti specialią tarpinstitucinę teisėkūros programą, skirtą LSTE ir apimančią 2008 m. ir 2009 m., ir nurodyti
kurias priemones būtų galima baigti taikyti prieš įsigaliojant naujajai sutarčiai ir dėl kurių priemonių 2008 m. galėtų vykti politinės derybos, bet oficialiai jos būtų priimtos laikotarpiu tarp 2009 m. sausio ir gegužės mėn.;
pritarti pagrindinei taisyklei, kad nacionaliniu ir Europos lygmenimis turėtų būti vykdoma neribota priemonių, kuriomis daromas poveikis Europos piliečių pagrindinėms teisėms, teisminė kontrolė;
atsižvelgiant į 3 principą 2008 m. persvarstyti jau įsigaliojusius tekstus (pvz., Reglamentą (EB) Nr. 2580/2001 dėl „juodųjų sąrašų“ arba abipusės teisinės pagalbos konvenciją ) arba tekstus, dėl kurių vis dar vyksta diskusijos, bet kurie nėra tikrai vertingi ES piliečių teisių apsaugos požiūriu (pvz., pasiūlymas dėl procedūrinių garantijų COM(2004)0328 - CNS 2004/0113);
pranešti Europos Parlamentui apie numatomą Jungtinei Karalystei taikomos išlygos dėl laisvės, saugumo ir teisingumo poveikį;
išsamiai informuoti Europos Parlamentą apie valstybių narių konsultacijų dėl ES antiteroristinių priemonių poveikio rezultatus.
OL L 344 2001 12 28, p. 70. OL L 181 2003 7 19, p. 25.