Svarbu pasiruošti galimam paukščių gripo protrūkiui
Visuomenės sveikata
2005-12-01 - 12:47
Paukščių gripas sparčiai plinta pasaulyje
Žmonėms pavojingas paukščių gripo virusas sparčiai plinta pasaulyje, todėl ES turi būti pasiruošusi galimam šios ligos protrūkiui. Trečiadienį deputatai apsvarstė, o ketvirtadienį patvirtino dvi ataskaitas apie priemones užkirsti jam kelią.
Pagal siūlomą direktyvą, ES šalys turės paruošti parengties paukščių gripo epidemijai bei „kritinės padėties valdymo“ planus, o Komisija – ES parengties šios ligos epidemijai planą. Šalys turės sukaupti priešvirusinių vaistų bei vakcinos ir užtikrinti jų pasiekiamumą. Turės būti numatytos gyventojų grupės, kurios kilus gripo protrūkiui būtų skiepijamos pirmiausiai, bei regionai, kurie epidemijos atveju būtų izoliuoti pirmiausiai. Taip pat raginama numatyti priemones išvengti visuomenės panikos bei atkurti vartotojų pasitikėjimą.
Be to, šalys turės patobulinti išankstinio įspėjimo sistemas. Jos turėtų iškart informuoti kitas šalis bei Komisiją apie paukščių gripo protrūkius. Gripo protrūkio ES ar kaimyninėse šalyse atveju deputatai siūlo įpareigoti Komisiją per 24 val. paskelbti karantiną, imtis dezinfekavimo priemonių oro uostuose, riboti keliones bei importą iš ligos apimtų šalių.
ES institucijos turėtų būti pasirengusios koordinuoti valstybių veiksmus. Jos turės užtikrinti, kad vakcinas gaminančios šalys galėtų skubiai ir nevaržomai jas eksportuoti į jų negaminančias ES šalis. Taip pat turėtų būti įsteigtas ES vakcinų bankas. Valstybės bei Komisija turėtų bendradarbiauti su Europos ligų prevencijos centru, įsikūrusiu Solnoje (Švedija).
Parlamentas siūlo įpareigoti ES šalis remti vakcinų tyrimus, taip pat tarpusavyje bendradarbiauti kuriant naujas vakcinas žmonėms ir paukščiams. Deputatų siūlymu, ES ir jos šalys turėtų padėti Sąjungos kaimynėms kovoti su paukščių gripu – pavyzdžiui, teikti praktinę ir finansinę pagalbą vakcinoms kurti.
Deputatai siūlo skatinti paukščių vakcinavimą, tačiau, kadangi vakcinuotų paukščių mėsa nėra pavojingesnė negu nevakcinuotų, neleisti žymėti paukštienos apie vakcinavimą informuojančiomis etiketėmis. Siūloma griežčiau tikrinti importuojamus laukinius paukščius. Paukščiai, kuriuose aptiktas mažo ar didelio patogeniškumo gripo virusas, turėtų būti nedelsiant užmušami. Be to, gripo protrūkio šalyje turėtų būti apribotas paukščių bei jų kiaušinių transportavimas.
Kitoje Parlamento patvirtintoje ataskaitoje raginama suvienodinti bendrąjį finansavimą didelio bei mažo patogeniškumo viruso sukeltiems gripo protrūkiams įveikti, nes mažo patogeniškumo virusas mutavęs gali virsti didelio patogeniškumo virusu. Deputatai mano, jog abiem atvejais pusę lėšų turėtų skirti Komisija, o kita pusę – valstybė, kurioje įvyko protrūkis. ES turėtų visiškai apmokėti vakcinavimo išlaidas, teigiama ataskaitoje.
Abiem ataskaitoms taikoma konsultacijų procedūra, todėl Taryba neprivalės atsižvelgti į Parlamento nuomonę. Tačiau principinis Parlamento ir Tarybos sutarimas šiuo klausimu jau pasiektas.
Konsultacijų procedūra.
Svarstymas: 2005-11-30.
Balsavimas: 2005-12-01
2005-12-01 Neil Parish EPP-ED GB
A6-0327/2005
Dėl paukščių gripo kontrolės Bendrijoje priemonių
2005-12-01 Neil Parish EPP-ED GB
A6-0326/2005
Dėl išlaidų veterinarijos srityje
20051128IPR02947
LT
1
PHOTO
20051130PHT03046.jpg
-//EP//TEXT REPORT A6-2005-0327 0 NOT XML V0//LT
-//EP//TEXT REPORT A6-2005-0326 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
