Europos Parlamentas siūlo palengvinti tarptautinį įvaikinimą
Piliečių teisės
Plenarinė sesija
2011-01-19 - 14:42
Be tėvų priežiūros paliktų vaikų problema Europoje tampa itin opi ir jai reikia naujų sprendimų, todėl svarbu palengvinti tarptautinį įvaikinimą, o kartu užtikrinti vaikų teises bei interesus, pažymima trečiadienį Europos Parlamento priimtoje rezoliucijoje.
Parlamentas ragina išnagrinėti galimybę Europos lygmeniu suderinti tarptautinio įvaikinimo priemonių strategiją, atsižvelgiant į tarptautiniu mastu pripažintą našlaičių arba paliktų vaikų teisę turėti šeimą ir būti saugiems.
ES institucijos raginamos aktyviau dalyvauti Hagos konferencijoje „siekiant patobulinti, supaprastinti ir palengvinti tarptautinio įvaikinimo procedūras ir pašalinti nereikalingą biurokratizmą, o kartu įsipareigoti ginti vaikų iš trečiųjų šalių teises“. Savo ruožtu raginama sukurti sistemą, kuri užtikrintų skaidrumą ir padėtų koordinuoti kovą su prekyba vaikais.
Vis dėlto europarlamentarai „mano, kad, esant galimybių ir atsižvelgiant į vaiko interesus, pirmenybę reikėtų teikti įvaikinimui vaiko gimtojoje šalyje“, o nutarus išvežti vaiką iš gimtosios vietos, valstybės turi atsižvelgti į psichologinius, emocinius, fizinius ir socialinius ir edukacinius padarinius, taip pat suteikti tinkamą pagalbą įvaikinusiems tėvams ir pačiam vaikui.
Svarstymas: 2011-01-17. Balsavimas: 2011-01-19 20110119IPR11957 Priimti tekstai bus paskelbti čia
LT
1
LINK
/activities/plenary/ta/calendar.do?language=LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
