EP kelia griežtas sąlygas kūno skaitytuvams oro uostuose
Transportas
Plenarinė sesija
2011-07-06 - 13:47
Kūno skaitytuvai (skeneriai) ES oro uostuose gali būti leidžiami tik deramai apsaugojus keleivių sveikatą, orumą ir privatumą, trečiadienį pareiškė Europos Parlamentas.
Pasak jo rezoliucijos, rentgeno skaitytuvai ES oro uostuose turėtų būti uždrausti dėl grėsmės žmonių sveikatai. Tuo tarpu leidžiami naudoti skaitytuvai neturi gaminti tikroviškų kūno atvaizdų, o gauti duomenys turi būti iškart ištrinami. Be to, keleivis turi turėti teisę pasirinkti kitą apieškos būdą (pavyzdžiui, rankomis), kuris būtų toks pats efektyvus ir užtikrintų pagarbą jo privatumui. Atsisakymas skenuotis neturi sukelti įtarimo, be to, žmonės neturi būti parenkami skenavimui pagal jų lytį, rasę, tautybę, religiją ar kitokius diskriminacinius kriterijus, pažymi EP.
Draudimas gabenti skysčius rankiniame bagaže turi būti panaikintas 2013, kaip numatyta, įsitikinę EP nariai. Rezoliucijoje taip pat raginama atidžiau tikrinti lėktuvu gabenamus krovinius, ypač iš ES nepriklausančių šalių bei tuos, kurie gabenami keleiviniais lėktuvais.
Parlamentas išreiškė savo poziciją prieš numatomą Komisijos sprendimą leisti valstybėms narėms naudoti kūno skenerius oro uostuose. Parlamentas, jei to norės, turės galią panaikinti šį sprendimą per tris mėnesius. Kai kurios valstybės narės (JK, Nyderlandai, Vokietija, Italija, Prancūzija ir Suomija) jau išbandė kūno skaitytuvus.
Iniciatyva. Svarstymas: 2011-07-05. Balsavimas: 2011-07-06 20110705IPR23378 Priimti tekstai bus paskelbti čia (pasirinkti 2011-07-06 ) Diskusijos vaizdo įrašas (pasirinkti 2011-07-05) Pranešėjas Luis de Grandes Pascual (PPE, ES)
LT
1
LINK
/activities/plenary/ta/calendar.do?language=LT
LT
2
LINK
/wps-europarl-internet/frd/vod/research-by-date?language=lt
LT
3
LINK
/members/public/yourMep/view.do?language=LT&partNumber=1&name=de+Grandes+Pascual&id=28393
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
