KLAUSIMAS ŽODŽIU SU DEBATAIS O-0027/09
pagal 108 Darbo tvarkos taisyklių straipsnį
pateikė
Johannes Blokland
Aplinkos, visuomenės sveikatos ir maisto saugos komiteto vardu
Tarybai
Tema: Derybos dėl konvencijos dėl saugaus ir aplinkosaugos požiūriu tinkamo laivų perdirbimo įsigaliojimo, kurios vyks 2009 m. gegužės mėn., globojant Tarptautinei jūrų organizacijai (TJO).
Kokių iniciatyvų ėmėsi Taryba, siekdama užtikrinti, kad konvencijos dėl saugaus ir aplinkosaugos požiūriu tinkamo laivų perdirbimo, dėl kurios vyks derybos per 2009 m. gegužės mėn. diplomatinę konferenciją, rengiamą globojant Tarptautinei jūrų organizacijai, įsigaliojimo sąlygos būtų palankios siekiant kuo greičiau įgyvendinti šią konvenciją?
Kokių iniciatyvų imsis Taryba, kad pagrindiniai konvencijos elementai būtų taikomi kaip savanoriška ir laikina priemonė, kol ši konvencija įsigalios ir bus veiksmingai įgyvendinta?
