EP pirmininkas pasmerkė Prancūzijos policininko nužudymą ir Kubos aktyvisčių sulaikymą
Institucijos
2010-03-24 - 16:08
Ketvirtadienio plenarinio posėdžio pradžioje Europos Parlamento pirmininkas Jerzy Buzek pasmerkė Prancūzijos policininko Jean-Serge Nerin nužudymą, kurį, manoma, įvykdė baskų separatistai. Jis taip pat išreiškė paramą sulaikytoms Kubos opozicinio judėjimo "Moterys baltais drabužiais" (Damas de Blanco) narėms. Ši organizacija 2005 m. pelnė EP Sacharovo premiją.
EP plenarinė sesija Briuselyje truks iki ketvirtadienio pietų. Tarp įdomesnių joje svarstomų klausimų – kitų metų ES biudžeto prioritetai, euro zonos situacija, neramumų Tibete metinės, parama darbo netekusiems Lietuvos žmonėms, taip pat romų padėtis ir maisto produktų žymėjimas.
Posėdžio pradžioje EP nutarė atidėti iki balandžio skrydžių bendrovių „juodojo sąrašo“ aptarimą, taip pat balsavimą dėl Lisabonos sutarties padarinių pradėtoms teisėkūros procedūroms. Tuo tarpu ketvirtadienį bus papildomai balsuojama dėl ES pasienio apsaugos agentūros FRONTEX veiksmų saugant jūrų sienas. Be kitų klausimų, tądien Parlamentas balsuos ir dėl ES paramos darbo netekusiems Lietuvos baldininkams bei tekstilininkams, taip pat dėl R. Budbergytės skyrimo Europos Audito Rūmų nare.
20100322IPR71124 Sesijos darbotvarkės projektas Išsamesnė sesijos apžvalga
LT
1
LINK
/sides/indexPartSession.do?reference=2010-03-2&language=LT
-//EP//TEXT IM-PRESS 20100315BRI70579 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
