Parlamentas ruošiasi EP pirmininko rinkimams
Institucijos
2007-01-15 - 17:33
Artėja kadencijos vidurio EP vadovybės rinkimai
Po šią savaitę Europos Parlamente vyksiančių vidinių rinkimų pasikeis daugelis vadovaujančius postus užimančių asmenų. Deputatai rinks naująjį pirmininką, 14 vicepirmininkų ir 6 už administracinius reikalus atsakingus kvestorius. Tokie rinkimai organizuojami kiekvienos EP kadencijos pradžioje ir viduryje.
Dabartinis Parlamento pirmininkas Josep Borrell šias pareigas užima nuo 2004 m., tuo tarpu jo įpėdinis pirmininko pareigas eis iki 2009 m. Kaip renkama politinė EP vadovybė?
Pirmadienis
Kandidatai į pirmininkus privalo patvirtinti savo kandidatūras iki 18 valandos Strasbūro laiku. Jų kandidatūras gali siūlyti EP frakcijos ir nemažesnės nei 40 parlamentarų grupės. Postą paliekantis Josep Borrell apibendrindamas pirmininkavimo rezultatus paskutinįkart kreipsis į deputatus kaip Europos Parlamento pirmininkas.
Antradienis
Posėdžiui pirmininkaus vyriausias europarlamentaras, 1924 m. gimęs Italijos socialistų atstovas Giovanni Berlinguer.
Po penkių kiekvienam kandidatui skirtų pasisakymo minučių prasideda pirmasis balsavimo turas. Pažymėję pasirinktus kandidatus, europarlamentarai biuletenius mes į aštuonias į didžiąją posėdžių salę atneštas balsadėžes. Procesą stebės aštuoni burtų keliu iš parlamentarų tarpo išrinkti balsų skaičiuotojai.
Daugiau nei pusę galiojančių biuletenių balsų (absoliučią daugumą) gavęs kandidatas tampa naujuoju pirmininku. Pirmajame ture niekam nesurinkus daugiau nei 50 proc. balsų, procedūra gal būti kartojama dar du kartus. Niekam nelaimėjus trečiajame ture, organizuojamas ketvirtasis, kuriame dalyvauja tik du daugiausia balsų surinkę parlamentarai. Nugalėtojas tampa EP pirmininku ir užima pirmininkaujančio vietą.
Keturi kandidatai
Šiuose Parlamento pirmininko rinkimuose kandidatuoja keturi europarlamentarai:
Jens-Peter Bonde, Nepriklausomybės/demokratijos frakcijos pirmininkas, Danija.
Monica Frassoni, Žaliųjų frakcijos/Europos laisvojo aljanso bendrapirmininkė, Italija. Hans-Gert Poettering, Europos liaudies partijos (krikščionių demokratų) ir Europos demokratų frakcijos pirmininkas, Vokietija.
Francis Wurtz, Europos vieningųjų kairiųjų jungtinės frakcijos/Šiaurės šalių žaliųjų kairiųjų pirmininkas, Prancūzija.
Vicepirmininkai ir kvestoriai
Po pirmininko rinkimų remiantis panašiomis procedūromis vyksta balsavimas dėl 14 būsimųjų vicepirmininkų bei 6 kvestorių.
Kandidatų į Vicepirmininkų postus nominavo procedūros tokios pačios kaip ir pirmininko atveju. Absoliučią baldų daugumą pirmajame balsavimo rate gavę kandidatai tampa vicepirmininkais. Likus neužpildytų postų, organizuojamas antras turas. Jei tenka organizuoti ir trečią turą, jame laimėti užtenka ir santykinės balsų daugumos.
Jei kandidatų tėra pasiūlyta tiek, kiek yra postų, t.y. keturiolika, balsuojama tik dėl pritarimo jų kandidatūroms, o paskyrimo eiliškumą apsprendžia balsavimo rezultatai. Išrinkus visus vicepirmininkus balsuojama dėl 6 kvestorių postus užimsiančių kandidatų.
20070111STO01857 Tiesioginė sesijos transliacija Kadencijos vidurio rinkimai EP pirmininko rinkimai (anglų k.) vaizdo įrašas
LT
1
PHOTO
20070111PHT01868.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
LT
5
MULTIMEDIA
20070111MLT01866.asf
-//EP//TEXT IM-PRESS 20070109STO01792 0 NOT XML V0//LT
-//EP//TEXT IM-PRESS 20070109BKG01804 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
