Nuo Tamperės iki Hagos: kiek pažengta laisvės, saugumo ir teisingumo srityje?
Teisingumas ir vidaus reikalai
2006-10-02 - 18:30
Ar ES šalių bendradarbiavimas teisingumo ir vidaus reikalų srityje pakankamas?
1999 m. Tamperės vadovų susitikimas padėjo pamatus ES laisvės, saugumo ir teisingumo erdvės kūrimui. Praėjus septyneriems metams, įgyvendinant Hagos programą siekiama bendros ES imigracijos ir prieglobsčio politikos. Spalio 2-3 d. parlamentarai ir ekspertai iš visos ES renkasi Europos Parlamente aptarti pasiekimus bei trūkumus, išliekančius bendradarbiavimo teisingumo ir vidaus reikalų srityse.
Suomijai pirmininkaujant ES, šį Jungtinį parlamentinį susitikimą organizuoja Europos ir Suomijos Parlamentai.
Nuo Tamperės iki Hagos
1999 m. Tamperės Europos Vadovų Taryba – pirmasis ES vadovų susitikimas, skirtas vien tik teisingumo ir vidaus reikalams. Tamperėje aptarę imigracijos ir prieglobsčio politiką, ES valstybių vadovai nutarė sukurti integruotą Europos prieglobsčio sistemą bei kovoti su nusikalstamumu, kuriant Europos teisinę bei teisingumo erdvę.
Tamperės programą 2004 m. lapkritį pakeitusi Hagos programa apima 2005-2010 m. Joje numatomas glaudesnis bendradarbiavimas teisingumo ir vidaus reikalų srityje, o taip pat bendros imigracijos ir prieglobsčio politikos sukūrimas. Nuo Tamperės programos priėmimo daug pasiekta įtvirtinant sprendimų abipusio pripažinimo principą, derinant teisės aktus, įkurtas Europos teisminis tinklas civilinėse ir komercinėse bylose (EJN).
2006 m. birželį vertindama Hagos programos įgyvendinimo pažangą Komisija pripažino, jog teisės aktų perkėlimas į nacionalinę teisę nėra pakankamas, vienbalsiškumas, privalomas kai kuriose srityse, stabdo pažangą, o pirmojo ir trečiojo „ramsčio“ atskyrimas komplikuoja sprendimų priėmimo procesą. Kaip žinia, Amsterdamo sutartimi kai kurie vidaus reikalų klausimai perkelti iš trečiojo (tarpvyriausybiniai sprendimai) į pirmąjį (Bendrijų kompetencija) „ramstį“.
Pažanga ir trūkumai: bendradarbiavimas teisingumo srityje
Dvi dienas truksiančiame susitikime europarlamentarai, nacionalinių parlamentų deputatai bei ekspertai aptars pažangą vykdant Tamperės ir Hagos programas. Tarp ekspertų – Europolo, Frontex ( Europos operatyvaus bendradarbiavimo prie ES valstybių narių išorės sienų valdymo agentūros) , Tarptautinės migracijos organizacijos ekspertai, ES kovos su terorizmu koordinatorius.
2006-ieji – vadinamojo „Ženevos atsišaukimo“, kuriame raginta gilinti teisminį ES bendradarbiavimą, dešimtmetis. Susitikimo dalyviai sieks numatyti tolimesnius žingsnius, skirtus skatinti ES bendradarbiavimą, didinti efektyvumą ir demokratinę atskaitomybę. Kiti aptariami klausimai – duomenų apsauga, Europolo ateitis, sienų apsauga, kova su nelegalia migracija bei terorizmu.
Antradienį Jungtinio parlamentinio susitikimo diskusijas galėsite stebėti tiesiogiai per „EP Live“.
20061002STO11221 Susitikimo programa Piliečių laisvių, teisingumo ir vidaus reikalų komitetas Tiesioginė transliacija
LT
1
PHOTO
20061002PHT11281.jpg
LT
2
LINK
/meetdocs/2004_2009/documents/dv/632/632226/632226lt.pdf
LT
3
LINK
/activities/expert/committees/presentation.do?committee=1248&language=LT
LT
4
LINK
/eplive/public/freetext_page_webstreaming/default/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
