Maisto krizę galime įveikti kartu, tvirtina Jacques Diouf
Plėtra ir bendradarbiavimas
2008-09-18 - 12:14
Jacques Diouf: „Pasaulis pajėgus prasimaitinti“ JT Maisto ir žemės ūkio organizacijos (FAO) generalinis direktorius Jacques Diouft tvirtina, jog norint įveikti badą tereikia rasti politinės valios ir žemės ūkiui skirti daugiau lėšų. Pasak Afrikos savaitės metu Europos Parlamente viešėjusio pareigūno, bado pasaulyje neliktų į sėklas, trąšas, pašarus, produkcijos ir vandens saugyklas bei kelius besivystančiame pasaulyje kasmet investavus po 30 mlrd. dolerių.
„Galbūt tai ir atrodo dideli pinigai, bet viskas reliatyvu – ESBO šalys 2006 m. savo žemės ūkiui skyrė 372 milijardus dolerių paramos, tuo tarpu ginklavimuisi išleidžiami 1204 mlrd. dolerių. Tai yra politinio pasirinkimo ir prioritetų klausimas“, – pabrėžia Jacques Diouft.
Prastėjanti situacija
„Pirmasis vadovų susitikimas dėl maisto tiekimo saugumo buvo surengtas 1996 m., o 2002 m. turėjau rengti dar vieną, primindamas, jog tuometiniais tempais numatytus uždavinius pasiektume tik 2150 metais“, – prisimena pašnekovas, kalbėdamas apie Tūkstantmečio vystymosi tikslus, kuriuose 189 pasaulio valstybės įsipareigojo iki 2015 m. perpus sumažinti skurdą ir badą.
Kodėl trypčiojame vietoje? „Žemės ūkio sektoriui skiriama paramos vystymuisi dalis nusirito nuo 17 proc. 1980 m. iki 3 proc. 2006 m.“, – apgailestauja pašnekovas, primindamas, jog dėl to kaltos ir pačios finansavimą savo žemės ūkiui neapdairiai sumažinusios besivystančios šalys.
J. Diouft pasidžiaugė tuo, kad birželį Romoje vykusioje aukščiausio lygio JT Maisto ir žemės ūkio organizacijos konferencijoje politikai įsipareigojo atgaivinti žemės ūkį.
Investicijų į žemės ūkį svarba
Pasak vienos iš JTO agentūrų vadovo, papildomas lėšas būtina investuoti ne tik į pirmines priemones – sėklas, trąšas ir pašarus – bet ir saugyklas, vandens tiekimo sistemas ir kaimo kelius. „Dėl tinkamų saugyklų stokos kartais prarandama net 40-60 proc. produkcijos“, – aiškina jis. J. Diouft taip pat primena pasaulinės prekybos vaidmenį bado lygtyje.
„Tikiuosi, kad pagaliau susivokti padės per pasaulį nuvilnijusios maisto riaušės, žmonių žūtys ir vyriausybių vertimas“, – viliasi pašnekovas.
„Elementarus solidarumas“
Ką JT Maisto ir žemės ūkio organizacijos generalinis direktorius mano apie siūlymą badaujančioms šalims pagalbai maistu skirti dėl aukštų produktų kainų nepanaudotas 1 mlrd. eurų ES žemės ūkio subsidijas? Didžioji šių pinigų dalis būtų panaudota didinant besivystančių šalių gebėjimą pačioms užsiauginti maisto.
„Šie pinigai būtų didelė paspirtis paramos ūkininkams procesui, kurį būtina pradėti“, – aiškina jis. Kritikams, tvirtinantiems, kad šios lėšos reikalingos pačios Europos ūkininkams, J. Diouft atsako: „Šnekame apie elementarų žmogišką solidarumą. 2007 m. badaujančių gretas papildė 75 mln. žmonių. Kalba eina apie mažiau nei 1 proc. ES biudžeto lėšų panaudojimą padėti iš bado mirštantiems žmonėms.“
J. Diouft primena, kad tai nėra papildomai skiriamos lėšos – šie pinigai dėl maisto produktų kainų kilimo pasaulinėse rinkose buvo nepanaudoti subsidijoms, jie bet kuriuo atveju nepasiektų Europos ūkininkų.
Pamaitinti galima visus
„Ar pasaulis 2050 m. bus pajėgus išmaitinti 9 mlrd. savo gyventojų?“ – klausiame Maisto ir žemės ūkio organizacijos vadovo. „Remkimės faktais: savo valstybes išmaitina 2-4 proc. išsivysčiusių šalių gyventojų, ir dar lieka eksportui. Besivystančiose šalyse pakankamai maisto užauginti kartais neišgali net ir 80 proc. gyventojų. Taigi, esmė slypi ne resursuose, bet investicijose ir technologijose, didinančiose efektyvumą“, – pabrėžia jis.
„96 proc. Subsacharos Afrikos žemių derlius priklauso nuo lietaus – jo pakanka, tačiau trūksta investicijų į vandens surinkimą ir saugojimą. Radus lėšų derlių būtų galima patrigubinti!“ – tvirtina J. Diouft.
Interviu J. Diouft baigia optimistine gaida. „Lengvai galime išmaitinti daugiau nei 9 mlrd. žmonių, jei investuosime ten, kur neužauginama pakankamai maisto, kur išplitęs badas ir kur tinkamai nepanaudojami resursai“, – neabejoja jis.
20080911STO36950 Badui pasaulyje įveikti – ES lėšos? Maisto krizė: pamaitinkime pasaulį Pranešimo dėl ES lėšų skyrimo maisto krizei įveikti projektas FAO
LT
1
PHOTO
20080909PHT36637.jpg
LT
4
LINK
//activities/committees/draftReports/comparlDossier.do?dossier=DEVE%2F6%2F65795&language=LT
LT
5
LINK
http://www.fao.org
-//EP//TEXT IM-PRESS 20080904STO36266 0 NOT XML V0//LT
-//EP//TEXT IM-PRESS 20080627STO32886 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
