Afrikos ir komitetų savaitė Europos Parlamente Afrikos ir komitetų savaitė Europos Parlamente
Rugsėjo 8-12 d. nebus eilinės Europos Parlamento komitetų posėdžių dienos – šią savaitę išskirtinis dėmesys skiriamas Afrikai ir problemoms, kurias ji turi įveikti. Europarlamentarai ir jų kolegos iš Afrikos aptars ES ir Afrikos šalių santykių perspektyvas, diskutuos apie maisto krizę, migraciją ir klimato kaitos stabdymą.
Maisto krizė. Trečiadienį Vystymosi komiteto nariams diskutuojant dėl žemės ūkio išmokoms numatytų 1 mlrd. eurų skyrimo maisto produktų gamybai besivystančiose šalyse, šia tema pakalbinsime Parlamento pranešėją Gay Mitchell (Europos liaudies partijos ir Europos demokratų frakcija, Airija).
Oro uostų sauga ir saugumas keliuose. „Antraštės“ ketvirtadienį europarlamentarų klaus, ar pakanka po rugsėjo 11 d. įvykių oro uostuose numatytų saugumo priemonių. Galbūt jos turėtų būti dar labiau griežtinamos, o gal šioje srityje jau perlenkta lazda? Trečiadienį iš arčiau pažvelgsime į planus didinti baudų iš nedrausmingų po įvairias ES šalis važinėjančių vairuotojų išieškojimo efektyvumą visoje Europoje.
ES ekonomikos padėtis. Trečiadienį Ekonomikos ir pinigų komitete lankysis Europos centrinio banko pirmininkas President Jean-Claude Trichet bei euro grupės prezidentas Jean-Claude Juncker.
Nelegalus darbas. EP Užimtumo komitetas šią savaitę svarstys, ar vertėtų numatyti sankcijas neteisėtai darbuotojus įdarbinančioms įmonėms ir asmenims.
Imigracija. Europarlamentarai su nacionalinių parlamentų nariais trečiadienį ir ketvirtadienį aptars imigracijos į ES klausimus.
Sacharovo premija. Šią savaitę bus oficialiai pristatyti aštuoni kandidatai 2008 m. Sacharovo premijai gauti.
Islamas, krikščionybė ir Europa. Penktadienį rašysime apie išvakarėse Europos Parlamente surengtą seminarą apie Europos ir musulmoniškojo pasaulio santykius.
Žalioji energetika. Ketvirtadienį Pramonės komitetas balsuos dėl pranešimo apie atsinaujinančius energetikos šaltinius.
Frakcijų lyderiai susitinka su N. Sarkozy. Trečiadienį Paryžiuje EP pirmininkas Hans-Gert Pöttering bei šios institucijos frakcijų lyderiai susitiks su ES Tarybai pirmininkaujančios Prancūzijos prezidentu Nicolas Sarkozy.
20080908INS36417 Afrikos savaitė Europos Parlamente Rugsėjo 8-14 d. darbotvarkė [EN]