Klausimas, į kurį atsakoma žodžiu, Nr. O-000327/2011
Tarybai
Darbo tvarkos taisyklių 115 straipsnis
Brian Simpson
Transporto ir turizmo komiteto vadu Tema: Veiksmingas piratavimo jūroje problemos sprendimas
Europos Parlamentas piratavimo jūroje problemai dėmesį skyrė savo 2009 m. lapkričio 26 d. rezoliucijoje ir pasisakė už politinį piratavimo prie Somalio krantų problemos sprendimą. Nuo to laiko piratavimo Indijos vandenyne grėsmė sparčiai didėjo ir tapo pavojumi regiono stabilumui, pasaulinei prekybai ir visoms jūrų transporto ir laivybos rūšims, įskaitant žvejybos laivus.
Ar Taryba, atsižvelgdama į tai, galėtų atsakyti į šiuos klausimus:
1. Kokių priemonių buvo imtasi arba planuojama imtis siekiant:
– spręsti sausumoje kylančias problemos priežastis piratų kilmės šalyse,
– užtikrinti 450–600 jūreivių, šiuo metu laikomų piratų įkaitais, paleidimą,
– parengti suderintą ES poziciją kvalifikuoto ginkluoto personalo panaudojimo laivuose klausimu?
2. Kokie yra su „EU NAVFOR Somalia“ misija „Atalanta“ susiję planai, ypač veiksmingo ES atsako į piratavimo jūroje problemą užtikrinimo požiūriu, turint omenyje, kad dalyvaujančių laivų skaičius buvo sumažintas nuo daugiau kaip 35 2009 m. iki tik 10 2011 m.?
3. Kokių veiksmų turėtų būti imtasi tarptautiniu lygmeniu, ypač remiant JT ir Tarptautinei jūrų organizacijai, kad būtų stiprinamas tarptautinis bendradarbiavimas kovojant su piratavimu jūroje?
4. Kokių priemonių imamasi siekiant užtikrinti, kad išpirkos pinigai, sumokėti į bankų sąskaitas ES valstybėse narėse, galėtų būti susekti ir konfiskuoti? Kaip Taryba ketina įtikinti trečiąsias šalis imtis atitinkamų priemonių, kad piratų reikalaujamos išpirkos nebegalėtų būti mokamos į sąskaitas tų šalių bankuose?
