Klausimas, į kurį atsakoma žodžiu, Nr. O-0127/2010
Komisijai
Darbo tvarkos taisyklių 115 straipsnis
Peter Liese
,
Mathieu Grosch
PPE frakcijos vardu
Saïd El Khadraoui
,
Kathleen Van Brempt
,
Matthias Groote
S&D frakcijos vardu
Chris Davies
,
Holger Krahmer
ALDE frakcijos vardu
Martin Callanan
ECR frakcijos vardu
Satu Hassi
Verts/ALE frakcijos vardu Tema: Aviacijos veikla atsižvelgiant į šiltnamio efektą sukeliančių dujų emisijos leidimų sistemą Bendrijoje
Direktyvos Nr. 2008/101/EB tikslas – įtraukti aviaciją į Bendrijos šiltnamio efektą sukeliančių dujų emisijos leidimų sistemą ir ši direktyva taikoma ne tik ES oro linijoms, taip pat ne tik skrydžiams Europoje, bet ir skrydžiams į trečiąsias šalis.
Nuo 2012 m. sausio 1 d. visi skrydžiai, atvykstantys į ES oro uostus arba iš jų išvykstantys, bus įtraukti į šią sistemą. Taigi, visų šalių orlaivių naudotojai, teikiantys šių skrydžių paslaugas, bus įtraukti nepriklausomai nuo to, ar jie įsisteigę ES. Šiuo požiūriu ES mano, kad ši direktyva yra tik pirmas žingsnis siekiant pagrindinio tikslo – visuotinio sektorių susitarimo norint sumažinti aviacijos išmetamų šiltnamio efektą sukeliančių dujų kiekį. Teisės aktuose taip pat numatytos nuostatos, pagal kurias būtų galima daryti pakeitimus, jeigu trečiosios šalys, siekdamos sumažinti aviacijos išmetamų šiltnamio efektą sukeliančių dujų kiekį, taikytų panašias priemones.
Tačiau neseniai trečiosios šalys paragino Tarptautinės civilinės aviacijos organizaciją (angl. ICAO) priimti rezoliuciją, kurioje būtų teigiama, kad šalys „siekdamos įgyvendinti prekybos šiltnamio efektą sukeliančių dujų emisijos leidimais sistemą kitų susitariančių šalių orlaivių naudotojų atžvilgiu“ gali tai daryti tik, kai yra abipusis susitarimas. ICAO asamblėjos posėdis vyks šio mėnesio pabaigoje.
Ar Komisija galėtų pateikti informacijos apie savo derybų strategiją? Kaip derantis bus atsižvelgiama į Europos Parlamento poziciją?
OL L 8, 2009 1 13, p. 3.