Klimatas ir ekonomika: Europos Sąjunga privalo judėti į priekį
Institucijos
2009-11-25 - 16:37
Iki Kopenhagos konferencijos teliko dvi savaitės Diskutuodami apie pasirengimą gruodžio 10-11 dienomis vyksiantį ES šalių vadovų susitikimą, europarlamentarai įvardino tris prioritetus. Tai Kopenhagos klimato kaitos konferencija, ekonomikos krizės įveikimas ir Stokholmo programa laisvės, teisingumo ir saugumo srityje. Prelegentai sutarė, kad įsigaliojus Lisabonos sutarčiai ir nusprendus, kam atiteks aukščiausieji Europos Sąjungos postai, atėjo laikas pereiti prie esminių klausimų.
Dalis pasisakiusiųjų pasinaudojo proga pasveikinti ES vadovų paskirtuosius Tarybos pirmininką Herman Van Rompuy bei vyriausiąją įgaliotinę Catherine Ashton.
Aukščiausieji ES postai
Sveikindamas Europos Vadovų Tarybos pirmininku paskirtą H. Van Rompuy, Europos liaudies partijos frakcijos vadovas Joseph Daul (Europos liaudies partija, Prancūzija) citavo Belgijos premjero žodžius: „Tarybos įvaizdis bus kuriamas siekiant rezultatų, tai bus daroma žingsnis po žingsnio“. J. Daul tai pavadino „Jean Monnet metodu“.
„Esame laimingi, kad Catherine Ashton užims vyriausiojo įgaliotinio pareigas. Būdami antra pagal dydį Parlamento frakcija, tikimės ir antrojo posto Komisijoje“, – kalbėjo Martin Schulz (Socialistų ir demokratų aljansas, Vokietija), pabrėždamas jog šių ES pareigūnų laukia svarbūs darbai.
Kopenhagos konferencija
J. Daul ir kai kurie kiti prelegentai pabrėžė, jog Kopenhagos konferencijoje turi būti nustatyti ne tik politiniai tikslai, bet ir konkretūs kiekybiniai įsipareigojimai.
M. Schulz pareiškė, jog klimato kaitai skiriama nepakankamai dėmesio: „Investuodami į aplinkai draugiškas technologijas, turime galimybę sukurti darbo vietų. „Žaliosios“ technologijos yra projektas, orientuotas į ateitį.“
Jo žodžius atkartojusi Rebecca Harms (Žalieji/ELA, Vokietija) pabrėžė, kad klimato apsauga neturėtų būti suvokiama kaip našta, vertėtų nepamiršti kovos su klimato kaita teikiamų galimybių.
Ekonomikos ir finansų krizė
„Krizės pasekmės bus juntamos dar ilgai“, – įspėjo Tarybos vardu šnekėjusi Švedijos Europos reikalų Cecilia Malmström. Pasak jos, kitąmet baigsiančią galioti Lisabonos strategiją turi pakeisti nauja ilgalaikę gerovę įtvirtinsianti strategija.
Priminęs, jog Europos Komisija rengia naują 2020 m. strategiją, jos pirmininkas J. M. Barroso paragino Parlamentą ir Tarybą bendradarbiauti siekiant iki 2010 m. pabaigos būtų priimtas finansinės priežiūros teisės aktų paketas.
„Mums reikia vienos europinės priežiūros institucijos“, – kalbėjo Guy Verhofstadt (Liberalų ir demokratų aljansas, Belgija), sakydamas, jog tam pritaria dauguma EP narių.
„ES valstybių ir vyriausybių vadovai privalo rasti išeitį iš krizės, sujungsiančią vystymąsi ir socialinę pažangą“, – kalbėjo Lothar Bisky (Europos vieningieji kairieji / Šiaurės šalių žalieji kairieji, Vokietija).
„Dabar Europa turi judėti į priekį ir susitelkti ties realiais darbais: kurti dinamišką ir konkurencingą ekonomiką, stiprią globalią prekybos sistemą“, – šiuos prioritetus įvardino Timothy Kirkhope (Europos konservatoriai ir reformistai, Jungtinė karalystė).
Stokholmo programa
„Mūsų vizija – saugesnė ir atviresnė Europa, užtikrinanti pamatines teises, ...kurianti pridėtinę vertę kasdieniniame žmonių gyvenime“, – Tarybos vardu kalbėjo C. Malmström.
Anot EK vadovo J. M. Barroso, Stokholmo programa turi atnešti „tikrus pokyčius ir apčiuopiamą naudą piliečiams“. Būtini konkretūs žingsniai žmogaus teisių apsaugos, teismų prieinamumo, kovos su organizuotu nusikalstamumu, prekyba žmonėmis, terorizmu bei efektyvaus migracijos valdymo srityse, sakė jis.
Daugumos prelegentų nuomone, svarbu rasti pusiausvyrą tarp laisvės ir saugumo.
Lisabonos sutartis
Nigel Farage (Laisvės ir demokratijos Europa, Jungtinė Karalystė) pakartojo kritiką Lisabonos sutarties atžvilgiu ir paragino Jungtinėje Karalystėje surengti referendumą dėl to, ar šiai šaliai verta likti Europos Sąjungos nare.
20091120STO64910 Švedijos pirmininkavimo svetainė Kopenhagos konferencijos tinklalapis Kopenhagos konferencija turi tapti tikro solidarumo aktu Stokholmo programa: laisvės ir saugumo dilemos
LT
1
EUROPARL-TV
http://europarltv.europa.eu/swf/EmbedPlayer.swf?vid=ead8dce4-a27d-413d-b6d7-83b4326fcdda&cid=0c8dedcf-1098-46c9-9b85-6f2b0f0b120d&lang=en&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
http://www.se2009.eu/en
LT
3
LINK
http://en.cop15.dk
-//EP//TEXT IM-PRESS 20091030STO63474 0 NOT XML V0//LT
-//EP//TEXT IM-PRESS 20091113STO64424 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
