A6-0512/2008
18.12.2008
***I
PRANEŠIMAS
dėl pasiūlymo dėl Europos Parlamento ir Tarybos reglamento dėl naujų maisto produktų, iš dalies keičiančio Reglamentą (EB) Nr. XXX/XXXX [bendra procedūra]
(COM(2007)0872 – C6‑0027/2008 – 2008/0002(COD))
Aplinkos, visuomenės sveikatos ir maisto saugos komitetas
Pranešėja:
Kartika Tamara Liotard
PE 409.414v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................54
Vidaus rinkos ir vartotojų apsaugos komiteto NUOMONĖ......................56
Žemės ūkio ir kaimo plėtros komiteto NUOMONĖ...........................................84
PROCEDŪRA.........................................................................................................................102
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento dėl naujų maisto produktų, iš dalies keičiančio Reglamentą (EB) Nr. XXX/XXXX [bendra procedūra]
( COM(2007)0872 – C6‑0027/2008 – 2008/0002(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2007)0872 ),
– atsižvelgdamas į EB sutarties 251 straipsnio 2 dalį ir 95 straipsnį, pagal kuriuos Komisija jam pateikė pasiūlymą ( C6‑0027/2008 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Aplinkos, visuomenės sveikatos ir maisto saugos komiteto pranešimą ir Vidaus rinkos ir vartotojų apsaugos komiteto bei Žemės ūkio ir kaimo plėtros komiteto nuomones ( A6‑0512/2008 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl reglamento – iš dalies keičiantis aktas
1 konstatuojamoji dalis
Komisijos siūlomas tekstas
Pakeitimas
(1) Laisvas saugių ir sveikų maisto produktų judėjimas yra pagrindinis vidaus rinkos aspektas, svarbus gyventojų sveikatai bei gerovei ir jų socialiniams bei ekonominiams interesams. Dėl nacionalinių įstatymų ir kitų teisės aktų, susijusių su maisto naujų maisto produktų saugos vertinimu ir leidimų suteikimu, skirtumų, gali būti trukdoma jų laisvam judėjimui, sukuriant sąlygas atsirasti nesąžiningai konkurencijai.
(1) Įgyvendinant Bendrijos politiką ir atsižvelgiant į Europos bendrijos steigimo sutartį turėtų būti užtikrintas aukštas žmonių sveikatos ir vartotojų apsaugos lygis bei aukštas gyvūnų gerovės ir aplinkos apsaugos lygis. Be to, visada turėtų būti taikomas prevencijos principas, kaip nustatyta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras 1 .
_____________
1 OL L 31, 2002 2 1, p. 1.
Pagrindimas
Turėtų būti pabrėžiama maisto sauga ir vartotojų apsauga. Taip pat turi būti atsižvelgiama į gyvūnų sveikatos ir aplinkos apsaugą. Galiausiai labai svarbus yra prevencijos principas.
Pakeitimas
2
Pasiūlymas dėl reglamento – iš dalies keičiantis aktas
2 konstatuojamoji dalis
Komisijos siūlomas tekstas
Pakeitimas
(2) Įgyvendinant Bendrijos politiką, turėtų būti užtikrintas aukštas žmonių sveikatos apsaugos lygis.
(2) Įgyvendinant Bendrijos politiką, turėtų būti užtikrintas aukštas žmonių sveikatos apsaugos lygis ir jam turėtų būti teikiamas prioritetas vidaus rinkos funkcionavimo atžvilgiu .
Pagrindimas
Išduodant leidimus teikti naujus maisto produktus į rinką, pirmenybė turėtų būti teikiama žmonių sveikatos apsaugai.
Pakeitimas
3
Pasiūlymas dėl reglamento – iš dalies keičiantis aktas
2 a konstatuojamoji dalis (nauja)
Komisijos siūlomas tekstas
Pakeitimas
(2a) Sutarties dėl Europos Sąjungos 13 straipsnyje paaiškinama, kad Sąjunga ir valstybės narės, rengdamos ir įgyvendindamos politikos priemones, turi visiškai atsižvelgti į gyvūnų gerovės reikalavimus, nes gyvūnai yra gebantys jausti padarai.
Pakeitimas
4
Pasiūlymas dėl reglamento – iš dalies keičiantis aktas
2 b konstatuojamoji dalis (nauja)
Komisijos siūlomas tekstas
Pakeitimas
(2b) ES teisės aktuose nustatyti standartai privalo būti taikomi visiems į Bendrijos rinką pateiktiems maisto produktams, įskaitant maistą, kuris importuojamas iš trečiųjų šalių.
Pagrindimas
Turėtų būti dar kartą pakartota, kad Bendrijos standartai taikomi ir importuojamiems maisto produktams.
Pakeitimas
5
Pasiūlymas dėl reglamento – iš dalies keičiantis aktas
2 c konstatuojamoji dalis (nauja)
Komisijos siūlomas tekstas
Pakeitimas
(2c) 2008 m. rugsėjo 3 d. Europos Parlamento rezoliucijoje dėl gyvūnų klonavimo maistui Komisija buvo raginama pateikti pasiūlymus uždrausti: i) klonuoti gyvūnus maisto tiekimo tikslais, ii) laikyti klonuotus gyvūnus arba jų jauniklius ūkiuose, iii) tiekti rinkai mėsos ar pieno produktus, pagamintus iš klonuotų gyvūnų ar jų jauniklių, ir iv) importuoti klonuotus gyvūnus, jų jauniklius, sėklą ir embrionus bei mėsos ir pieno produktus, gautus iš klonuotų gyvūnų ar jų jauniklių.
Pakeitimas
6
Pasiūlymas dėl reglamento – iš dalies keičiantis aktas
2 d konstatuojamoji dalis (nauja)
Komisijos siūlomas tekstas
Pakeitimas
(2d) 2005 m. rugsėjo 28–29 d. Komisijos Naujos ir naujai nustatytos rizikos sveikatai mokslinis komitetas (NNNRSMK) patvirtino nuomonę, kurioje daroma išvada, kad egzistuoja didelės žinių, kurios būtinos įvertinti riziką, spragos. Tai apima nanodalelių apibūdinimą, nanodalelių nustatymą ir matavimą, duomenis apie reagavimą į dozes, nanodalelių išlikimą ir stabilumą žmogaus organizme ir aplinkoje, taip pat visus su nanodalelėmis susijusius toksikologijos ir aplinkos toksikologijos sričių aspektus; taip pat atkreipia dėmesį į NNNRSMK išvadą, kad egzistuojančių toksikologinių ir ekotoksikologinių metodų gali nepakakti visiems su nanodalelėmis susijusiems klausimams nagrinėti;
Pakeitimas
7
Pasiūlymas dėl reglamento – iš dalies keičiantis aktas
4 konstatuojamoji dalis
Komisijos siūlomas tekstas
Pakeitimas
(4) Siekiant užtikrinti Reglamento (EB) Nr. 258/97 tęstinumą, turėtų būti išlaikytas tas pat kriterijus, kuriuo remiantis maisto produktas laikomas nauju, tai yra maisto produktas neturi būti Bendrijoje plačiai žmonių vartotas iki Reglamento (EB) Nr. 258/97 taikymo datos, t. y. 1997 m. gegužės 15 d.
(4) Siekiant užtikrinti Reglamento (EB) Nr. 258/97 tęstinumą, turėtų būti išlaikytas tas pat kriterijus, kuriuo remiantis maisto produktas laikomas nauju, tai yra maisto produktas neturi būti Bendrijoje plačiai žmonių vartotas iki Reglamento (EB) Nr. 258/97 taikymo datos, t. y. 1997 m. gegužės 15 d. Vartojimas Bendrijoje reiškia vartojimą valstybėse narėse, neatsižvelgiant į jų įstojimo į Europos Sąjungą datą.
Pagrindimas
Šiuo pakeitimu paaiškinamas reglamento poveikio mastas vidaus rinkoje ir taip padidinamas teisinis tikrumas susijusiems subjektams, ypač Vidurio ir Rytų Europos valstybėse narėse.
Pakeitimas
8
Pasiūlymas dėl reglamento – iš dalies keičiantis aktas
5 konstatuojamoji dalis
Komisijos siūlomas tekstas
Pakeitimas
(5) Esama naujų maisto produktų apibrėžtis turi būti atnaujinta ir pateikta aiškiau, dabartines kategorijas pakeičiant bendra maisto apibrėžtimi, pateikta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras.
(5) Esama naujų maisto produktų apibrėžtis turi būti atnaujinta ir pateikta aiškiau , pateikiant naujumo kriterijų paaiškinimą , dabartines kategorijas pakeičiant bendra maisto apibrėžtimi, pateikta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras.
Pagrindimas
Siekiant, kad teisės aktas būtų aiškus, pačiame jo tekste ar konstatuojamosiose dalyse turėtų būti pateikti tam tikri maisto produktų naujumo kriterijų paaiškinimai.
Pakeitimas
9
Pasiūlymas dėl reglamento – iš dalies keičiantis aktas
5 a konstatuojamoji dalis (nauja)
Komisijos siūlomas tekstas
Pakeitimas
(5a) Maisto produktai, turintys naują arba sąmoningai pakeistą pirminę molekulinę struktūrą, maisto produktai, sudaryti iš arba atskirti nuo mikroorganizmų, grybų arba dumblių, naujos mikroorganizmų atmainos, kurios neturi saugaus naudojimo istorijos, taip pat medžiagų, kurios natūraliai pasitaiko augaluose, koncentratai laikomi naujais maisto produktais pagal šio reglamento apibrėžtį.
Pagrindimas
Pakeitime paaiškinama, kokios produktų kategorijos bet kokiomis aplinkybėmis įeina į naujų maisto produktų apibrėžtį. Šis neišsamus maisto produktų kategorijų sąrašas prisideda prie teisinio tikrumo, susijusio su naujų maisto produktų apibrėžtimi, kaip naujai apibrėžta šiame reglamente.
Pakeitimas
10
Pasiūlymas dėl reglamento – iš dalies keičiantis aktas
6 a konstatuojamoji dalis (nauja)
Komisijos siūlomas tekstas
Pakeitimas
(6a) Gyvūnų klonavimas nesuderinamas su 1998 m. liepos 20 d. Tarybos direktyvos 98/58/EB dėl ūkinės paskirties gyvūnų apsaugos 1 priedo 20 punktu, kuriame teigiama, kad natūrali ar dirbtinė veisimo tvarka, dėl kurios bet kuris iš atitinkamų gyvūnų yra kankinamas ar sužeidžiamas arba gali būti kankinamas ar sužeidžiamas, neturi būti praktikuojama. Todėl maisto produktai iš klonuotų gyvūnų arba jų palikuonių neturi būti įtraukti į Bendrijos sąrašą.
1 OL L 221, 1998 8 8, p. 23.
Pagrindimas
Moksliniuose tyrimuose ir Europos mokslo etikos ir naujų technologijų grupės nuomonėje parodyta, kad klonavimas sukelia rimtų problemų, susijusių su klonuotų gyvūnų ir jų surogatinių veislinių patelių sveikata ir gerove. Klonuoti embrionai dažnai yra didesni negu normalūs; dėl to gimimai būna sudėtingi ir daugeliu atvejų gimdant daromas Cezario pjūvis. Daug klonuotų gyvūnų miršta nėštumo metu arba pirmomis gyvenimo savaitėmis dėl silpno imuniteto, širdies ir kraujagyslių ligų, kvėpavimo problemų ir inkstų anomalijų.
Klonavimas kelia grėsmę gyvūnų sveikatai ir gerovei. Tai reiškia, kad šis procesas nesuderinamas su Tarybos direktyvos 98/58/EB priedo 20 dalies nuostatomis.
Pakeitimas
11
Pasiūlymas dėl reglamento – iš dalies keičiantis aktas
6 b konstatuojamoji dalis (nauja)
Komisijos siūlomas tekstas
Pakeitimas
(6b) Dabartiniai bandymų metodai nėra tinkami su nanomedžiagomis susijusios rizikos vertinimui. Reikia skubiai kurti nanotechnologijoms tinkamų bandymų nenaudojant gyvūnų metodus.
Pagrindimas
Šiuo metu nėra tinkamų būdų nanomedžiagų saugai įvertinti (žr. 2005 m. rugsėjo mėn. NNNRSMK nuomonę). Nanomedžiagos turėtų būti vertinamos remiantis nanotechnologijoms tinkamais bandymų metodais nenaudojant gyvūnų. Tol, kol bus pradėti taikyti nanotechnologijoms tinkami bandymai nenaudojant gyvūnų, skirti tinkamai įvertinti maisto produktuose naudojamų nanomedžiagų saugą, šių medžiagų naudojimas turėtų būti uždraustas siekiant apsaugoti žmonių sveikatą ir užkirsti kelią bandymams su gyvūnais.
Pakeitimas
12
Pasiūlymas dėl reglamento – iš dalies keičiantis aktas
6 c konstatuojamoji dalis (nauja)
Komisijos siūlomas tekstas
Pakeitimas
(6c) Kadangi Europos mokslo etikos ir naujų technologijų grupė savo 2008 m. sausio 16 d. nuomonėje (Nr. 23) dėl etinių gyvūnų klonavimo maistui aspektų pareiškė, kad nemato įtikinamų argumentų, kuriais remiantis būtų pateisinama maisto produktų gamyba iš klonuotų gyvūnų ir jų palikuonių. Kadangi Europos maisto saugos tarnybos mokslinis komitetas savo 2008 m. liepos 15 d. nuomonėje 1 padarė išvadą, kad nustatyta, jog daugelio klonuotų gyvūnų sveikatai ir gerovei buvo padarytas neigiamas poveikis, kuris dažnai buvo rimtas ir turėjo lemtingų padarinių.
1 EMST leidinys (2008) 767, 1-49.
Pagrindimas
Europos maisto saugos tarnybos ir Europos mokslo etikos ir naujų technologijų grupės nuomonėse parodyta, kad klonavimas sukelia rimtų problemų, susijusių su klonuotų gyvūnų ir jų surogatinių veislinių patelių sveikata ir gerove.
Pakeitimas
13
Pasiūlymas dėl reglamento – iš dalies keičiantis aktas
6 d konstatuojamoji dalis (nauja)
Komisijos siūlomas tekstas
Pakeitimas
(6d) Nanomedžiagos, kurių yra maisto pakuotėje, turėtų būti įtrauktos į patvirtintų nanomedžiagų sąrašą ir turėtų būti pateikiama nuoroda, koks medžiagų kiekis gali patekti į arba ant tokioje pakuotėje esančio maisto produkto.
Pagrindimas
Pakuotėms iš nanomedžiagų, kurios tiesiogiai liečiasi su maisto produktais, turėtų būti išduodamas leidimas.
Pakeitimas
14
Pasiūlymas dėl reglamento – iš dalies keičiantis aktas
6 e konstatuojamoji dalis (nauja)
Komisijos siūlomas tekstas
Pakeitimas
(6e) Šio reglamento nuostatos vis dėlto neturėtų būti taikomos maisto produktams, pagamintiems iš klonuotų gyvūnų arba iš jų jauniklių. Šie produktai turėtų būti reguliuojami atskiru reglamentu, priimtu pagal bendro sprendimo procedūrą, o ne vadovaujantis bendra procedūra. Šiuo tikslu iki šio reglamento įsigaliojimo datos Komisija turėtų pateikti atitinkamą teisėkūros pasiūlymą. Kol neįsigalios reglamentas dėl klonuotų gyvūnų, turėtų būti taikomas moratoriumas maisto produktų, pagamintų iš klonuotų gyvūnų ir jų palikuonių, pateikimui į rinką.
Pakeitimas
15
Pasiūlymas dėl reglamento – iš dalies keičiantis aktas
7 konstatuojamoji dalis
Komisijos siūlomas tekstas
Pakeitimas
(7) Jei reikia, turėtų būti nustatytos įgyvendinimo priemonės pateikiant kriterijus, kuriais remiantis būtų lengviau įvertinama, ar maisto produktas Bendrijoje plačiai žmonių vartotas iki 1997 m. gegužės 15 d. Jeigu maisto produktas iki pirmiau minėtos datos buvo naudojamas kaip maisto papildas arba kaip sudėtinė maisto papildo dalis, kaip nurodyta Direktyvoje 2002/46/EB, jis ir toliau gali būti teikiamas rinkai tokia pat naudojimo paskirtimi, nelaikant jo nauju maisto produktu. Tačiau į maisto produkto kaip papildo ar papildo sudėtinės dalies naudojimą neturėtų būti atsižvelgiama vertinant, ar maisto produktas Bendrijoje plačiai naudotas žmonių maistui iki 1997 m. gegužės 15 d. Todėl atitinkamą maisto produktą norint naudoti kitokiai nei, pvz., maisto papildo paskirčiai, reikia gauti leidimą pagal šį reglamentą.
(7) Turėtų būti nustatytos įgyvendinimo priemonės pateikiant papildomus kriterijus, kuriais remiantis būtų lengviau įvertinama, ar maisto produktas Bendrijoje plačiai žmonių vartotas iki 1997 m. gegužės 15 d. Jeigu maisto produktas iki pirmiau minėtos datos buvo naudojamas kaip maisto papildas arba kaip sudėtinė maisto papildo dalis, kaip nurodyta Direktyvoje 2002/46/EB, jis ir toliau gali būti teikiamas rinkai tokia pat naudojimo paskirtimi, nelaikant jo nauju maisto produktu. Tačiau į maisto produkto kaip papildo ar papildo sudėtinės dalies naudojimą neturėtų būti atsižvelgiama vertinant, ar maisto produktas Bendrijoje plačiai naudotas žmonių maistui iki 1997 m. gegužės 15 d. Todėl atitinkamą maisto produktą norint naudoti kitokiai nei, pvz., maisto papildo paskirčiai, reikia gauti leidimą pagal šį reglamentą.
Pagrindimas
Būtina patvirtinti įgyvendinimo priemones, siekiant papildomai aprašyti naujumo kriterijus. Turėtų būti įrašytas žodis „papildomus”, kadangi kai kurie paaiškinimai jau pateikti kartu su 6 konstatuojamosios dalies pakeitimais.
Pakeitimas
16
Pasiūlymas dėl reglamento – iš dalies keičiantis aktas
8 a konstatuojamoji dalis (nauja)
Komisijos siūlomas tekstas
Pakeitimas
(8a) Direktyvos 2001/83/EB dėl Bendrijos kodekso, reglamentuojančio žmonėms skirtus vaistus 1 , nuostatos turėtų būti taikomos, kai, atsižvelgiant į visas produkto savybes, jis gali patekti į „vaisto“ apibrėžimo taikymo sritį ir į produktų, kuriems taikomi kiti Bendrijos teisės aktai, apibrėžimo taikymo sritį. Šiuo požiūriu valstybė narė, laikydamasi Bendrijos teisės nuostatų, jeigu ji pagal Direktyvą 2001/83/EB nusprendžia, kad produktas yra vaistas, gali apriboti tokio produkto pateikimą į rinką.
1 OL L 311, 2001 11 28, p. 67.
Pagrindimas
Kadangi sprendžiant klausimus dėl naujų maisto produktų neretai kyla abejonių, būtina konstatuojamojoje dalyje pabrėžti šį bendrąjį principą. Taip pramonės atstovai ir vartotojai aiškiau suvoks, kaip rinka veikia šių abejotinų produktų (vaistų ir maisto produktų) atžvilgiu.
Pakeitimas
17
Pasiūlymas dėl reglamento – iš dalies keičiantis aktas
10 konstatuojamoji dalis
Komisijos siūlomas tekstas
Pakeitimas
(10) Į šio reglamento taikymo sritį neturėtų pateikti technologinės paskirties arba genetiškai modifikuoti maisto produktai. Todėl maisto produktai, kurie naudojami tik kaip maisto priedai, patenkantys į [data] Europos Parlamento ir Tarybos reglamento (EB) Nr. XX/XXX taikymo sritį, maisto kvapiosios medžiagos, patenkančios į [data] Europos Parlamento ir Tarybos reglamento (EB) Nr. XX/XXX taikymo sritį, ekstrahentai, patenkantys į 1988 m. birželio 13 d. Tarybos direktyvos 88/344/EEB dėl valstybių narių įstatymų, reglamentuojančių maisto produktų ir maisto komponentų gamyboje naudojamus ekstrahentus, suderinimo, taikymo sritį, fermentai, patenkantys į [data] Europos Parlamento ir Tarybos reglamento (EB) Nr. XX/XXX taikymo sritį, ir genetiškai modifikuoti maisto produktai, patenkantys į 2003 m. rugsėjo 22 d. Europos Parlamento ir Tarybos reglamento (EB) Nr. 1829/2003 dėl genetiškai modifikuoto maisto ir pašarų taikymo sritį, turėtų būti neįtraukti į šio reglamento taikymo sritį.
(10) Į šio reglamento taikymo sritį neturėtų patekti technologinės paskirties arba genetiškai modifikuoti maisto produktai , jei šių produktų sauga vertinama ir jie tvirtinami pagal kitus Bendrijos teisės aktus . Todėl maisto produktai, kurie naudojami tik kaip maisto priedai, patenkantys į [data] Europos Parlamento ir Tarybos reglamento (EB) Nr. XX/XXX taikymo sritį, maisto kvapiosios medžiagos, patenkančios į [data] Europos Parlamento ir Tarybos reglamento (EB) Nr. XX/XXX taikymo sritį, ekstrahentai, patenkantys į 1988 m. birželio 13 d. Tarybos direktyvos 88/344/EEB dėl valstybių narių įstatymų, reglamentuojančių maisto produktų ir maisto komponentų gamyboje naudojamus ekstrahentus, suderinimo, taikymo sritį, fermentai, patenkantys į [data] Europos Parlamento ir Tarybos reglamento (EB) Nr. XX/XXX taikymo sritį, ir genetiškai modifikuoti maisto produktai, patenkantys į 2003 m. rugsėjo 22 d. Europos Parlamento ir Tarybos reglamento (EB) Nr. 1829/2003 dėl genetiškai modifikuoto maisto ir pašarų taikymo sritį, turėtų būti neįtraukti į šio reglamento taikymo sritį.
Pagrindimas
Būtina paaiškinti, kad visiems naujiems maisto produktams ir maisto sudėtinėms dalims pagal Bendrijos teisės aktus turėtų būti taikomas bendras rizikos įvertinimas. Maisto produktų, kuriems taikomas rizikos vertinimas ir patvirtinimo procedūra pagal kitus ES teisės aktus, rizika neturėtų būti vertinama ir jie neturėtų būti tvirtinami pagal reglamentą dėl naujų maisto produktų.
Pakeitimas
18
Pasiūlymas dėl reglamento – iš dalies keičiantis aktas
13 konstatuojamoji dalis
Komisijos siūlomas tekstas
Pakeitimas
(13) Tai, ar maisto produktas plačiai žmonių vartotas iki 1997 m. gegužės 15 d., turėtų būti nustatoma remiantis valstybių narių turima informacija. Tiems atvejams, kai Komisija neturi informacijos apie maisto produkto naudojimą žmonių maistui iki 1997 m. gegužės 15 d., turėtų būti nustatyta paprasta ir skaidri tokios informacijos rinkimo tvarka, įtraukiant valstybes nares ir kitus suinteresuotus subjektus .
(13) Komisija turėtų nustatyti paprastą ir skaidrią tvarką tiems atvejams, kai ji neturi informacijos apie maisto produkto naudojimą žmonių maistui iki 1997 m. gegužės 15 d. Valstybės narės turėtų būti įtrauktos į šią procedūrą . Tvarka turėtų būti patvirtinta ne vėliau kaip šeši mėnesiai po šio reglamento įsigaliojimo.
Pagrindimas
Komisijos pasiūlymo paaiškinimas ir supaprastinimas. Turi būti aišku, kokia atsakomybė priskiriama Komisijai, kai šis reglamentas įsigalioja.
Pakeitimas
19
Pasiūlymas dėl reglamento – iš dalies keičiantis aktas
14 konstatuojamoji dalis
Komisijos siūlomas tekstas
Pakeitimas
(14) Nauji maisto produktai Bendrijos rinkai turėtų būti teikiami tik jei jie yra saugūs ir neklaidina vartotojų. Be to, jie turėtų nesiskirti nuo maisto produktų, kuriuos jie pakeičia, taip, kad maistingumo atžvilgiu tai būtų nenaudingas vartotojui.
(14) Nauji maisto produktai Bendrijos rinkai turėtų būti teikiami tik jei jie yra saugūs ir neklaidina vartotojų. Jų saugumas turėtų būti vertinamas laikantis atsargumo principo, kaip nustatyta 2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras, 7 straipsnyje 1 . Be to, jie turėtų nesiskirti nuo maisto produktų, kuriuos jie pakeičia, taip, kad maistingumo atžvilgiu tai būtų nenaudinga vartotojui.
_______________________
1 OL L 31, 2002 2 1, p. 1.
Pakeitimas
20
Pasiūlymas dėl reglamento – iš dalies keičiantis aktas
15 konstatuojamoji dalis
Komisijos siūlomas tekstas
Pakeitimas
(15) Būtina taikyti veiksmingą, apibrėžtų terminų ir skaidrią centralizuotą suderintą saugos vertinimo ir leidimų suteikimo tvarką. Siekiant tolesnio įvairių leidimų suteikimo procedūrų maisto produktams derinimo, naujų maisto produktų saugos vertinimas ir jų įtraukimas į Bendrijos sąrašą turėtų būti atliekamas laikantis procedūros, nustatytos [data] Europos Parlamento ir Tarybos reglamente (EB) Nr. […], nustatančiame bendrą maisto priedų, maisto fermentų ir maisto kvapiųjų medžiagų leidimų suteikimo procedūrą.
(15) Būtina taikyti veiksmingą, apibrėžtų terminų ir skaidrią centralizuotą suderintą saugos vertinimo ir leidimų suteikimo tvarką. Siekiant tolesnio įvairių leidimų suteikimo procedūrų maisto produktams derinimo, naujų maisto produktų saugos vertinimas ir jų įtraukimas į Bendrijos sąrašą turėtų būti atliekamas laikantis procedūros, nustatytos [data] Europos Parlamento ir Tarybos reglamente (EB) Nr. […], nustatančiame bendrą maisto priedų, maisto fermentų ir maisto kvapiųjų medžiagų leidimų suteikimo procedūrą. Suteikiant leidimus naujiems maisto produktams reikėtų taip pat atsižvelgti į kitus veiksnius, susijusius su svarstomu dalyku, įskaitant etinius veiksnius.
Pagrindimas
Itin svarbu, kad suteikiant leidimus naujiems maisto produktams (kadangi šis procesas apima ir naujus maisto produktus, gautus naudojant nanotechnologijas ar klonavimą) būtų atsižvelgiama į visus susijusius veiksnius, kurie svarbūs priimant galutinį sprendimą, įskaitant etinius aspektus.
Pakeitimas
21
Pasiūlymas dėl reglamento – iš dalies keičiantis aktas
15 a konstatuojamoji dalis (nauja)
Komisijos siūlomas tekstas
Pakeitimas
(15a) Norint išvengti bandymų su gyvūnais, bandymai su stuburiniais gyvūnais šio reglamento tikslais atliekami tik nesant kitos išeities. Šis reglamentas turėtų užtikrinti, kad bandymų su stuburiniais gyvūnais būtų atliekama kuo mažiau ir kad būtų išvengta dvigubų bandymų, ir turėtų skatinti bandymų metodų nenaudojant gyvūnų ir pažangių bandymų strategijų taikymą. Egzistuojantys bandymų su stuburiniais gyvūnais rezultatai turėtų būti panaudoti naujų maisto produktų kūrimo procese. Pagal 1986 m. lapkričio 24 d. Tarybos direktyvą 86/609/EEB dėl valstybių narių įstatymų ir kitų teisės aktų, susijusių su eksperimentiniais ir kitais mokslo tikslais naudojamų gyvūnų apsauga, suderinimo 1 , bandymai su stuburiniais gyvūnais taip pat turi būti keičiami kitais bandymais, ribojami ar tobulinami. Šio reglamento įgyvendinimas, jei įmanoma, turėtų būti paremtas tinkamų alternatyvių bandymų metodų taikymu. Ne vėliau kaip ... * Komisija turėtų persvarstyti taisykles dėl bandymų su stuburiniais gyvūnais rezultatų duomenų apsaugos ir, jei būtina, tas taisykles pakeisti.
1 OL L 358, 1986 12 18, p. 1.
* Septyneri metai nuo šio reglamento įsigaliojimo datos.
Pagrindimas
Atsižvelgiant į Protokolo dėl gyvūnų gerovės ir apsaugos reikalavimą, kad Bendrija ir valstybės narės formuluodamos ir įgyvendindamos politiką visapusiškai atsižvelgtų į gyvūnų gerovės reikalavimus, turėtų būti įtraukta nuostata, kad bandymų su gyvūnais būtų atliekama kuo mažiau ir tai būtų daroma tik nesant kitos išeities, ir kad būtų skatinami alternatyvūs metodai.
Pakeitimas
22
Pasiūlymas dėl reglamento – iš dalies keičiantis aktas
16 konstatuojamoji dalis
Komisijos siūlomas tekstas
Pakeitimas
(16) Taip pat turėtų būti nustatyti dėl naujų maisto produktų potencialiai kylančios rizikos vertinimo kriterijai. Siekiant užtikrinti suderintą mokslinį naujų maisto produktų vertinimą, jį turėtų atlikti Europos maisto saugos tarnyba (toliau – Tarnyba).
(16) Taip pat turėtų būti nustatyti dėl naujų maisto produktų potencialiai kylančios rizikos vertinimo kriterijai. Siekiant užtikrinti suderintą mokslinį naujų maisto produktų vertinimą, jį turėtų atlikti Europos maisto saugos tarnyba (toliau – Tarnyba) bendradarbiaudama su valstybių narių institucijomis .
Pagrindimas
Nors leidimų išdavimo naujiems maisto produktams ir jų vertinimo procedūros centralizavimas yra sveikintinas, taip pat turėtų būti išsaugotas EMST ir valstybių narių kompetentingų institucijų bendradarbiavimas, ypač atliekant rinkos stebėjimo užduotis, kurios pavestos institucijoms pagal šį teisės aktą. Šis bendradarbiavimas leis joms išsaugoti savo patirtį ir kompetenciją.
Pakeitimas
23
Pasiūlymas dėl reglamento – iš dalies keičiantis aktas
16 a konstatuojamoji dalis (nauja)
Komisijos siūlomas tekstas
Pakeitimas
(16a) Vykdant leidimų suteikimo procedūrą į rizikos vertinimą turi būti įtraukiami etiniai ir aplinkos aspektai. Šiuos aspektus atitinkamai turėtų įvertinti Europos mokslo etikos ir naujų technologijų grupė ir Europos aplinkos agentūra.
Pagrindimas
Be sveikatos, vartotojų interesų ir gyvūnų sveikatos apsaugos aspektų į rizikos vertinimą taip pat turėtų būti įtraukti etiniai ir aplinkos aspektai.
Pakeitimas
24
Pasiūlymas dėl reglamento – iš dalies keičiantis aktas
18 konstatuojamoji dalis
Komisijos siūlomas tekstas
Pakeitimas
(18) Prireikus, remiantis rizikos vertinimo išvadomis, reikėtų nustatyti žmonėms vartoti skirtų naujų maisto produktų stebėjimo po pateikimo rinkai reikalavimus.
(18) Remiantis rizikos vertinimo išvadomis, reikėtų nustatyti bet kokius naujų maisto produktų stebėjimo po pateikimo rinkai reikalavimus.
Pagrindimas
Komisijos pasiūlymo paaiškinimas ir supaprastinimas.
Pakeitimas
25
Pasiūlymas dėl reglamento – iš dalies keičiantis aktas
20 konstatuojamoji dalis
Komisijos siūlomas tekstas
Pakeitimas
(20) Esant specifinėms aplinkybėms, siekiant paremti žemės ūkio ir maisto pramonės mokslo tyrimus ir plėtrą, tarp jų – ir naujoves, naujausia moksliniai įrodymai ir nuosavybės teise turimi moksliniai duomenys, skirti pagrįsti paraišką įtraukti naują maisto produktą į Bendrijos naujų maisto produktų sąrašą, tam tikru terminuotu laikotarpiu neturėtų būti naudojami kitų pareiškėjų naudai be pirmojo pareiškėjo sutikimo. Vieno pareiškėjo pateikti moksliniai duomenys neturėtų užkirsti kelio kitiems pareiškėjams, siekiantiems, kad į Bendrijos naujų maisto produktų sąrašą produktas būtų įtrauktas remiantis jų turimais moksliniais duomenimis.
(20) Esant specifinėms aplinkybėms, siekiant paremti žemės ūkio ir maisto pramonės mokslo tyrimus ir plėtrą, tarp jų – ir naujoves , tikslinga apsaugoti novatorių indėlį renkant informaciją ir duomenis, kurie pateikiami siekiant pagrįsti paraišką, nurodomą šiame reglamente . Naujausi moksliniai įrodymai ir nuosavybės teise turimi moksliniai duomenys, skirti pagrįsti paraišką įtraukti naują maisto produktą į Bendrijos naujų maisto produktų sąrašą, tam tikru terminuotu laikotarpiu neturėtų būti naudojami kitų pareiškėjų naudai be pirmojo pareiškėjo sutikimo. Vieno pareiškėjo pateikti moksliniai duomenys neturėtų užkirsti kelio kitiems pareiškėjams, siekiantiems, kad į Bendrijos naujų maisto produktų sąrašą produktas būtų įtrauktas remiantis jų turimais moksliniais duomenimis. Be to, siekiant apsaugoti mokslinius duomenis, neturėtų būti trukdoma užtikrinti skaidrumą ir gauti prieigą prie informacijos apie duomenis, naudotus vertinant naujų maisto produktų saugą. Vis dėlto neturėtų būti pažeidžiamos intelektinės nuosavybės teisės.
Vis dėlto pakartotiniai tyrimai, susiję su stuburiniais gyvūnais, turėtų būti uždrausti. Atsižvelgiant į tai, turėtų egzistuoti įpareigojimas leisti pasinaudoti tyrimais, susijusiais su stuburiniais gyvūnais, ir kitais tyrimais, kurie gali užkirsti kelią bandymams su gyvūnais.
20 konstatuojamosios dalies formuluotė turėtų būti suderinta su Reglamento 1924/2006 dėl teiginių apie maisto produktų maistingumą ir sveikatingumą 31 konstatuojamosios dalies formuluote.
Vadovaujamasi į nuomonės projektą įtrauktu 5 pakeitimu, tačiau taip pat siekiama užtikrinti gamintojų intelektinės nuosavybės teisių apsaugą.
Pakeitimas
26
Pasiūlymas dėl reglamento – iš dalies keičiantis aktas
21 konstatuojamoji dalis
Komisijos siūlomas tekstas
Pakeitimas
(21) Naujiems maisto produktams taikomos bendri ženklinimo reikalavimai, nustatyti 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo. Tam tikrais atvejais gali prireikti pateikti papildomą ženklinimo informaciją, visų pirma susijusią su maisto produkto aprašu, jo šaltiniu arba vartojimo sąlygomis. Todėl įtraukiant naują maisto produktą į Bendrijos sąrašą gali būti nustatomos specialios naudojimo sąlygos arba ženklinimo įpareigojimai.
(21) Naujiems maisto produktams taikomi bendri ženklinimo reikalavimai, nustatyti 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo. Tam tikrais atvejais gali prireikti pateikti papildomą ženklinimo informaciją, visų pirma susijusią su maisto produkto aprašu, jo šaltiniu arba vartojimo sąlygomis , kurios gali apimti informaciją, susijusią su etiniais aspektais . Todėl šiais atvejais įtraukiant naują maisto produktą į Bendrijos sąrašą bus nustatomos specialios naudojimo sąlygos arba ženklinimo įpareigojimai. Taip turi būti ženklinami produktai, pagaminti naudojant nanotechnologijas ir maisto produktai, pagaminti iš gyvūnų, šeriamų genetiškai modifikuotais pašarais.
Pagrindimas
12 pranešėjo pakeitimo paaiškinimas. Esama akivaizdžios spragos nuostatose, susijusiose su maisto produktais, pagamintais iš gyvūnų, kurie buvo šeriami genetiškai modifikuotais pašarais: pagal Reglamento (EB) Nr. 1829/2003 16 konstatuojamąją dalį reikėtų suprasti, kad maisto produktams, pagamintiems iš gyvūnų, šeriamų GMO, šis reglamentas netaikomas. Tai reiškia, kad Reglamente 1829/2003 nėra jokių nuostatų apie ženklinimą: todėl šiame reglamente reikia nustatyti atitinkamas taisykles, siekiant užpildyti šią spragą.
Į papildomo ženklinimo kriterijus turėtų būti įtraukti ir etikos aspektai, pvz., susiję su klonavimu. Taigi turėtų būti užtikrinta galimybė reikalauti ženklinti maisto produktus, pagamintus iš klonuotų gyvūnų.
Pakeitimas
27
Pasiūlymas dėl reglamento – iš dalies keičiantis aktas
22 konstatuojamoji dalis
Komisijos siūlomas tekstas
Pakeitimas
(22) 2006 m. gruodžio 20 d. Europos Parlamento ir Tarybos reglamentu (EB) Nr. 1924/2006 dėl teiginių apie maisto produktų maistingumą ir sveikatingumą derinamos valstybių narių teisės aktų nuostatos dėl teiginių apie maisto produktų maistingumą ir sveikatingumą. Todėl visi teiginiai apie naujus maisto produktus turi atitikti pirmiau minėtą reglamentą.
(22) 2006 m. gruodžio 20 d. Europos Parlamento ir Tarybos reglamentu (EB) Nr. 1924/2006 dėl teiginių apie maisto produktų maistingumą ir sveikatingumą derinamos valstybių narių teisės aktų nuostatos dėl teiginių apie maisto produktų maistingumą ir sveikatingumą. Todėl visi teiginiai apie naujus maisto produktus turi atitikti pirmiau minėtą reglamentą. Jei pareiškėjas pageidauja, kad naujam maisto produktui būtų priskirtas teiginys apie šio maisto produkto sveikatingumą, kuris tvirtinamas pagal Reglamento (EB) Nr. 1924/2006 17 arba 18 straipsnius, ir jei į paraiškas dėl naujo maisto produkto bei teiginių apie maisto produkto sveikatingumą įtraukti prašymai saugoti nuosavybės teise turimus duomenis, pareiškėjo prašymu duomenų apsaugos laikotarpiai turėtų prasidėti ir galioti vienu metu.
Pakeitimas
28
Pasiūlymas dėl reglamento – iš dalies keičiantis aktas
23 konstatuojamoji dalis
Komisijos siūlomas tekstas
Pakeitimas
(23) Vertinant trečiųjų šalių tradicinių maisto produktų saugą ir valdymą turėtų būti atsižvelgiama į saugaus maisto produktų vartojimo trečiojoje šalyje istoriją. Į saugaus maisto produkto vartojimo istoriją neturėtų būti įtraukiamas produkto naudojimas kitokiai nei maisto paskirčiai arba vartojimas, kurio negalima priskirti normaliam maisto racionui. Jeigu valstybės narės ir Tarnyba nepateikė motyvuotų, moksliškai pagrįstų prieštaravimų dėl saugos, pavyzdžiui, informacijos apie nepageidaujamą poveikį sveikatai, turėtų būti leidžiama teikti maisto produktą Bendrijos rinkai, prieš tai pranešus apie ketinimą tai daryti.
(23) Vertinant trečiųjų šalių tradicinių maisto produktų saugą ir valdymą turėtų būti atsižvelgiama į saugaus maisto produktų vartojimo trečiojoje šalyje istoriją. Į saugaus maisto produkto vartojimo istoriją neturėtų būti įtraukiamas produkto naudojimas kitokiai nei maisto paskirčiai arba vartojimas, kurio negalima priskirti normaliam maisto racionui. Jeigu valstybės narės ir (arba) Tarnyba nepateikė motyvuotų, moksliškai pagrįstų prieštaravimų dėl saugos, pavyzdžiui, informacijos apie nepageidaujamą poveikį sveikatai, bus leidžiama teikti maisto produktą Bendrijos rinkai, prieš tai pranešus apie ketinimą tai daryti , jei nėra etinių prieštaravimų .
Pagrindimas
Turi būti aišku, kad valstybės narės ir (arba) Tarnyba gali pareikšti pastabas. Net jei produktas yra saugus, gali kilti etinių prieštaravimų.
Pakeitimas
29
Pasiūlymas dėl reglamento – iš dalies keičiantis aktas
24 konstatuojamoji dalis
Komisijos siūlomas tekstas
Pakeitimas
(24) Jeigu reikia, gali būti konsultuojamasi su 1997 m. gruodžio 16 d. Komisijos sprendimu sukurta Europos mokslo etikos ir naujų technologijų grupe, siekiant gauti patarimą dėl naujo maisto produkto teikimo rinkai etinių aspektų.
(24) Pagrįstu atveju turėtų būti konsultuojamasi su 1997 m. gruodžio 16 d. Komisijos sprendimu sukurta Europos mokslo etikos ir naujų technologijų grupe, siekiant gauti patarimą dėl naujų technologijų naudojimo ir naujo maisto produkto teikimo rinkai etinių aspektų.
Pagrindimas
Tam tikrais pagrįstais atvejais (pvz., kai naudojamos nanotechnologijos arba klonavimo technologijos) akivaizdu, kad etiniais klausimais reikėtų konsultuotis su Europos mokslo etikos ir naujų technologijų grupe.
Pakeitimas
30
Pasiūlymas dėl reglamento – iš dalies keičiantis aktas
1 straipsnis
Komisijos siūlomas tekstas
Pakeitimas
Šiuo reglamentu nustatomos suderintos naujų maisto produktų teikimo Bendrijos rinkai taisyklės, siekiant užtikrinti aukštą žmonių sveikatos ir vartotojų apsaugos lygį, kartu užtikrinant veiksmingą vidaus rinkos funkcionavimą.
Šiuo reglamentu nustatomos suderintos naujų maisto produktų teikimo Bendrijos rinkai taisyklės, siekiant užtikrinti aukštą žmonių gyvybės ir sveikatos , gyvūnų sveikatos ir gerovės, aplinkos ir vartotojų interesų apsaugos lygį, kartu užtikrinant skaidrumą ir veiksmingą vidaus rinkos funkcionavimą ir skatinant diegti naujoves žemės ūkio maisto produktų pramonės srityje .
Pakeitimas
31
Pasiūlymas dėl reglamento – iš dalies keičiantis aktas
2 straipsnis
Komisijos siūlomas tekstas
Pakeitimas
1. Šis reglamentas taikomas teikiant Bendrijos rinkai naujus maisto produktus.
1. Šis reglamentas taikomas teikiant Bendrijos rinkai naujus maisto produktus.
2. Šis reglamentas netaikomas:
2. Šis reglamentas , nebent nustatyta kitaip, netaikomas:
a) maisto produktams, jeigu jie naudojami kaip:
a) maisto produktams, jeigu jie naudojami kaip:
i) maisto priedai, patenkantys į Reglamento (EB) Nr. [dėl maisto priedų] taikymo sritį;
1) maisto priedai, patenkantys į Reglamento (EB) Nr. [dėl maisto priedų] taikymo sritį;
ii) maisto kvapiosios medžiagos, patenkančios į Reglamento (EB) Nr. [dėl maisto kvapiųjų medžiagų] taikymo sritį;
2) maisto kvapiosios medžiagos, patenkančios į Reglamento (EB) Nr. [dėl maisto kvapiųjų medžiagų] taikymo sritį , išskyrus atvejus, kai kvapiosios medžiagos, minimos šio reglamento 8 straipsnio 1 dalies a, b ir c punktuose, pagamintos iš naujo maisto produkto ;
iii) ekstrahentai, naudojami gaminant maisto produktus, kurie patenka į Tarybos direktyvos 88/344/EEB taikymo sritį;
3) ekstrahentai, naudojami gaminant maisto produktus, kurie patenka į Tarybos direktyvos 88/344/EEB taikymo sritį;
iv) maisto fermentai. patenkantys į Reglamento (EB) Nr. [dėl maisto fermentų] taikymo sritį;
4) maisto fermentai. patenkantys į Reglamento (EB) Nr. [dėl maisto fermentų] taikymo sritį;
v) vitaminai ir mineralai, patenkantys į Direktyvos 89/398/EEB, direktyvos 2002/46/EB arba Reglamento (EB) Nr. 1925/2006 taikymo sritį.
5) vitaminai ir mineralai, patenkantys į Direktyvos 89/398/EEB, Direktyvos 2002/46/EB arba Reglamento (EB) Nr. 1925/2006 taikymo sritį , išskyrus atvejus, kai vitaminai arba mineralai gaunami iš naujų šaltinių arba naudojant gamybos procesą, į kurį nebuvo atsižvelgta suteikiant jiems leidimą pagal atitinkamą teisės aktą .
b) maisto produktams, patenkantiems į Reglamento (EB) Nr. 1829/2003 taikymo sritį.
b) maisto produktams, patenkantiems į Reglamento (EB) Nr. 1829/2003 taikymo sritį.
ba) maisto produktams, pagamintiems iš klonuotų gyvūnų ir jų palikuonių. Prieš šio reglamento įsigaliojimo datą, nurodytą 20 straipsnyje, Komisija turi pateikti teisėkūros pasiūlymą dėl draudimo tiekti į Bendrijos rinką maisto produktus, pagamintus iš klonuotų gyvūnų ir jų palikuonių. Pasiūlymas turi būti perduotas Europos Parlamentui ir Tarybai.
2a. Nepaisant 2 dalies nuostatų, šis reglamentas taikomas maisto priedams, maisto fermentams, maisto kvapiosioms medžiagoms ir kai kuriems kvapiųjų savybių turintiems maisto komponentams, pagamintiems naujo, iki 1997 m. gegužės 15 d. nenaudoto gamybos proceso, lėmusio didžiulius maisto produkto sudėties ar struktūros pokyčius (pvz., nanotechnologijos ir nanomokslas), metu.
3. Prireikus 14 straipsnio 2 dalyje nurodyta tvarka gali būti nustatyta, ar šis reglamentas taikomas konkrečios rūšies maisto produktams.
3. Jei būtina, 14 straipsnio 3 dalyje nurodyta tvarka gali būti nustatyta, ar šis reglamentas taikomas konkrečios rūšies maisto produktams.
Jei maisto produktas gali turėti poveikį žmogaus organizmui, panašų į vaistų poveikį, Komisija turi kreiptis į Europos vaistų agentūrą (EVA), kad ji nustatytų, ar jam taikomas Reglamentas (EB) Nr. 726/2004.
Pakeitimas
32
Pasiūlymas dėl reglamento – iš dalies keičiantis aktas
3 straipsnio 2 dalies a punkto i papunkčio įžanginė dalis
Komisijos siūlomas tekstas
Pakeitimas
i) maisto produktai, Bendrijoje plačiai nenaudoti žmonių maistui iki 1997 m. gegužės 15 d.;
i) maisto produktai, Bendrijoje plačiai nenaudoti žmonių maistui iki 1997 m. gegužės 15 d., įskaitant maisto produktus, kurie buvo patvirtinti pagal Reglamento (EB) Nr. 258/97 dėl naujų maisto produktų ir naujų maisto komponentų paspartintą procedūrą ;
Pagrindimas
Taikant paspartintą procedūrą buvo įvestas žemesnis apsaugos lygis maisto saugumo srityje.
Pakeitimas
33
Pasiūlymas dėl reglamento – iš dalies keičiantis aktas
3 straipsnio 2 dalies a punkto ii papunktis
Komisijos siūlomas tekstas
Pakeitimas
ii) augalinės ar gyvūninės kilmės maisto produktai, jeigu augalai ir gyvūnai, iš kurių jie pagaminti, auginami taikant netradicines , iki 1997 m. gegužės 15 d. nenaudotas auginimo technikas; ir
ii) augalinės ar gyvūninės kilmės maisto produktai, jeigu augalai ir gyvūnai, iš kurių jie pagaminti, auginami taikant netradicines auginimo technikas , išskyrus maisto produktus, pagamintus iš klonuotų gyvūnų ir jų palikuonių ;
Pagrindimas
Sprendimas dėl to, ar tiekti į rinką maisto produktus, pagamintus iš klonuotų gyvūnų ir jų palikuonių, ar netiekti, negali būti priimtas pagal komitologijos procedūrą, bet turi būti priimtas specialus Europos Parlamento ir Tarybos reglamentas taikant bendro sprendimo procedūrą.
Pakeitimas
34
Pasiūlymas dėl reglamento – iš dalies keičiantis aktas
3 straipsnio 2 dalies b punktas
Komisijos siūlomas tekstas
Pakeitimas
b) „trečiųjų šalių tradicinis maisto produktas“ – tai naujas maisto produktas, turintis saugaus naudojimo trečiojoje šalyje istoriją, o tai reiškia, kad atitinkamas maisto produktas buvo ir yra kurios nors šalies didelės gyventojų grupės bent vienos kartos normalaus maisto raciono dalis.
b) „trečiųjų šalių tradicinis maisto produktas“ – tai naujas maisto produktas, turintis saugaus naudojimo trečiojoje šalyje istoriją, o tai reiškia, kad atitinkamas maisto produktas bent 30 metų buvo ir yra kurios nors šalies didelės gyventojų grupės normalaus maisto raciono dalis.
Pakeitimas
35
Pasiūlymas dėl reglamento – iš dalies keičiantis aktas
3 straipsnio 2 dalies c punktas
Komisijos siūlomas tekstas
Pakeitimas
c) „maisto produkto saugaus naudojimo istorija“ reiškia, kad atitinkamo maisto produkto sauga patvirtinta sudėtiniais duomenimis, naudojimo patirtimi ir nuolatiniu kurios nors šalies didelės gyventojų dalies naudojimu normaliame maisto racione.
c) „maisto produkto saugaus naudojimo istorija“ reiškia, kad atitinkamo maisto produkto sauga patvirtinta sudėtiniais duomenimis, naudojimo patirtimi ir nuolatiniu kurios nors šalies didelės gyventojų dalies naudojimu bent 30 metų įprastame maisto racione.
Pakeitimas
36
Pasiūlymas dėl reglamento – iš dalies keičiantis aktas
3 straipsnio 2 dalies c a punktas (naujas)
Komisijos siūlomas tekstas
Pakeitimas
ca) „nanomedžiaga“ – sąmoningai gaminama medžiaga, kurios vienas ar daugiau išorinių ar vidaus struktūros matmenų lygus ar mažesnis nei 100 nm;
Pakeitimas
37
Pasiūlymas dėl reglamento – iš dalies keičiantis aktas
3 straipsnio 2 dalies c b punktas (naujas)
Komisijos siūlomas tekstas
Pakeitimas
cb) „pagamintas naudojant nanotechnologijas“ – produktas, kuriame yra, kurį sudaro arba kuris pagamintas panaudojant sąmoningai gaminamą medžiagą, kurios vienas ar daugiau išorinių ar vidaus struktūros matmenų:
i) lygus nuo 1 iki 100 nm, arba
ii) jei didesnis negu 100 nm, moksliniu požiūriu bendrai laikomas produktu, pagamintu pasitelkiant nanotechnologijas.
Pakeitimas
38
Pasiūlymas dėl reglamento – iš dalies keičiantis aktas
3 straipsnio 2 dalies c a punktas (naujas)
Komisijos siūlomas tekstas
Pakeitimas
ca) „klonuoti gyvūnai“ – gyvūnai, veisiami panaudojant nelytinius dirbtinius dauginimo metodus, siekiant sukurti genetiškai tapačią arba beveik tapačią atskiro gyvūno kopiją;
Pagrindimas
Apibrėžčių patikslinimas.
Pakeitimas
39
Pasiūlymas dėl reglamento – iš dalies keičiantis aktas
3 straipsnio 2 dalies c b punktas (naujas)
Komisijos siūlomas tekstas
Pakeitimas
cb) „klonuotų gyvūnų palikuonys“ – gyvūnai, veisiami panaudojant lytines dauginimo priemones, jei bent vienas iš tėvų yra klonuotas gyvūnas;
Pagrindimas
Apibrėžčių patikslinimas.
Pakeitimas
40
Pasiūlymas dėl reglamento – iš dalies keičiantis aktas
4 straipsnio 1 dalis, 1 a, 1 b dalys (naujos)
Komisijos siūlomas tekstas
Pakeitimas
Informacijos apie maisto produkto vartojimą žmonių maistui rinkimas
Informacijos apie naujų maisto produktų klasifikavimą rinkimas
1. Komisija gali iš valstybių narių ir (arba) maisto verslo subjektų rinkti informaciją, siekdama nustatyti, kaip plačiai žmonės Bendrijoje vartojo maisto produktą iki 1997 m. gegužės 15 d.
1. Komisija turi iš valstybių narių ir (arba) maisto verslo subjektų arba kitų suinteresuotųjų šalių rinkti informaciją, siekdama nustatyti, ar maisto produktui taikomas šis reglamentas . Valstybės narės, verslo subjektai ir kitos suinteresuotosios šalys turi perduoti Komisijai informaciją apie tai, kokiu mastu žmonės Bendrijoje vartojo maisto produktą iki 1997 m. gegužės 15 d.
1a. Komisija turi paskelbti šiuos duomenis ir išvadas, padarytas remiantis surinktais duomenimis, ir jas pagrindžiančius nekonfidencialius duomenis.
1b. Įgyvendinimo priemonės, susijusios su nuostatomis, kaip veikti tais atvejais, kai Komisija neturi informacijos apie vartojimą žmonių maistui iki 1997 m. gegužės 15 d., skirtos iš dalies pakeisti neesmines šio reglamento nuostatas, inter alia, papildant jį, tvirtinamos pagal 14 straipsnio 3 dalyje nurodytą reguliavimo procedūrą su tikrinimu, ne vėliau negu šeši mėnesiai nuo šio reglamento įsigaliojimo.
Pakeitimas
41
Pasiūlymas dėl reglamento – iš dalies keičiantis aktas
5 straipsnis
Komisijos siūlomas tekstas
Pakeitimas
Tik nauji maisto produktai, įtraukti į bendrijos naujų maisto produktų sąrašą (toliau – „Bendrijos sąrašas“, gali būti teikiami rinkai.
Tik nauji maisto produktai, įtraukti į Bendrijos naujų maisto produktų sąrašą (toliau – „Bendrijos sąrašas“, gali būti teikiami rinkai. Komisija turi saugoti ir paskelbti Bendrijos sąrašą viešai prieinamame šiam tikslui skirtame Komisijos tinklavietės puslapyje.
Pagrindimas
Siekiant tikslo skatinti naujoves leidimas turėtų būti suteiktas išimtiniam pareiškėjo naudojimui duomenų apsaugos laikotarpiu, kaip apibrėžta 12 straipsnyje. Taigi kiti pareiškėjai turi teikti duomenis, kurių pakanka pagrįsti naują leidimą, be nuorodos į pradinio pareiškėjo nuosavybės teise turimus duomenis. Mechanizmas turėtų būti tas pats, kaip Reglamento 1924/2006/EB 21 straipsnio 2 dalyje.
Pakeitimas
42
Pasiūlymas dėl reglamento – iš dalies keičiantis aktas
5 a straipsnis (naujas)
Komisijos siūlomas tekstas
Pakeitimas
5a straipsnis
Reikalavimų neatitinkančių naujų maisto produktų draudimas
Nauji maisto produktai nepateikiami į rinką, jeigu jų vartojimas neatitinka šio reglamento nuostatų.
Pagrindimas
Šis draudimas turėtų atgrasinti nesąžiningus subjektus ir padidinti vartotojų apsaugą.
Pakeitimas
43
Pasiūlymas dėl reglamento – iš dalies keičiantis aktas
6 straipsnio a punktas
Komisijos siūlomas tekstas
Pakeitimas
Naujas maisto produktas gali būti įtrauktas į Bendrijos sąrašą tik tuomet, jei atitinka šias sąlygas:
1. Naujas maisto produktas gali būti įtrauktas į Bendrijos sąrašą tik tuomet, jei atitinka šias sąlygas:
a) jei , naudojant jį normaliomis sąlygomis , remiantis turimais moksliniais įrodymais, nekelia pavojaus vartotojų sveikatos saugai;
a) jei, remiantis turimais moksliniais įrodymais, taip pat pritaikius Reglamento (EB) Nr. 178/2002 7 straipsnyje nustatytą atsargumo principą, nekelia pavojaus vartotojų ir gyvūnų sveikatos saugai , o tai reiškia, kad vertinant riziką bus atsižvelgiama į bendrą ir sąveikaujantį poveikį bei galimą neigiamą poveikį tam tikroms gyventojų grupėms;
Pagrindimas
Nauji maisto produktai jokiomis aplinkybėmis neturėtų kelti jokių pavojų vartotojų sveikatai. Papildoma vartojimo normaliomis sąlygomis nuostata yra nereikalinga ir galėtų sukelti praktinio aiškinimo problemų bei pakenkti praktinio šio sektoriaus subjektų sprendimų priėmimo prognozavimui. Nauja formuluotė dar labiau sustiprina vartotojų apsaugą.
Šiuo atveju gyvūnų sveikata taip pat yra svarbi.
Pakeitimas
44
Pasiūlymas dėl reglamento – iš dalies keičiantis aktas
6 straipsnio b punktas
Komisijos siūlomas tekstas
Pakeitimas
b) neklaidina vartotojo nei pateikimo būdu, nei numanoma paskirtimi ;
b) neklaidina vartotojo;
Pagrindimas
Ankstesniame Reglamente (EB) Nr. 258/97 pateikti apibrėžimai aiškesni ir juos reikėtų išlaikyti.
Pakeitimas
45
Pasiūlymas dėl reglamento – iš dalies keičiantis aktas
6 straipsnio c punktas
Komisijos siūlomas tekstas
Pakeitimas
c) jeigu jo paskirtis – pakeisti kitą maisto produktą, jis nesiskiria nuo tokio maisto produkto tiek , kad jo įprastas vartojimas maistingumo atžvilgiu būtų nenaudingas vartotojui.
c) jeigu jo paskirtis – pakeisti kitą maisto produktą, jis nesiskiria nuo tokio maisto produkto taip , kad jo įprastas vartojimas maistingumo atžvilgiu būtų nenaudingas vartotojui.
Pagrindimas
Ankstesniame Reglamente (EB) Nr. 258/97 pateikti apibrėžimai aiškesni ir juos reikėtų išlaikyti.
Pakeitimas
46
Pasiūlymas dėl reglamento – iš dalies keičiantis aktas
6 straipsnio c a punktas (naujas)
Komisijos siūlomas tekstas
Pakeitimas
ca) jis neturi neigiamo poveikio aplinkai ir neturi tvaraus arba kaupiamojo poveikio aplinkai po jo suvartojimo arba tapimo atlieka.
Pagrindimas
Vienas iš maisto produkto įtraukimo Bendrijos naujų maisto produktų sąrašą kriterijų turi būti jo poveikis aplinkai, visų pirma jo tvarus arba kaupiamasis poveikis aplinkai.
Pakeitimas
47
Pasiūlymas dėl reglamento – iš dalies keičiantis aktas
6 straipsnio c b punktas (naujas)
Komisijos siūlomas tekstas
Pakeitimas
(cb) vertinant turi būti atsižvelgiama į Europos aplinkos agentūros nuomonę, kokiu mastu gamybos procesas ir normalus vartojimas žalingai veikia aplinką;
Pagrindimas
Taip pat svarbu atsižvelgti į aplinkos aspektus, kurie yra įtraukimo į Bendrijos sąrašą sąlygų rinkinio dalis.
Pakeitimas
48
Pasiūlymas dėl reglamento – iš dalies keičiantis aktas
6 straipsnio c c punktas (naujas)
Komisijos siūlomas tekstas
Pakeitimas
(cc) vertinant turi būti atsižvelgiama į Europos mokslo etikos ir naujų technologijų grupės nuomonę dėl egzistuojančių etinių prieštaravimų masto .
Pagrindimas
Taip pat svarbu atsižvelgti į etinius aspektus, kurie yra įtraukimo į Bendrijos sąrašą sąlygų rinkinio dalis.
Pakeitimas
49
Pasiūlymas dėl reglamento – iš dalies keičiantis aktas
6 straipsnio c d – c f punktai (nauji)
Komisijos siūlomas tekstas
Pakeitimas
cd) leidimas naujam maisto produktui, kuris gali turėti neigiamą poveikį tam tikroms gyventojų grupėms, bus suteikiamas tik tuo atveju, jei įgyvendintos specialios priemonės, kurias taikant užkertamas kelias šiam neigiamam poveikiui;
ce) bus nustatytos maksimalios paties naujo maisto produkto arba jo kaip kito maisto produkto arba maisto produkto kategorijų dalies suvartojimo normos, jei to reikia saugiam naudojimui;
cf) buvo įvertintas naujų maisto produktų, kurie naudojami įvairiuose maisto produktuose arba maisto produktų kategorijose, bendras poveikis;
Pagrindimas
Daugiau dėmesio turėtų būti skiriama galimai su naujo maisto produkto naudojimu susijusiai rizikai, visų pirma atsižvelgiant į pažeidžiamas gyventojų grupes. Siekiant užkirsti kelią nenumatyto neigiamo naujo maisto produkto naudojimo poveikio atsiradimui, reikalingas platesnis naujo maisto produkto įtraukimo į Bendrijos sąrašą sąlygų rinkinys.
Pakeitimas
50
Pasiūlymas dėl reglamento – iš dalies keičiantis aktas
6 straipsnio 1 a dalis (nauja)
Komisijos siūlomas tekstas
Pakeitimas
1a. Maisto produktai, pagaminti taikant gamybos procesus, kuriems reikalingi specialūs rizikos vertinimo metodai, (pvz., maisto produktai, pagaminti naudojant nanotechnologijas) negali būti įtraukti į Bendrijos sąrašą, kol šių specialių metodų taikymas nebus patvirtintas ir atlikus tinkamą šiais metodais paremtą saugumo įvertinimą bus įrodyta, kad atitinkamo maisto produkto naudojimas yra saugus. Taikant šiuos metodus negali būti remiamasi bandymais su stuburiniais gyvūnais.
Pagrindimas
Šiuo metu nėra tinkamų būdų nanomedžiagų saugai įvertinti (žr. 2005 m. rugsėjo mėn. NNNRSMK nuomonę). Nanomedžiagos turėtų būti vertinamos remiantis nanotechnologijoms tinkamais bandymų metodais nenaudojant gyvūnų. Tol, kol bus pradėti taikyti nanotechnologijoms tinkami bandymai nenaudojant gyvūnų, skirti tinkamai įvertinti maisto produktuose naudojamų nanomedžiagų saugą, šių medžiagų naudojimas turėtų būti uždraustas, siekiant apsaugoti žmonių sveikatą ir užkirsti kelią bandymams su gyvūnais.
Pakeitimas
51
Pasiūlymas dėl reglamento – iš dalies keičiantis aktas
6 straipsnio 1 b dalis (nauja)
Komisijos siūlomas tekstas
Pakeitimas
1b. Naujas maisto produktas gali būti įtrauktas į Bendrijos sąrašą tik tuo atveju, jei pateikiama kompetentingos institucijos nuomonė apie tai, kad šis maisto produktas nekelia pavojaus sveikatai.
Maisto produktai iš klonuotų gyvūnų arba jų palikuonių neįtraukiami į Bendrijos sąrašą.
Pagrindimas
Sprendimas dėl to, ar tiekti į rinką maisto produktus, pagamintus iš klonuotų gyvūnų ir jų palikuonių, ar netiekti, negali būti priimtas pagal komitologijos procedūrą, bet turi būti priimtas specialus Europos Parlamento ir Tarybos reglamentas taikant bendro sprendimo procedūrą.
Pakeitimas
52
Pasiūlymas dėl reglamento – iš dalies keičiantis aktas
6 straipsnio 1 c dalis (nauja)
Komisijos siūlomas tekstas
Pakeitimas
1c. Esant abejonėms, pvz., jei nepakanka mokslinių įrodymų arba trūksta duomenų, taikomas atsargumo principas ir atitinkamas maisto produktas neturėtų būti įtrauktas į Bendrijos sąrašą.
Pakeitimas
53
Pasiūlymas dėl reglamento – iš dalies keičiantis aktas
7 straipsnio 1 dalis
Komisijos siūlomas tekstas
Pakeitimas
1. Bendrijos sąrašas atnaujinamas laikantis Reglamente (EB) Nr. [bendra procedūra] nustatytos tvarkos.
1. Bendrijos sąrašas atnaujinamas laikantis Reglamente (EB) Nr. [bendra procedūra] nustatytos tvarkos ir Komisija jį paskelbia tam skirtame savo tinklavietės puslapyje .
Pagrindimas
Trečiųjų šalių maisto produktų sąrašas ir Bendrijos naujų maisto produktų sąrašas turėtų būti skelbiami internete.
Pakeitimas
54
Pasiūlymas dėl reglamento – iš dalies keičiantis aktas
7 straipsnio 2 dalis
Komisijos siūlomas tekstas
Pakeitimas
2. Įtraukiant naują maisto produktą į Bendrijos sąrašą turi būti įtraukiama maisto produkto specifikacija ir, jeigu reikia, nurodomos konkrečios naudojimo sąlygos bei papildomi specialūs ženklinimo reikalavimai, skirti informuoti galutinį vartotoją, ir (arba) stebėjimo po pateikimo rinkai reikalavimas .
2. Įtraukiant naują maisto produktą į Bendrijos sąrašą turi būti nurodoma :
a) maisto produkto specifikacija;
b) maisto produkto paskirtis;
c) naudojimo sąlygos;
d) naujo maisto produkto įtraukimo į Bendrijos sąrašą data ir paraiškos gavimo data;
e) pareiškėjo pavardė (pavadinimas) ir adresas.
f) paskutinio patikrinimo, atlikto pagal 11 straipsnyje nustatytus stebėsenos reikalavimus, data ir rezultatai.
Pagrindimas
Svarbu reikalauti, kad ši informacija būtų pateikiama apie VISUS naujus maisto produktus (ne tik tuos, kurie nurodyti 7 straipsnio 3 dalies 1 pastraipoje, kaip siūlo Komisija) siekiant sudaryti sąlygas skaidrumui.
Pakeitimas
55
Pasiūlymas dėl reglamento – iš dalies keičiantis aktas
7 straipsnio 2 a dalis (nauja)
Komisijos siūlomas tekstas
Pakeitimas
2a. Reikalaujama, kad kiekvieno naujo maisto produkto atžvilgiu būtų atliekamas stebėjimas po pateikimo į rinką. Visi nauji maisto produktai, kuriuos leista pateikti į rinką, patikrinami praėjus penkeriems metams ir tada, kai gaunama daugiau mokslinių įrodymų. Atliekant stebėjimą ypatingas dėmesys turėtų būti skiriamas tų kategorijų žmonėms, kurie vartoja daugiausiai maisto produktų.
Pagrindimas
Siekiant, kad būtų informuojama apie naujo maisto produkto vartojimo neigiamą poveikį, turėtų būti reikalaujama atlikti visų naujų maisto produktų stebėjimą po pateikimo į rinką praėjus 5 metams po jų pateikimo į Europos rinką.
Pakeitimas
56
Pasiūlymas dėl reglamento – iš dalies keičiantis aktas
7 straipsnio 2 a dalis (nauja)
Komisijos siūlomas tekstas
Pakeitimas
2a. 2 straipsnio 2 dalies a punkte numatytais atvejais bendra procedūra taikoma neatsižvelgiant į ankstesnį medžiagos, pagamintos įprasto gamybos proceso metu, naudojimą arba į išduotą leidimą ją naudoti.
Pagrindimas
Reglamentas dėl naujų maisto produktų turėtų būti taikomas maisto komponentams ar maisto priedams, pagamintiems taikant anksčiau nenaudotas gamybos technologijas, pvz., nanotechnologijas ir nanomokslo principus. Šių medžiagų savybės gali būti visiškai kitokios. Remiantis atsargumo principu, kuris numatomas pagal vartotojų apsaugos nuostatas, būtina atlikti atskirą įvertinimą neatsižvelgiant į ankstesnius standartinius medžiagos naudojimo atvejus arba į nuostatas, pagal kurias išduotas leidimas ją naudoti.
Pakeitimas
57
Pasiūlymas dėl reglamento – iš dalies keičiantis aktas
7 straipsnio 2 b dalis (nauja)
Komisijos siūlomas tekstas
Pakeitimas
2b. Jei naujame maisto produkte yra medžiagos, kuri gali kelti pavojų žmonių sveikatai, jei jos vartojama per daug, jos naudojimui turėtų būti gaunamas leidimas, nustatant didžiausią ribinę vertę tam tikruose maisto produktuose ar jų kategorijose.
Pagrindimas
Jei naujas maisto produktas yra medžiaga, kuri kelia pavojų, jei jos suvartojama per daug, jos naudojimui turėtų būti gaunamas leidimas, nustatant didžiausią lygį tam tikruose maisto produktuose ar jų kategorijose, taip siekiant užkirsti kelią perdozavimui, o vartotojai apie tai turėtų būti informuojami pasitelkiant aiškų ženklinimą.
Pakeitimas
58
Pasiūlymas dėl reglamento – iš dalies keičiantis aktas
7 straipsnio 2 c dalies 1 pastraipa (nauja)
Komisijos siūlomas tekstas
Pakeitimas
2c. Naujiems maisto produktams taikomi bendri ženklinimo reikalavimai, nustatyti Direktyvoje 2000/13/EB. Tam tikrais atvejais konkretiems naujiems maisto produktams gali prireikti nustatyti papildomus specialius ženklinimo reikalavimus, visų pirma susijusius su maisto produkto aprašu, jo šaltiniu arba vartojimo sąlygomis. Tokiu atveju ženklinimo reikalavimai nurodomi Bendrijos sąraše.
Pagrindimas
Pirmojoje dalyje perimamas 21 konstatuojamosios dalies tekstas.
Pakeitimas
59
Pasiūlymas dėl reglamento – iš dalies keičiantis aktas
7 straipsnio 2 c dalies 2 pastraipa (nauja)
Komisijos siūlomas tekstas
Pakeitimas
Produktai, pagaminti pasitelkiant nanotechnologijas, turi būti ženklinami nurodant žodžius „pagaminta pasitelkiant nanotechnologijas“;
Pagrindimas
Vartotojai gali pageidauti žinoti, ar maisto produktas pagamintas naudojant nanotechnologijas.
Pakeitimas
60
Pasiūlymas dėl reglamento – iš dalies keičiantis aktas
7 straipsnio 2 c dalies 3 pastraipa (nauja)
Komisijos siūlomas tekstas
Pakeitimas
Produktai, pagaminti iš gyvūnų, kurie buvo šeriami genetiškai modifikuotais pašarais, turi būti ženklinami nurodant žodžius „pagaminta iš gyvūnų, kurie buvo šeriami genetiškai modifikuotais pašarais“;
Pagrindimas
Vartotojai gali pageidauti žinoti, ar maisto produktas pagamintas naudojant genetiškai modifikuotus pašarus. Šiuo aspektu esama akivaizdžios spragos nuostatose, susijusiose su maisto produktais, pagamintais iš gyvūnų, kurie buvo šeriami genetiškai modifikuotais pašarais: pagal Reglamento (EB) Nr. 1829/2003 16 konstatuojamąją dalį reikėtų suprasti, kad maisto produktams, pagamintiems iš gyvūnų, šeriamų GMO, šis reglamentas netaikomas. Tai reiškia, kad Reglamente 1829/2003 nėra jokių nuostatų apie ženklinimą; todėl šiame reglamente reikia nustatyti atitinkamas taisykles, siekiant užpildyti šią spragą.
Pakeitimas
61
Pasiūlymas dėl reglamento – iš dalies keičiantis aktas
7 straipsnio 3 dalis
Komisijos siūlomas tekstas
Pakeitimas
3. Nukrypstant nuo Reglamento (EB) Nr. [bendra procedūra] 7 straipsnio 3 dalies, nuspręsti atnaujinti Bendrijos sąrašą įtraukiant naują maisto produktą, išskyrus trečiųjų šalių tradicinius maisto produktus, galima laikantis šio Reglamento 14 straipsnio 2 dalyje nurodytos reguliavimo tvarkos tais atvejais, kai naujausi moksliniai įrodymai ir nuosavybės teise turimi mokslo duomenys yra apsaugoti pagal 12 straipsnį.
3. Dėl Bendrijos sąrašo atnaujinimo sprendžiama pagal reguliavimo procedūrą su tikrinimu, nurodytą 14 straipsnio 3 dalyje.
Pakeitimas
62
Pasiūlymas dėl reglamento – iš dalies keičiantis aktas
7 a straipsnis (naujas)
Komisijos siūlomas tekstas
Pakeitimas
7a straipsnis
Naujų maisto produktų ir naujų maisto komponentų ženklinimas
Nepažeidžiant Direktyvos Nr. 2000/13/EB nuostatų ir reikalavimų, visi konkretūs duomenys apie naujus maisto produktus turi būti nurodyti ir pažymėti etiketėse, siekiant užtikrinti, kad vartotojai būtų tinkamai informuojami:
a) visi rinkai pateikiami nauji maisto produktai turi būti parduodami su aiškiai matomomis, tiksliomis ir lengvai įskaitomomis etiketėmis, rodančiomis, kad tai nauji maisto produktai;
b) visos naujų maisto produktų charakteristikos arba savybės, pvz., jų sudėtis, maistinė vertė ir tinkamas vartojimas, turėtų būti aiškiai, tiksliai ir lengvai įskaitomai bei išsamiai nurodyti ant jų pakuotės;
c) apie tai, kad maisto produkte yra naujo maisto produkto arba naujo maisto komponento, kuris maisto produkte pakeičia medžiagą arba komponentą, ir tai, ar maisto produktas pakeičiamas nauju maisto produktu, ar nepakeičiamas, turi būti aiškiai, tiksliai ir lengvai įskaitomai bei suprantamai nurodoma ženklinant.
Jei naujame maisto produkte yra medžiagos, kuri gali kelti didelį pavojų žmonių sveikatai, jei jos vartojama per daug, vartotojas apie tai turi būti informuojamas pasitelkiant aiškų, tikslų ir lengvai įskaitomą ženklinimą ant maisto produkto pakuotės.
Pagrindimas
Kaip ir bet koks kitas maisto produktas, pateikiamas Europos rinkai, naujas maisto produktas turi būti paženklintas pagal Direktyvos Nr. 2000/13/EB, kuri šiuo metu persvarstoma, nuostatas, tačiau taip pat laikantis konkrečių šio straipsnio nuostatų, atsižvelgiant į specifines naujų maisto produktų ir naujų maisto komponentų savybes.
Pakeitimas
63
Pasiūlymas dėl reglamento – iš dalies keičiantis aktas
8 straipsnio 1 dalies 2 pastraipa
Komisijos siūlomas tekstas
Pakeitimas
Su pranešimu pateikiami dokumentais pagrįsti duomenys, pagrindžiantys saugaus maisto produkto naudojimo istoriją trečiojoje šalyje.
Su pranešimu pateikiami dokumentais pagrįsti duomenys, pagrindžiantys saugaus maisto produkto naudojimo istoriją bet kurioje trečiojoje šalyje.
Pagrindimas
Dėl statistinių duomenų trūkumo reikia atsižvelgti į duomenis, pagrindžiančius saugaus maisto produkto naudojimo istoriją bet kurioje trečiojoje šalyje.
Pakeitimas
64
Pasiūlymas dėl reglamento – iš dalies keičiantis aktas
8 straipsnio 2 dalis
Komisijos siūlomas tekstas
Pakeitimas
2. Komisija nedelsdama persiunčia pranešimą, įskaitant ir 1 dalyje nurodytus saugaus naudojimo istorijos įrodymus, valstybėms narėms ir Tarnybai.
2. Komisija nedelsdama persiunčia pranešimą, įskaitant ir 1 dalyje nurodytus saugaus naudojimo istorijos įrodymus, valstybėms narėms ir Tarnybai ir užtikrina, kad jis būtų viešai prieinamas jos tinklavietės puslapyje .
Pagrindimas
Nuostata siekiama užtikrinti aukštą skaidrumo lygį suinteresuotoms šalims ir vartotojams.
Pakeitimas
65
Pasiūlymas dėl reglamento – iš dalies keičiantis aktas
8 straipsnio 3 dalies 2 pastraipa
Komisijos siūlomas tekstas
Pakeitimas
Tokiu atveju maisto produktas Bendrijos rinkai neteikiamas ir jam taikomos 5–7 straipsnių nuostatos. Pranešimas, pateiktas pagal 1 dalį, laikomas paraiška pagal Reglamento XX/XXX [bendra procedūra] 3 straipsnio 1dalį.
Tokiu atveju maisto produktas Bendrijos rinkai neteikiamas ir jam taikomos 5–7 straipsnių nuostatos. Pranešimas, pateiktas pagal 1 dalį, laikomas paraiška pagal Reglamento XX/XXX [bendra procedūra] 3 straipsnio 1dalį. Pareiškėjas taip pat gali nuspręsti atsiimti pranešimą.
Pagrindimas
Palyginti su pagal 8 straipsnį kartu su pranešimu pateikiamais duomenimis, pagrindžiančiais saugaus maisto produkto naudojimo istoriją, reikalavimai dėl kartu su paraiška pateikiamų duomenų būtų daug išsamesni. Taigi pareiškėjui turėtų būti suteikta galimybė atsiimti pranešimą ir pranešimas neturėtų būti savaime laikomas paraiška.
Pakeitimas
66
Pasiūlymas dėl reglamento – iš dalies keičiantis aktas
8 straipsnio 3 dalies 3 pastraipa
Komisijos siūlomas tekstas
Pakeitimas
Komisija atitinkamai per penkis mėnesius nuo pranešimo datos pagal 1 dalį informuoja maisto verslo subjektą.
Komisija atitinkamai , be nepagrįsto delsimo ir aiškiai, daugiausia per penkis mėnesius nuo pranešimo datos pagal 1 dalį informuoja maisto verslo subjektą.
Pagrindimas
Siekdama padidinti teisinį tikrumą Komisija be nepagrįsto delsimo ir aiškiai informuoja pareiškėjus (maisto verslo subjektus) apie prieštaravimus, iškeltus pranešimo atžvilgiu.
Pakeitimas
67
Pasiūlymas dėl reglamento – iš dalies keičiantis aktas
8 straipsnio 5 dalis
Komisijos siūlomas tekstas
Pakeitimas
5. Komisija skelbia tradicinių trečiųjų šalių maisto produktų, kurie gali būti teikiami Bendrijos rinkai pagal 4 dalį, sąrašą tam skirtame Komisijos tinklavietės puslapyje.
5. Komisija skelbia tradicinių trečiųjų šalių maisto produktų, kurie gali būti teikiami Bendrijos rinkai pagal 4 dalį, sąrašą tam skirtame Komisijos tinklavietės puslapyje. Šis puslapis prieinamas iš puslapio, kuriame pateikiamas Bendrijos naujų maisto produktų sąrašas, nurodytas 5 straipsnio 1 dalyje, ir kuris su juo susietas.
Pakeitimas
68
Pasiūlymas dėl reglamento – iš dalies keičiantis aktas
8 straipsnio 6 dalis
Komisijos siūlomas tekstas
Pakeitimas
6. Išsamios šio straipsnio įgyvendinimo taisyklės, skirtos iš dalies pakeisti neesmines šio reglamento nuostatas, inter alia ir jas papildyti, priimamos taikant 14 straipsnio 3 dalyje nurodytą reguliavimo procedūrą su tikrinimu.
6. Išsamios šio straipsnio įgyvendinimo taisyklės, skirtos iš dalies pakeisti neesmines šio reglamento nuostatas, inter alia ir jas papildyti, prieš pradedant taikyti 8 straipsnį turi būti priimamos taikant 14 straipsnio 3 dalyje nurodytą reguliavimo procedūrą su tikrinimu.
Pagrindimas
Siekdama padidinti sektoriuje veikiančių verslo subjektų teisinį tikrumą Komisija turės nustatyti aiškius kriterijus, kuriais būtų vertinama, ar tą maisto produktą Bendrijoje plačiai vartojo žmonės.
Pakeitimas
69
Pasiūlymas dėl reglamento – iš dalies keičiantis aktas
9 straipsnis
Komisijos siūlomas tekstas
Pakeitimas
Komisija, jeigu reikia, glaudžiai bendradarbiaudama su Tarnyba, pateikia technines gaires ir priemones, skirtas padėti maisto verslo subjektams, visų pirma mažosioms ir vidutinėms įmonėms, rengti ir teikti paraiškas pagal šį reglamentą.
Nepažeisdama reglamento [bendra procedūra] 9 straipsnio 1 dalies a punkto nuostatų ir prieš pradedant taikyti šį reglamentą, Komisija, jeigu reikia, glaudžiai bendradarbiaudama su Tarnyba , maisto verslo subjektais ir mažosiomis ir vidutinėmis įmonėmis, pateikia technines gaires ir priemones, skirtas padėti maisto verslo subjektams, visų pirma mažosioms ir vidutinėms įmonėms, rengti ir teikti paraiškas bei pranešimus pagal šį reglamentą. Pareiškėjams sudaroma galimybė vadovautis Rekomendacija 97/618/EB, kol ji bus pakeista papildytomis techninėmis gairėmis, parengtomis pagal šį straipsnį.
Ne vėliau kaip po šešių mėnesių nuo šio reglamento įsigaliojimo dienos viešai prieinamame šiam tikslui skirtame Komisijos tinklavietės puslapyje turi būti paskelbtos techninės gairės ir priemonės.
Pakeitimas
70
Pasiūlymas dėl reglamento – iš dalies keičiantis aktas
10 straipsnio įžanginė dalis
Komisijos siūlomas tekstas
Pakeitimas
Vertindama naujus maisto produktus, Tarnyba:
Vertindama naujus maisto produktus, Tarnyba , remdamasi 6 straipsnyje nurodytais reikalavimais :
Pakeitimas
71
Pasiūlymas dėl reglamento – iš dalies keičiantis aktas
10 straipsnio a punktas
Komisijos siūlomas tekstas
Pakeitimas
a) jeigu reikia, lygina, ar maisto produktas yra tiek pat saugus kiek ir jau Bendrijos rinkoje esantis panašios kategorijos maisto produktas arba maisto produktas, kurį ketinama pakeisti nauju maisto produktu ;
a) vertina, ar naujas maisto produktas , neatsižvelgiant į tai, ar jis skirtas pakeisti jau rinkoje esantį maisto produktą, nekelia jokio kenksmingo ar toksiško poveikio žmonių sveikatai pavojaus, kartu atsižvelgdama į bet kokių naujų charakteristikų poveikį ;
Pagrindimas
Komisijos pasiūlytos formuluotės paaiškinimas. Taip pat žr. K. Liotard pateiktą 40 pakeitimą.
Maisto produktai, pagaminti, pvz., naudojant nanotechnologijas, gali turėti naujų charakteristikų, kurių negalima tinkamai įvertinti vien lyginant jas su rinkoje jau esančiais produktais.
Pakeitimas
72
Pasiūlymas dėl reglamento – iš dalies keičiantis aktas
10 straipsnio a a punktas (naujas)
Komisijos siūlomas tekstas
Pakeitimas
aa) rizikos, kurią kelia nauji maisto produktai arba nauji maisto komponentai, mokslinių vertinimų klausimu prašo atsakingų institucijų pateikti jai bet kokius mokslinius vertinimus, kuriuos jos atliko atitinkamo naujo maisto produkto arba naujo maisto komponento atžvilgiu.
Pakeitimas
73
Pasiūlymas dėl reglamento – iš dalies keičiantis aktas
10 straipsnio b punktas
Komisijos siūlomas tekstas
Pakeitimas
b) vertindama tradicinį trečiosios šalies maisto produktą, atsižvelgia į maisto produkto saugaus naudojimo istoriją.
b) atsižvelgia į :
i) vertindama tradicinį trečiosios šalies maisto produktą, maisto produkto saugaus naudojimo istoriją ;
ii) naujo maisto produkto sudėtį, ypač medžiagų, trukdančių įsisavinti maistines medžiagas, ir natūraliai susidarančių toksinų kiekį;
iii) naujo maisto produkto komponentų gamybos metodą ir specifikacijas;
iv) galimybę, kad naujas maisto produktas sukels alergiją;
v) naujo maisto produkto komponentų įtakos medžiagų apykaitai ir toksikokinetinius tyrimus;
vi) naujo maisto produkto komponentų toksiškumo gyvūnams tyrimus;
vii) naujo maisto produkto komponentų tinkamumo žmonėms tyrimus.
Pagrindimas
Vertindama naujo maisto produkto saugumą Tarnyba taip pat turėtų atsižvelgti į naujo maisto produkto sudėties, galimybės sukelti alergiją ir toksiškumo aspektus.
Pakeitimas
74
Pasiūlymas dėl reglamento – iš dalies keičiantis aktas
10 straipsnio 1 a pastraipa (nauja)
Komisijos siūlomas tekstas
Pakeitimas
Jei esama etinių prieštaravimų, be saugos vertinimo prašoma ir Europos mokslo ir naujųjų technologijų etikos grupės (EEG) nuomonės.
Pagrindimas
Išduodant leidimą naujam maisto produktui be saugumo prieštaravimų gali kilti taip pat etinių prieštaravimų. Pagal 24 konstatuojamąją dalį prireikus gali būti konsultuojamasi su Europos mokslo ir naujųjų technologijų etikos grupe, siekiant gauti patarimų etiniais klausimais, susijusiais su naujų maisto produktų pateikimu į rinką. Pakeitime tai įgyvendinama numatant, kad, jei suteikiant leidimą naujam maisto produktui kyla etinių prieštaravimų, tai įvertina Europos mokslo ir naujųjų technologijų etikos grupė.
Pakeitimas
75
Pasiūlymas dėl reglamento – iš dalies keičiantis aktas
11 straipsnis
Komisijos siūlomas tekstas
Pakeitimas
1. Komisija, gavusi Tarnybos nuomonę, maisto saugos sumetimais gali nustatyti stebėjimo po pateikimo rinkai reikalavimą. Maisto verslo subjektai, teikiantys Bendrijos rinkai maisto produktus, atsako už po teikimo rinkai taikomų reikalavimų, nurodytų Bendrijos naujų maisto produktų sąrašo atitinkamam maisto produktui skirtoje eilutėje, įgyvendinimą.
1. Komisija, gavusi Tarnybos nuomonę, maisto saugos sumetimais nustato stebėjimo po pateikimo rinkai reikalavimą. Šis stebėjimas vykdomas po penkerių metų ir atsižvelgiama į maisto saugos ir gyvūnų sveikatos ir gerovės aspektus bei poveikį aplinkai. Ypatingas dėmesys turėtų būti skiriamas tų kategorijų gyventojams, kurie vartoja daugiausiai maisto produktų.
Stebėjimo reikalavimai taip pat taikomi jau rinkai pateiktiems naujiems maisto produktams, įskaitant tuos, kurie buvo patvirtinti pagal supaprastintą („pranešimo“) procedūrą, numatytą Reglamente (EB) Nr. 258/97.
Valstybės narės paskiria kompetentingas institucijas, kurios bus atsakingos už stebėjimą po pateikimo rinkai.
2. Gamintojas nedelsiant informuoja Komisiją apie:
2. Gamintojas ir maisto verslo subjektas nedelsdamas informuoja Komisiją apie:
a) bet kokią naują mokslinę ar techninę informaciją, kuri gali daryti įtaką naujo maisto produkto vartojimo saugai;
a) bet kokią naują mokslinę ar techninę informaciją, kuri gali daryti įtaką naujo maisto produkto vartojimo saugai;
b) bet kokius draudimus arba ribojimus, kuriuos nustato trečiųjų šalių, kuriose naujas maisto produktas teikiamas rinkai, kompetentingos institucijos.
b) bet kokius draudimus arba ribojimus, kuriuos nustato trečiųjų šalių, kuriose naujas maisto produktas teikiamas rinkai, kompetentingos institucijos.
Visi maisto verslo subjektai praneša Komisijai ir atsakingoms valstybės narės, kurioje jie veikia, institucijoms apie bet kokią sveikatos problemą, apie kurią juos informuoja vartotojai arba vartotojų apsaugos organizacijos.
Valstybės narės kompetentinga institucija pateikia ataskaitą Komisijai per tris mėnesius nuo tikrinimo pabaigos. Komisija ne vėliau kaip per metus nuo 1 dalyje nurodyto penkerių metų laikotarpio pabaigos pateikia ataskaitą Europos Parlamentui ir Tarybai.
2a. Siekiant išvengti bandymų su gyvūnais, bandymai su stuburiniais gyvūnais šio reglamento tikslais atliekami tik nesant kitos išeities. Skatinama taikyti bandymus nenaudojant gyvūnų ir pažangias bandymų strategijas, o dvigubi bandymai su stuburiniais gyvūnais draudžiami.
Pakeitimas
76
Pasiūlymas dėl reglamento – iš dalies keičiantis aktas
11 a straipsnis (naujas)
Komisijos siūlomas tekstas
Pakeitimas
11a straipsnis
Europos etikos ir naujų technologijų grupė
Prireikus Komisija savo iniciatyva arba paprašius valstybei narei itin didelės etinės svarbos etiniais klausimais, susijusiais su mokslu ir naujomis technologijomis, gali konsultuotis su Europos etikos ir naujų technologijų grupe, siekdama gauti jos nuomonę etiniais klausimais.
Komisija šią nuomonę skelbia viešai.
Pakeitimas
77
Pasiūlymas dėl reglamento – iš dalies keičiantis aktas
12 straipsnis
Komisijos siūlomas tekstas
Pakeitimas
Pareiškėjui paprašius ir pateikus atitinkamą patikrinamą informaciją, įtrauktą į paraiškos bylą, naujausi moksliniai įrodymai ir nuosavybės teise turimi mokslo duomenys, skirti pagrįsti paraišką, negali būti naudojami kitoms paraiškoms pagrįsti penkerius metus nuo naujo maisto produkto įtraukimo į Bendrijos sąrašą be pareiškėjo sutikimo .
1. Pareiškėjui paprašius ir pateikus atitinkamą patikrinamą informaciją, įtrauktą į paraiškos bylą, naujausi moksliniai įrodymai ir nuosavybės teise turimi mokslo duomenys, skirti pagrįsti paraišką, negali būti naudojami kitoms paraiškoms pagrįsti penkerius metus nuo naujo maisto produkto įtraukimo į Bendrijos sąrašą , išskyrus atvejus, kai paskesnysis pareiškėjas sutarė su ankstesniu pareiškėju, kad tokius duomenis ir informaciją galima naudoti, kai:
a) ankstesnysis pareiškėjas pateikdamas ankstesnę paraišką nurodo, kad moksliniai duomenys ir kita informacija turimi nuosavybės teise; taip pat
b) ankstesnysis pareiškėjas turi išimtinę teisę naudotis nuosavybės teise turimais duomenimis tuo metu, kai pateikta ankstesnioji paraiška; taip pat
c) naujam maisto produktui leidimas nebūtų buvęs suteiktas, jei ankstesnysis pareiškėjas nebūtų pateikęs nuosavybės teise turimų duomenų.
Pagrindimas
Reglamento 1924/2006/EB dėl mitybos ir sveikatos teiginių 21 straipsnyje nurodyta aiškesnė duomenų apsaugos apibrėžtis. 12 straipsnį reikėtų pakeisti siekiant su duomenų apsauga susijusių nuostatų atitikimo Reglamento 1924/2006/EB nuostatoms.
Pakeitimas
78
Pasiūlymas dėl reglamento – iš dalies keičiantis aktas
12 straipsnio 1 a dalis (nauja)
Komisijos siūlomas tekstas
Pakeitimas
1a. Duomenys, gauti iš mokslinių tyrimų projektų, kuriuos iš dalies arba visiškai apmokėjo EB ir (arba) viešosios institucijos, ir tyrimai apie riziką arba duomenys, susiję su rizikos tyrimais, pvz., šėrimo tyrimai, turėtų būti skelbiami kartu su paraiška ir jais turi galėti laisvai naudotis kiti pareiškėjai.
Pagrindimas
Jei viešosios lėšos naudojamos žinioms kurti, šios žinios taip pat turi būti prieinamos visuomenei.
Pakeitimas
79
Pasiūlymas dėl reglamento – iš dalies keičiantis aktas
12 straipsnio 1 b dalis (nauja)
Komisijos siūlomas tekstas
Pakeitimas
1b. Pakartotiniai tyrimai, susiję su stuburiniais gyvūnais, turi būti uždrausti. Atsižvelgiant į tai, tyrimams, kurių metu atliekami bandymai su stuburiniais gyvūnais, ir tyrimams, kurių metu galima išvengti bandymų su gyvūnais, netaikoma duomenų apsauga. Todėl turi būti suteikta prieiga prie tyrimų su stuburiniais gyvūnais ir kitų tyrimų, kurie gali padėti išvengti bandymų su gyvūnais.
Pagrindimas
Čia reikėtų įtraukti informaciją, kad bandymo arba tyrimo duomenų savininkas negali užkirsti kelio jais pasinaudoti kitam asmeniui, jei tai padėtų išvengti bandymų su gyvūnais.
Pakeitimas
80
Pasiūlymas dėl reglamento – iš dalies keičiantis aktas
12 a straipsnis (naujas)
Komisijos siūlomas tekstas
Pakeitimas
12a straipsnis
Suderinta duomenų apsauga
Nepaisant suteikto leidimo prekiauti nauju maisto produktu pagal Reglamento (EB) Nr. .../... [bendra procedūra] 7 ir 14 straipsnius arba leidimo naudoti teiginį apie maisto produkto sveikatingumą pagal Reglamento (EB) Nr. 1924/2006 17, 18 ir 25 straipsnius, jei siekiama gauti leidimą prekiauti nauju maisto produktu ir leidimą naudoti teiginį apie šio maisto produkto sveikatingumą ir, jei pagrįsta duomenų apsauga pagal abiejų reglamentų nuostatas ir jos reikalauja pareiškėjas, leidimo duomenys ir leidimo paskelbimas Oficialiajame leidinyje turi sutapti ir duomenų apsaugos laikotarpiai turi būti vienodi.
Pagrindimas
Žr. 22 konstatuojamosios dalies pakeitimo pagrindimą.
Pakeitimas
81
Pasiūlymas dėl reglamento – iš dalies keičiantis aktas
12 b straipsnis (naujas)
Komisijos siūlomas tekstas
Pakeitimas
12b straipsnis
Tikrinimo ir kontrolės priemonės
Siekiant užtikrinti, kad būtų laikomasi šio reglamento nuostatų, oficiali kontrolė atliekama pagal 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, nuostatas.
Pagrindimas
Jokiame Komisijos pasiūlymo straipsnyje neminimos tikrinimo ir kontrolės priemonės.
Pakeitimas
82
Pasiūlymas dėl reglamento – iš dalies keičiantis aktas
13 straipsnis
Komisijos siūlomas tekstas
Pakeitimas
Valstybės narės nustato taisykles, reglamentuojančias nuobaudas, taikytinas pažeidus šio reglamento nuostatas, ir imasi visų būtinų priemonių jų įgyvendinimui užtikrinti. Numatytosios sankcijos turi būti veiksmingos, proporcingos ir atgrasančios. Valstybės narės ne vėliau kaip iki [...] praneša Komisijai apie šias nuostatas ir nedelsdamos ją informuoja apie visus vėlesnius joms įtakos turinčius pakeitimus.
Valstybės narės nustato taisykles, reglamentuojančias nuobaudas, taikytinas pažeidus šio reglamento nuostatas, ir imasi visų būtinų priemonių jų įgyvendinimui užtikrinti. Numatytosios sankcijos turi būti veiksmingos, proporcingos ir atgrasančios. Valstybės narės ne vėliau kaip per 12 mėnesių praneša Komisijai apie šias nuostatas ir nedelsdamos ją informuoja apie visus vėlesnius joms įtakos turinčius pakeitimus.
Pagrindimas
Nustačius aiškų terminą (12 mėnesių), per kurį valstybės narės turi paskelbti taisykles, pagal kurias taikomos sankcijos už šio reglamento pažeidimą, galima padidinti teisinį tikrumą. Be to, pakeitimas suderintas su ilgesniuoju terminu, kuris kituose straipsniuose nustatomas Europos Komisijai įgyvendinimo priemonėms priimti.
Pakeitimas
83
Pasiūlymas dėl reglamento – iš dalies keičiantis aktas
13 a straipsnis (naujas)
Komisijos siūlomas tekstas
Pakeitimas
13a straipsnis
Valstybių narių išskirtinės teisės
1. Jei valstybė narė dėl naujos informacijos arba esamos informacijos naujo įvertinimo turi išsamių priežasčių manyti, kad šio reglamento nuostatas atitinkančio maisto produkto arba maisto komponento naudojimas kelia pavojų žmonių sveikatai arba aplinkai, minėtoji valstybė narė gali laikinai apriboti arba sustabdyti atitinkamo maisto produkto arba maisto komponento prekybą ir jo naudojimą savo teritorijoje. Apie tai ji nedelsdama informuoja kitas valstybes nares ir Komisiją ir pateikia tokio sprendimo priežastis.
2. Komisija, glaudžiai bendradarbiaudama su EMST, kuo greičiau išnagrinėja 1 dalyje nurodytas priežastis ir imasi atitinkamų priemonių. Valstybė narė, priėmusi 1 dalyje nurodytą sprendimą, gali taikyti jį tol, kol įsigalios minėtos priemonės.
Pagrindimas
Ši nuostata perimta iš galiojančio teisės akto (Reglamentas 258/1997).
Pakeitimas
84
Pasiūlymas dėl reglamento – iš dalies keičiantis aktas
15 straipsnis
Komisijos siūlomas tekstas
Pakeitimas
Persvarstymas
Persvarstymas
Komisija, atsižvelgdama į įgytą patirtį, ne vėliau kaip iki [2015 m. sausio 1 d.] išsiunčia Europos Parlamentui ir Tarybai šio reglamento , ypač jo 8 straipsnio nuostatų, įgyvendinimo ataskaitą, o prireikus ir pasiūlymus. Ataskaita ir pasiūlymas skelbiami viešai.
Komisija, atsižvelgdama į įgytą patirtį, ne vėliau kaip iki 2013 m. gruodžio 31 d. išsiunčia Europos Parlamentui ir Tarybai šio reglamento , ypač 8 ir 12 straipsnių, įgyvendinimo ataskaitą , atsižvelgdama į įvairias skirtingų institucijų paskelbtas nanomedžiagų apibrėžtis ir nuolatinį techninį ir mokslinį vystymąsi nanotechnologijų srityje , o prireikus ir pasiūlymus. Ataskaita ir pasiūlymas skelbiami viešai.
Siekiant tęstinumo reikėtų, kad Europos Parlamentas jau kitos Parlamento kadencijos metu persvarstytų reglamentą. Be to, kalbant apie naująją teisinę duomenų apsaugos priemonę, įtvirtintą 12 straipsnyje, reikėtų, kad Komisija taip pat savo ataskaitoje dėmesį sutelktų į įgyvendinimą valstybėse narėse.
Pakeitimas
85
Pasiūlymas dėl reglamento – iš dalies keičiantis aktas
17 straipsnis
Komisijos siūlomas tekstas
Pakeitimas
Ne vėliau kaip per šešis mėnesius nuo šio Reglamento įsigaliojimo [data] Komisija parengia Bendrijos sąrašą, įtraukdama į jį naujus maisto produktus, kuriems leidimai suteikti pagal Reglamentą (EB) Nr. 258/97, įskaitant ir, jeigu reikia, visas su esamais leidimais susijusias sąlygas.
Ne vėliau kaip per šešis mėnesius nuo šio Reglamento įsigaliojimo [data] Komisija parengia Bendrijos sąrašą, įtraukdama į šį sąrašą tuos naujus maisto produktus, kuriems leidimai suteikti pagal Reglamentą (EB) Nr. 258/97 , ir kurie priklauso šio reglamento taikymo sričiai pagal 2 ir 3 straipsnių nuostatas , įskaitant ir, jeigu reikia, visas su esamais leidimais susijusias sąlygas.
Pagrindimas
Žr. 16 straipsnio pakeitimo pagrindimą .
AIŠKINAMOJI DALIS
Komisijos pasiūlymo tikslas – iš dalies pakeisti Reglamentą (EB) Nr. 258/97 dėl naujų maisto produktų, siekiant supaprastinti ir centralizuoti leidimų gaminti naujus maisto produktus ir tiekti juos rinkai išdavimo tvarką. Todėl buvo nuspręsta, kad būtinas naujas reglamentas. Pranešėja mano, kad jei nusprendžiama priimti reglamentą, turi būti labai aiškus jo tikslas.
Pranešėjos nuomone, naujo reglamento dėl naujų maisto produktų tikslai yra pasiekti aukštą maisto saugumo, vartotojų apsaugos, aplinkos apsaugos ir gyvūnų sveikatos apsaugos lygį kartu laikantis prevencijos principo, kaip nustatyta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras
OL L 31, 2002 2 1, p. 1–24. . Visi kiti tikslai yra antraeiliai.
Nauji maisto produktai neturi kelti pavojaus vartotojams arba juos klaidinti. Kai naujų maisto produktų paskirtis – pakeisti kitus maisto produktus, jie, vartotojo požiūriu, neturi būti mažiau maistingi.
Komisijos pasiūlyme siekiama tikslinti naujų maisto produktų ir susijusias apibrėžtis. Pranešėja remia šį tikslą, tačiau mano, kad Komisija nepasiekė šio tikslo. Komisijos pasiūlyme nepateikiamos aiškios apibrėžtys, todėl pranešėja patikslino egzistuojančias apibrėžtis ir, prireikus, papildė jas naujomis. Naujos apibrėžtys apima, pavyzdžiui, maisto produktų, pagamintų iš klonuotų gyvūnų, ir maisto produktų, pagamintų panaudojant nanotechnologijas, apibrėžtis.
Pranešėja mano, kad labai svarbu maisto produktų, pagamintų iš klonuotų gyvūnų, neįtraukti į reglamento dėl naujų maisto produktų taikymo sritį. Kadangi dar nepasiektas demokratiškas susitarimas dėl šių maisto produktų pageidaujamumo, ypač gyvūnų sveikatos ir gerovės požiūriu, sprendimas dėl to, ar tiekti į rinką maisto produktus, pagamintus iš klonuotų gyvūnų ir jų palikuonių, ar netiekti, negali būti priimtas pagal komitologijos procedūrą. Šis klausimas turi būti sprendžiamas priimant specialų Europos Parlamento ir Tarybos reglamentą taikant bendro sprendimo procedūrą. Be to, taip pat reikia atsižvelgti į tai, ar visuomenė naują maisto produktą laiko nevalgomu dėl etinių priežasčių.
Visos paraiškos dėl naujų maisto produktų leidimų suteikimo bus pateiktos Komisijai ir turi atitikti šiame reglamente nustatytus kriterijus; paraiškos bus perduotos svarstyti Europos maisto saugos tarnybai (angl. EFSA), kuri įvertins maisto produkto saugumą. Šiame vertinime taip pat turi būti atsižvelgiama į etinius ir aplinkos aspektus. Todėl į saugumo vertinimą turi būti įtrauktos Europos mokslo etikos ir naujų technologijų grupės ir Europos aplinkos agentūros nuomonės. Šiuo metu Komisija žada vartotojams ir piliečiams, kad skirs dėmesį aplinkos ir gyvūnų gerovės aspektams, inter alia, atsižvelgdama į klimato kaitos ir gyvūnų gerovės problemas, todėl Europos politika turi būti išsami ir pagrįsta visose atitinkamose teisės aktų srityse, taip pat ir reglamente dėl naujų maisto produktų.
Komisijos pasiūlymu siekiama leidimų suteikimo tvarką padaryti veiksmingesne ir skaidresne ir geriau ją įgyvendinti. Tuo būtų prisidedama prie geresnio reglamento įgyvendinimo ir vartotojams būtų suteiktos didesnės galios bei daugiau galimybių, nes jie turėtų daugiau informacijos. Komisija mano, kad reglamentas dėl naujų maisto produktų turėtų būti pagrįstas, inter alia, reglamentu, nustatančiu maisto priedų, fermentų ir kvapiųjų medžiagų leidimų suteikimo procedūrą. Europos Parlamentas ir Taryba dar nepriėmė demokratinio sprendimo dėl vienodos leidimų suteikimo procedūros. Todėl pranešėja siūlo leidimų suteikimo procedūrą, kuri remiasi 2003 m. rugsėjo 22 d. Europos Parlamento ir Tarybos reglamente (EB) Nr. 1829/2003 dėl genetiškai modifikuoto maisto ir pašarų
OL L 268, 2003 10 18, p. 1–23. nustatyta procedūra, kuri buvo rūpestingai parengta siekiant užtikrinti vartotojų ir aplinkos apsaugą ir atsižvelgiant į naujas specialiai naujiems maisto produktams sukurtas procedūras.
Trečiųjų šalių tradiciniams maisto produktams Komisija siūlo paprastesnę leidimų suteikimo procedūrą, pagal kurią saugumas būtų vertinamas atsižvelgiant į saugaus maisto produktų vartojimo kilmės šalyje istoriją. Svarbu tiksliai nustatyti, koks tokių trečiųjų šalių tradicinių maisto produktų saugaus vartojimo laikotarpis yra pakankamai ilgas, kad būtų užtikrintas produkto saugumas, ir pranešėja siūlo numatyti 50 metų laikotarpį, o ne nurodyti „vieną kartą“, kaip siūlo Komisija, nes ją sudėtinga apibrėžti.
Komisijos pasiūlyme numatoma tam tikra paraiškų, pateiktų pagal šį reglamentą, duomenų apsauga penkerių metų laikotarpiui. Tai stebina pranešėją, nes Komisija svarstant vienodą leidimų suteikimo procedūrą Europos Parlamente pateikė skirtingus argumentus. Komisija teigė, kad duomenų apsaugos sistema padidintų reglamentavimą ir stebėsenos bei administracinės procedūros taptų sudėtingesnėmis. Be to, duomenų apsaugos sistema būtų kliūtis laisvam prekių, kurios yra saugios ir atitinka susijusių teisės aktų kriterijus, judėjimui, o tai prieštarauja priemonės, priimtos pagal EB sutarties 95 straipsnį, tikslams.
Šis Komisijos pasiūlymo dėl teisės akto nenuoseklumas kelia problemų. Todėl pranešėja siūlo išsaugoti gamybos duomenų konfidencialumo sistemą, nustatytą 2001 m. rugsėjo 20 d. Komisijos reglamente (EB) Nr. 1852/2001, nustatančiame išsamias taisykles, kaip paviešinti tam tikrą informaciją ir apsaugoti pagal Europos Parlamento ir Tarybos reglamentą (EB) Nr. 258/97 pateiktą informaciją
OL L 253, 2001 9 21, p. 17–18. .
Komisijos pasiūlyme numatoma, kad valstybės narės reglamento dėl naujų maisto produktų nuostatų pažeidėjams turi skirti baudas. Pranešėja pabrėžia, kad baudžiamoji teisė yra valstybių narių kompetencija. Pageidautina, kad valstybės narės galėtų laisvai nuspręsti, ar baudą reikia skirti pagal baudžiamosios teisės aktus, ar ji turėtų būti administracinė arba kitokio pobūdžio. Kol valstybė narė imasi tinkamų veiksmų prieš reglamento dėl naujų maisto produktų pažeidimus, ji įgyvendina savo įsipareigojimus pagal Bendrijos teisę.
Pranešėja remia visas priemones, skirtas administracinės naštos lengvinimui ir skaidrumo bei veiksmingumo didinimui. Vis dėlto neturi būti sumenkintas svarbiausias reglamento dėl naujų maisto produktų tikslas – maisto produktų saugumas ir vartotojų apsauga.
7.10.2008
Vidaus rinkos ir vartotojų apsaugos komiteto NUOMONĖ
pateikta Aplinkos, visuomenės sveikatos ir maisto saugos komitetui
dėl pasiūlymo dėl Europos Parlamento ir Tarybos reglamento dėl naujų maisto produktų, iš dalies keičiančio Reglamentą (EB) Nr. XXX/XXXX [bendra procedūra]
( COM(2007)0872 – C6-0027/2008 – 2008/0002(COD) )
Nuomonės referentė:
Zuzana Roithová
TRUMPAS PAGRINDIMAS
Šio pasiūlymo dėl Europos Parlamento ir Tarybos reglamento dėl naujų maisto produktų, iš dalies keičiančio Reglamentą (EB) Nr. XXX/XXXX [bendra procedūra] tikslas – užtikrinti maisto saugumą, apsaugoti žmonių sveikatą ir garantuoti saugų maisto produktų vidaus rinkos veikimą. Leidimų suteikimas naujiems maisto produktams bei komponentams ir jų vartojimas Europos Sąjungoje suderinti nuo 1997 m., kai buvo priimtas Reglamentas (EB) Nr. 258/97. Šiuo reglamentu nustatyti pagrindiniai naujų maisto produktų ir maisto komponentų leidimų suteikimo principai. Šiuo naujuoju pasiūlymu dėl reglamento siekiama supaprastinti leidimų suteikimo naujiems maisto produktams, jų kontrolės, ženklinimo ir naudojimo tvarką ir patikslinti naujų maisto produktų apibrėžtį.
Nuomonės referentė remia pasiūlymą, tačiau siūlo patobulinti šiuos jo aspektus:
· Nuomonės referentė siūlo sprendžiant dėl leidimo naujiems maisto produktams suteikimo atsižvelgti į etinius aspektus ir atitinkamais atvejais konsultuotis su Etikos ir naujų technologijų komitetu dėl etinių klausimų, susijusių su mokslu ir naujosiomis technologijomis.
· Be to, nuomonės referentė norėtų užtikrinti, kad įgyvendinimo priemonės būtų priimtos prieš įsigaliojant reglamentui. Tai sumažintų netikrumą verslininkams ir painiavą sprendžiant, kurių taisyklių jie turėtų laikytis. Jeigu įgyvendinimo priemonės nebus priimtos, išliks sunkumų interpretuojant bei galimų administravimo skirtumų valstybėse narėse, o tai darytų neigiamą poveikį vidaus rinkos veikimui. Nuomonės referentė taip pat siūlo, kad reglamentas būtų pradėtas taikyti nuo jo paskelbimo dienos praėjus 12, o ne 6 mėnesiams. Tai suteiktų galimybę priimti įgyvendinimo priemones prieš pradedant taikyti reglamentą.
· Nuomonės referentė norėtų, kad pasiūlyme būtų aiškiai atskirti vaistai. Aiškiai atskyrus naujus maisto produktus nuo vaistų maisto pramonei būtų paprasčiau interpretuoti taisykles ir sumažėtų netikrumas sprendžiant, kurių taisyklių reikia laikytis tam tikrose srityse.
· Tradicinių maisto produktų iš trečiųjų šalių atžvilgiu reikalavimas, kad juos vartotų mažiausiai viena karta yra aiškiau apibrėžiamas kaip 20 metų terminas, nes formuluotė „viena karta“ teisiniu požiūriu yra per daug miglota.
· Maisto produktų naudojimas Bendrijoje vertinamas neatsižvelgiant į tai, kada atskira valstybė narė įstojo į ES, o tai padės nušviesti padėtį naujosioms valstybėms narėms.
· Reglamento tikslai išplečiami siekiant įtraukti paramą naujovėms maisto pramonėje ir užtikrinti sklandų vidaus rinkos veikimą, nes tai yra priemonės, skirtos užtikrinti naudą verslininkams šiame sektoriuje.
· Kai kur sustiprinta vartotojų apsauga, pvz., aiškiai draudžiant pateikti į rinką maisto produktus, kurie nėra įtraukti į Bendrijos sąrašą.
· Šis pranešimas sustiprina informacijos, kuri teikiama visuomenei, skaidrumą, nes įvedama prievolė šią informaciją skelbti internete.
· Taikant reikalavimą, kad verslininkai būtų be nepagrįsto delsimo ir aiškiai informuojami apie leidimų suteikimo proceso kliūtis, padidinamas teisinis tikrumas verslininkams, kurie, rengdamiesi pateikti į rinką naują arba tradicinį produktą, investuoja dideles pinigų sumas.
· Komisijos pareiga užtikrinti techninę paramą pareiškėjams išplečiama ir išaiškinama, ypač MVĮ atžvilgiu, įskaitant galimybę elektroninėmis priemonėmis pateikti vienodą paraišką.
· Aiškiau išdėstomas reikalavimas, kad rinkoje esantys nauji maisto produktai būtų stebimi po to, kai jie patvirtinami, paprašant Komisijos nustatyti tinkamą ir aiškiai apibrėžtą stebėsenos laikotarpį, kuris padėtų išvengti teisinio netikrumo neribotą laikotarpį, kuris galėtų paveikti konkurencinėje aplinkoje veikiančių verslininkų elgseną.
· Pranešime nustatoma, kaip asmens duomenų apsauga suderinama su tokios informacijos slaptumu (privatumu) pagal Europos Parlamento ir Tarybos reglamento, nustatančio bendrą maisto priedų, fermentų ir kvapiųjų medžiagų leidimų suteikimo procedūrą, 12 straipsnį. Šis duomenų apsaugos ir slaptumo apsaugos laikotarpio derinys atitiktų proporcingumo principą, kuris apima dalijimosi mokslo žiniomis ir vartotojams pateikiamos informacijos (pvz., alergija sergantiems vartotojams ir t. t.) skaidrumo stiprinimą.
· Aiškiau nustatomas reikalavimas, kad valstybės narės per 12 mėn. nuo reglamento paskelbimo Oficialiajame leidinyje paskelbtų pagal savo nacionalinę teisę taikomas sankcijas, taip pat ir reikalavimas, kad Komisija, siekiant tęstinumo, iki 2013 m. pabaigos pateiktų ataskaitą, kurioje būtų įvertinama padėtis, taip siekiant suteikti galimybę 2009 m. išrinktam Parlamentui įvertinti reglamento veiksmingumą.
PAKEITIMAI
Vidaus rinkos ir vartotojų apsaugos komitetas ragina atsakingą Aplinkos, visuomenės sveikatos ir maisto saugos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento – iš dalies keičiantis aktas
3 konstatuojamoji dalis
Komisijos siūlomas tekstas
Pakeitimas
(3) Bendrijos taisyklės dėl naujų maisto produktų nustatytos 1997 m. sausio 27 d. Europos Parlamento ir Tarybos reglamentu (EB) Nr. 258/97 dėl naujų maisto produktų ir naujų maisto komponentų ir 2001 m. rugsėjo mėn. 20 d. Komisijos reglamentu (EB) Nr. 1852/2001, nustatančiu išsamias taisykles, kaip paviešinti tam tikrą informaciją ir apsaugoti pagal Europos Parlamento ir Tarybos reglamentą (EB) Nr. 258/97 pateiktą informaciją. Dėl aiškumo Reglamentą (EB) Nr. 258/97 reikėtų panaikinti , ir pakeisti šiuo reglamentu. Į šį reglamentą reikėtų įtraukti priemones, kurios šiuo metu nustatytos Reglamentu (EB) Nr. 1852/2001.
(3) Bendrijos taisyklės dėl naujų maisto produktų nustatytos 1997 m. sausio 27 d. Europos Parlamento ir Tarybos reglamentu (EB) Nr. 258/97 dėl naujų maisto produktų ir naujų maisto komponentų ir 2001 m. rugsėjo mėn. 20 d. Komisijos reglamentu (EB) Nr. 1852/2001, nustatančiu išsamias taisykles, kaip paviešinti tam tikrą informaciją ir apsaugoti pagal Europos Parlamento ir Tarybos reglamentą (EB) Nr. 258/97 pateiktą informaciją. Dėl aiškumo Reglamentą (EB) Nr. 258/97 ir Reglamentą (EB) Nr. 1852/2001 reikėtų panaikinti. Reglamentą (EB) Nr. 258/97 reikėtų pakeisti šiuo reglamentu. 1997 m. liepos 29 d. Komisijos rekomendaciją 97/618/EB dėl naujų maisto produktų ir naujų maisto komponentų mokslinių aspektų ir informacijos, kurią būtina pridėti prie paraiškos dėl šių produktų išleidimo į rinką, pateikimo ir dėl pirminio įvertinimo ataskaitų parengimo pagal Europos Parlamento ir Tarybos reglamentą (EB) Nr. 258/97 1 turėtų pakeisti papildytos, specialiai naujiems maisto produktams pritaikytos gairės; tačiau pareiškėjams turėtų būti sudaryta galimybė ir toliau vadovautis Komisijos rekomendacija 97/618/EB, kol ji bus pakeista papildytomis gairėmis.
__________
1 OL L 253, 1997 9 16, p. 1.
Pagrindimas
Reglamento (EB) Nr. 1852/2001 nuostatos dėl tikrinimo procedūros siūlomo reglamento tekste keičiamos nuostatomis dėl bendros leidimų suteikimo procedūros ir Komisijos reglamentas (EB) Nr. 1852/2001 tampa nebereikalingas. Siekiant remti pareiškėjus, siūlomame naujajame reglamente numatoma paskelbti naujas gaires. Dabartinės gairės turėtų galioti iki tol, kol jos bus pakeistos papildytomis gairėmis.
Pakeitimas
2
Pasiūlymas dėl reglamento – iš dalies keičiantis aktas
4 konstatuojamoji dalis
Komisijos siūlomas tekstas
Pakeitimas
(4) Siekiant užtikrinti Reglamento (EB) Nr. 258/97 tęstinumą, turėtų būti išlaikytas tas pat kriterijus, kuriuo remiantis maisto produktas laikomas nauju, tai yra maisto produktas neturi būti Bendrijoje plačiai žmonių vartotas iki Reglamento (EB) Nr. 258/97 taikymo datos, t. y. 1997 m. gegužės 15 d.
(4) Siekiant užtikrinti Reglamento (EB) Nr. 258/97 tęstinumą, turėtų būti išlaikytas tas pat kriterijus, kuriuo remiantis maisto produktas laikomas nauju, tai yra maisto produktas neturi būti Bendrijoje plačiai žmonių vartotas iki Reglamento (EB) Nr. 258/97 taikymo datos, t. y. 1997 m. gegužės 15 d. Vartojimas Bendrijoje reiškia vartojimą valstybėse narėse, neatsižvelgiant į jų įstojimo į Europos Sąjungą datą.
Pagrindimas
Šiuo pakeitimu paaiškinamas reglamento poveikio mastas vidaus rinkoje ir taip padidinamas teisinis tikrumas susijusiems subjektams, ypač Vidurio ir Rytų Europos valstybėse narėse.
Pakeitimas
3
Pasiūlymas dėl reglamento – iš dalies keičiantis aktas
6 a konstatuojamoji dalis (nauja)
Komisijos siūlomas tekstas
Pakeitimas
(6a) Tačiau maisto produktai, pagaminti iš klonuotų gyvūnų ir jų palikuonių, neturėtų patekti į šio reglamento taikymo sritį. Šie produktai turėtų būti reguliuojami atskiru reglamentu, priimtu pagal bendro sprendimo procedūrą, o ne vadovaujantis bendra procedūra. Šiuo tikslu iki šio reglamento įsigaliojimo datos Komisija turėtų pateikti atitinkamą teisėkūros pasiūlymą. Kol neįsigalios reglamentas dėl klonuotų gyvūnų, turėtų būti taikomas moratoriumas maisto produktų, pagamintų iš klonuotų gyvūnų ir jų palikuonių, pateikimui į rinką.
Pakeitimas
4
Pasiūlymas dėl reglamento – iš dalies keičiantis aktas
8 a konstatuojamoji dalis (nauja)
Komisijos siūlomas tekstas
Pakeitimas
(8a) 2001 m. lapkričio 6 d. Europos Parlamento ir Tarybos direktyvos 2001/83/EB dėl Bendrijos kodekso, reglamentuojančio žmonėms skirtus vaistus 1 , nuostatos taikomos, kai, atsižvelgiant į visas produkto savybes, jis gali patekti į „vaisto“ apibrėžimo taikymo sritį ir į produktų, kuriems taikomi kiti Bendrijos teisės aktai, apibrėžimo taikymo sritį. Šiuo požiūriu valstybė narė, laikydamasi Bendrijos teisės nuostatų, jeigu ji pagal Direktyvą 2001/83/EB nusprendžia, kad produktas yra vaistas, gali apriboti tokio produkto pateikimą į rinką.
__________
1 OL L 311, 2001 11 28, p. 67.
Pagrindimas
Maisto produktų apibrėžimas pagal Reglamentą 178/2002 reiškia, kad produktas, kuris yra vaistas, negali būti laikomas maisto produktu. Kadangi produkto priskyrimas vaistams pagal Direktyvą 2001/83 valstybėse narėse nėra visiškai suderintas, kai kurie produkto priskyrimo vaistui skirtumai išlieka. Tai daro poveikį derinimui taip pat ir maisto produktų srityje. Sprendžiant dėl naujų maisto produktų iškyla daug problemų dėl skirstymo. Ši konstatuojamoji dalis suteikia daugiau aiškumo pramonės atstovams ir vartotojams apie rinkos veikimą produktų, dėl kurių abejojama, atžvilgiu.
Pakeitimas
5
Pasiūlymas dėl reglamento – iš dalies keičiantis aktas
13 konstatuojamoji dalis
Komisijos siūlomas tekstas
Pakeitimas
(13) Tai, ar maisto produktas plačiai žmonių vartotas iki 1997 m. gegužės 15 d., turėtų būti nustatoma remiantis valstybių narių turima informacija. Tiems atvejams, kai Komisija neturi informacijos apie maisto produkto naudojimą žmonių maistui iki 1997 m. gegužės 15 d., turėtų būti nustatyta paprasta ir skaidri tokios informacijos rinkimo tvarka, įtraukiant valstybes nares ir kitus suinteresuotus subjektus.
(13) Tai, ar maisto produktas plačiai žmonių vartotas iki 1997 m. gegužės 15 d., turėtų būti nustatoma remiantis valstybių narių turima informacija. Tiems atvejams, kai Komisija neturi informacijos apie maisto produkto naudojimą žmonių maistui iki 1997 m. gegužės 15 d., turėtų būti nustatyta tokios informacijos rinkimo tvarka, įtraukiant valstybes nares ir kitus suinteresuotus subjektus. Ši tvarka turėtų būti paprasta ir skaidri, tuo pat metu padedanti išvengti visų nepagrįstų trikdžių rinkos veikimui, ir turėtų būti priimta ne vėliau kaip praėjus šešiems mėnesiams po šio reglamento įsigaliojimo.
Pagrindimas
Informacijos rinkimo tvarka gali apimti klausimus apie produktus, kurie, kaip galų gale paaiškėja, nėra nauji maisto produktai. Skaidriai renkant duomenis šių produktų konkurencinė padėtis neturėtų būti neigiamai paveikta dėl neteisingų išvadų apie jų, kaip naujų maisto produktų, statusą. Todėl Komisijos taikoma tvarka turėtų būti tokia, kad būtų atsižvelgiama į šias problemas ir vengiama nepagrįsto rinkos veikimo trikdymo.
Pakeitimas
6
Pasiūlymas dėl reglamento – iš dalies keičiantis aktas
15 konstatuojamoji dalis
Komisijos siūlomas tekstas
Pakeitimas
(15) Būtina taikyti veiksmingą, apibrėžtų terminų ir skaidrią centralizuotą suderintą saugos vertinimo ir leidimų suteikimo tvarką. Siekiant tolesnio įvairių leidimų suteikimo procedūrų maisto produktams derinimo, naujų maisto produktų saugos vertinimas ir jų įtraukimas į Bendrijos sąrašą turėtų būti atliekamas laikantis procedūros, nustatytos [data] Europos Parlamento ir Tarybos reglamente (EB) Nr. […], nustatančiame bendrą maisto priedų, maisto fermentų ir maisto kvapiųjų medžiagų leidimų suteikimo procedūrą.
(15) Būtina taikyti veiksmingą, apibrėžtų terminų ir skaidrią centralizuotą suderintą saugos vertinimo ir leidimų suteikimo tvarką. Siekiant tolesnio įvairių leidimų suteikimo procedūrų maisto produktams derinimo, naujų maisto produktų saugos vertinimas ir jų įtraukimas į Bendrijos sąrašą turėtų būti atliekamas laikantis procedūros, nustatytos [data] Europos Parlamento ir Tarybos reglamente (EB) Nr. […], nustatančiame bendrą maisto priedų, maisto fermentų ir maisto kvapiųjų medžiagų leidimų suteikimo procedūrą. Suteikiant leidimus naujiems maisto produktams reikėtų taip pat atsižvelgti į kitus veiksnius, susijusius su svarstomu dalyku, įskaitant etinius veiksnius.
Pagrindimas
Itin svarbu, kad suteikiant leidimus naujiems maisto produktams (kadangi šis procesas apima ir naujus maisto produktus, gautus naudojant nanotechnologijas ar klonavimą) būtų atsižvelgiama į visus susijusius veiksnius, kurie svarbūs priimant galutinį sprendimą, įskaitant etinius aspektus.
Pakeitimas
7
Pasiūlymas dėl reglamento – iš dalies keičiantis aktas
20 konstatuojamoji dalis
Komisijos siūlomas tekstas
Pakeitimas
(20) Esant specifinėms aplinkybėms, siekiant paremti žemės ūkio ir maisto pramonės mokslo tyrimus ir plėtrą, tarp jų – ir naujoves, naujausi moksliniai įrodymai ir nuosavybės teise turimi moksliniai duomenys, skirti pagrįsti paraišką įtraukti naują maisto produktą į Bendrijos naujų maisto produktų sąrašą, tam tikru terminuotu laikotarpiu neturėtų būti naudojami kitų pareiškėjų naudai be pirmojo pareiškėjo sutikimo. Vieno pareiškėjo pateikti moksliniai duomenys neturėtų užkirsti kelio kitiems pareiškėjams, siekiantiems, kad į Bendrijos naujų maisto produktų sąrašą produktas būtų įtrauktas remiantis jų turimais moksliniais duomenimis.
(20) Esant specifinėms aplinkybėms, siekiant paremti žemės ūkio ir maisto pramonės mokslo tyrimus ir plėtrą, tarp jų – ir naujoves , tikslinga apsaugoti novatorių indėlį renkant informaciją ir duomenis, kurie pateikiami siekiant pagrįsti paraišką, nurodomą šiame reglamente. Naujausi moksliniai įrodymai ir nuosavybės teise turimi moksliniai duomenys, skirti pagrįsti paraišką įtraukti naują maisto produktą į Bendrijos naujų maisto produktų sąrašą, tam tikru terminuotu laikotarpiu neturėtų būti naudojami kitų pareiškėjų naudai be pirmojo pareiškėjo sutikimo. Vieno pareiškėjo pateikti moksliniai duomenys neturėtų užkirsti kelio kitiems pareiškėjams, siekiantiems, kad į Bendrijos naujų maisto produktų sąrašą produktas būtų įtrauktas remiantis jų turimais moksliniais duomenimis.
Pagrindimas
20 konstatuojamosios dalies formuluotė turėtų būti suderinta su Reglamento 1924/2006 dėl teiginių apie maisto produktų maistingumą ir sveikatingumą 31 konstatuojamosios dalies formuluote.
Pakeitimas
8
Pasiūlymas dėl reglamento – iš dalies keičiantis aktas
21 konstatuojamoji dalis
Komisijos siūlomas tekstas
Pakeitimas
(21) Naujiems maisto produktams taikomos bendri ženklinimo reikalavimai, nustatyti 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo. Tam tikrais atvejais gali prireikti pateikti papildomą ženklinimo informaciją, visų pirma susijusią su maisto produkto aprašu, jo šaltiniu arba vartojimo sąlygomis. Todėl įtraukiant naują maisto produktą į Bendrijos sąrašą gali būti nustatomos specialios naudojimo sąlygos arba ženklinimo įpareigojimai.
(21) Naujiems maisto produktams taikomi bendri ženklinimo reikalavimai, nustatyti 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo. Tam tikrais atvejais gali prireikti pateikti papildomą ženklinimo informaciją, visų pirma susijusią su maisto produkto aprašu, jo šaltiniu arba vartojimo sąlygomis , kurios gali apimti informaciją, susijusią su etiniais aspektais . Todėl įtraukiant naują maisto produktą į Bendrijos sąrašą gali būti nustatomos specialios naudojimo sąlygos arba ženklinimo įpareigojimai.
Pagrindimas
Ženklinant naujus maisto produktus atitinkamais atvejais itin svarbu (kadangi tai apima ir naujus maisto produktus, gautus naudojant nanotechnologijas ar klonavimą) atsižvelgti į etinius aspektus, nes siekiant, kad vartotojai galėtų rinktis ir pirkti remdamiesi informacija, jiems reikia pateikti skaidrią informaciją.
Pakeitimas
9
Pasiūlymas dėl reglamento – iš dalies keičiantis aktas
22 konstatuojamoji dalis
Komisijos siūlomas tekstas
Pakeitimas
(22) 2006 m. gruodžio 20 d. Europos Parlamento ir Tarybos reglamentu (EB) Nr. 1924/2006 dėl teiginių apie maisto produktų maistingumą ir sveikatingumą derinamos valstybių narių teisės aktų nuostatos dėl teiginių apie maisto produktų maistingumą ir sveikatingumą. Todėl visi teiginiai apie naujus maisto produktus turi atitikti pirmiau minėtą reglamentą.
(22) 2006 m. gruodžio 20 d. Europos Parlamento ir Tarybos reglamentu (EB) Nr. 1924/2006 dėl teiginių apie maisto produktų maistingumą ir sveikatingumą derinamos valstybių narių teisės aktų nuostatos dėl teiginių apie maisto produktų maistingumą ir sveikatingumą. Todėl visi teiginiai apie naujus maisto produktus turi atitikti pirmiau minėtą reglamentą. Jei pareiškėjas kreipėsi dėl teiginių apie naujo maisto produkto sveikatingumą, kurie tvirtinami pagal šio reglamento 17 arba 18 straipsnius, ir jei paraiškos dėl naujo maisto produkto bei teiginių apie maisto produkto sveikatingumą pateikiamos vienu metu ir jei į jas įtraukti prašymai saugoti nuosavybės teise turimus mokslinius duomenis, pareiškėjo prašymu duomenų apsaugos laikotarpiai turėtų prasidėti ir galioti vienu metu.
Pagrindimas
Susijusios paraiškos dėl naujo maisto produkto leidimo ir teiginių apie to paties maisto produkto sveikatingumą, paremtos nuosavybės teise turimais duomenimis, galėtų būti tvarkomos pagal skirtingus tvarkaraščius. Taigi duomenų apsaugos laikotarpis, numatytas leidime, galėtų būti beveik praėjęs prieš prasidedant duomenų apsaugos laikotarpiui pagal susijusį leidimą. Turėtų būti numatytos nuostatos dėl susijusių leidimų duomenų apsaugos laikotarpių derinimo, jei dėl to kreipėsi pareiškėjas.
Pakeitimas
10
Pasiūlymas dėl reglamento – iš dalies keičiantis aktas
24 konstatuojamoji dalis
Komisijos siūlomas tekstas
Pakeitimas
(24) Jeigu reikia, gali būti konsultuojamasi su 1997 m. gruodžio 16 d. Komisijos sprendimu sukurta Europos mokslo etikos ir naujų technologijų grupe, siekiant gauti patarimą dėl naujo maisto produkto teikimo rinkai etinių aspektų.
(24) Pagrįstais atvejais turėtų būti konsultuojamasi su 1997 m. gruodžio 16 d. Komisijos sprendimu sukurta Europos mokslo etikos ir naujų technologijų grupe, siekiant gauti patarimą dėl naujo maisto produkto teikimo rinkai etinių aspektų.
Pagrindimas
Tam tikrais pagrįstais atvejais (pvz., kai naudojamos nanotechnologijos arba klonavimo technologijos) akivaizdu, kad etiniais klausimais reikėtų konsultuotis su Europos mokslo etikos ir naujų technologijų grupe.
Pakeitimas
11
Pasiūlymas dėl reglamento – iš dalies keičiantis aktas
25 konstatuojamoji dalis
Komisijos siūlomas tekstas
Pakeitimas
(25) Nauji maisto produktai, teikiami Bendrijos rinkai pagal Reglamentą (EB) Nr. 258/97, turėtų būti ir toliau teikiami rinkai. Nauji maisto produktai, kuriems leidimai suteikti pagal Reglamentą (EB) Nr. 258/97 . turėtų būti įtraukti į šiuo reglamentu sukuriamą Bendrijos naujų maisto produktų sąrašą. Be to, paraiškos, pateiktos pagal Reglamentą (EB) Nr. 258/97, dėl kurių sprendimas iki šio reglamento taikymo dienos nepriimtas, turėtų būti laikomos paraiškomis, pateiktomis pagal šį reglamentą.
(25) Nauji maisto produktai, teikiami Bendrijos rinkai pagal Reglamentą (EB) Nr. 258/97, turėtų būti ir toliau teikiami rinkai. Nauji maisto produktai, kuriems leidimai suteikti pagal Reglamentą (EB) Nr. 258/97 , turėtų būti įtraukti į šiuo reglamentu sukuriamą Bendrijos naujų maisto produktų sąrašą. Be to, paraiškos, pateiktos pagal Reglamentą (EB) Nr. 258/97, tais atvejais, kai, vadovaujantis Reglamento (EB) Nr. 258/97 6 straipsnio 3 dalimi, Komisijai nebuvo pateikta pirminio įvertinimo ataskaita ir tais atvejais, kai pagal minėtojo reglamento 6 straipsnio 3 arba 4 dalį prieš įsigaliojant šiam reglamentui reikia pateikti papildomo įvertinimo ataskaitą, turėtų būti laikomos paraiškomis, pateiktomis pagal šį reglamentą. Tuo atveju, jei Tarnyba ir valstybės narės turi pateikti nuomonę, jos turėtų atsižvelgti į pirminio įvertinimo rezultatus. Kitos paraiškos, prieš įsigaliojant šiam reglamentui pateiktos pagal Reglamento (EB) Nr. 258/97 4 straipsnį, turėtų būti tvarkomos vadovaujantis Reglamento (EB) Nr. 258/97 nuostatomis.
Pagrindimas
Dėl Komisijos siūlomo teksto gali atsitikti taip, kad tos paraiškos, dėl kurių Komisijai jau pateikta pirminio įvertinimo ataskaita, atsidurs nepalankioje padėtyje, nes tokia paraiška gali būti patenkinta jos nenukreipus EMST vertinimui rengti, jei nėra prieštaravimų. Visos paraiškos, dėl kurių Komisijai jau pateikta pirminio įvertinimo ataskaita, turėtų būti tvarkomos vadovaujantis Reglamente (EB) Nr. 258/97 nustatyta tvarka.
Pakeitimas
12
Pasiūlymas dėl reglamento – iš dalies keičiantis aktas
1 straipsnis
Komisijos siūlomas tekstas
Pakeitimas
Šiuo reglamentu nustatomos suderintos naujų maisto produktų teikimo Bendrijos rinkai taisyklės, siekiant užtikrinti aukštą žmonių sveikatos ir vartotojų apsaugos lygį, kartu užtikrinant veiksmingą vidaus rinkos funkcionavimą.
Šiuo reglamentu nustatomos suderintos naujų maisto produktų teikimo Bendrijos rinkai taisyklės, siekiant užtikrinti aukštą žmonių sveikatos ir vartotojų apsaugos lygį, kartu užtikrinant veiksmingą vidaus rinkos funkcionavimą ir skatinant diegti naujoves atitinkamose pramonės šakose .
Pagrindimas
Į pagrindinę dalį reikėtų aiškiai įtraukti šį tikslą, kaip svarbų Bendrijos tikslą ir vieną iš konstatuojamosiose dalyse minimų tikslų.
Pakeitimas
13
Pasiūlymas dėl reglamento – iš dalies keičiantis aktas
3 straipsnio 2 dalies a punkto i papunkčio 2 pastraipa
Komisijos siūlomas tekstas
Pakeitimas
Jeigu maisto produktas naudotas tik kaip papildas ar papildo sudėtinė dalis, to nepakanka įrodyti, kad maisto produktas Bendrijoje plačiai naudotas žmonių maistui iki 1997 m. gegužės 15 d. Tačiau jeigu maisto produktas iki pirmiau minėtos datos buvo naudojamas tik kaip maisto papildas arba kaip sudėtinė maisto papildo dalis, jis ir toliau gali būti teikiamas rinkai tokiai pat naudojimo paskirčiai, nelaikant jo nauju maisto produktu. Kiti kriterijai, kuriais remiantis būtų vertinama, ar maisto produktas Bendrijoje plačiai naudotas žmonių maistui iki 1997 m. gegužės 15 d., skirti iš dalies pakeisti neesmines šio reglamento nuostatas, inter alia ir jas papildyti, priimami taikant 14 straipsnio 3 dalyje nurodytą reguliavimo procedūrą su tikrinimu;
Jeigu maisto produktas naudotas tik kaip papildas ar papildo sudėtinė dalis, to nepakanka įrodyti, kad maisto produktas Bendrijoje plačiai naudotas žmonių maistui iki 1997 m. gegužės 15 d. Tačiau jeigu maisto produktas iki pirmiau minėtos datos buvo naudojamas tik kaip maisto papildas arba kaip sudėtinė maisto papildo dalis, jis ir toliau gali būti teikiamas rinkai tokiai pat naudojimo paskirčiai, nelaikant jo nauju maisto produktu. Kiti kriterijai, kuriais remiantis būtų vertinama, ar maisto produktas Bendrijoje plačiai naudotas žmonių maistui iki 1997 m. gegužės 15 d., skirti iš dalies pakeisti neesmines šio reglamento nuostatas, inter alia, ir jas papildyti, prieš pradedant taikyti šį reglamentą turi būti priimami taikant 14 straipsnio 3 dalyje nurodytą reguliavimo procedūrą su tikrinimu;
Pagrindimas
Siekdama padidinti sektoriuje veikiančių verslininkų teisinį tikrumą ir vidaus rinkos suderinamumą (kadangi esama didelių taisyklių taikymo valstybėse narėse skirtumų) Komisija turės nustatyti aiškius kriterijus, kuriais remiantis būtų vertinama, ar tą maisto produktą plačiai Bendrijoje vartojo žmonės.
Pakeitimas
14
Pasiūlymas dėl reglamento – iš dalies keičiantis aktas
3 straipsnio 2 dalies b punktas
Komisijos siūlomas tekstas
Pakeitimas
(b) „trečiųjų šalių tradicinis maisto produktas“ – tai naujas maisto produktas, turintis saugaus naudojimo trečiojoje šalyje istoriją, o tai reiškia, kad atitinkamas maisto produktas buvo ir yra kurios nors šalies didelės gyventojų grupės bent vienos kartos normalaus maisto raciono dalis.
(b) „trečiųjų šalių tradicinis maisto produktas“ – tai naujas maisto produktas, turintis saugaus naudojimo trečiojoje šalyje istoriją, o tai reiškia, kad atitinkamas maisto produktas mažiausiai dvidešimt metų buvo kurios nors šalies didelės gyventojų grupės normalaus maisto raciono dalis.
Pagrindimas
Teisiniu požiūriu terminas „viena karta“ nėra pakankamai aiškus. Pakeičiant jį 20 metų laikotarpiu suteikiama daugiau teisinio aiškumo visoms susijusioms šalims. Tuo pat metu šis laikotarpis užtikrina laiką patirčiai (įskaitant mokslinius duomenis), kurios reikia sprendžiant, ar tradicinis trečiosios šalies maisto produktas gali būti teikiamas į vidaus rinką, sukaupti.
Pakeitimas
15
Pasiūlymas dėl reglamento – iš dalies keičiantis aktas
4 straipsnio 1 dalis
Komisijos siūlomas tekstas
Pakeitimas
1. Komisija gali iš valstybių narių ir (arba) maisto verslo subjektų rinkti informaciją, siekdama nustatyti, kaip plačiai žmonės Bendrijoje vartojo maisto produktą iki 1997 m. gegužės 15 d.
1. Komisija iš valstybių narių ir (arba) maisto verslo subjektų renka informaciją, siekdama nustatyti, kaip plačiai žmonės Bendrijoje vartojo maisto produktą iki 1997 m. gegužės 15 d.
Pakeitimas
16
Pasiūlymas dėl reglamento – iš dalies keičiantis aktas
5 a straipsnis (naujas)
Komisijos siūlomas tekstas
Pakeitimas
5a straipsnis
Reikalavimų neatitinkančių naujų maisto produktų draudimas
Nauji maisto produktai nepateikiami į rinką, jeigu jų vartojimas neatitinka šio reglamento nuostatų.
Pagrindimas
Šis draudimas turėtų atgrasinti nesąžiningus subjektus ir padidinti vartotojų apsaugą.
Pakeitimas
17
Pasiūlymas dėl reglamento – iš dalies keičiantis aktas
6 straipsnio a punktas
Komisijos siūlomas tekstas
Pakeitimas
a) jei, naudojant jį normaliomis sąlygomis , remiantis turimais moksliniais įrodymais, nekelia pavojaus vartotojų sveikatos saugai;
a) jei, remiantis turimais moksliniais įrodymais, nekelia pavojaus vartotojų sveikatos saugai;
Pagrindimas
Nauji maisto produktai jokiomis aplinkybėmis neturėtų kelti jokių pavojų vartotojų sveikatai. Papildoma vartojimo normaliomis sąlygomis formuluotė yra nereikalinga ir galėtų sukelti praktinio aiškinimo problemų bei pakenkti praktinio subjektų sprendimų priėmimo sektoriuje prognozavimui. Nauja formuluotė dar labiau sustiprina vartotojų apsaugą.
Pakeitimas
18
Pasiūlymas dėl reglamento – iš dalies keičiantis aktas
6 straipsnio b punktas
Komisijos siūlomas tekstas
Pakeitimas
b) neklaidina vartotojo nei pateikimo būdu, nei numanoma paskirtimi ;
b) neklaidina vartotojo;
Pagrindimas
Ankstesniame Reglamente (EB) Nr. 258/97 pateikti apibrėžimai aiškesni ir juos reikėtų išlaikyti.
Pakeitimas
19
Pasiūlymas dėl reglamento – iš dalies keičiantis aktas
6 straipsnio c punktas
Komisijos siūlomas tekstas
Pakeitimas
c) jeigu jo paskirtis – pakeisti kitą maisto produktą, jis nesiskiria nuo tokio maisto produkto tiek , kad jo įprastas vartojimas maistingumo atžvilgiu būtų nenaudingas vartotojui.
c) jeigu jo paskirtis – pakeisti kitą maisto produktą, jis nesiskiria nuo tokio maisto produkto taip , kad jo įprastas vartojimas maistingumo atžvilgiu būtų nenaudingas vartotojui.
Pagrindimas
Ankstesniame Reglamente (EB) Nr. 258/97 pateikti apibrėžimai aiškesni ir juos reikėtų išlaikyti.
Pakeitimas
20
Pasiūlymas dėl reglamento – iš dalies keičiantis aktas
6 straipsnio 1 a dalis (nauja)
Komisijos siūlomas tekstas
Pakeitimas
Tais atvejais, kai neturima mokslinių įrodymų apie naujo maisto produkto poveikį sveikatai, šis maisto produktas negali būti įtrauktas į Bendrijos sąrašą.
Pakeitimas
21
Pasiūlymas dėl reglamento – iš dalies keičiantis aktas
6 straipsnio 1 b dalis (nauja)
Komisijos siūlomas tekstas
Pakeitimas
Naujas maisto produktas gali būti įtrauktas į Bendrijos sąrašą tik tuo atveju, jei pateikiama kompetentingos institucijos nuomonė apie tai, kad šis maisto produktas nekelia pavojaus sveikatai.
Pakeitimas
22
Pasiūlymas dėl reglamento – iš dalies keičiantis aktas
7 straipsnio 1 dalis
Komisijos siūlomas tekstas
Pakeitimas
1. Bendrijos sąrašas atnaujinamas laikantis Reglamente (EB) Nr. [bendra procedūra] nustatytos tvarkos.
1. Bendrijos sąrašas atnaujinamas laikantis Reglamente (EB) Nr. [bendra procedūra] nustatytos tvarkos ir Komisija jį paskelbia tam skirtame savo tinklavietės puslapyje.
Pagrindimas
Trečiųjų šalių maisto produktų sąrašas ir Bendrijos naujų maisto produktų sąrašas turėtų būti skelbiami internete.
Pakeitimas
23
Pasiūlymas dėl reglamento – iš dalies keičiantis aktas
7 straipsnio 3 dalis
Komisijos siūlomas tekstas
Pakeitimas
3. Nukrypstant nuo Reglamento (EB) Nr. [bendra procedūra] 7 straipsnio 3 dalies, nuspręsti atnaujinti Bendrijos sąrašą įtraukiant naują maisto produktą, išskyrus trečiųjų šalių tradicinius maisto produktus, galima laikantis šio Reglamento 14 straipsnio 2 dalyje nurodytos reguliavimo tvarkos tais atvejais, kai naujausi moksliniai įrodymai ir nuosavybės teise turimi mokslo duomenys yra apsaugoti pagal 12 straipsnį.
Išbraukta.
Pirmoje pastraipoje nurodytais atvejais įtraukiant naujus maisto produktus į Bendrijos sąrašą, be 2 pastraipoje nurodytos informacijos, papildomai nurodoma tokia informacija:
a) naujo maisto produkto įtraukimo į Bendrijos sąrašą data;
b) faktas, kad įtraukimas pagrįstas naujausiais moksliniais įrodymais ir (arba) nuosavybės teise turimais moksliniais duomenimis, apsaugotais pagal 12 straipsnį;
c) pareiškėjo pavardė (pavadinimas) ir adresas.
Pagrindimas
Būtų geriau, jeigu visa ši dalis patektų į 12 straipsnį, į kurį šie punktai ir buvo perkelti.
Pakeitimas
24
Pasiūlymas dėl reglamento – iš dalies keičiantis aktas
7 straipsnio 4 dalis
Komisijos siūlomas tekstas
Pakeitimas
4. Prieš pasibaigiant laikotarpiui, nurodytam 12 straipsnyje, Bendrijos sąrašas atnaujinamas, iš dalies pakeičiant neesmines šio reglamento nuostatas pagal Reglamento (EB) Nr. [bendra procedūra] 14 straipsnio 3 dalyje nurodytą reguliavimo procedūrą su tikrinimu, siekiant panaikinti šio straipsnio 3 dalies antrojoje pastraipoje nustatytus specialius nurodymus, su sąlyga, kad maisto produktas, kuriam suteiktas leidimas, atitinka šiame reglamente nustatytas sąlygas.
Išbraukta.
Pagrindimas
Būtų geriau, jeigu visa ši dalis patektų į 12 straipsnį, į kurį šie punktai ir buvo perkelti.
Pakeitimas
25
Pasiūlymas dėl reglamento – iš dalies keičiantis aktas
8 straipsnio 1 dalies 2 pastraipa
Komisijos siūlomas tekstas
Pakeitimas
Su pranešimu pateikiami dokumentais pagrįsti duomenys, pagrindžiantys saugaus maisto produkto naudojimo istoriją trečiojoje šalyje.
Su pranešimu pateikiami dokumentais pagrįsti duomenys, pagrindžiantys saugaus maisto produkto naudojimo istoriją bet kurioje trečiojoje šalyje.
Pagrindimas
Dėl statistinių duomenų trūkumo reikia atsižvelgti į duomenis, pagrindžiančius saugaus maisto produkto naudojimo istoriją bet kurioje trečiojoje šalyje.
Pakeitimas
26
Pasiūlymas dėl reglamento – iš dalies keičiantis aktas
8 straipsnio 3 dalies 2 pastraipa
Komisijos siūlomas tekstas
Pakeitimas
Tokiu atveju maisto produktas Bendrijos rinkai neteikiamas ir jam taikomos 5–7 straipsnių nuostatos. Pranešimas, pateiktas pagal 1 dalį, laikomas paraiška pagal Reglamento XX/XXX [bendra procedūra] 3 straipsnio 1dalį.
Tokiu atveju maisto produktas Bendrijos rinkai neteikiamas ir jam taikomos 5–7 straipsnių nuostatos. Pranešimas, pateiktas pagal 1 dalį, laikomas paraiška pagal Reglamento XX/XXX [bendra procedūra] 3 straipsnio 1dalį. Pareiškėjas taip pat gali nuspręsti atsiimti pranešimą.
Pagrindimas
Palyginti su pagal 8 straipsnį kartu su pranešimu pateikiamais duomenimis, pagrindžiančiais saugaus maisto produkto naudojimo istoriją, kartu su paraiška pateikiami duomenys būtų daug išsamesni. Taigi pareiškėjui turėtų būti suteikta galimybė atsiimti pranešimą ir pranešimas neturėtų būti savaime laikomas paraiška.
Pakeitimas
27
Pasiūlymas dėl reglamento – iš dalies keičiantis aktas
8 straipsnio 3 dalies 3 pastraipa
Komisijos siūlomas tekstas
Pakeitimas
Komisija atitinkamai per penkis mėnesius nuo pranešimo datos pagal 1 dalį informuoja maisto verslo subjektą.
Komisija atitinkamai, be nepagrįsto delsimo ir aiškiai, daugiausia per penkis mėnesius nuo pranešimo datos pagal 1 dalį informuoja maisto verslo subjektą.
Pagrindimas
Siekdama padidinti teisinį tikrumą Komisija be nepagrįsto delsimo ir aiškiai informuoja pareiškėjus (maisto verslo subjektus) apie prieštaravimus, iškeltus jų pranešimo atžvilgiu.
Pakeitimas
28
Pasiūlymas dėl reglamento – iš dalies keičiantis aktas
8 straipsnio 6 dalis
Komisijos siūlomas tekstas
Pakeitimas
6. Išsamios šio straipsnio įgyvendinimo taisyklės, skirtos iš dalies pakeisti neesmines šio reglamento nuostatas, inter alia ir jas papildyti, priimamos taikant 14 straipsnio 3 dalyje nurodytą reguliavimo procedūrą su tikrinimu.
6. Išsamios šio straipsnio įgyvendinimo taisyklės, skirtos iš dalies pakeisti neesmines šio reglamento nuostatas, inter alia, ir jas papildyti, prieš pradedant taikyti 8 straipsnį turi būti priimamos taikant 14 straipsnio 3 dalyje nurodytą reguliavimo procedūrą su tikrinimu.
Pagrindimas
Siekdama padidinti sektoriuje veikiančių verslo subjektų teisinį tikrumą Komisija turės nustatyti aiškius kriterijus, kuriais būtų vertinama, ar tą maisto produktą plačiai Bendrijoje vartojo žmonės.
Pakeitimas
29
Pasiūlymas dėl reglamento – iš dalies keičiantis aktas
9 straipsnis
Komisijos siūlomas tekstas
Pakeitimas
Komisija, jeigu reikia, glaudžiai bendradarbiaudama su Tarnyba, pateikia technines gaires ir priemones, skirtas padėti maisto verslo subjektams , visų pirma mažosioms ir vidutinėms įmonėms , rengti ir teikti paraiškas pagal šį reglamentą.
Komisija, glaudžiai bendradarbiaudama su Tarnyba, aktyviai bendradarbiauja su maisto verslo subjektais , visų pirma mažosiomis ir vidutinėmis įmonėmis , jiems rengiant ir teikiant paraiškas ir pranešimus pagal šį reglamentą ir suteikia jiems kuo išsamesnes technines gaires ir priemones, įskaitant galimybę elektroninėmis priemonėmis pateikti vienodą paraišką .
Pagrindimas
Verslo subjektams reikia užtikrinti technines gaires ir priemones ir tai turėtų būti Komisijos pareiga. Vienoda elektroninė paraiška ar kiti e. vyriausybės aspektai, paprastai naudojami įvairiose valstybėse narėse, galėtų būti praktinis pavyzdys.
Pakeitimas
30
Pasiūlymas dėl reglamento – iš dalies keičiantis aktas
10 straipsnio įžanginė dalis
Komisijos siūlomas tekstas
Pakeitimas
Vertindama naujus maisto produktus, Tarnyba:
Vertindama naujus maisto produktus, Tarnyba , jei mano, jog tai tikslinga, visų pirma :
Pagrindimas
Formaliai konkretizuojama straipsnio taikymo sritis.
Pakeitimas
31
Pasiūlymas dėl reglamento – iš dalies keičiantis aktas
10 straipsnio a punktas
Komisijos siūlomas tekstas
Pakeitimas
a) jeigu reikia, lygina , ar maisto produktas yra tiek pat saugus kiek ir jau Bendrijos rinkoje esantis panašios kategorijos maisto produktas arba maisto produktas, kurį ketinama pakeisti nauju maisto produktu;
a) nustato , ar maisto produktas yra tiek pat saugus kiek ir jau Bendrijos rinkoje esantis panašios kategorijos maisto produktas arba maisto produktas, kurį ketinama pakeisti nauju maisto produktu;
Pagrindimas
Reikia griežčiau suformuluoti reikalavimą tikrinti naujų maisto produktų saugumą juos lyginant su kitais maisto produktais.
Pakeitimas
32
Pasiūlymas dėl reglamento – iš dalies keičiantis aktas
11 straipsnio 1 dalis
Komisijos siūlomas tekstas
Pakeitimas
1. Komisija, gavusi Tarnybos nuomonę, maisto saugos sumetimais gali nustatyti stebėjimo po pateikimo rinkai reikalavimą. Maisto verslo subjektai, teikiantys Bendrijos rinkai maisto produktus, atsako už po teikimo rinkai taikomų reikalavimų, nurodytų Bendrijos naujų maisto produktų sąrašo atitinkamam maisto produktui skirtoje eilutėje, įgyvendinimą.
1. Komisija, gavusi Tarnybos nuomonę, maisto saugos sumetimais nustatytu ribotu laikotarpiu gali nustatyti stebėjimo po pateikimo rinkai reikalavimą. Pagrįstais atvejais galima pratęsti nustatytą ribotą maisto produktų stebėjimo rinkoje laikotarpį ne daugiau kaip vieną kartą kitam nustatytam ribotam laikotarpiui. Maisto verslo subjektai, teikiantys Bendrijos rinkai maisto produktus, atsako už po teikimo rinkai taikomų reikalavimų, nurodytų Bendrijos naujų maisto produktų sąrašo atitinkamam maisto produktui skirtoje eilutėje, įgyvendinimą.
Pagrindimas
Įsikišimas į laisvos rinkos veikimą stebint naujus maisto produktus po jų pateikimo į rinką turi būti laikomas išimtimi ir todėl taikomas nustatytu ir griežtai apribotu laikotarpiu taip siekiant užtikrinti, kad subjektai neribotą laikotarpį nepatirtų teisinio netikrumo savo produktų atžvilgiu.
Pakeitimas
33
Pasiūlymas dėl reglamento – iš dalies keičiantis aktas
11 a straipsnis (naujas) (II skyriuje)
Komisijos siūlomas tekstas
Pakeitimas
11a straipsnis
Europos etikos ir naujų technologijų grupė
Prireikus, Komisija savo iniciatyva arba paprašius valstybei narei itin didelės etinės svarbos etiniais klausimais, susijusiais su mokslu ir naujomis technologijomis, gali konsultuotis su Europos etikos ir naujų technologijų grupe, siekdama gauti jos nuomonę etiniais klausimais.
Komisija užtikrina, kad ši nuomonė būtų viešai prieinama, įskaitant jos paskelbimą tam skirtame tinklavietės puslapyje.
Pagrindimas
Pagrįstais atvejais (pvz., kai naudojamos nanotechnologijos arba klonavimo technologijos) akivaizdu, kad etiniais klausimais reikėtų konsultuotis su Europos mokslo etikos ir naujų technologijų grupe. Šį konsultacijų procesą gali pradėti Komisija arba valstybė narė. Siekiant skaidrumo ir ekspertų bei visos visuomenės dalyvavimo nuomonė turi būti skelbiama internete.
Pakeitimas
34
Pasiūlymas dėl reglamento – iš dalies keičiantis aktas
12 straipsnis
Komisijos siūlomas tekstas
Pakeitimas
Pareiškėjui paprašius ir pateikus atitinkamą patikrinamą informaciją, įtrauktą į paraiškos bylą, naujausi moksliniai įrodymai ir nuosavybės teise turimi mokslo duomenys, skirti pagrįsti paraišką, negali būti naudojami kitoms paraiškoms pagrįsti penkerius metus nuo naujo maisto produkto įtraukimo į Bendrijos sąrašą be pareiškėjo sutikimo.
1. Pareiškėjui paprašius ir pateikus atitinkamą patikrinamą informaciją, įtrauktą į paraiškos bylą, naujausi moksliniai įrodymai ir nuosavybės teise turimi mokslo duomenys, skirti pagrįsti paraišką, negali būti naudojami kitoms paraiškoms pagrįsti penkerius metus nuo naujo maisto produkto įtraukimo į Bendrijos sąrašą be pareiškėjo sutikimo. Kai nauji moksliniai įrodymai ir nuosavybės teise turimi moksliniai duomenys, kurie saugomi pagal šį straipsnį, tuo pat metu patenka ir į ... Europos Parlamento ir Tarybos reglamente (EB) Nr. .../... [nustatančio bendrą leidimų išdavimo procedūrą maisto priedams, maisto fermentams ir maisto kvapiosioms medžiagoms] 1 nustatytų taisyklių dėl slaptumo taikymo sritį, Komisija proporcingai pritaiko slaptumo laikotarpį prie penkerių metų informacijos apsaugos laikotarpio.
__________________
1 OL L...
Pagrindimas
Pranešime nustatoma, kaip asmens duomenų apsauga suderinama su tokios informacijos slaptumo (privatumo) taisyklėmis pagal Europos Parlamento ir Tarybos reglamento, nustatančio bendrą maisto priedų, maisto fermentų ir maisto kvapiųjų medžiagų leidimų suteikimo procedūrą, 12 straipsniu. Šis duomenų apsaugos ir slaptumo apsaugos laikotarpio derinys atitiktų proporcingumo principą, kuris apima dalijimosi mokslo žiniomis ir vartotojams pateikiamos informacijos (pvz., alergija sergantiems vartotojams ir t. t.) skaidrumo stiprinimą.
Pakeitimas
35
Pasiūlymas dėl reglamento – iš dalies keičiantis aktas
12 straipsnio 1 a dalis (nauja)
Komisijos siūlomas tekstas
Pakeitimas
1a. Nukrypstant nuo Reglamento (EB) Nr. .../... [bendra procedūra] 7 straipsnio 4 dalies, dėl Bendrijos sąrašo atnaujinimo įtraukiant naują maisto produktą, išskyrus trečiųjų šalių tradicinius maisto produktus, sprendžiama laikantis šio Reglamento 14 straipsnio 2 dalyje nurodytos reguliavimo tvarkos tais atvejais, kai naujausi moksliniai įrodymai ir nuosavybės teise turimi mokslo duomenys yra apsaugoti pagal šį straipsnį. Tokiais atvejais leidimas suteikiamas laikotarpiui, nurodomam pirmojoje dalyje.
(Šis pakeitimas yra buvusi 7 straipsnio 3 dalies 1 pastraipa)
Pagrindimas
Nuostata, kuri iš pradžių buvo įtraukta į 7 straipsnį, pateikiama detaliau.
Pakeitimas
36
Pasiūlymas dėl reglamento – iš dalies keičiantis aktas
12 straipsnio 1 b dalis (nauja)
Komisijos siūlomas tekstas
Pakeitimas
1b. 1 a dalyje nurodytais atvejais įtraukiant naujus maisto produktus į Bendrijos sąrašą, be 7 straipsnio 2 dalyje nurodytos informacijos, papildomai nurodoma tokia informacija:
a) naujo maisto produkto įtraukimo į Bendrijos sąrašą data;
b) faktas, kad įtraukimas pagrįstas naujausiais moksliniais įrodymais ir (arba) nuosavybės teise turimais moksliniais duomenimis, apsaugotais pagal šį straipsnį;
c) pareiškėjo pavardė (pavadinimas) ir adresas;
d) faktas, kad tik c punkte nurodytas pareiškėjas gali teikti į rinką naują maisto produktą, išskyrus atvejus, kai vėlesnis pareiškėjas gauna leidimą teikti į rinką maisto produktą be nuorodos į b punkte minimus nuosavybės teise turimus duomenis.
(Šis pakeitimas yra ankstesnio 7 straipsnio 3 dalies 2 pastraipa, išskyrus d punktą)
Pagrindimas
Nuostata, kuri iš pradžių buvo įtraukta į 7 straipsnį, pateikiama detaliau. Tai suteikia papildomos informacijos, kuri turi būti pateikiama Bendrijos sąraše.
Pakeitimas
37
Pasiūlymas dėl reglamento – iš dalies keičiantis aktas
12 straipsnio 1 c dalis (nauja)
Komisijos siūlomas tekstas
Pakeitimas
1c. Prieš pasibaigiant laikotarpiui, nurodytam 1 dalyje, Bendrijos sąrašas atnaujinamas ir šio straipsnio 3 dalyje nustatyti specialieji nurodymai neįtraukiami su sąlyga, kad maisto produktas, kuriam suteiktas leidimas, vis dar atitinka šiame reglamente nustatytas sąlygas.
Ši priemonė, skirta iš dalies pakeisti neesmines šio reglamento nuostatas, tvirtinama pagal 14 straipsnio 3 dalyje nurodytą reguliavimo procedūrą su tikrinimu.
Pagrindimas
Nuostata, kuri iš pradžių buvo įtraukta į 7 straipsnį, pateikiama detaliau.
Pakeitimas
38
Pasiūlymas dėl reglamento – iš dalies keičiantis aktas
12 a straipsnis (naujas)
Komisijos siūlomas tekstas
Pakeitimas
12a straipsnis
Suderinta duomenų apsauga
Nepaisant suteikto leidimo prekiauti nauju maisto produktu pagal Reglamento (EB) Nr. .../... [bendra procedūra] 7 ir 14 straipsnius arba leidimo naudoti teiginį apie maisto produkto sveikatingumą pagal Reglamento (EB) Nr. 1924/2006 17, 18 ir 25 straipsnius, jei siekiama gauti leidimą prekiauti nauju maisto produktu ir leidimą naudoti teiginį apie šio maisto produkto sveikatingumą ir, jei pagrįsta duomenų apsauga pagal abiejų reglamentų nuostatas ir jos reikalauja pareiškėjas, leidimo duomenys ir leidimo paskelbimas Oficialiajame leidinyje turi sutapti ir duomenų apsaugos laikotarpiai turi būti vienodi.
Pagrindimas
Žr. 22 konstatuojamosios dalies pakeitimo pagrindimą.
Pakeitimas
39
Pasiūlymas dėl reglamento – iš dalies keičiantis aktas
13 straipsnis
Komisijos siūlomas tekstas
Pakeitimas
Valstybės narės nustato taisykles, reglamentuojančias nuobaudas, taikytinas pažeidus šio reglamento nuostatas, ir imasi visų būtinų priemonių jų įgyvendinimui užtikrinti. Numatytosios sankcijos turi būti veiksmingos, proporcingos ir atgrasančios. Valstybės narės ne vėliau kaip iki [...] praneša Komisijai apie šias nuostatas ir nedelsdamos ją informuoja apie visus vėlesnius joms įtakos turinčius pakeitimus.
Valstybės narės nustato taisykles, reglamentuojančias nuobaudas, taikytinas pažeidus šio reglamento nuostatas, ir imasi visų būtinų priemonių jų įgyvendinimui užtikrinti. Numatytosios sankcijos turi būti veiksmingos, proporcingos ir atgrasančios. Valstybės narės ne vėliau kaip per 12 mėnesių praneša Komisijai apie šias nuostatas ir nedelsdamos ją informuoja apie visus vėlesnius joms įtakos turinčius pakeitimus.
Pagrindimas
Nustačius aiškų terminą (12 mėnesių), per kurį valstybės narės turi paskelbti taisykles, pagal kurias taikomos sankcijos už šio reglamento pažeidimą, galima padidinti teisinį tikrumą. Be to, pakeitimas suderintas su ilgesniuoju terminu, kuris kituose straipsniuose nustatomas Europos Komisijai įgyvendinimo priemonėms priimti.
Pakeitimas
40
Pasiūlymas dėl reglamento – iš dalies keičiantis aktas
15 straipsnis
Komisijos siūlomas tekstas
Pakeitimas
Komisija, atsižvelgdama į įgytą patirtį, ne vėliau kaip iki [2015 m. sausio 1 d.] išsiunčia Europos Parlamentui ir Tarybai šio reglamento, ypač jo 8 straipsnio nuostatų, įgyvendinimo ataskaitą, o prireikus ir pasiūlymus. Ataskaita ir pasiūlymas skelbiami viešai.
Komisija, atsižvelgdama į įgytą patirtį, ne vėliau kaip iki 2013 m. gruodžio 31 d. išsiunčia Europos Parlamentui ir Tarybai šio reglamento, ypač jo 8 ir 12 straipsnių nuostatų, įgyvendinimo ataskaitą, o prireikus ir pasiūlymus. Ataskaita ir pasiūlymas skelbiami viešai.
Pagrindimas
Siekiant tęstinumo reikėtų, kad Europos Parlamentas jau kitos Parlamento kadencijos metu persvarstytų reglamentą. Be to, kalbant apie naująją teisinę duomenų apsaugos priemonę, įtvirtintą 12 straipsnyje, reikėtų, kad Komisija taip pat savo ataskaitoje dėmesį sutelktų į įgyvendinimą valstybėse narėse.
Pakeitimas
41
Pasiūlymas dėl reglamento – iš dalies keičiantis aktas
17 straipsnis
Komisijos siūlomas tekstas
Pakeitimas
Ne vėliau kaip per šešis mėnesius nuo šio Reglamento įsigaliojimo [data] Komisija parengia Bendrijos sąrašą, įtraukdama į jį naujus maisto produktus, kuriems leidimai suteikti pagal Reglamentą (EB) Nr. 258/97, įskaitant ir , jeigu reikia, visas su esamais leidimais susijusias sąlygas.
Ne vėliau kaip per šešis mėnesius nuo šio Reglamento įsigaliojimo [data] Komisija parengia Bendrijos sąrašą, įtraukdama į šį sąrašą tuos naujus maisto produktus, kuriems leidimai suteikti pagal Reglamentą (EB) Nr. 258/97, ir kurie priklauso šio reglamento taikymo sričiai pagal 2 ir 3 straipsnio nuostatas, įskaitant, jeigu reikia, visas su esamais leidimais susijusias sąlygas .
Pagrindimas
Žr. 16 straipsnio pakeitimo pagrindimą.
Pakeitimas
42
Pasiūlymas dėl reglamento – iš dalies keičiantis aktas
18 straipsnio 1 dalis
Komisijos siūlomas tekstas
Pakeitimas
1. Paraiškos teikti naujus maisto produktus rinkai, kurias valstybės narės pateikė pagal Reglamento (EB) Nr. 258/97 4 straipsnį ir dėl kurių sprendimas iki šio reglamento taikymo dienos nepriimtas , laikomos paraiškomis, pateiktomis pagal šį reglamentą.
1. Tais atvejais, kai, vadovaujantis Reglamento (EB) Nr. 258/97 6 straipsnio 3 dalimi, iki ... + Komisijai nebuvo pateikta pirminio įvertinimo ataskaita, paraiškos teikti naujus maisto produktus rinkai, kurias valstybės narės pateikė pagal minėtojo reglamento 4 straipsnį, laikomos paraiškomis, pateiktomis pagal šį reglamentą. Kitos paraiškos, pateiktos iki ... + pagal Reglamento (EB) Nr. 258/97 3 straipsnio 4 dalį, 4 ir 5 straipsnius, turi būti tvarkomos vadovaujantis minėtojo reglamento nuostatomis.
___________
+ Šio reglamento taikymo data.
Pagrindimas
Dėl Komisijos siūlomo teksto gali atsitikti taip, kad tos paraiškos, dėl kurių Komisijai jau pateikta pirminio įvertinimo ataskaita, atsidurs nepalankioje padėtyje, nes tokia paraiška gali būti patenkinta jos nenukreipus EMST vertinimui rengti, jei nėra prieštaravimų. Visos paraiškos, dėl kurių Komisijai jau pateikta pirminio įvertinimo ataskaita, turėtų būti tvarkomos vadovaujantis Reglamente (EB) Nr. 258/97 nustatyta tvarka.
Pakeitimas
43
Pasiūlymas dėl reglamento – iš dalies keičiantis aktas
18 straipsnio 2 dalis
Komisijos siūlomas tekstas
Pakeitimas
2. Bet kokios atitinkamos 1 daliai taikyti skirtos pereinamojo laikotarpio priemonės, skirtos iš dalies pakeisti neesmines šio reglamento nuostatas, inter alia ir jas papildyti, priimamos taikant 14 straipsnio 3 dalyje nurodytą reguliavimo procedūrą su tikrinimu.
Išbraukta.
Pagrindimas
Dėl Komisijos siūlomo teksto gali atsitikti taip, kad tos paraiškos, dėl kurių Komisijai jau pateikta pirminio įvertinimo ataskaita, atsidurs nepalankioje padėtyje, nes tokia paraiška gali būti patenkinta jos nenukreipus EMST vertinimui rengti, jei nėra prieštaravimų. Visos paraiškos, dėl kurių Komisijai jau pateikta pirminio įvertinimo ataskaita, turėtų būti tvarkomos vadovaujantis Reglamente (EB) Nr. 258/97 nustatyta tvarka.
Pakeitimas
44
Pasiūlymas dėl reglamento – iš dalies keičiantis aktas
20 straipsnio 2 dalis
Komisijos siūlomas tekstas
Pakeitimas
Jis taikomas praėjus šešiems mėnesiams nuo šio reglamento paskelbimo [data].
Jis taikomas praėjus 12 mėnesių nuo šio reglamento paskelbimo [data].
Pagrindimas
Reglamento įsigaliojimo pratęsimas nuo 6 iki 12 mėn. būtinas siekiant užtikrinti, kad Komisija galėtų priimti atskirų straipsnių įgyvendinimo priemones ir suteikia pakankamai laiko pagerinti valstybių narių ir sektoriaus subjektų pasirengimą.
PROCEDŪRA
Pavadinimas
Nauji maisto produktai (bendra procedūra)
Nuorodos
COM(2007)0872 – C6-0027/2008 – 2008/0002(COD)
Atsakingas komitetas
ENVI
Nuomonę pateikė
Paskelbimo plenariniame posėdyje data
IMCO
17.1.2008
Nuomonės referentas
Paskyrimo data
Zuzana Roithová
31.1.2008
Svarstymas komitete
3.6.2008
24.6.2008
9.9.2008
Priėmimo data
7.10.2008
Galutinio balsavimo rezultatai
+:
–:
0:
21
2
12
Posėdyje per galutinį balsavimą dalyvavę nariai
Cristian Silviu Buşoi, Charlotte Cederschiöld, Gabriela Creţu, Mia De Vits, Janelly Fourtou, Evelyne Gebhardt, Małgorzata Handzlik, Christopher Heaton-Harris, Anna Hedh, Iliana Malinova Iotova, Pierre Jonckheer, Kurt Lechner, Toine Manders, Catiuscia Marini, Arlene McCarthy, Nickolay Mladenov, Catherine Neris, Zita Pleštinská, Karin Riis-Jørgensen, Zuzana Roithová, Heide Rühle, Leopold Józef Rutowicz, Christel Schaldemose, Andreas Schwab, Marianne Thyssen, Jacques Toubon, Barbara Weiler, Marian Zlotea
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Emmanouil Angelakas, Wolfgang Bulfon, Colm Burke, Giovanna Corda, Othmar Karas, José Ribeiro e Castro, Olle Schmidt, Diana Wallis
24.7.2008
Žemės ūkio ir kaimo plėtros komiteto NUOMONĖ
pateikta Aplinkos, visuomenės sveikatos ir maisto saugos komitetui
dėl pasiūlymo dėl Europos Parlamento ir Tarybos reglamento dėl naujų maisto produktų, iš dalies keičiančio Reglamentą (EB) Nr. XXX/XXXX [bendra procedūra]
( COM(2007)0872 – C6-0027/2008 – 2008/0002(COD) )
Nuomonės referentas:
Vincenzo Lavarra
TRUMPAS PAGRINDIMAS
Komisijos pasiūlymu keičiamas Reglamentas (EB) Nr. 258/97 dėl naujų maisto produktų, siekiant supaprastinti ir centralizuoti leidimų gaminti naujus maisto produktus ir teikti juos į rinką išdavimo tvarką.
Komisija, išbraukdama maisto produktų kategorijas, dėl kurių jau parengti specialūs teisės aktai, ketina tiksliau apibrėžti reglamento taikymo sritį. Taigi genetiškai modifikuoti organizmai, maisto priedai, kvapiosios medžiagos, ekstrahentai, maisto fermentai, vitaminai ir mineralai į šį reglamentą neįtraukti.
Visos paraiškos leidimams gauti turės būti teikiamos Komisijai ir tada toliau perduodamos Europos maisto saugos tarnybai, kuri privalės atlikti saugumo patikrą.
Nauji maisto produktai negali būti pavojingi sveikatai, o jų ženklinimas – klaidinti vartotojų. Vartojami kaip maisto produktų pakaitalai, jie negali kelti pavojaus mitybai.
Komisija, pasikonsultavusi su Europos maisto saugos tarnyba, taikys komitetų procedūrą ir spręs, ar naujasis maisto produktas gali būti įtrauktas į naujų maisto produktų registrą, taip pat ar reikalingas specialus papildomas ženklinimas.
Komisija ketina supaprastinti leidimų teikti į rinką tradicinius trečiųjų šalių maisto produktus išdavimo tvarką ir vertinti jų saugumą remdamasi kilmės šalyje įgyta saugaus vartojimo patirtimi.
Pranešėjas sutinka, kad būtina paprastinti leidimų išdavimo tvarką, ypač todėl, kad Europos maisto saugos tarnyba ir yra ta institucija, kuri gali moksliškai įvertinti maisto produktų saugumo lygį.
Nors Europos maisto saugos tarnyba gali suteikti visas maisto saugumo garantijas, palankiai vertinama tai, kad Europos Parlamentui palikta veto teisė. Taigi opiausiais ir prieštaringiausiais atvejais demokratiškai išrinkti atstovai galės pasinaudoti teisėtais priežiūros įgaliojimais (reguliavimo procedūra su tikrinimu).
Nors pranešėjas sutinka, kad iš šio reglamento taikymo srities turėtų būti išbrauktos į Reglamentą (EB) Nr. 1829/2003 įtrauktos nuostatos dėl genetiškai modifikuotų organizmų, jis laikosi nuomonės, kad būtina išbraukti ir nuostatas dėl maisto produktų, kurie pagaminti iš klonuotų gyvūnų ir jų jauniklių. Taip siekiama užtikrinti, kad dėl šios etiniu požiūriu opios galimybės ateityje nebūtų sprendžiama pagal komitologijos procedūrą. Pranešėjas taip pat ragina Komisiją pateikti konkretų pasiūlymą, kuriame būtų numatyta taikyti bendro sprendimo procedūrą ir galimybė Parlamentui dalyvauti priimant sprendimus šiais prieštaringais klausimais.
Be to, kilus su etika susijusių klausimų dėl naujų maisto gamybos technologijų naudojimo ir dėl naujų maisto produktų teikimo į rinką, pranešėjas ragina konsultuotis su Europos mokslo ir naujųjų technologijų etikos grupe.
Būtina tiksliai apibrėžti trečiosiose šalyse gaminamų tradicinių maisto produktų saugaus vartojimo laikotarpį ir užtikrinti, kad produktas visiškai saugus vartoti. Dėl šios priežasties pranešėjas siūlo vietoj bendro pobūdžio vienos kartos sampratos numatyti 50 metų laikotarpį.
Pagaliau pranešėjas ir toliau tvirtina, kad visais leidimų teikti naujus maisto produktus į rinką išdavimo procedūros etapais absoliuti pirmenybė privalo būti teikiama maisto saugumui ir vartotojų sveikatai, o ypač moksliniams duomenimis, įrodantiems, kad produktas saugus vartoti. Tai svarbiau už komercinius interesus ir intelektinės nuosavybės teisių apsaugą.
Europos Sąjunga, visapusiškai vadovaudamasi atsargumo principu, turėtų užtikrinti savo piliečiams, kad būtų numatyti absoliučiai visi sveikatos ir maisto kokybės bei su maistu susijusių klausimų skaidrumo saugikliai.
PAKEITIMAI
Žemės ūkio ir kaimo plėtros komitetas ragina atsakingą Aplinkos, visuomenės sveikatos ir maisto saugos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento – iš dalies keičiantis aktas
2 konstatuojamoji dalis
Komisijos siūlomas tekstas
Pakeitimas
(2) Įgyvendinant Bendrijos politiką, turėtų būti užtikrintas aukštas žmonių sveikatos apsaugos lygis.
(2) Įgyvendinant Bendrijos politiką, turėtų būti užtikrintas aukštas žmonių sveikatos apsaugos lygis ir teikiama pirmenybė patikimai sveikatos apsaugai, o ne vidaus rinkos veikimui .
Pagrindimas
Išduodant leidimus teikti naujus maisto produktus į rinką, pirmenybė turėtų būti teikiama žmonių sveikatos apsaugai.
Pakeitimas
2
Pasiūlymas dėl reglamento – iš dalies keičiantis aktas
2 a konstatuojamoji dalis (nauja)
Komisijos siūlomas tekstas
Pakeitimas
(2a) ES teisės aktuose nustatyti standartai privalo būti taikomi visiems į Bendrijos rinką pateiktiems maisto produktams, įskaitant maistą, kuris importuojamas iš trečiųjų šalių.
Pagrindimas
Turėtų būti dar kartą pakartota, kad Bendrijos standartai taikomi ir importuojamiems maisto produktams.
Pakeitimas
3
Pasiūlymas dėl reglamento – iš dalies keičiantis aktas
5 konstatuojamoji dalis
Komisijos siūlomas tekstas
Pakeitimas
(5) Esama naujų maisto produktų apibrėžtis turi būti atnaujinta ir pateikta aiškiau, dabartines kategorijas pakeičiant bendra maisto apibrėžtimi, pateikta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras.
(5) Esama naujų maisto produktų apibrėžtis turi būti atnaujinta paaiškinant naujumo kriterijus ir pateikta aiškiau, dabartines kategorijas pakeičiant bendra maisto apibrėžtimi, pateikta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras.
Pagrindimas
Siekiant, kad teisės aktas būtų aiškus, pačiame jo tekste ar konstatuojamosiose dalyse turėtų būti pateikti tam tikri maisto produktų naujumo kriterijų paaiškinimai.
Pakeitimas
4
Pasiūlymas dėl reglamento – iš dalies keičiantis aktas
6 konstatuojamoji dalis
Komisijos siūlomas tekstas
Pakeitimas
(6) Taip pat turėtų būti patikslinta, kad maisto produktas laikomas nauju, jei jam taikoma gamybos technologija, kuri anksčiau nebuvo naudojama. Visų pirma, atsirandantys gyvulių auginimo ir maisto gamybos procesai, kurie daro įtaką maisto produktui ir gali daryti poveikį maisto saugai, turėtų patekti į šio reglamento taikymo sritį. Todėl prie naujų maisto produktų turėtų būti priskiriami maisto produktai, pagaminti iš naudojant netradicines auginimo technologijas užaugintų augalų ir gyvūnų, ir maisto produktai, pagaminti naudojant naujus gamybos procesus, galinčius daryti įtaką maistui , kaip antai nanotechnologijos ir nanomokslas. Maisto produktai, pagaminti naudojant tradicinę auginimo techniką iš naujų veislių augalų arba iš naujų veislių gyvūnų, neturėtų būti laikomi naujais maisto produktais.
(6) Šis reglamentas turėtų būti taikomas visiems maisto produktams, kurie iki 1997 m. gegužės 15 d. nebuvo plačiai vartojami žmonių maistui Bendrijoje. Maisto produktų naujumo kriterijumi turėtų būti laikoma naujų organizmų rūšių, pvz., augalų, gyvūnų, mikroorganizmų, grybų arba dumblių, naudojimas, taip pat naujų egzistuojančių organizmų dalių ir naujos molekulinės struktūros medžiagų naudojimas. Vartojamas maisto produktas turėtų būti laikomas nauju, jeigu jis modifikuotas taip, kad pakinta jo cheminė sudėtis, molekulinė struktūra, dalelių dydis arba kiti elementai, ir tai gali atsiliepti maisto saugai. Taip pat turėtų būti patikslinta, kad maisto produktas laikomas nauju, jei jam taikoma gamybos technologija, kuri anksčiau nebuvo naudojama. Visų pirma, atsirandantys gyvulių auginimo ir maisto gamybos procesai, kurie daro įtaką maisto produktui ir gali daryti poveikį maisto saugai, turėtų patekti į šio reglamento taikymo sritį. Todėl prie naujų maisto produktų turėtų būti priskiriami maisto produktai, pagaminti iš naudojant netradicines auginimo technologijas užaugintų augalų ir gyvūnų, ir maisto produktai, pagaminti naudojant naujus gamybos procesus, galinčius daryti įtaką maisto saugai , kaip antai nanotechnologijos ir nanomokslas. Maisto produktai, pagaminti naudojant tradicinę auginimo techniką iš naujų veislių augalų arba iš naujų veislių gyvūnų, neturėtų būti laikomi naujais maisto produktais.
Pagrindimas
Siekiant, kad teisės aktas būtų aiškus, pačiame jo tekste ar konstatuojamosiose dalyse turėtų būti pateikti tam tikri maisto produktų naujumo kriterijų paaiškinimai. Siūlomu tekstu siekiama aprašyti dabartinį teisės aktų, susijusių su naujais maisto produktais, veikimą. Priešpaskutiniame sakinyje trūksta žodžio „saugai“.
Pakeitimas
5
Pasiūlymas dėl reglamento - iš dalies keičiantis aktas
6 a konstatuojamoji dalis (nauja)
Komisijos siūlomas tekstas
Pakeitimas
(6a) Šio reglamento nuostatos neturėtų būti taikomos maisto produktams, pagamintiems iš klonuotų gyvūnų arba iš jų jauniklių. Tokiu atveju būtinas specialus reglamentas, kuris turėtų būti priimtas taikant ne vadinamąją bendrą, o bendro sprendimo procedūrą. Šiuo tikslu Komisija turėtų pateikti teisėkūros pasiūlymą ir atlikti tai anksčiau negu ketinama pradėti taikyti minėtąjį reglamentą. Atsižvelgiant į Europos mokslo ir naujųjų technologijų etikos grupės nuomonę ir į 1998 m. liepos 20 d. Tarybos direktyvos 98/58/EB dėl ūkinės paskirties gyvūnų apsaugos¹ nuostatas, maisto produktai, gaminami iš klonuotų gyvūnų ir iš jų jauniklių, neturėtų būti teikiami į rinką anksčiau negu įsigalioja specialus reglamentas, kurio nuostatos taikomos minėtiesiems produktams.
___________
¹OL L 221, 1998 8 8, p. 23.
Pagrindimas
Sprendimas dėl to, ar išduoti leidimus teikti į rinką maisto produktus, kurie gaminami iš klonuotų gyvūnų ir jų jauniklių, turėtų būti išsamiau svarstomas atsižvelgiant į visus maisto saugos ir etikos kriterijus bei į įgalimą poveikį gyvūnų gerovei. Todėl šis klausimas turėtų būti analizuojamas ne taikant komitologijos procedūrą, o vadovaujantis teisiniu sprendimu, priimtu pagal bendro sprendimo procedūrą. Kol neįsigaliojo specialūs teisės aktai, turėtų būti numatytas moratoriumas dėl šių maisto produktų.
Pakeitimas
6
Pasiūlymas dėl reglamento – iš dalies keičiantis aktas
6 b konstatuojamoji dalis (nauja)
Komisijos siūlomas tekstas
Pakeitimas
(6b) Gyvūnų klonavimas nesuderinamas su Direktyvos 98/58/EB priedo 20 ir 21 dalyse išdėstytomis nuostatomis. Remiantis 20 dalies nuostatomis, draudžiama veisti gyvūnus natūraliai ar dirbtiniu būdu arba atlikti tokias veisimo procedūras, kurių metu bet kuris iš susijusių gyvūnų kankinamas ar sužeidžiamas arba galėtų būti kankinamas ar sužeidžiamas. Remiantis 21 dalies nuostatomis, draudžiama laikyti ūkinės paskirties gyvūnus, jeigu, atsižvelgiant į šių gyvūnų genotipą ar fenotipą, neįmanoma pagrįsti, kad juos laikant nekeliama grėsmė jų sveikatai ar gerovei.
Pagrindimas
Klonavimas kelia grėsmę gyvūnų sveikatai ir gerovei. Tai reiškia, kad šis procesas nesuderinamas su konkrečiomis Tarybos direktyvos 98/58/EB nuostatomis.
Pakeitimas
7
Pasiūlymas dėl reglamento – iš dalies keičiantis aktas
6 c konstatuojamoji dalis (nauja)
Komisijos siūlomas tekstas
Pakeitimas
(6c) Šiuo metu mažai žinoma apie maisto produktų, kuriuose yra nanodalelių ir kurie pagaminti naudojant nanotechnologijas, poveikį sveikatai. Vadovaujantis atsargumo principu, kol nesama mokslinių duomenų apie nanodalelių naudojimo pasekmes, maisto produktų gamyba naudojant šias daleles turėtų būti sustabdyta.
Pakeitimas
8
Pasiūlymas dėl reglamento – iš dalies keičiantis aktas
7 konstatuojamoji dalis
Komisijos siūlomas tekstas
Pakeitimas
(7) Jei reikia, turėtų būti nustatytos įgyvendinimo priemonės pateikiant kriterijus, kuriais remiantis būtų lengviau įvertinama, ar maisto produktas Bendrijoje plačiai žmonių vartotas iki 1997 m. gegužės 15 d. Jeigu maisto produktas iki pirmiau minėtos datos buvo naudojamas kaip maisto papildas arba kaip sudėtinė maisto papildo dalis, kaip nurodyta Direktyvoje 2002/46/EB, jis ir toliau gali būti teikiamas rinkai tokia pat naudojimo paskirtimi, nelaikant jo nauju maisto produktu. Tačiau į maisto produkto kaip papildo ar papildo sudėtinės dalies naudojimą neturėtų būti atsižvelgiama vertinant, ar maisto produktas Bendrijoje plačiai naudotas žmonių maistui iki 1997 m. gegužės 15 d. Todėl atitinkamą maisto produktą norint naudoti kitokiai nei maisto papildo paskirčiai, reikia gauti leidimą pagal šį reglamentą.
(7) Turėtų būti nustatytos įgyvendinimo priemonės pateikiant papildomus kriterijus, kuriais remiantis būtų lengviau įvertinama, ar maisto produktas Bendrijoje plačiai žmonių vartotas iki 1997 m. gegužės 15d. Jeigu maisto produktas iki pirmiau minėtos datos buvo naudojamas kaip maisto papildas arba kaip sudėtinė maisto papildo dalis, kaip nurodyta Direktyvoje 2002/46/EB, jis ir toliau gali būti teikiamas rinkai tokia pat naudojimo paskirtimi, nelaikant jo nauju maisto produktu. Tačiau į maisto produkto kaip papildo ar papildo sudėtinės dalies naudojimą neturėtų būti atsižvelgiama vertinant, ar maisto produktas Bendrijoje plačiai naudotas žmonių maistui iki 1997 m. gegužės 15 d. Todėl atitinkamą maisto produktą norint naudoti kitokiai nei maisto papildo paskirčiai, reikia gauti leidimą pagal šį reglamentą.
Pagrindimas
Siekiant išsamiai apibrėžti naujumo kriterijus, būtina tvirtinti įgyvendinimo priemones. Turėtų būti įrašytas žodis „papildomus”, kadangi kai kurie paaiškinimai jau pateikti kartu su 6 konstatuojamosios dalies pakeitimais.
Pakeitimas
9
Pasiūlymas dėl reglamento – iš dalies keičiantis aktas
8 a konstatuojamoji dalis (nauja)
Komisijos siūlomas tekstas
Pakeitimas
(8a) 2001 m. lapkričio 6 d. Europos Parlamento ir Tarybos direktyvos 2001/83/EB dėl Bendrijos kodekso, reglamentuojančio žmonėms skirtus vaistus 1 , nuostatos turėtų būti taikomos tada, kai produktas, atsižvelgiant į visas jo savybes, atitinka vaistinio produkto ir produkto, kuriam taikomi kiti Bendrijos teisės aktai, apibrėžtį. Taigi jeigu valstybė narė, remdamasi Direktyva 2001/83/EB, nustato, kad medžiaga yra vaistinis produktas, tai, vadovaudamasi Bendrijos teisės nuostatomis, ji gali riboti šio produkto pateikimą į rinką.
1 OL L 311, 2001 11 28, p. 67.
Pagrindimas
Kadangi sprendžiant klausimus dėl naujų maisto produktų neretai kyla abejonių, būtina į konstatuojamąją dalį įtraukti šį bendrąjį principą. Taip pramonės atstovai ir vartotojai aiškiau suvoks, kaip rinka veikia šių abejotinų vaistinių ar maisto produktų atžvilgiu.
Pakeitimas
10
Pasiūlymas dėl reglamento – iš dalies keičiantis aktas
14 konstatuojamoji dalis
Komisijos siūlomas tekstas
Pakeitimas
(14) Nauji maisto produktai Bendrijos rinkai turėtų būti teikiami tik jei jie yra saugūs ir neklaidina vartotojų. Be to, jie turėtų nesiskirti nuo maisto produktų, kuriuos jie pakeičia, taip, kad maistingumo atžvilgiu tai būtų nenaudingas vartotojui.
(14) Nauji maisto produktai Bendrijos rinkai turėtų būti teikiami tik jei jie yra saugūs ir neklaidina vartotojų. Jų saugumas turėtų būti vertinamas laikantis atsargumo principo, kaip nurodyta 2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras 1 , 7 straipsnyje. Be to, jie turėtų nesiskirti nuo maisto produktų, kuriuos jie pakeičia, taip, kad maistingumo atžvilgiu tai būtų nenaudingas vartotojui.
_______________________
1 OL L 31, 2002 2 1, p. 1.
Pakeitimas
11
Pasiūlymas dėl reglamento – iš dalies keičiantis aktas
20 konstatuojamoji dalis
Komisijos siūlomas tekstas
Pakeitimas
(20) Esant specifinėms aplinkybėms, siekiant paremti žemės ūkio ir maisto pramonės mokslo tyrimus ir plėtrą, tarp jų – ir naujoves, naujausia moksliniai įrodymai ir nuosavybės teise turimi moksliniai duomenys, skirti pagrįsti paraišką įtraukti naują maisto produktą į Bendrijos naujų maisto produktų sąrašą, tam tikru terminuotu laikotarpiu neturėtų būti naudojami kitų pareiškėjų naudai be pirmojo pareiškėjo sutikimo. Vieno pareiškėjo pateikti moksliniai duomenys neturėtų užkirsti kelio kitiems pareiškėjams, siekiantiems, kad į Bendrijos naujų maisto produktų sąrašą produktas būtų įtrauktas remiantis jų turimais moksliniais duomenimis.
(20) Esant specifinėms aplinkybėms, siekiant paremti žemės ūkio ir maisto pramonės mokslo tyrimus ir plėtrą, tarp jų – ir naujoves, naujausia moksliniai įrodymai ir nuosavybės teise turimi moksliniai duomenys, skirti pagrįsti paraišką įtraukti naują maisto produktą į Bendrijos naujų maisto produktų sąrašą, tam tikru terminuotu laikotarpiu neturėtų būti naudojami kitų pareiškėjų naudai be pirmojo pareiškėjo sutikimo. Vieno pareiškėjo pateikti moksliniai duomenys neturėtų užkirsti kelio kitiems pareiškėjams, siekiantiems, kad į Bendrijos naujų maisto produktų sąrašą produktas būtų įtrauktas remiantis jų turimais moksliniais duomenimis. Be to, siekiant apsaugoti mokslinius duomenis, neturėtų būti trukdoma užtikrinti skaidrumą ir gauti prieigą prie informacijos apie duomenis, naudotus vertinant naujų maisto produktų saugą. Visgi neturėtų būti pažeidžiamos intelektinės nuosavybės teisės.
Pagrindimas
Vadovaujamasi į nuomonės projektą įtrauktu 5 pakeitimu, tačiau taip pat siekiama užtikrinti gamintojų intelektinės nuosavybės teisių apsaugą.
Pakeitimas
12
Pasiūlymas dėl reglamento – iš dalies keičiantis aktas
21 konstatuojamoji dalis
Komisijos siūlomas tekstas
Pakeitimas
(21) Naujiems maisto produktams taikomos bendri ženklinimo reikalavimai, nustatyti 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo. Tam tikrais atvejais gali prireikti pateikti papildomą ženklinimo informaciją, visų pirma susijusią su maisto produkto aprašu, jo šaltiniu arba vartojimo sąlygomis. Todėl įtraukiant naują maisto produktą į Bendrijos sąrašą gali būti nustatomos specialios naudojimo sąlygos arba ženklinimo įpareigojimai.
(21) Naujiems maisto produktams taikomos bendri ženklinimo reikalavimai, nustatyti 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo. Tam tikrais atvejais gali prireikti pateikti papildomą ženklinimo informaciją, visų pirma susijusią su maisto produkto aprašu, jo šaltiniu arba vartojimo sąlygomis , kuri gali aprėpti informaciją, susijusią su etikos aspektais . Todėl įtraukiant naują maisto produktą į Bendrijos sąrašą gali būti nustatomos specialios naudojimo sąlygos arba ženklinimo įpareigojimai.
Pagrindimas
Į papildomo ženklinimo kriterijus turėtų būti įtraukti ir etikos aspektai, pvz., susiję su klonavimu. Taip būtų užtikrinta galimybė reikalauti ženklinti maisto produktus, pagamintus iš klonuotų gyvūnų.
Pakeitimas
13
Pasiūlymas dėl reglamento – iš dalies keičiantis aktas
21 a konstatuojamoji dalis (nauja)
Komisijos siūlomas tekstas
Pakeitimas
(21a) Pradėjus naudoti Europos kokybės ženklą, vartotojams būtų suteikta galimybė atpažinti produktus, kurie pagaminti taikant griežtus Europos Sąjungos aplinkos apsaugos, gyvūnų gerovės ir maisto saugos reikalavimus, be to, kartu su šiuo reglamentu tai sudarytų dar vieną labai svarbią Europos Sąjungos bendros piliečių informavimo apie produktų savybes ir jų gamybos sąlygas politikos dalį.
Pakeitimas
14
Pasiūlymas dėl reglamento – iš dalies keičiantis aktas
24 konstatuojamoji dalis
Komisijos siūlomas tekstas
Pakeitimas
(24) Jeigu reikia , gali būti konsultuojamasi su 1997 m. gruodžio 16 d. Komisijos sprendimu sukurta Europos mokslo etikos ir naujų technologijų grupe, siekiant gauti patarimą dėl naujo maisto produkto teikimo rinkai etinių aspektų.
(24) Turėtų būti konsultuojamasi su 1997 m. gruodžio 16 d. Komisijos sprendimu sukurta Europos mokslo etikos ir naujų technologijų grupe, siekiant gauti patarimą dėl naujų technologijų naudojimo ir naujo maisto produkto teikimo rinkai etinių aspektų.
Pakeitimas
15
Pasiūlymas dėl reglamento – iš dalies keičiantis aktas
2 straipsnio 2 dalies b a punktas (naujas)
Komisijos siūlomas tekstas
Pakeitimas
ba) maisto produktams, pagamintiems iš klonuotų gyvūnų ar jų jauniklių. Komisija iki 2009 m. gruodžio 31 d. turi pateikti konkretų teisėkūros pasiūlymą dėl šių maisto produktų.
Pagrindimas
Sprendimas dėl maisto produktų, pagamintų iš klonuotų gyvūnų ar jų jauniklių, pateikimo į rinką neturėtų būti sprendžiamas pagal komitologijos procedūrą. Šis klausimas turėtų būti nagrinėjamas specialiame Europos Parlamento ir Tarybos reglamente, priimtame taikant bendro sprendimo procedūrą.
Pakeitimas
16
Pasiūlymas dėl reglamento – iš dalies keičiantis aktas
2 straipsnio 2 a dalis (nauja)
Komisijos siūlomas tekstas
Pakeitimas
2a. Nepaisant 2 dalies nuostatų, šis reglamentas taikomas maisto priedams, maisto fermentams, mineralams, maisto kvapiosioms medžiagoms ir kai kuriems kvapiųjų savybių turintiems maisto komponentams, pagamintiems naujo, iki 1997 m. gegužės 15 d. nenaudoto gamybos proceso, lėmusio didžiulius maisto produkto sudėties ar struktūros pokyčius, dėl kurių buvo daromas poveikis šio produkto maistinei vertei, medžiagų apykaitai ar susidarė tam tikras nepageidaujamų medžiagų kiekis, metu.
Pagrindimas
Reglamentas dėl naujų maisto produktų turėtų būti taikomas maisto komponentams ar maisto priedams, pagamintiems taikant anksčiau nenaudotas gamybos technologijas, pvz., nanotechnologijas ir nanomokslo principus. Šių medžiagų savybės gali būti visiškai kitokios. Remiantis atsargumo principu, kuris numatomas pagal vartotojų apsaugos nuostatas, būtina atlikti atskirą įvertinimą neatsižvelgiant į ankstesnius standartinius medžiagos naudojimo atvejus arba į nuostatas, pagal kurias išduotas leidimas ją naudoti.
Pakeitimas
17
Pasiūlymas dėl reglamento – iš dalies keičiantis aktas
2 straipsnio 3 dalis
Komisijos siūlomas tekstas
Pakeitimas
3. Prireikus 14 straipsnio 2 dalyje nurodyta tvarka gali būti nustatyta, ar šis reglamentas taikomas konkrečios rūšies maisto produktams.
3. Prireikus 14 straipsnio 3 dalyje nurodyta tvarka gali būti nustatyta, ar šis reglamentas taikomas konkrečios rūšies maisto produktams.
Pakeitimas
18
Pasiūlymas dėl reglamento - iš dalies keičiantis aktas
3 straipsnio 2 dalies a punktas
Komisijos siūlomas tekstas
Pakeitimas
a)„naujais maisto produktais“ laikomi:
a) „naujais maisto produktais“ laikomi maisto produktai, kurie iki 1997 m. gegužės 15 d. nebuvo plačiai naudojami žmonių maistui Bendrijoje, t. y. :
i) maisto produktai, Bendrijoje plačiai nenaudoti žmonių maistui iki 1997 m. gegužės 15 d.;
i) augalinės ar gyvūninės kilmės maisto produktai, jeigu augalai ir gyvūnai, iš kurių gaminami šie maisto produktai, auginami ar veisiami taikant netradicinius, iki 1997 m. gegužės 15 d. komerciškai nenaudotus, auginimo ar veisimo metodus, neskaitant klonavimo, ir
Jeigu maisto produktas naudotas tik kaip papildas ar papildo sudėtinė dalis, to nepakanka įrodyti, kad maisto produktas Bendrijoje plačiai naudotas žmonių maistui iki 1997 m. gegužės 15 d. Tačiau jeigu maisto produktas iki pirmiau minėtos datos buvo naudojamas tik kaip maisto papildas arba kaip sudėtinė maisto papildo dalis, jis ir toliau gali būti teikiamas rinkai tokiai pat naudojimo paskirčiai, nelaikant jo nauju maisto produktu. Kiti kriterijai, kuriais remiantis būtų vertinama, ar maisto produktas Bendrijoje plačiai naudotas žmonių maistui iki 1997 m. gegužės 15 d., skirti iš dalies pakeisti neesmines šio reglamento nuostatas, inter alia ir jas papildyti, priimami taikant 14 straipsnio 3 dalyje nurodytą reguliavimo procedūrą su tikrinimu.
ii) maisto produktai, gaminami naujo, iki 1997 m. gegužės 15 d. netaikyto gamybos proceso, lėmusio didžiulius maisto produkto sudėties ar struktūros pokyčius, dėl kurių buvo daromas poveikis šio produkto maistinei vertei, medžiagų apykaitai ar susidarė tam tikras nepageidaujamų medžiagų kiekis, metu.
ii) augalinės ar gyvūninės kilmės maisto produktai, jeigu augalai ir gyvūnai, iš kurių jie pagaminti, auginami taikant netradicines, iki 1997 m. gegužės 15 d. nenaudotas auginimo technikas; ir
Jeigu maisto produktas naudotas tik kaip papildas ar papildo sudėtinė dalis, to nepakanka įrodyti, kad maisto produktas Bendrijoje plačiai naudotas žmonių maistui iki 1997 m. gegužės 15 d. Tačiau jeigu maisto produktas iki pirmiau minėtos datos buvo naudojamas tik kaip maisto papildas arba kaip sudėtinė maisto papildo dalis, jis ir toliau gali būti teikiamas rinkai tokiai pat naudojimo paskirčiai, nelaikant jo nauju maisto produktu. Kiti kriterijai, kuriais remiantis būtų vertinama, ar maisto produktas Bendrijoje plačiai naudotas žmonių maistui iki 1997 m. gegužės 15 d., skirti iš dalies pakeisti neesmines šio reglamento nuostatas, inter alia, jį papildant, iki šio reglamento taikymo pradžios priimami taikant 14 straipsnio 3 dalyje nurodytą reguliavimo procedūrą su tikrinimu.
iii) maisto produktai, pagaminti naudojant naujus, iki 1997 m. gegužės 15 d. nenaudotus gamybos procesus, sukeliančius maisto produktų sudėties ar struktūros esminius pokyčius, turinčius įtakos jų maistinei vertei, medžiagų apykaitai ar nepageidaujamų medžiagų kiekiui.
Pagrindimas
Bendroji naujo maisto produkto apibrėžtis pateikta 3 straipsnio 2 dalies a punkto i papunktyje. Kitos dvi kategorijos (ii ir iii) yra šios bendros apibrėžties pogrupiai. Kita vertus, a punkto i papunkčio antra pastraipa taikoma visoms 3 straipsnio 2 dalies a punkte nurodytoms kategorijoms. Įgyvendinimo priemonės turėtų būti patvirtintos prieš pradedant taikyti šį reglamentą.
Pakeitimas
19
Pasiūlymas dėl reglamento – iš dalies keičiantis aktas
3 straipsnio 2 dalies b punktas
Komisijos siūlomas tekstas
Pakeitimas
b) „trečiųjų šalių tradicinis maisto produktas“ – tai naujas maisto produktas, turintis saugaus naudojimo trečiojoje šalyje istoriją, o tai reiškia, kad atitinkamas maisto produktas buvo ir yra kurios nors šalies didelės gyventojų grupės bent vienos kartos normalaus maisto raciono dalis.
b) „trečiųjų šalių tradicinis maisto produktas“ – tai naujas maisto produktas, turintis saugaus naudojimo trečiojoje šalyje istoriją, o tai reiškia, kad atitinkamas maisto produktas bent 25 metus buvo ir yra kurios nors šalies didelės gyventojų grupės normalaus maisto raciono dalis.
Pagrindimas
Siekis nustatyti kur kas tikslesnes taisykles, kurios būtų taikomos tradiciniams maisto produktams iš trečiųjų šalių, visiškai pagrįstas. Tačiau pranešėjo siūlomas laikotarpis (50 metų) atrodo per ilgas, ypač todėl, kad kitose su maisto produktais susijusiose nuostatose vienos kartos laikotarpiu tradiciškai laikomas 25 metų laikotarpis (žr. 2006 m. kovo 20 d. Tarybos reglamento (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių 2 straipsnio 1 dalies b punktą).
Pakeitimas
20
Pasiūlymas dėl reglamento – iš dalies keičiantis aktas
3 straipsnio 2 dalies c punktas
Komisijos siūlomas tekstas
Pakeitimas
c) „maisto produkto saugaus naudojimo istorija“ reiškia, kad atitinkamo maisto produkto sauga patvirtinta sudėtiniais duomenimis, naudojimo patirtimi ir nuolatiniu kurios nors šalies didelės gyventojų dalies naudojimu normaliame maisto racione.
c) „maisto produkto saugaus naudojimo istorija“ reiškia, kad atitinkamo maisto produkto sauga patvirtinta sudėtiniais duomenimis, mažiausiai 25 metų naudojimo patirtimi ir nuolatiniu kurios nors šalies didelės gyventojų dalies naudojimu normaliame maisto racione.
Pakeitimas
21
Pasiūlymas dėl reglamento – iš dalies keičiantis aktas
6 straipsnio a punktas
Komisijos siūlomas tekstas
Pakeitimas
a) jei, naudojant jį normaliomis sąlygomis, remiantis turimais moksliniais įrodymais, nekelia pavojaus vartotojų sveikatos saugai;
a) jei, naudojant jį normaliomis sąlygomis, remiantis turimais moksliniais įrodymais, taip pat pritaikius Reglamento (EB) Nr. 178/2002 7 straipsnyje nustatytą atsargumo principą, nekelia pavojaus vartotojų sveikatos saugai;
Pakeitimas
22
Pasiūlymas dėl reglamento - iš dalies keičiantis aktas
6 straipsnio c a punktas (naujas)
Komisijos siūlomas tekstas
Pakeitimas
ca) jeigu pripažįstama, kad jis pagamintas etiškai priimtinomis sąlygomis.
Pagrindimas
Sprendžiant, ar išduoti leidimą pateikti naują maisto produktą į rinką, turi būti sudarytos galimybės atsižvelgti į etinius aspektus. 6 straipsnyje neįvardijus etinių aspektų kaip vieno iš kriterijų, neaišku, ar galima etinius aspektus naudoti kaip teisinį pagrindą išduodant leidimą prekiauti nauju maisto produktu.
Pakeitimas
23
Pasiūlymas dėl reglamento – iš dalies keičiantis aktas
7 straipsnio 2 a dalis (nauja)
Komisijos siūlomas tekstas
Pakeitimas
2a. 2 straipsnio 2a dalyje numatytais atvejais bendra procedūra taikoma neatsižvelgiant į ankstesnį medžiagos, pagamintos įprasto gamybos proceso metu, naudojimą arba į išduotą leidimą ją naudoti.
Pagrindimas
Reglamentas dėl naujų maisto produktų turėtų būti taikomas maisto komponentams ar maisto priedams, pagamintiems taikant anksčiau nenaudotas gamybos technologijas, pvz., nanotechnologijas ir nanomokslo principus. Šių medžiagų savybės gali būti visiškai kitokios. Remiantis atsargumo principu, kuris numatomas pagal vartotojų apsaugos nuostatas, būtina atlikti atskirą įvertinimą neatsižvelgiant į ankstesnius standartinius medžiagos naudojimo atvejus arba į nuostatas, pagal kurias išduotas leidimas ją naudoti.
Pakeitimas
24
Pasiūlymas dėl reglamento – iš dalies keičiantis aktas
7 straipsnio 3 dalis
Komisijos siūlomas tekstas
Pakeitimas
3. Nukrypstant nuo Reglamento (EB) Nr. [bendra procedūra] 7 straipsnio 3 dalies, nuspręsti atnaujinti Bendrijos sąrašą įtraukiant naują maisto produktą, išskyrus trečiųjų šalių tradicinius maisto produktus, galima laikantis šio Reglamento 14 straipsnio 2 dalyje nurodytos reguliavimo tvarkos tais atvejais, kai naujausi moksliniai įrodymai ir nuosavybės teise turimi mokslo duomenys yra apsaugoti pagal 12 straipsnį.
Nukrypstant nuo Reglamento (EB) Nr. [bendra procedūra] 7 straipsnio 3 dalies, nuspręsti atnaujinti Bendrijos sąrašą įtraukiant naują maisto produktą, išskyrus trečiųjų šalių tradicinius maisto produktus, galima laikantis šio Reglamento 14 straipsnio 3 dalyje nurodytos reguliavimo procedūros su tikrinimu tais atvejais, kai naujausi moksliniai įrodymai ir nuosavybės teise turimi mokslo duomenys yra apsaugoti pagal 12 straipsnį.
Pakeitimas
25
Pasiūlymas dėl reglamento – iš dalies keičiantis aktas
8 straipsnio 6 dalis
Komisijos siūlomas tekstas
Pakeitimas
6. Išsamios šio straipsnio įgyvendinimo taisyklės, skirtos iš dalies pakeisti neesmines šio reglamento nuostatas, inter alia ir jas papildyti, priimamos taikant 14 straipsnio 3 dalyje nurodytą reguliavimo procedūrą su tikrinimu.
6. Išsamios šio straipsnio įgyvendinimo taisyklės, skirtos iš dalies pakeisti neesmines šio reglamento nuostatas, inter alia, ir jas papildyti, priimamos taikant 14 straipsnio 3 dalyje nurodytą reguliavimo procedūrą su tikrinimu vėliausiai per šešis mėnesius po šio reglamento taikymo datos .
Pagrindimas
Siekiant užtikrinti visapusišką vartotojų apsaugą, įsigaliojus reglamentui turi būti kuo skubiau parengtos išsamios taisyklės, pagal kurias reglamentuojamas supaprastintos leidimų suteikimo tradiciniams maisto produktams iš trečiųjų šalių tvarkos įgyvendinimas.
Pakeitimas
26
Pasiūlymas dėl reglamento - iš dalies keičiantis aktas
10 a straipsnis (naujas)
Komisijos siūlomas tekstas
Pakeitimas
10a straipsnis
Europos mokslo ir naujųjų technologijų etikos grupės nuomonė
Prireikus Komisija, siekdama gauti Europos mokslo ir naujųjų technologijų etikos grupės nuomonę itin svarbiu naujų technologijų ir mokslo etikos klausimu, gali savo iniciatyva arba paprašius valstybei narei konsultuotis su minėtąja grupe.
Komisija užtikrina, kad ši nuomonė būtų visiems prieinama, pvz., paskelbdama ją specialiame savo tinklavietės puslapyje.
Pagrindimas
Pagrįstais atvejais, (pvz., kai naudojamos nanotechnologijos arba klonavimo technologijos), etikos klausimais turėtų būti konsultuojamasi su Europos mokslo ir naujųjų technologijų etikos grupe. Šių konsultacijų iniciatorė gali būti pati Komisija arba valstybė narė. Siekiant užtikrinti skaidrumą ir ekspertų bei visos visuomenės dalyvavimą, nuomonė turėtų būti skelbiama internete.
PROCEDŪRA
Pavadinimas
Nauji maisto produktai (bendra procedūra)
Nuorodos
COM(2007)0872 – C6-0027/2008 – 2008/0002(COD)
Atsakingas komitetas
ENVI
Nuomonę pateikė
Paskelbimo plenariniame posėdyje data
AGRI
17.1.2008
Nuomonės referentas
Paskyrimo data
Vincenzo Lavarra
11.3.2008
Pakeistas nuomonės referentas
Luis Manuel Capoulas Santos
Svarstymas komitete
27.5.2008
24.6.2008
14.7.2008
Priėmimo data
14.7.2008
Galutinio balsavimo rezultatai
+:
–:
0:
30
0
0
Posėdyje per galutinį balsavimą dalyvavę nariai
Vincenzo Aita, Sergio Berlato, Bernadette Bourzai, Luis Manuel Capoulas Santos, Giovanna Corda, Albert Deß, Gintaras Didžiokas, Konstantinos Droutsas, Constantin Dumitriu, Michl Ebner, Carmen Fraga Estévez, Lutz Goepel, Friedrich-Wilhelm Graefe zu Baringdorf, Esther Herranz García, Lily Jacobs, Elisabeth Jeggle, Heinz Kindermann, Vincenzo Lavarra, Mairead McGuinness, Rosa Miguélez Ramos, Neil Parish, Vincent Peillon, María Isabel Salinas García, Petya Stavreva, Dimitar Stoyanov, Janusz Wojciechowski
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Alejandro Cercas, Esther De Lange, Catherine Neris, Maria Petre, Karin Resetarits, Struan Stevenson, Kyösti Virrankoski
PROCEDŪRA
Pavadinimas
Nauji maisto produktai (bendra procedūra)
Nuorodos
COM(2007)0872 – C6-0027/2008 – 2008/0002(COD)
Pateikimo Europos Parlamentui data
14.1.2008
Atsakingas komitetas
Paskelbimo plenariniame posėdyje data
ENVI
17.1.2008
Nuomonę teikiantis (-ys) komitetas (-ai)
Paskelbimo plenariniame posėdyje data
IMCO
17.1.2008
AGRI
17.1.2008
Pranešėjas (-ai)
Paskyrimo data
Kartika Tamara Liotard
27.2.2008
Svarstymas komitete
27.5.2008
14.7.2008
6.11.2008
Priėmimo data
2.12.2008
Galutinio balsavimo rezultatai
+:
–:
0:
41
0
2
Posėdyje per galutinį balsavimą dalyvavę nariai
Adamos Adamou, Georgs Andrejevs, Margrete Auken, Pilar Ayuso, Irena Belohorská, Johannes Blokland, John Bowis, Frieda Brepoels, Hiltrud Breyer, Martin Callanan, Dorette Corbey, Magor Imre Csibi, Chris Davies, Avril Doyle, Mojca Drčar Murko, Jill Evans, Anne Ferreira, Matthias Groote, Françoise Grossetête, Satu Hassi, Gyula Hegyi, Jens Holm, Holger Krahmer, Urszula Krupa, Riitta Myller, Miroslav Ouzký, Vladko Todorov Panayotov, Vittorio Prodi, Frédérique Ries, Dagmar Roth-Behrendt, Guido Sacconi, Daciana Octavia Sârbu, Richard Seeber, Salvatore Tatarella, Antonios Trakatellis, Evangelia Tzampazi
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Iles Braghetto, Bairbre de Brún, Christofer Fjellner, Johannes Lebech, Kartika Tamara Liotard, Renate Sommer, Bart Staes
Pateikimo data
18.12.2008
