19.7.2006
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
dėl mokesčių lengvatų priemonių siekiant skatinti elektros priemonių perdirbimą
Pasiūlymas dėl Europos Parlamento rezoliucijos dėl mokesčių lengvatų priemonių siekiant skatinti elektros priemonių perdirbimą
Europos Parlamentas ,
A.
atsižvelgdamas į tai, kad elektros prietaisų (techninės įrangos, biuro įrangos, kt.) gamintojai pateikia į rinką vis modernesnius produktus, tačiau kuriuose galima pakeisti tik nedaugelį detalių, o elektros prietaisų taisymo įmonėms suteikia nedaug leidimų taisyti prietaisus, todėl daugeliu atvejų vietoj to, kad pakeistų detalę, vartotojai turi pakeisti sugadinta prekę nauja,
B.
kadangi taisymo įmonių, kurių veiklos rezultatai blogėja, vadovai yra priversti jas reorganizuoti ir atleisti iš darbo darbuotojus arba uždaryti įmones,
C.
kadangi prietaisas, kurio negalima pataisyti, savaime tampa niekam tikusiu daiktu, kuriam sunku rasti tinkama vietą, nes jis būna pagamintas iš įvairių medžiagų, kurios turi būti pašalinamos taikant skirtingus kriterijus,
D.
kadangi net dėl šio aspekto kyla daug išlaidų ir kartais sunku rasti sprendimą,
1.
ragina Komisiją parengti elektros prietaisų atliekų perdirbimo programą, kuria, taikant naujas nuostatas ir ekonomines priemones, būtų remiamos įmonės, kurios ketina perdirbti priemones, taisymo įmonės būtų skatinamos keisti savo veiklą ir tapti perdirbimo įmonėmis, o toks pasikeitimas būtų naudingas aplinkai ir aplinkosaugai;
2.
ragina Komisiją padėti prietaisų taisymo įmonėms išlikti ir išsaugoti tas darbo vietas, kurias, vystant prietaisų perdirbimo ir šalinimo veiklą, reikėtų kurti iš naujo.
