Klausimas, į kurį atsakoma žodžiu, Nr. O-000010/2012
Tarybai
Darbo tvarkos taisyklių 115 straipsnis
Jean Lambert
,
Raül Romeva i Rueda
,
Judith Sargentini
,
Rui Tavares
,
Ulrike Lunacek
,
Hélène Flautre
,
Franziska Keller
,
Michail Tremopoulos
Verts/ALE frakcijos vardu Tema: Migrantų ir prieglobsčio prašytojų padėtis Graikijoje
Europos Teisingumo Teismas ir Europos žmogaus teisių teismas, atsižvelgdami į tai, kaip Graikijoje daugybę kartų buvo elgiamasi su prieglobsčio prašytojais, nustatė, kad ši šalis yra pažeidusi pagrindines teises. 2010 m. rugsėjį Graikija pateikė Komisijai savo nacionalinį prieglobsčio ir migracijos kontrolės planą, pagal kurį ES paragino Graikiją ateinančių trejų metų laikotarpiu skirti finansinius išteklius (nuolatinius ir susidarius nenumatytai padėčiai), reikalingus su imigracijos srautų sistema susijusiai infrastruktūrai ir paslaugoms, praktinei patirčiai ir mokymams, jos priežiūrai ir kokybės vertinimui užtikrinti, be to, turi būti skirtas skubus finansavimas pereinamajam prieglobsčio prašymo proceso etapui įgyvendinti ir pirmiesiems patikros ir priėmimo centrams įkurti.
Po pusantrų metų humanitarinė padėtis Evro regione, per kurį prieglobsčio prašytojai ir migrantai atvyksta į Europą, toliau kelia didžiulį susirūpinimą: žmonės netenka gyvybės, nepaisoma jų pagrindinių teisių, o vaikai laikomi pasibaisėtinomis sąlygomis. Nežiūrint į tai, Graikija sparčiai militarizavo Graikijos ir Turkijos pasienį ir pradėjo pasienyje statyti užtvarą ir kasti griovį, nors, pvz., migrantams skirtų priėmimo centrų statyba gerokai atsilieka nuo tvarkaraščio. Panašu, kad Graikijos valdžios institucijos susiduria su problemomis panaudodamos lėšas, skirtas jos prieglobsčio sistemai gerinti.
1. Kokio dydžio finansavimą valstybės narės teikia Graikijai prieglobsčio ir migracijos kontrolės tikslu? Iš kokių lėšų skiriamas šis finansavimas ir pagal kokias priemones?
2. Kokių veiksmų ketina imtis Taryba siekdama užtikrinti, kad Graikijos valdžios institucijos naudotų turimus išteklius priėmimo pajėgumams gerinti ir kad žmonėms, kuriems būtina tarptautinė apsauga, būtų užtikrinta aukštesnius standartus atitinkanti pagalba?
