KLAUSIMAS ŽODŽIU H-0413/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Antonio Cancian
Tarybai
Tema: Religinių simbolių eksponavimas viešose vietose
2009 m. lapkričio 3 d. Europos Žmogaus Teisių Teismas patenkino italų ir suomių kilmės pilietės skundą, kuriuo siekiama pašalinti nukryžiuotąjį iš mokyklų. Panašių atvejų pasitaikė Ispanijoje, Vokietijoje, Prancūzijoje ir Italijoje, kur 1988 m. aukščiausiasis administracinis teismas nusprendė, kad nukryžiuotasis „yra ne tik katalikų religijos simbolis, bet taip pat ir vertybė, nepriklausanti konkrečiai konfesijai“. Ar Taryba mano, kad, vadovaujantis Strasbūro teismo principu, gali kilti abejonių dėl visų religinių ir kultūrinių simbolių, netgi dėl Europos vėliavos, kuri kelia asociacijų su katalikiškaisiais Marijos simboliais, eksponavimo viešose vietose teisėtumo?
