7.4.2008
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Salvador Garriga Polledo
dėl Europos Sąjungos jaunimo asamblėjos
Pasiūlymas dėl Europos Parlamento rezoliucijos dėl Europos Sąjungos jaunimo asamblėjos
Europos Parlamentas,
–
atsižvelgdamas į Darbo tvarkos taisyklių 113 straipsnį,
A.
kadangi tikslinga, kad Europos Sąjungos jaunimas būtų skatinamas integruotis ir perimti Bendrijos dvasią ir valstybėms narėms bendrus europinius idealus,
B.
kadangi vienas iš būdų, kaip jaunimas gali būti integruojamas ir perimti Bendrijos dvasią, – nuo mažų dienų pratinti vadovautis vienijančiomis schemomis, nes tai vėliau skatins valstybių sambūvį,
C.
atsižvelgdamas į tai, kad dalyvavimas asamblėjos veikloje padės įvairios kilmės ir įvairių tautybių jaunimui, susirinkusiam drauge pamąstyti, geriau suprasti vieniems kitus;
D.
kadangi sutelkus įvairios kilmės Bendrijos jaunimą drauge veikti asamblėjoje bus padėtas būsimo poreikio burtis į asociacijas pagrindas,
1.
ragina Europos Sąjungą surengti Europos Sąjungos jaunimo asamblėją;
2.
ragina, kad minėtoji asamblėja būtų tikra susitikimų, per kuriuos Bendrijos mastu būtų svarstomi valstybių narių jaunimo siekiai ir troškimai ir dėl jų būtų tariamasi, vieta;
3.
rekomenduoja, kad surengti Europos Sąjungos asamblėją būtų išskirtinė Bendrijos institucijų kompetencija.
