Kryžkelėje atsidūrusio Irano žmonėms – ES paramos žodžiai
2009 m. rinkimai
Institucijos
2009-06-23 - 18:02
Protestuotojai nepabūgo riaušių policijos pajėgų. Teheranas, 2009 m. birželio 20 d. ©BELGA/EPA/HANIF/DEMOTIX IMAGES Jau dešimt dienų pasaulis neatitraukdamas akių stebi per Teheraną po rinkimų nuvilnijusią protestų bangą. Šimtai tūkstančių į gatves išėjusių iraniečių – didžiausias iššūkis režimui, valdančiam nuo 1979 m. šeichą nuvertusios revoliucijos. Vakarai pasmerkė susidorojimą su protestuotojais ir žiniasklaidos laisvės apribojimą. „Mūsų moralinė pareiga – neužsimerkti prieš tai, kas vyksta“, – pabrėžė Europos Parlamento pirmininkas Hans-Gert Pöttering.
Nors tikslių duomenų apie „Irano krizės“ metu žuvusių ir nukentėjusių skaičių nėra, internete išplitę studentės Nedos Salehi Agha-Soltan žūties vaizdai nepalieka iliuzijų dėl Irano režimo ketinimų bet kokia kaina sustabdyti protestus rimtumo. Pasipriešinimo simboliu tapusios merginos žūtis tik dar labiau sustiprino prezidento Mahmudo Ahmadinedžado oponentų ryžtą.
Irano valdžiai uždraudus užsienio žiniasklaidai sekti šalyje rengiamus protestus, internetu platinama informacija tapo vienu svarbiausių žinių iš Irano šaltiniu.
ES smerkia susidorojimą su protestuotojais ir žurnalistais
ES lyderiai pasmerkė žmonių aukas atnešusį susidorojimą su protestuotojais ir žiniasklaida. Kalbėdamas ES Vadovų Tarybos susitikime, EP pirmininkas Hans-Gert Pöttering išreiškė susirūpinimą dėl prievartos naudojimo bei išraiškos ir susirinkimų teisės apribojimų. „ES negali ignoruoti įspūdingos pilietinės visuomenės mobilizacijos Teherano ir kitų miestų gatvėse“, – sakė jis, primindamas, kad rinkimų rezultatus atmeta ne nedidelis elitas, bet didelė reformatorius palaikanti visuomenės dalis.
Europos Parlamento delegacijos santykiams su Iranu pirmininkės Angelikos Beer nuomone, ES turėtų palaikyti Irano opozicijos ir žmonių raginimą surengti naujus rinkimus. „Irano žmonių negalime palikti vienų“, – sako politikė. Pasak jos, kryžkelėje atsidūręs Iranas gali paskęsti už laisvę kovojančių žmonių kraujyje arba pasukti atsivėrimo pasauliui keliu.
„Tikiuosi, kad protestuotojai nenusileis. Po to, kas įvyko, padėtis negali nepasikeisti. Valdžia negalės atlaikyti visuomenės ir tarptautinės bendruomenės spaudimo“, – mano delegacijos pirmininkės pavaduotoja Christa Prets.
Anot europarlamentarės, Iranas pateko į aklavietę, iš kurios neįmanoma pajudėti tol, kol ajatola Ali Khamenei nesuvoks, kad galbūt vertėtų surengti naujus rinkimus, kuriuose dalyvautų du nauji kandidatai. Christos Prets nuomone, jei Irano valdžia šaudys į savo šalies piliečius, ji turi susilaukti „tarptautinių pasekmių“.
Irano valdžia ir visuomenė
Ajatola Ali Khamenei: dvasinis vadovas nuo 1989 m. iki gyvos galvos
Mahmoud Ahmadinejad: prezidentas nuo 2005 m.
Hossein Mousavi: buvęs premjeras, opozicijos lyderis
Jaunimas: pusė iš 71 mln. Irano gyventojų jaunesni nei 25 m., dviems trečdaliams mažiau nei 30 m.
20090619STO57314 Europos Vadovų Tarybos išvados [pdf] EP pirmininko pasisakymai EP rezoliucija dėl Roksanos Saberi EP delegacija santykiams su Iranu
LT
1
PHOTO
20090611PHT57040.jpg
LT
2
LINK
http://www.consilium.europa.eu/uedocs/cms_data/docs/pressdata/LT/ec/108648.pdf
LT
3
LINK
/president/defaulten.htm?speeches
LT
5
LINK
/activities/delegations/homeDel.do;jsessionid=3E7A0F3C4967313C25C1F675C02BAC0C.node1?language=LT&body=D-IR
-//EP//TEXT TA P6-TA-2009-0391 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
