10/09/2004
SPRENDIMO PASIŪLYMAS
pagal Darbo tvarkos taisyklių 175 straipsnį
pateiktas Pirmininkų sueigos vardu
dėl laikinojo komiteto išsiplėtusios ES politikos iššūkių ir 2007–2013 m. biudžetinių priemonių klausimams spręsti įsteigimo
Sprendimas dėl laikinojo komiteto išsiplėtusios ES politikos iššūkių ir 2007–2013 m. biudžetinių priemonių klausimams spręsti įsteigimo
Europos Parlamentas ,
–
atsižvelgdamas į savo Darbo tvarkos taisyklių 175 straipsnį,
–
atsižvelgdamas į Pimininkų sueigos 2004 m. rugsėjo ... d. pasiūlymą įsteigti laikinojo komiteto išsiplėtusios ES politikos iššūkių ir 2007–2013 m. biudžetinių priemonių klausimams spręsti įsteigimo,
–
atsižvelgdamas į savo 2004 m. balandžio 22 d. rezoliuciją dėl mūsų bendros ateities kūrimo: išsiplėtusios ES politikos iššūkiai ir 2007–2013 m. biudžetinės priemonės,
–
atsižvelgdamas į Komisijos komunikatą Mūsų bendros ateities kūrimas: išsiplėtusios ES politikos iššūkiai ir 2007–2013 m. biudžetinės priemonės Kom (2004)101, 2004 m. vasario 28 d. ,
–
atsižvelgdamas į Komisijos komunikatą 2007–2013 m. finansinės perspektyvos Kom (2004)487, 2004 m. liepos 14 d. ,
–
atsižvelgdamas į poreikį surinkti ir suderinti įvairių su šia sritimi susijusių komitetų nuomones ir suteikti Biudžeto komitetui įgaliojimus vesti derybas su Taryba dėl naujo tarpinstitucinio susitarimo, į kurį įtraukta finansinė perspektyva.
1.
Nusprendė įsteigti laikinąjį komitetą ir suteikti jam šiuos įgaliojimus:
a)
apibrėžti EP politinius prioritetus būsimos finansinės perspektyvos atžvilgiu tiek teisėkūros, tiek biudžeto sudarymo aspektu;
b)
pasiūlyti šiuos prioritetus atitinkančius būsimos finansinės perspektyvos metmenis;
c)
parengti Europos Sąjungos išlaidoms 2007–2013 m. laikotarpiu skirtinų finansinių išteklių sąmatą;
d)
pasiūlyti orientacines įvairių finansinės perspektyvos pozicijų sumas, atsižvelgiant į savo politikos prioritetus ir pasiūlytą planą;
2.
Nusprendė, kad siekiant suformuoti EP derybinę poziciją laikinasis komitetas turi pateikti Europos Parlamentui galutinį pranešimą prieš Europos Vadovų Tarybai priimant bendrąją poziciją;
3.
Primena, kad specialieji biudžeto paskirstymo ir teisės aktų pasiūlymai bus svarstomi atitinkamuose komitetuose pagal EP darbo tvarkos taisyklių 6 priedą;
4.
Nusprendė, kad laikinąjį komitetą sudarys 50 narių.
