EP pagerbė Viduržemio jūroje žuvusių migrantų atminimą
Institucijos
2009-04-01 - 15:52
Trečiadienį Briuselyje prasidėjusioje Europos Parlamento plenarinėje sesijoje deputatai tylos minute pagerbė Viduržemio jūroje žuvusių migrantų atminimą. Praėjusį sekmadienį prie Libijos krantų nuskendus laivui, plukdžiusiam nelegalius migrantus, žuvo daugiau kaip 300 žmonių.
„Didelis skaičius pabėgėlių, kurie nuskęsta ar žūva bandydami pasiekti ES, paverčia Viduržemio jūrą didelėmis kapinėmis po atviru dangumi“, – posėdyje sakė EP pirmininkas Hans-Gert Pöttering. Jo teigimu, reikia europinių sprendimų, kad tokios tragedijos nepasikartotų.
Trečiadienį Europos Komisija perskaitys atitinkamą pareiškimą europarlamentarams. Tuo tarpu kai kurie EP nariai ragina sustiprinti ES sienų apsaugos agentūros FRONTEX galias kovojant su nelegalių migrantų gabenimu laivais.
20090331IPR53008 Sesijos apžvalga: 2009 m. balandžio 1-2 d. EP plenarinė sesija Briuselyje
-//EP//TEXT IM-PRESS 20090318BRI52118 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
