P6_TA(2005)0120
Rumunijos paraiška dėl narystės ES ***
A6-0083/2005
Europos Parlamento teisėkūros rezoliucija dėl Rumunijos paraiškos tapti Europos Sąjungos nare (AA1/2/2005 – C6-0086/2005 – 2005/0902(AVC))
(Pritarimo procedūra)
Europos Parlamentas
, –
atsižvelgdamas į Rumunijos paraišką tapti Europos Sąjungos nare,
–
atsižvelgdamas į Tarybos pateiktą prašymą dėl pritarimo pagal ES sutarties 49 straipsnį ( C6-0086/2005 ),
–
atsižvelgdamas į Komisijos nuomonę (KOM(2005)0055),
–
atsižvelgdamas į Rumunijos stojimo į Europos Sąjungą sutarties projektą,
–
atsižvelgdamas į pasikeitimą laiškais tarp Europos Parlamento pirmininko ir Tarybos pirmininko dėl visiško Europos Parlamento dalyvavimo bet kokiame svarstyme dėl vienos iš Stojimo sutarties apsaugos nuostatų pritaikymo,
–
atsižvelgdamas į 2005 m. balandžio 13 d. Europos Parlamento rezoliuciją dėl Bulgarijos ir Rumunijos stojimo finansinių pasekmių Priimti tekstai, P6_TA(2005)0116.
,
–
atsižvelgdamas į Darbo tvarkos taisyklių 75 straipsnį ir 82 straipsnio 6 dalį,
–
atsižvelgdamas į Užsienio reikalų komiteto rekomendaciją ( A6-0083/2005 ),
A.
kadangi į ES stojančių valstybių priėmimo sąlygos ir dėl jų stojimo atsirandantys pakeitimai yra išdėstyti stojimo sutartyje ir kadangi dėl kiekvieno svarbaus šios sutarties pakeitimo reikėtų konsultuotis su Europos Parlamentu;
B.
kadangi Taryba ir Komisija turi visapusiškai įtraukti Europos Parlamentą į tolesnius veiksmus po Rumunijos stojimo proceso ir sprendimų priėmimą tais atvejais, jei Rumunijai stojant būtų taikomi stojimo sutartyje numatyti apsaugos straipsniai;
C.
kadangi prieš šį pritarimą abi biudžeto valdymo institucijos susitarė į stojimo sutartį įtraukti finansinį paketą ir priimti deklaraciją dėl jo pasekmių biudžetui ir institucijoms;
1.
duoda savo pritarimą dėl Rumunijos paraiškos tapti Europos Sąjungos nare;
2.
paveda Pirmininkui perduoti Parlamento poziciją Tarybai ir Komisijai bei valstybių narių ir Rumunijos vyriausybėms ir parlamentams.
