Klausimas, į kurį atsakoma žodžiu, Nr. O-000107/2011
Komisijai
Darbo tvarkos taisyklių 115 straipsnis
Josefa Andrés Barea
,
Kriton Arsenis
,
Luis Manuel Capoulas Santos
,
Estelle Grelier
,
Iliana Malinova Iotova
,
Guido Milana
,
Ulrike Rodust
,
Antolín Sánchez Presedo
,
Catherine Trautmann
S&D frakcijos vardu Tema: Kylančios naftos kainos ir parama žvejams
Per pastaruosius dvejus metus išaugusios naftos kainos turėjo didelės įtakos žuvininkystės sektoriaus veiklos išlaidoms. Naftos kaina padidėjo nuo 37 JAV dolerių 2009 m. pradžioje iki daugiau nei 100 JAV dolerių 2011 m. pradžioje. Dėl padidėjusių veiklos išlaidų žvejai susidūrė su dideliais sunkumais, ypač smulkūs ir smulkiąja žvejyba besiverčiantys pakrančių žvejai, taip pat iš atokių uostų veiklą vykdantys žvejai.
Komisija į paskutinįjį naftos kainos piką 2007 m. sureagavo priimdama de minimis reglamentą, pagal kurį valstybėms narėms buvo leista remti žvejybos įmones maksimalia 30 000 eurų suma per trejus metus. Pagal šį reglamentą valstybėms narėms leidžiama palengvinti naštą, patiriamą dėl naftos kanos didėjimo.
Kaip Komisija planuoja padėti Europos žuvininkystės sektoriui ir remti jį kylant naftos kainoms ir didelius žvejybos laivynus turinčioms šalims šiuo metu turint finansinių sunkumų?
Kaip Komisija vertina dabartinio de minimis reglamento rezultatus turint mintyje jo poveikį Europos žvejų ekonominei būklei ir jūrų aplinkai? Kaip juo pasinaudojo įvairios valstybės narės?
Ar Komisija tebemano, jog dabartinė 30 000 eurų riba yra tinkama? O gal būtų tikslinga pakeisti šią sumą į maksimalią sumą, kuri nedarytų poveikio valstybių narių tarpusavio prekybai ir negalėtų iškraipyti konkurencijos ar pakenkti aplinkos ir socialinės srities tvarumui bei mūsų įsipareigojimams pagal Jūrų strategijos pagrindų direktyvą?
