Plenarinė sesija: ketvirtadienis
Institucijos
2006-12-01 - 14:26
Raginama plėsti kovos su AIDS finansavimą
Plenarinėje sesijoje parlamentarai priėmė sprendimą dėl naujos septynmetės ES mokslinių tyrimų programos, remsiančios europinį bendradarbiavimą mokslo ir tyrimų srityje, finansavimo. Deputatai patvirtino pranešimus dėl Bulgarijos ir Rumunijos stojimo, pasveikindami po mėnesio ES narėmis tapsiančias valstybes. Jie tai pat paragino didinti kovos su ŽIV/AIDS finansavimą ir patvirtino fejerverkų saugumo standartus.
Ne paslaptis, jog ES atsilieka nuo JAV ir Azijos mokslinių tyrimų ir technologinės plėtros srityje. Europos Parlamentas ne kartą pasisakė už didesnes ES ir jos narių investicijas į tyrimus ir inovacijas.
Septintoji mokslinių tyrimų programa
Patvirtinus 7-ąją mokslinių tyrimų ir technologinės plėtros programą, Europa žengė žingsnį į priekį mokslinių tyrimų srityje. Kone 55 mln. eurų biudžetas šios srities finansavimą padidins 40 proc., taigi ji sulauks didžiausio ES finansavimo po bendros žemės ūkio politikos ir struktūrinės paramos.
Programa rems mokslininkų ir tyrimo įstaigų bendradarbiavimą, mokslininkų apmokymą ir infrastruktūros plėtrą, finansuos Jungtinį mokslinių tyrimų centrą bei naujai įkurtą Europos mokslinių tyrimų tarybą. Dėl programos derėdamasis su Taryba, EP didžiausią dėmesį skyrė biudžetui, prioritetinėms sritims (energetika, sveikatos apsauga) bei etiniams klausimams, nepritardamas klonavimui.
Bulgarijos ir Rumunijos stojimas
Priimdami galutines rezoliucijas dėl Bulgarijos ir Rumunijos, parlamentarai pritarė šių valstybių stojimui į ES. Abi šalys paragintos tęsti reformas. Bulgarijos institucijos raginamos didinti skaidrumą ir su organizuotu nusikalstamumu kovojančių policijos pareigūnų skaičių, gerinti klimatą užsienio investicijoms.
Rumunija turėtų užtikrinti pakankamą tautinių mažumų teisių apsaugą, suaktyvinti kovą su korupcija, įgyvendinti ES teisę maisto produktų saugumo srityje, plėsti gebėjimus įsisavinti ES teikiamas žemės ūkio subsidijas.
ŽIV ir AIDS
Pasaulyje gyvena apie 40 mln. ŽIV užsikrėtusių žmonių – šiemet juo užsikrėtė virš 4 mln. suaugusiųjų ir vaikų. Nors 95 proc. užsikrėtusiųjų gyvena besivystančiose šalyse, ŽIV infekuotų žmonių skaičius daugumoje Europos šalių nuolat auga.
Prieš pat Pasaulinę AIDS dieną EP priėmė rezoliuciją, raginančią Europos Komisiją iki 1 mlrd. eurų padidinti įnašą į pasaulinį kovos su ŽIV/AIDS, maliarija ir tuberkulioze fondą. Europarlamentarai pabrėžė tyrimų, prevencijos kampanijų, sveikatos apsaugos specialistų mokymo, švietimo ir naujų vakcinų kūrimo svarbą.
Pirotechnika ir fejerverkai
EP didele balsų dauguma patvirtino naujus saugumo standartus, turinčius sumažinti dėl fejerverkų naudojimo kylančių nelaimingų atsitikimų skaičių. Iš kasmet nukenčiančių 45 tūkst. asmenų dauguma yra vaikai ir paaugliai.
Naujos taisyklės numato bendrus ES standartus ir sukuria vieningą europinę klasifikaciją, kuri remiasi sprogmenų pavojingumu ir leistinu vartotojų amžiumi. Taigi, saugiausi pirmos kategorijos fejerverkai galės būti naudojami vyresnių nei 12 m. amžiaus vaikų, trečiosios – tik suaugusiųjų, ketvirtosios – tik pirotechnikos specialistų. Standartai visoje ES turėtų įsigalioti ne vėliau kaip per trejus metus.
20061201STO00856 ES mokslinių tyrimų programai – 55 milijardai eurų EP ragina veiksmingiau stabdyti AIDS plitimą Bulgarija ir Rumunija paragintos tęsti reformas po įstojimo į ES EP patvirtino sprogmenų pardavimo taisykles
LT
1
PHOTO
20061130PHT00846.jpg
-//EP//TEXT IM-PRESS 20061129IPR00712 0 NOT XML V0//LT
-//EP//TEXT IM-PRESS 20061129IPR00714 0 NOT XML V0//LT
-//EP//TEXT IM-PRESS 20061129IPR00711 0 NOT XML V0//LT
-//EP//TEXT IM-PRESS 20061129IPR00713 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
