Stokholmo programa: pusiausvyros tarp laisvės ir saugumo paieškos
Piliečių teisės
2009-11-19 - 18:21
Parlamentarai diskutavo apie tai, kur brėžti brūkšnį tarp visuomenės saugumo ir individo teisių ES turi rasti tinkamą pusiausvyrą tarp saugumo užtikrinimo ir pagrindinių teisių apsaugos, pabrėžė į šią savaitę vykusį Jungtinį parlamentinį posėdį susirinkę europarlamentarai ir nacionalinių parlamentų atstovai. Jų dėmesio centre buvo naujoji Stokholmo programa, kuria siekiama tobulinti bendradarbiavimą piliečių teisių, demokratinės atskaitomybės bei saugumo užtikrinimo srityse. Šios programos prioritetus Europos Parlamentas aptars kitą savaitę rengiamoje plenarinėje sesijoje Strasbūre.
Antradienį Briuselyje surengtame Europos Parlamento ir nacionalinių parlamentų susitikime pavadinimu „Pilietinės Europos kūrimas“ kalbėta apie glaudesnį ES šalių bendradarbiavimą teisminiuose reikaluose, išlaikant skirtingas nacionalines tradicijas ir užtikrinant žmogaus teises.
Gruodžio 1-ąją įsigaliojus Lisabonos sutarčiai, plėsis EP ir nacionalinių parlamentų vaidmuo laisvės, saugumo ir teisingumo klausimuose.
Lisabona: europiečių teisių sąvadas
Piliečių laisvių komiteto pirmininkas Juan Fernando López (Socialistų ir demokratų aljansas, Ispanija) pabrėžė, jog Lisabonos sutartis ir jos Pagrindinių teisių chartija „išplės ir praturtins“ valstybių narių konstitucijose įtvirtintas teises ir piliečių apsaugos lygį.
„Nacionalinės teisės Europos Sąjungoje niekur nepranyksta“, – kalbėjo jis, pabrėždamas „naujos kartos teisių“ svarbą, ypač bioetikos ir naujų technologijų srityse.
Pasitikėjimo klausimas
Bendros politikos plėtojimą stabdo abipusio pasitikėjimo kitų valstybių institucijų sprendimais stoka, tvirtino parlamentarai.
Pasak Švedijos parlamento nario Anti Avsan, „administracinių nutarimų kokybė gali skirtis, todėl svarbu pabrėžti teisinio tikrumo ir garantijų būtinybę“. Vis dėlto jis pripažino, kad „natūralus žingsnis būtų panaikinti exequatur procedūrą“, siekiant palengvinti abipusį teismo sprendimų pripažinimą.
„Abipusis pripažinimas išliks kertiniu akmeniu“, – pabrėžė Teisingumo komisaras Jacques Barrot, o Švedijos teisingumo ministrė Beatrice Ask pabrėžė, jog Europos sąjungos narės „turės remtis viena kita“.
Laisvės ir saugumo dilemos
Susitikimo dalyviai pabrėžė, jog būtina rasti pusiausvyrą tarp saugumo didinimo ir pagrindinių teisių užtikrinimo. Sakykime, keičiantis duomenimis kovoje su tarptautiniu nusikalstamumu privalu užtikrinti žmogaus teisę į privatumą, asmeninių duomenų ir pagrindinės teisių apsaugą.
„Vieniems iš mūsų svarbiau kova su terorizmu, kitiems – pagrindinių teisių užtikrinimas“, – kalbėjo europarlamentaras Simon Busuttil (Europos liaudies partija, Malta).
Europa neturi tapti tvirtove
Kai kurie prelegentai išreiškė savo nuogąstavimus dėl galimo ES virsmo savo sienas užsklendžiančia „Europos tvirtove“ ar net „Europos bunkeriu“. „Imigracijos klausimas kartu yra ir žmogaus teisių klausimas, – kalbėjo Graikijos parlamentaras Dimitrios Papedimoulis. – Dažnai remiantis saugumo sumetimais jų teisių nepaisoma“.
Lenkijos parlamento narys Zbigniew Cichoń priminė, jog prieš 20-metį suskaldymą įveikusi Europa „turėtų būti atsargesnė ir nestatyti naujos sienos“. “Dažnai išsiuntimas iš šalies turi tragiškas pasekmes ne tik pačiam asmeniui, bet ir visai jo šeimai“, – apgailestavo parlamentaras.
Europos Parlamentas dėl Stokholmo programos balsuos kitą savaitę Strasbūre rengiamoje plenarinėje sesijoje. Europos Sąjungos šalių ir vyriausybių vadovai šią programą rengiasi tvirtinti gruodį Briuselyje vyksiančio Europos Tarybos susitikimo metu.
Stokholmo programa
ES šalių policijos, teisingumo ir muitinių veiklos derinimą ir bendradarbiavimą prieglobsčio, migracijos ir vizų politikos srityse 2010-2014 m. apibrėšianti programa
Pagrindinis Tamperės ir Hagos programas tęsiančio bendradarbiavimo tikslas – pilietinės ir solidarios Europos kūrimas
20091113STO64424 Plačiau apie susitikimą Susitikimo medžiaga Efektyvesnis bendradarbiavimas teisingumo ir vidaus reikalų srityje Stokholmas: kibernetiniai nusikaltimai, kalinių teisės, tos pačios lyties poros Švedijos pirmininkavimas ir Stokholmo programa
LT
1
EUROPARL-TV
http://www.europarltv.europa.eu/swf/EmbedPlayer.swf?vid=7cf00e78-7475-4c01-b8c0-e1bfd6ee6021&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
3
LINK
/webnp/cms/lang/lt/pid/1209
LT
6
LINK
http://www.se2009.eu/en/the_presidency/about_the_eu/justice_and_home_affairs/1.1965
-//EP//TEXT IM-PRESS 20091116IPR64527 0 NOT XML V0//LT
-//EP//TEXT IM-PRESS 20090925STO61219 0 NOT XML V0//LT
-//EP//TEXT IM-PRESS 20091109IPR64077 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
