KLAUSIMAS ŽODŽIU H-0815/06
Vyriausybės valandai 2006 Spalio mėnesio sesijoje
pagal 109 Darbo tvarkos taisyklių straipsnį
pateikė
Danutė Budreikaitė
Tarybai
Tema: Dėl Ignalinos atominės elektrinės darbo pratęsimo
Lietuva prie Stojimo į Europos Sąjungą sutarties pasirašė Protokolą Nr.4 Dėl Ignalinos atominės elektrinės Lietuvoje. Pagal šį protokolą Lietuva įsipareigojo Ignalinos atominės elektrinės I bloką galutinai sustabdyti iki 200 5m., o II bloką - 2009 metais. Nepažeidžiant šio įsipareigojimo, jei Lietuvoje sutriktų energijos tiekimas iki 2012 m. gruodžio 31 d., pagal Stojimo akto 37 str. galioja bendroji apsaugos sąlyga.
Pastarųjų metų Ukrainos ir Rusijos energetikos krizė, liepos mėn. nutrauktas naftos tiekimas Lietuvai iš Rusijos, motyvuojant techninėmis problemomis, taikomomis tik Lietuvai, neieškant abipusio naudingo sprendimo, stringantis elektros tilto tarp Lietuvos ir Lenkijos projektas, ES bendrosios energetikos politikos ir bendrų energetinių tinklų (elektros, dujų) neturėjimas ir ES valstybių narių solidarumo trūkumas kelia Lietuvai grėsmę būti izoliuotai nuo energijos išteklių tiekėjų. Didėja priklausomybė nuo Rusijos, grasinančios savo energetinius išteklius nukreipti į kitas šalis.
Ar, esant tokiai neapibrėžtai situacijai, Lietuva galėtų pasinaudoti Stojimo akto 37 straipsniu ir pratęsti Ignalinos atominės elektrinės darbą, iki tai leidžia saugumo standartai ir bus išspręstos Lietuvos energetinės problemos?
