DSAS
Pristatymas ir kompetencijos sritys
Delegacija ryšiams su Pietų Azijos šalimis sudaryta iš ankstesnės Delegacijos ryšiams su Pietų Azijos regioninio bendradarbiavimo asociacija (SAARC). Ji skirta ryšiams su visomis SAARC šalimis, išskyrus Indiją, t. y. Bangladešu, Butanu, Šri Lanka, Maldyvais, Nepalu ir Pakistanu, palaikyti. ES santykiai su šiomis šalimis grindžiami skirtingais teisiniais pagrindais: 1976 m. pasirašytas EB ir Pakistano komercinio bendradarbiavimo susitarimas, o 2001 m. – atnaujintas EB ir Bangladešo prekybos ir bendradarbiavimo susitarimas. Nors šiuose susitarimuose ne visuomet aiškiai numatomas parlamentinis aspektas, teisės aktų leidėjų dialogas vyksta reguliariai, dažniausiai EP delegacijos iniciatyva: nuo 1981 m. surengta daugiau kaip 35 tarpparlamentiniai susitikimai. Ši veikla suteikė galimybę išreikšti su demokratija ir žmogaus teisėmis susijusius EP prioritetus, taip pat padėjo EP atlikti savo užduotį – išreikšti informacija pagrįstą nuomonę, kai to reikalaujama sutartyse, pvz., apie su prekyba susijusius susitarimus, kai reikia Parlamento pritarimo.
20071218DDE16045