Pirmadienį sesijoje: energetika ir transportas
Institucijos
2007-09-25 - 13:34
Vėluojančių traukinių keleiviai sulauks kompensacijų
Pirmąją antrosios rugsėjo plenarinės sesijos dieną europarlamentarai diskutavo dėl atsinaujinančių energetikos šaltinių bei aptarė vadinamąjį trečiąjį geležinkelių paketą, apimantį ir kompensacijų traukinių keleiviams klausimą. Vakar taip pat buvo išrinkti trys 2007 m. Sacharovo premijos finalininkai. EP pirmininkas H.-G. Pöttering išreiškė Parlamento solidarumą ir užuojautą prieš karinį režimą protestuojantiems Birmos žmonėms.
H.-G. Pöttering paskelbus tylos minutę, buvo pagerbtas neseniai miręs buvęs europarlamentaras ir vienas EP Sacharovo premijos steigėjų lordas Nicolas Bethell bei pirmadienį Afganistane žuvę Ispanijos kariai.
Deputatai pritarė Monica Frassoni Žaliųjų frakcijos/Europos laisvojo aljanso vardu pateiktam pasiūlymui (IT) apsvarstyti Birmoje susidariusią padėtį. Diskusijos šiuo klausimu vyks trečiadienį.
Rimtesnis požiūris į alternatyvią energiją
Europarlamentarai pradėjo darbą diskutuodami dėl Žaliųjų frakcijos/Europos laisvojo aljanso narės iš Danijos Brittos Thomsen iniciatyva parengto pranešimo dėl atsinaujinančių energijos išteklių.
Pasak pranešėjos, „žalioji energetika užtikrins tiekimo saugumą, CO2 emisijų mažinimą ir naujų darbo vietų kūrimą“. „Europos Parlamentas ES valstybėms privalo nusiųsti signalą, parodydamas, jog rimtai žiūri į šią energijos rūšį“, – sakė B. Thomsen.
Ispanijos atstovės Pilar Ayuso tvirtinimu, Europos liaudies partijos ir Europos demokratų frakcija pritaria naujų investicijų šiame sektoriuje būtinybei, siekiant suderinti „senąsias“ ir „naująsias“ energijos formas. Pasak jos, šių tikslų reikia siekti nacionaliniame lygmenyje.
Liberalų ir demokratų aljanso atstovo iš Vokietijos Willem Schuth nuomone, nors biokuras bus energetikos diskusijų centre, jo panaudojimas neturėtų iškreipti konkurencijos principų. „Iš trečiųjų šalių importuojam biokurui privalu taikyti griežtus kriterijus“, – sakė jis.
Sąjungos už tautų Europą narys iš Lenkijos Zbigniew Kurmiuk kritikavo bendros energetikos politikos nebuvimą, pateikdamas savo nacionaliniais interesais besirūpinančių Vokietijos ir Prancūzijos pavyzdžius.
Ispanijos žaliųjų atstovo David Hammerstein nuomone, biokuro naudojimas gali turėti neigiamų pasekmių neturtingoms šalims. „Biokuro paklausa gali kelti grėsmę pasaulinėms maisto atsargoms. Paklauskime savęs – valgysime ar vairuosime?“ – siūlė europarlamentaras.
Komisijos narys Andris Piebalgs teigimai vertino Europos Parlamento pasiūlymus ir priminė, kad norint pasiekti ambicingų tikslų šioje srityje būtina „stipri politinė valia“ bei skaidrus ir teisingas nacionalinių tikslų nustatymo mechanizmas.
Europos geležinkeliai, traukinių mašinistai ir keleivių teisės
Pirmadienį EP nariai diskutavo dėl įstatymų paketo apie ES geležinkelių plėtrą. Jame numatoma nuo 2010 m. liberalizuoti tarptautinius keleivių pervežimus traukiniais Europos Sąjungoje bei įteisinti privalomą europinį traukinių mašinisto pažymėjimą.
Nuo 2009 m. turėtų būti įteisintos kompensacijos už traukinių vėlavimą, visų pirma pradedant nuo tarptautinių reisų keleivių, tačiau po kelerių metų pereinant ir prie vidinių traukinių maršrutų..
Sacharovo premija
Pirmadienio vakarą jungtiniame Užsienio reikalų ir Vystymosi komitetų buvo išrinkti trys finalininkai, pretenduojantys gauti 2007 m. Europos Parlamento Sacharovo premiją už minties laisvę. Jais tapo nužudytoji Rusijos žurnalistė Ana Politkovskaja, Sudano advokatas Salih Mahmoud Osman bei kinų disidentų Zeng Jinyan ir Hu Jia šeima.
Frakcijų vadovams spalio pabaigoje išrinkus nugalėtoją, jis bus apdovanotas gruodžio mėnesio plenarinėje sesijoje Strasbūre.
20070921STO10536 Spaudos tarnybos informacija Sesijos apžvalga Darbotvarkė ir teisės aktai Ar Europos transporto politika teisingame kelyje? Nuo švaresnės energijos iki bendros užsienio energetikos politikos Tiesioginė sesijos transliacija
LT
1
PHOTO
20070925PHT10659.jpg
LT
2
LINK
/news/expert/default_lt.htm
LT
7
LINK
/eplive/vod/livestream/default_lt.htm
-//EP//TEXT IM-PRESS 20070831BRI09932 FULL-TEXT NOT XML V0//LT
-//EP//TEXT AGENDA 20070924 SIT NOT XML V0//LT
-//EP//TEXT IM-PRESS 20070222STO03534 0 NOT XML V0//LT
-//EP//TEXT IM-PRESS 20070921STO10534 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
