KLAUSIMAS ŽODŽIU SU DEBATAIS O-0098/08
pagal 108 Darbo tvarkos taisyklių straipsnį
pateikė
Satu Hassi
Verts/ALE vardu
Komisijai
Tema: Arkties regiono valdymas pasauliniu mastu
Kaip Komisija ketina užtikrinti aktyvesnį ES vaidmenį sprendžiant su Arkties regionu susijusius klausimus, kad šis regionas būtų apsaugotas nuo naftos ir naudingųjų iškasenų gavybos plėtros bei kitokios ekonominės raidos, galinčios dar labiau pakenkti Arkties aplinkai, kuriai jau dabar gresia pavojus, nes vis sparčiau šyla šio regiono klimatas?
Ar Komisija, atsižvelgdama į ES vadovaujamąjį vaidmenį pasauliniu mastu kovojant su klimato kaita ir į ES tikslą, kad temperatūra padidėtų ne daugiau kaip 2°C, palyginti su ikiindustriniu laikotarpiu, pateiks pasiūlymą dėl bendros ES strategijos, pagal kurią būtų siekiama nevykdyti gavybos Arkties regione,, nenaudoti iškastinio kuro iš šio regiono ir pasirašyti tarptautinį susitarimą dėl Arkties chartijos, kurioje būtų įtvirtintas šis principas?
