150
straipsnis
Komitetų sudarymas
1.
Parlamentas, pirmininkų sueigos siūlymu, sudaro nuolatinius komitetus, kurių įgaliojimai nustatyti Darbo tvarkos taisyklių priede
Žr. VI priedą.
. Šių komitetų nariai renkami naujai išrinkto Parlamento pirmos mėnesinės sesijos metu ir perrenkami po dviejų su puse metų.
2.
Parlamentas gali bet kada sudaryti laikinuosius komitetus, kurių įgaliojimai, sudėtis ir įgaliojimų laikas yra tvirtinami priimant sprendimą juos sudaryti; šių komitetų įgaliojimų laikas yra daugiausiai dvylika mėnesių, nebent, pasibaigus šiam laikotarpiui, Parlamentas jį pratęstų.
Kadangi, pagal Darbo tvarkos taisykles laikinųjų komitetų įgaliojimai, sudėtis ir įgaliojimų laikas tvirtinami tuo pačiu metu kai priimamas sprendimas juos sudaryti, tai Parlamentas negali vėliau nuspręsti pakeisti komitetų įgaliojimus, norėdamas juos sumažinti ar išplėsti.
Šio straipsnio nuostatos, kuriose numatyta, kad komitetų įgaliojimai yra tvirtinami tuo pačiu metu, kai priimamas sprendimas juos sudaryti, taikomos tik laikinųjų komitetų atveju.
Nuolatinių komitetų Darbo tvarkos taisyklių priede nurodyti įgaliojimai tvirtinami atskira procedūra ir todėl gali būti patvirtinti skirtingu nei komitetų sudarymo metu.

